PJERSZI DZEL 
NA PUSTROVJU 


I 


Wobeczaje Remusa i ludzkó wo njim wudba. 


Kiej dziseszć pokolenjć jesz chodzeło na dzecinnich 
nożkach, chtuż tej na Kaszubach nje znoł Remusa? — 

Naksztołt tego smjecocha, chternigo zema yvćnekó 
na wuliczkji vsóv i mjasteczk, kanął won kożdą razą 
v przedednjć jarmarku, wodpustu abo i vjelgjigo svję- 
ta mjedze a aai kę vampsu foliszovim szto- 


perczeł won tej głovą, wokretą mucą barankovą, ve- 
soko nad gromadą, zebraną na jarmarku v Brusach, 
abo vestrzod bogato i bestro „wobleczonich bjałk na 
wodpusce Matkji Boskji ve Vjelu: vsach, co berło trzi- 
mją żezni, vjesołi i spjevni Zemji Zaborskii./Nje wod- 
bełē sę bez Remusa targji i wodpustć v zelonim, wod 
svojich lip tak przezvanim Lipuszu, chdze dravim prą- 
dem bjeżi Czornóvoda, spjeszącó sę do vjelgjich 
Vdzidzkjich jezór.(Znała Remusa przesvjetnó Koscerz- 
na, chdze podług stari ludzkji godkji Judosz sę mjoł 
„wurodzćc, i zemja Skarszevskó, chdze potomcć spro- 
vadzonich przez biskupóv kujavskjich za czasóv ksą- 
żęca Sambora kolonjistóv dzis jeszcze movją godką 
polaszącą. |Navetk i daleko na połnjć za Charzichov- 
|= 

skjim jezorem żijąci Gochovje ricerskjigo rodu kupalć 
jego tovarć: szkaplerze, różańce, ksążkji i pjesnjikji, — 
y czestim i chędogjim ale srodze zjnemczałim Betovje. 
|KosznjEdrzć, godką nom cuzi, krevją blizkji — bo 
pfałkji z Kaszub bjerzą — vjidivelć Remusa pod Pę- 
katą Vjeżą abo i przć Czervjoni Karczmje przedają- 
cigo svój tovor bjedni. (Znałć Remusa wobjedvje Stę- 
żece, krolevskó i szlacheckó, po wobu brzegach Re- 
dunji wusadłe, tak że jich chędogji budinkji, czer- 
vjoni z cegłć, szaro-zelonavi v srąb, jak v zvjercadle 
szklą sę v ji vodach. /Znałć jego i Serakojce, vjes 
głovnó Czestich Pól a przć tim przemeslnó i pełno zćcó, 
i Chmjelno, wonegde głova całigo zemstva, chterne 
mjono vzęło wod chmjełu, co vórosł po wobu stro- 
nach koscoła z grobóv porć ludzi kochającich sę za 
żócó v dovnich vjekach minjonich. V Parchovje, vsć 
zataconi za dużimi lasami, przedovoł Remus svoje 
ksążkji i pjesnjikji Kaszubom parafiji Parchovskji i tim, 
co sedzelć nad Vjelgjim Mołuszem, i tim, co z Pomor- 
skji ze za granjice provinceji zazerelć do svojich bra- 
ci za mjedzą. V Suleczinje, chdze koscoł nji mó zvon- 
njice, jakji bełbe jarmark bez Remusa?/Wu njego bo 
też nabivac beło możno książkii, jakjich nje przedovelć 
v njiżodni ksęgarnji, jak: «Płacz i narzekanjć Wojcóv 
Svjętich v wotchłanji», «Róża z Tandeburga», «Ali Ba- 
ba i szterdzesce rozbojnjikóv», «Skorb kaszebsko-sło- 
vjińskji movć» naszigo Cejnovć. Mjoł won na svoji 
karze frantovkji Jarosza Derdovskjigo: Poceszną po- 
vjostkę wo bjednim «Jasku z knjeji», płaczleve i po- 
cesznć przigodć pana Czorlińskjigo, chturen do Pucka 
jachoł sece kupac a przez pjekjelnigo mula, co mu 
go zadoł mscevi żid, dalek i szerok vanożćc muszoł 

po kaszubskjim kraju, jaż go vjernó bjałka navroceła 
do dom. Ksążkji, jakji le jeden Fijałek v Chełmnje mjoł 
v svoji ksążnjicć, Remus wobvozeł po vsach i mja- 
stach kaszubskjich: « Valek na jarmarku» i « Vemarsz 
żedóv do Palestinë», zełganć przez psotnjika Derdę. 
Wu njego jedinigo nabćc beło możno marsz, wuło- 
żoni przez kaszubskjigo ksędza Kelera: « Marsz, marsz, 
me serce na Kalvariją!», chturen spjevają v Mjira- 
chovskjim lese, kąde jidą naszi kompanjiją do Vej- 
herova. 

Vozeł Remus na svoji karze takji pjesnjikji, jakji 
norod kaszubskji lubjił vespjevivac. Z jego mizerni- 
go vozedła na jednim kole szłe te pjesnje do chat lu- 
du, chdze wucziić sę jich przć kominkach młodi wod 
starich, njepomnąci, że bjedni Remus jim te pjesnje 
przenjosł na rozvjeselenjć serca... 

Zkąd won sę vzął?... Njicht tego nje vjedzoł. Njicht 
nje znoł jego matkji, anji wojca, anji przejacelstva, anji 
chatć, v chterni sę wurodzeł, anji vsć, co go vëcho- 
vała. Po zemji kaszubskji chodzeł i noseł ludovji pje- 
snjikji i ksążkji, nobożnć i svjatovć, a lud je broł, jak- 
be to tak bec muszało. A njikomu nje przószło do gło- 
vć, jak to dzivno, że takji prosti, njewuczałi człovjek, 
vzoru strecha, hańdluje pravje ksążką i pjesnjikjem. 
Znają na Kaszubach takjich, co ze szopką chodzą ko- 
le Gód i Svjętich Trzech Kroli i pokazują Matkę Bo- 
ską z Dzecątkjem v stanji v tovarzestvje pastuszkóv 
i njemigo stvorzenjó. Za to jim gburze dają dobrą ko- 
lędę: chleba, słonjinć i mąkji. Znani są też dżadć pod 
koscołem spjevająci wo Svjętim Jerzim i Svjęti Bar- 
barze. A lud jich barzo wuvożó i chętno vtikó detka 
v wodemkłą rękę. Są i takji, co v koszu na plecach 


noszą zobovkji dlo dzeci i jinszi gvoł i przedovają to 
po checzach i po jarmarkach. 

Remus beł jinszi mjare. Nje proseł won ręką vćci- 
anjętą wo detka i litoscevą jałmużnę, ale chodzeł z gło- 
vą vesok podnjesoną, choc ruchna na njim zvjeszałe 
sę wobdzartć, że rek be sę litovoł... 

Kjej Remus sę zjavjił na jarmark abo na wodpust, 
popichające svoję karę, to noprzod so vćszukivoł wu 
gbura mol, chdzebe mogł podjachac ze svoją kara- 
dajką i sę vespac pod wustrzechą. Do karczmć nje 
zajeżdżoł njigde i njicht nje vjidzoł go njigde gorzołkji 
piijącigo. Roz jedini bodejże, jak povjadalć, mjoł won 
sę njechcąci napjic v żócu i to na svoje njeszczescć 
i wutropjenjć. Kożdi gospodorz doł jimu z kuchnji miskę 
bulev a won so dokupjił sledza. To beło jego jedzenjć. 

Pokąd Remus drzemoł na sanje, kara jego z ksążko- 
ma żdała na klepjisku, wokretó voskovaną przekrivą, 
chterna chronjiła ksążkji jego i pod gołim njebem 
wod deszczu i słuńca. Na vjechrzu leżoł stoł. Ale nje 
beł to stoł z deli zbjiti jak jinszi stołć, le sztołt kra- 
te ze zbjitich i zrzeszonich przek i spak szlig leszcze- 
novich. Modło do tego stołu wodpatrzeł znadz Remus 
z kratć, jaką trzimó Svjęti Vavrzińc ve vołtorzu v ko- 
scerskjim koscele. Stoł takji nje czężoł, nje zavodzoł, 
a kjede szedł v perzenć, tej v kjile pocerzi Remus 
sobje v lese zmestrovoł novi. 

Z kurami Remus vstojoł. A jak jimu beł czas, tej 
vzął v wobje ręce svoję karę i karovał na renk abo 
pod koscoł i wustavjił sę, chdze nalozł mjejscć. Nje 
kłoceł sę njigde i nje vadzeł, jak to robją hańdlarze, 
wo lepszć mjejscć. Vjedzoł, że mu Pon Bog przćsle 
kupającich. 


I tak też beło. Navkoł Remusovi karć hańdel szedł 
wod samigo zavjitra... 

Ludze jesz timi czasi vjerzilë wu naju v żedóv. Bez 
targovanjó njicht nje kupjił kavałka blevjązkji. Wu Re- 
musa targovanjó nje beło. Bo jakuż mjelć sę targovac, 
kjej Remusovi godkji njicht nje rozumjoł? Godoł won, 
co provda, rzitelnje po kaszubsku, ale Pon Bog mu 
wod wurodzenjó doł taką skazę v jęzeku, że nje tile chto 
przechodni, ale choba le vłosnó matka rodzonó, prze 
pjersć go vEchovavszć, godkę jego rozumiała. 

Czeż to nje beło dzivno, że pravje takji człovjek ze 
skażoną movą noseł te pjękne povjostkji i pjesnje?... 

Ale ludze nje tcą tego, co jim dzeń kole dnja na wo- 
czach stoji, a nad novjększim dzivem i cudem nje 
staną v meslach, kjej won wurosł na wojcovjisti roli. 

Bivało navetk i tak, jak toi wu naju potcevich i rzi- 
telnich Kaszubów sę dzeje, że przóstąpjił człovjek i sę 
pitoł, co ksążka kosztuje. A kjej vjidzoł, że Remus 
nje chce sę targovac, przćzdrzoł sę wuvożnje i Remu- 
sovji i ksążce i szedł, ksążkę v kjeszenji, zopłatę wo- 
stavsze vjinjen. 

Remus za takjim nje gonjił, le rzekł svoją skażoną 
godką: — Bjej z Bogjem! Pon Bog mje krzivdę vroci! 

Ale tak postąpjił sobje choba chto z dalekjich para- 
fiji, chdze Remusa nje znelć. Bo ti, co go vjidivelć na 
vszetkjich wodpustach i jarmarkach, bojelć sę mu 
robjic krzivdę. Nje wuvożelć go za to, że jim nosi po- 
vjostkji i pjesnje, ale vjidzelć v njim tego dużigo chło- 
pa, wobdzartigo i bjednigo, chturen doł sę woszuki- 
vac i wokradac, njick nje movjącć le: Bjej z Bogjem! 
— A jednak mogł won na jich wudbę mjec lepszć że- 
ce. Zamjast vanożćc po svjece, mogł wu jakjigo gbura 


7 


ze svojimi mocnimi gnotami dobre zarobjic mito, na- 
jesc sę i napjic dobrze. 

A że Remus voloł sę tacćc po stodołach, po lasach 
i chrostach, jak to hjednć stvorzenjć dzekji i njemove, 
i to zemą i latem v lechich ruchnach, povjedzelć, że 
Remus je njespelna rozumu. 

A bivszć takji wudbć, delć jimu poku i wuvożele 
so za grzech, kjejbe jimu, na litosc ludzką wostavjo- 
nimu, robjił chto krzivdę abo przespravę. 

Taką vjarę wo Remusovim rozumie potvjerdzelć lu- 
dze, chternim won bodej/czasem takji zadoł pitanjć: 

— A chcołbes të vebavjic zapadłi zomk? 

Abo takji: 

— A chcołbes tć przenjesc przez vodę zaklętą kro- 
levjonkę? 

Czującë taką godkę ludze sę nad Remusem litovele. 
Ale czim jimu lót przebivało v pasmje żëcô, tim won bo- 
dej mnji błądzeł, tak żeludze kjivalć głovami i movjilë : 

— I głupimu na starosc rozumu przóbivó! 

_ Nje tile takji pitanjó wo krolevjonce i zapadłim zom- 
ku kozałe ludzom njedovjerzac Remusovimurozumoyvji. 
Vjedzelć wonji, że Remus mjoł wuzbrani talarć wu 
jakjigos rzitelnigo człovjeka. Kjej go sę pitelć, czimu 
lepji jich nje wużije i voli sę todrovac wod mjasta do 
mjasta, do vsć wode vsć, tej won bodej mjoł mavjac: 

— Zbjerom na pogrzeb! 

Bo na żćcć rzitelnim Bogjem njevjele beło mu not. 
A czim przówoblec svoje przórodzonć cało, to jimu 
nje sprovjało vjęcij kłopotu, co zajkovji, chturen go 
wuvożac muszoł za straszka z kapustć, abo lesovji: 
stvorom njemovim, chternim Pon Bog litoscevi za dar- 
moka dovó wobleczenje na zemę i lato. 

Naszi Kaszubji są honorni i dbadzą wo vjidzałosc. 
Kjej chturen z njich v podzartim na woczće ludzom 
jidze vampau, tej ju z rzitelni bjedë. Ko jednak vjedzelć, 
że Remus nje je takji bjedni, jakuż nji mjelć so wubrzą- 
tvjic, że jimu Pon Bog nje wużiczeł pevnigo rozumu, 
kjej sę przezdrzelć jego wochędovjiznije. 

Bo chłopem won wurosł dużim jak stolim, ale wo- 
schłi beł jak pesternjok. Na głovje mu sedzała muca 
starodovnó, czornim barankjem wobrąbjonó. Sukno 
pod barankjem beło zelonć, ale na vjechrzu krosć jego 
bes sę nje doznoł. Bo słuńce przez tile lót poleło na 
njim kolorć tęgovi, a deszcz i smjeg je pomjeszałć na 
jedno. 

Z pod muce pchałć sę parminje czornich vłosóv na 
wuszć, kark i skarnje. 

Lica mjoł brodatć i vłosate. Ale tich vłosóv nje sto- 
jało gęscij, njiż żetka na polach za Juszkami. Dlotego 
tile gubóv vjidzec beło na jegu skarnjach jak na wu- 
suszonim jabłku. Ale gubć te nje znaczełć wumortvje- 
njó anji kłopotu. Chto zazdrzoł v jego czornć, małć 
woczć, ten v njich wuzdrzoł tile vjesołoscć, że jaż mu 
sę dzivno stało. Bo na woko be sę beło zdovało, że 
Remus v chvjilć ti płakac będze. 

Vdarzec sobje go mogę dobrze z timi pogubovani- 
mi licami. Vdarzę so, że tich gubóv vćsepało sę jesz 
roz tile, njiż zveczajnje, kjej Remus sę wod smjechu 
trząsł. Tej mu tak patrzeło, jakbe sę woctu napjił abo 
barzo dręgjich lekóv. Vjidzoł jem go roz v takjim smje- 
chu, ale ze smjechu przeszło mjedze nama do barzo 
dzivni rozmovć. 

Za młodigo knopa bojoł jem sę Remusa, bo kiej 
jem co przeskurzeł, tej jizdebnó straszeła: 


— Pożdejle, przińdze Remus i veznje cę v mjech! 

Vjem, że i jinszi dzece njim stroszelć. A ma moli 
bełasma ti wudbć, że won so choba za nas spravji 
novi vamps, kjej nas dobrze przedó żedovji. Bo też 
ten jego vamps, choc długji beł do poł jikjer i z mo- 
drigo foliszu zrobjoni, tiloma łatami sę trząsł, że jego 
pon mogł sę mjenjac z jakjim takjim straszkjem v 
polu i jesz dodac przid. Nje zapinął won go njigde, bo 
guzóv nje beło. Vjidovoł jem Remusa zemą v pękanim 
mrozu, jak svjeceł na vjater gołą piersą. 

Nogavjice choba tim sę pesznjic mogłć, że dvuch 
Remusóv vlazłobe v jednę. Ale dur nji mjałć mnji 
njiże vamps. 

Jediné skorznje mogłć stożćc sę. Bo bełć rzitelnje 
całć. Ale kjejbe sę bełć chcałć wudavac procemko 
nogavjic i vampsa, ruchna te wodezvac sę mogłć: 

— Dzeń i noc robjima służbę: cze pon naju legnje 
v gęstim chvarznje, cze v brzedzastim lese, cze też po 
cecevji vleze pod jaką wustrzechę. Kożdi gozdz, kożdi 
drzon naju sę jimó i pocornje, pokąd va szkurpć so 
spjita belno prze «Róże z Tandeburga», « Alim Babje», 
« Valku» i «Panu Czorlińskjim » na karze. 

Bo Remus zveczajnje chodzeł na przerodzonich no- 
gach boso. Le jak do mjasta karovoł, wobuvoł botć. 
Ale nje ze vzglądu na ludzi. Mjoł zveczoj, że v mjesce 
abo też i ve vsć koscelni vstąpjoł do koscoła podzę- 
kovac Bogu i zdac sę na Jego volą. A tam przed tim 
novjększim Panem nje chcoł sę pokazac boso, bo vje- 
dzoł, co sę słuchó. 

Za wostatnim budinkjem Remus zebuvoł botć i ce- 
skoł je na karę do «Różć z Tandeburga», «Ali Babë» 
i «Valka», chveceł v gorsce drążkji svoji karć i pchoł 

dalij boso. Tej jego woschłć nogji v szerokjich jak 
mlinarskji mjechć nogavjicach vjerzgałć drogą taktem, 
jak bjijokji v dvuch zvonach, chterne nadprzerodzo- 
nim cudem zlazłe ze zvonnjice, abe chodzćc po zem- 
skjich stegnach. 

Kjej sobje dzis przeboczom dzecinni strach przed 
Remusem, to vjem, że to beł strach takji, jak go dzecć 
mają przed Gvjizdem i Gvjozdką. 

Straszno jim, ale ceszą sę v ten czas na te snoże 
rzecze, jakji Gvjizd i Gvjozdka przónoszają: katarzin- 
kji z Torunja, worzechć, pjiszczołkji bestro malované, 
pjistolikji, co głosno strzelają. To vszestko zvjastovoł 
Remus, kjej jego foliszovi vamps na jarmarku kanał. 

Ale na długosc reminja nje bełbem sę do njego przë- 
bliżeł. Povjadelć bo, że won mó njedobrze v głovje 
i że zadovó pitanjó wo zaklęti krolevjonce i wo zapa- 
dłim zomku. A kjej jimu dobrze nje wodrzecze, tej won 
sę może straszno rozgorzćc. 

Ale jednigo razu tak sę stało, żem na chvjilę zabo- 
czeł strachu przed Remusem. 

Zakarovoł won svój tovor do sąsada na woborę. Tam i 
beł srodze złi pjes, chternigo Freszą vołelë. Fresza i 
jó: ma żeła v dobri zgodze, ale Remusa wona srodze 
nje lubjiła i rvała sę na lińcuchu jak szolonó, kjej go 
dostała na woczć. Jak won tero na woborę ze svoją 
karą zaszedł, tej Fresza tak szarpała za svój lińcuch, 
że ku reszce go wurvała i dopadła do Remusovich nóg. 
Ale Remus sę razu nje wobezdrzoł, tak jakbe mucha 
abo gzel vkoł njego lotałe. 

— Szczescć, że Remus mó svoje botć na nogach — tak 
jó mesloł sobje. — Ale tero Fresza mu je vćszekuje, że 
durovati vampsi nogavjice nje będą darvałć sę vstidzćc. 

Ale Fresza, jak sę doznała, że Remus sę nje bronii, 
dała mu poku i nje robjiła żodni przespravć. Wobec- 
knęła le jego nogji, mruczała z njedobrim pomeszle- 
njim, ale pozvoleła jimu z woborć vińsc. Kjej ju Re- 
musa nje beło, tej Fresza zaczęła revidovac jego karę. 
Vjidzoł jô, jak wona łeb vetchła pod przekrivę i cali 
szturk tam gospodarzeła, jaż sę ku reszce cofnęła z du- 
żą tutką v pesku. Tej sę położeła, vzęła tutkę v pazu- 
rē i ję rozervała z vjechrzu. Terom vjidzoł, że v nji 
bełć skvarkji. Gvesno Remus je sobje zachovoł na 
wokroszenjć wobjadu. Jó żiczeł Freszć lepji njiże Re- 
musovji; dlotegom njick nje rzekł, le sę przezeroł, jak 
Fresza ne skvarkji zjodała. 

Jak psesko ju vszeskji mjało v żoce, naszedł Re- 
mus. Fresza, choc dlo psa sodmć przikozanjć njespo- 
sob przeprovadzćc, jednak mjała złć sumjenjć i le bo- 
kjem na Remusa bleszczała. Ale krom tego zabjerała 
sę, żebe tutkę przevrocóc na rębć. Remus vjidzącć, co 
sę dzeje, przóstąpjił i ji tutkę vćrvoł z peska. Ale jak 

sę doznoł, że ju po skvarkach, cesnął Freszć tutkę, 
` zaczął sę smjac i rzekł: 

— Zjadłas skvarkji, zjedzże i tutkę! 

I tej sę znovu smjoł. A gubć i brozdć na jego licach 
tak trojnje vćstąpjiłć, jak szor vjatru na gładze jezora. 

Na to jó so wuvożoł, że Remus nji może bóc takji 
złi, żeli psa nje wukaroł za svoję krzivdę. Dlotego [mje 
przëszło do głovë zapitac go wo nę krolevjonkę i nen 
zaklęti zomk. Tak jô przëstąpjił i sę pitoł: 

— Remus! Povjedzce mje: Chdzeż to stoji nen zaklęti 
zomk i chdze sę taci na zaczarovanó krolevjonka? 

Remus na takji słova wobezdrzoł sę na mje. Tej 
wusodł na svoji karze i nje rzekł słova, le dużimi wo- 

czoma na mje patrzeł. Jô ju chcoł wucekac, ale won 
mje pitoł: 

— A chcoł të, knopku, przenjesc krolevjonkę przez 
głęboką vodę? 


— Chcę! — rzekę. 
— A chcoł të vóbavjic zapadłi zomk? 
— Chcę! 


Tak won vócignął rękę i wuchveceł mje za remję 
i jął chiże gadac. Ale jó njevjele rozumjoł jego skażo- 
ni godkji. Ku reszce scesnął mje remiję, jaż zabolało i 
povtorzoł po kjilenosce razi tak, że tego njigde nje 
zaboczę: 

— Ormuzd dobivó!.. Ormuzd dobivó! 

Woczć jego sę stałć dużć a dzevć tak, żem sę sro- 
dze wurzasł. Ale won mje trzimoł dzirżko. Tak jó le 
jesz rozumjoł takji słova: 

— Wognje z grobóv bjiją!.. Sovć Arimana sę polą!.. 
Sovć Smętka sę polą! 

Tero jô ju zaczął jimu sę vćrivac z całi moce. Won 
czującć to, pusceł mje i zvjeseł głovę. Tej jó ju nje 
czuł, co won vjęcij godoł, bom vzął, jak to movją, no- 
gji za pas i wucekoł na dravoka... 

V dzecinnich latach ludze i rzecze svjata nje tak 
chiże mjijają vedle woczu, jak v statecznim vjeku. Po- 
stoją, pochłoscą do sebje i rzeczą: 

— Stanji, dzecko, i przezdrzć sę nama! 

Jak wurosnjesz, tej mjijają na wotmjanć, jak deszcz 
i chmurć i słuńca parminje i karna dzekjigo ptastva. 
Podzevjisz sę jim tile, co serce roz zabjije, a woczć 
wobrocisz na kuńc dalekjigo drożeszcza, chdzes sobje 
wustanovjił cel i zdobecz. 

Tak i mje, kjile razi na woczć kanął modri vamps 

foliszovi i kara na jednim kole Remusova i znovu go 
nje beło. 

Roz jem go wuzdrzoł jak wukozkę jaką na Dlugjim 
Mosce v Gduńsku. Stojoł prze svoji karze vesokiji i 
dzivni v svojim wobleczenju kaszubskjim, jak jakji stołp 
sztołtóv ludzkjich, co to je na renkach svojich mjast 
Njemcć dovnji stovjelë, chdze vćtępjilć naszich 
przodków. 

Tak Remus stojoł i zdrzoł na vodć Mutłavć, na wo- 
kręte z cuzich krajóv, na nasze szkutć helskji i na te- 
go vjelgjigo Bocona murovanigo, chternigo to Gdań- 
szczanje na przekorę Krziżokom za bormistrza Letzkaua 
czasi postavjilć. 

Kole njego zaczęła się zbjerac gromada ludztva, co 
sę dzevovała jego wobleczenju i wurodze, Ale won 
żodni na njich nje doł wuvogji — jak wonegde na psa 
Freszę — i ku reszce sę vzął i karovoł dalij. 

Tej jem go vjidzoł na kalvarijach ve Vejherovje v 
karnje nobożnich ludzi, jak won z njimi pjelgrzimovoł 
po tich przidkjich gorach wod staceji do staceji, na 
vjększć wumortvjenjć karę z całim tovarem pchająci. 
Z daleka go poznac beło, bo głovą, przekretą baran- 
kovą czopką, vesoko nad ludem bjeżoł. 

Roz jem go wuzdrzoł v Svorzevje na wodpusce Ma- 
tkji Boskji Rebackji. Tu won svoją viżavą tak nje po- 
doł na woczć, bo norod wokrętnijkóv to chłopć dużi 
jak masztć. Modri jego vamps vestrzod tich modrich 
ruchen rebackijch gjinął, jak duna morskó v dunje. 
Njicht na njego woczu nje vćtrzeszczoł, znadz Remus 
tu nje pjerszi roz bivoł. 

Kjej jem szedł na vesokji szkołć v svjat, tej mje Re- 
mus vjedno przebivoł na woczć, kjej mje tęchnota bra- 

ła za dalekjimi Kaszubami, za naszimi lasami, jezora- 
mi i morzem. Tej ten bjedni, wobdzarti Remus, takji 
żorotni i njevjidzałi, zdovoł mje sę bec provdzevim 
vizerunkjem naju zaboczoni zemji kaszubskji i ludu, 
chturen wona żevji. Przeboczeło mje sę też na szko- 
łach no pitanjć Remusovć wo krolevjonce i zomku 
i jego dzevć woczć, jak won vołoł: 

— Ojmuzd dobivó! Sovć Ajimana sę polą! — Sovć 
Smętka sę polą! 

Vjedzoł jem, że Remus nji mogł vómovjicliterć «r». 
Zamjast «r» movjił won «j». Chcoł bjedok gvesno rzec: 
— Ormuzd dobivó! Arimana sovć, Smętka sovć sę polą! 

Ale zkąd ten bjedni, njewuczałi człovjek mogł vje- 
dzec wo bjołim Ormuzdze i czornim Arimanje, bogach- 
anjołach z vjarć starodovnich Persóv? Czeż v tich le- 
chich ruchnach i streszim cele taceła sę dusza głę- 
bokó i dzivnó, jak sę taci chdzeroz v czornim jezerze 
głębokjigo lasu tajemnjica, wo chterni njicht nje vje? 

Dokuczało mje, żem wod woni rozmovć z dzecin- 
nich lót njigde ju do Remusa sę nje przebliżeł. Bo to 
stojało wu mje pevno: Remus nje beł takjim, jak go lu- 
dze sądzelć! 

Kjej jem ku reszce ze szkół na vjedno sę vroceł do 
kochanich Kaszub, pjersze moje pitanje beło: — Cuż 
z Remusem? 

— Remus nje żije! — wodrzeklć mje. 

Czężkjim kaminjem padło mje na duszę, żem pjer- 
vji nje doł boczenjó na tę dzivną duszę, chterna tero 
ju vEprovadzeła sę na tamten svjat. Tec wona ju na 
zemji chodzeła njeznanó, jak przechodnó vestrzod cu- 
zich. A gvesno mjała co do povjedzenjó, kjej Pon Bog 
ję na svjat zesłoł. 

Jednigo dnia — tak ju bec mjało — zaszedł jem do 
starigo szkolnigo v Lipnje, tego samigo, wu chternigo 
Remus zażćcó svoje pogrzebovi talarć wukłodoł. Szkol- 
ni jimu pjisovoł listë do njemjeckjich kupcóv po to- 
varć a v szkołe doł mu jizdebkę pod wustrzechą, chdze 
won vrocoł sę ze svojigo vanożenjó, jak jozc do svoji 
jome. Beł won jesz z tego szlachu szkolnich, co nje ti- 
le abecadła wuczilć dzecć, ale całi vsć dovelć przikłod 
i nowukę. Sama przeszła godka na Remusa njebosz- 
czika, a stari szkolni mje zaprovadzeł do bjedni jizdeb- 
kji pod dachem i rzekł: 

— Nje beł Remus jak jinszi ludze. Chto go le znoł 
tim bjednim hańdlarzem ksążk i pjesnjikóv, wobdzar- 
tim i njemovą, ten sę na njim nje poznoł. Vjidzoł, cze- 
go ludze nje vjidzelć, mesłił, czego ludze nje meslilć. 

Kjej ju smjerc mu zazdrzała v woczć, tej svoje wu- 
skłodani talarć kozoł podzelóc na dva dzele: 

— Jeden dzel dejce koscołovji na pogrzeb i za duszę 
moję grzeszną, drugji dzel dejce tak, żebe jeden abo 
drugji Kaszuba bjedni mogł jisc na vesokji szkołć, bo 
nowuka to mjecz i vjid! — A to napjisanć dejce, komu 
noleżi. 

Vjęcij won njick nje rzekł. Rozdzeleł jem po jego 
smjercć pjenjędze, ale z timi papjorami nje vjem co ro- 
bjic. Czetoł jem, co Remus v njich napjisoł, a dusza 
moja sę redovała i płakała przć czetanju. Ale doznac 
sę nji mogę, chto jesta ten, komu wone sę noleżą. Cze- 
tejce vć, panje, bo może duch jego vas tu sprovadzeł, 
żebesce sę tego doznelć. 

Dreżącimi rękama vzął jem papjorć, svjodkóv du- 
cha, co ju na tamtim beł svjece. Szkolni mje przósu- 
nął stołk do stołu przć jedinim woknje. Njiskó to be- 

ła jizdebka, ale przed woknem kvjitłć v wogrodze 
szkolnigo dzevannć, jak svjece, tulipanć, skoczepannć, 
leluje i astrć: bestro i bogato v krose. Naprocem pod 
gorę szedł dużi sod a nad sadem stojoł dużi pańskiji 
dvor. Słuńce liszczało v jego woknach dużich. Jedno 
wokno beło wodemkłe. V njim stareszka v bjołich vło- 
sach pozerała na vjes, wurodć i vezdrzenjó tak mijiłi- 
go, żem na chvjilę zaboczeł wo papjorach v moji ręce. 

Za chvjilę wokno sę zamkło i pjęknó stareszka zgji- 
nęła v pałacu. Zaszemarzełć papjorć, jakbe chcałć sę 
mje przeboczóc. Sodł jem do stołu a szkolni movjił: 

— Tu njeboszczik, kjej ju vroceł sę z vandróvi kjej 
mu chorosc ju nje pozvołeła vanożćc, lubjił sadivac ca- 
limi dnjami i przez wokno vćzerac, jaż mu ten zegar 
tam vćebjił wostatną godzenę. 

Vezdrzoł jem. Na scanje vjisoł zegar z bestro ma- 
lovanim blatem. Długji bjegas zibotoł sę dotąd i nazod, 
jakbe dreżoł wod staroscć, a co zamanąvszć v njim 
sę njico zadzerało, jak v gordzeli starigo człovjeka, 
chorigo na dichavjicę. 

— Ten zegar — rzekł szkolni — Remus mjoł v vjelgjim 
wuvożanju. Vjem, że go roz przóvjozł na karze. Muszoł 
jimu bóc serdeczną pamjątką. Ale nje zleceł go na njiko- 
go i tak won tu jesz svojim sposobem czas rechuje. 

Tej szkolni wostavjił mje samigo z papjorami i sta- 
rim zegarem. Rozvinął jem pjismo, a beło go sporo. 
I co dzivno, pjisanć beło czesto po kaszubsku, a nje, 
jak to naszi ludze zveczajnje pjiszą, poł z polska, poł 
z kaszubska — co je smjechovjiskjem, jak kożdó nje- 
dovarzonó rzecz. Pjisovnjó szła za naszim Cejnovą, 
chturen za granjicami Kaszub spji v zaboczonim przez 
svojich braci grobje. 


II 


Początk pjisanjó Remusovigo. Jak won posoł 
dobetk i jak sę dovjedzoł wo Straszku, chturen 
mjeszkoł na pustkovju. 


V Jimję Wojca i Sena i Ducha Svjętigo bjerzę to pjo- 
ro do rękji njezgrabni. Kosą bo i pługjem za młodu 
nawuczeła sę ręka moja robjic im nje noleżoł do tich, 
co pjorem worzą i pjoskjem seją. Wuczeł jem sę cig- 
nąc skjibę prostą a kosą nje wostac slode, ale przę- 
dzenjó pjisani godkji njigdem sę nje wuczeł. Choba 
duch tego, co z progu drugjigo svjata vesłoł mje mje- 
dze ludzi — doznosz sę tego pozdnji — wuprosi mje 
łaskę wu Boga, żebe to, co cć chcę wostavjic na pjis- 
mje, mjało svój szek wod początku do kuńca. 

Dlo cebje bo to pjiszę, knopku, cos wodrzekł na 
moje pitanje: 

— Chcesz vćbavjic zapadłi zomk? 

— Chcesz przenjesc krolevjonkę przez głęboką vo- 
dę? 

Pjerszi beł jes i jedini, co wodrzekł: — Chcę! 

Bog z tobą! 

Jaką cë Pon Bog mó drogę namjenjoną, boczć, że 
duch mój po smjercć, jak cenjó za tobą chadzac będze 
a v ti chvjilć, kjej czetosz, patrzeł będze przez plece 

tvoje na to pjismo. Chcołbem cć napjisac jakąs provdę, 
chterną czuję, ale nje potrafję ji słovami vćrzec. Chcoł- 
bem cë wukazac jakąs drogę, ale nje potrafję ji vē- 
svjecćc. Vjidu mje bo nje delë, a mjecz jem vedoł som 
v ręce njevVjastć. Jedno le vjem, czego mje nawuczeł 
njezvekłi człovjek: Ormuzd dobędze! 

Tës mje sę vórzasł przed lati, a nje dzivno mje, bo 
wurodą mje Pon Bog przewoblekł żadną — vje Won 
gvesno dlo czego —a ruchna moje nje są pjęknć na 
vezdrzenjć inje przechłoscają. Nje je mje jich vstid, bo 
bjednć są, jak jó som a bjedam sobje vebroł i vano- 
żenjć po svjece. Tec Pon Jezus też i Jego Apostołovje 
bjedno i boso chodzilć po zemji a roznosilć nowukę 
ludzom i zbavjenjć vjecznć. A moglć, kjejbe le belć 
chcelć, mjeszkac v bjołich pałacach i jezdzóc v złotich 
karetach, abe nje czapac nóg kurzem zemji grzeszni. 
Bo bółć panami svjata. Chtuż jô procem nijich, bjedni 
jich nasladovca i grzeszniik? 

Kjej cë to pjismo dô do rękji dobri człovjek, tej ju 
jinszimi woczoma będzesz patrzeł na svjat njiż wonge, 
kjej jes wode mje wucekoł. Vimova moja na pjismje je 
jinszó, a jô i godka moja pudzemć na cę v bjołim vjidze 
połnjó. V nen czas — za dzecka — słova mojigo dejadej 
bełbes nje rozumjoł a v zavjitrzni komudze sztołtem 
bełbem dlo cebje. A tero słuchej mojich przigód i mesli: 


* * 
* 


Kjej jem beł wodrosłi wod zemji tak, jiżem mogł 
signąc konjovji do wogona, nalozł jem sę na służbje 
wu gbura Zabłockjigo na Lipskjich Pustkach. Tam mje 
kozelć pasac dobetk. A jô posoł go z pomocą psa 
Gnjotć, chturen procem posanjó mjoł vjęcij rozumu, 

njiże jó. Nasz pon beł srodze wostri a parobcć go sę 
bojelć. Le Marcijanna, checzovó, nje bojała sę njikogo 
na pustkovju, bo wod długjich lót tam służeła. Panji 
sama ji słuchała. Bele też dvaji parobcć: Mjichoł i Mor- 
cin. Morcin jesz nje beł vćrosłim chłopem, ale pro- 
cem mje sę za takjigo wudovoł, bo mje mogł pora- 
dzćc. Mjichałovji bjałka przed lati wumarła i wosta- 
vjiła mu dzevczę, Martę, njevjele młodszą njiże jó. Beł 
to ju stari chłop, ale mje nje pomogoł, kjej Morcin mje 
vzął i nabjił. 

A do ti smarovkji jô przeszedł vjedno tak: 

Kozoł mje Morcin movjic: — Kukla pod potklepjem! 

A jak jó to povjedzoł, tej Morcin jął kulac sę po ze- 
mji wod smjechu. Navetk Mjichoł przestanął sę i smjoł. 
Bo mje wod wurodzenjó Pon Bog doł jęzek skażoni, 
tak że jó godkji moji do szeku zveczajnje nji mogł 
veprovadzćc. 

Ale jak wonji sę ze mje vćszczerzelć, tej jô sobje 
povjedzoł: 

— Vjęcij të, Remus, jim do voli njick nje rzeczesz! 

Tak Morcin vzął mje za łeb, przecignął mje przez 
kolano i zaczął mje tłuc. A Mjichoł sę le przózeroł, bo 
mjedze ludzami takji pravo, że mocnjejszi słabszigo 
tłucze. 

Ale naszła roz na to Marcijanna i zaczęła vadzćc: 

—Pożdejtale, żebe Pon Bog vom za tego serotę 
nje pokręceł nje tile jęzeka, ale i vaju łbów szadich! 

To dobré przemovjenjć mjało skutk, bo ju vjęcij 
mje nje kozelć gadac: — Kukla pod potklepjem! — Bo 
bojelć sę Boga a kąsk i Marcijannć. 

Dobré to beło kobjecesko, choc lubjiło vadzćc i nje- 
jeden roz mje v skorę nasoleło. Ale litovało sę nade mną, 

choc mje njijak zle nje beło, takjima słovami: 

—A jakuż të sę, knopje, z bjedą wuporajisz i z lechimi 
ludzami, kjede cë navetk movć nje wużiczeł Pon Bog 
litoscevi! 

Spac mje delć v stanji wu konji. Gnjadi i Liza bełe 
jich mjona. Tam mje beło dobrze, jak Jadamovji v raju. 
Łożko moje stojało kole scanć, głovami przć kumije. 
Nade mną v scanje małe wokno ze szterema zelonimi 
szibami przepuszczało vjid. A kjej jem legł, tom vjedno 
muszoł vzerac na długji i grubi parmin vjidu mjesądzo- 
vigo, chturen szedł przez wokno na szkląci chrzebtć 
Lize i Gnjadigo. 

V tim parminju mjesądzovigo vjidu jó vjidivoł dzivni 
sztołtć i spravć, wo chternich povjodelć so na pustkovju 
po roboce: Vjidzoł jem smoka straszlevigo, chturen 
sedzoł na vesokji vjeżć. Z vjeże vózerała krolevjonka 
a łze mjała v woczach i ręce załomivała. Ale njicht na 
nję nje patrzeł, choci vjele ludztva vedle bromć prze- 
chodzeło. Bo wona sę słovem nje wodezvała, le cecho 
płakała, ręce skłodające. A jô to vszetko vjidząci na 
javje, dzevjił sę im nje vćtrzimoł, ale rzekł: 

— A czimuż tć, krolevjonko, nje rzeczesz słova, be cę 
ratovelć? 

— Vejle, co tam panóv i ricerzi i prostigo ludztva! 
Krziknjijle, a wonji sę vezną do żadnigo smoka i go 
zabjiją, żebes mjała volą. 

Ale krolevjonka le paluszk położeła na wustka, jak 
vjisznje czervjonć, i smutno głovą krąceła. A tero jó 
vjidzoł, jak v ji vłosach, krose żetka dozdrzenjałigo, 
łiszczało sę złotem, a nad ji woczami, pesznimi jak 
svjoze, szkleła sę małó, zatopjonó ve vłosach, koruna 
złotó. 

Kjej jem sę tak dzevovoł ji pjęknosce i njeszczescu, 
straszlevi smok pesk rozdzevjił i zavrzeszczoł: 

— Jakuż wona mó gadac do ludzi, kjej mó movę 
zaklętą? Kjejbe zakrzikła, wuczulebe krokanjć varne 
i be powucekalć wod nji, jak wod jakji wukozkji. 

A jó na to wuvożoł sobje: 

—A żebes të tak, Remusu, zakrziknął na tich ricerzi, 
be smoka zabjilć i delć krolevjonce svobodę! — 

Alem so v ti jistni chvjilć przóboczeł, żebe mje i tak 
nje rozumjelć, bo i jô mom jęzek skażoni, a ludze mje 
nje rozumieją. 

Tej mje sę tak żol zrobjiło, żem płakac muszoł jak 
bober. Jaż dobró Liza łeb svój przetchła do mojigo 
i z nozder na mje chuchac zacząła. Bo bidlęcu żol 
beło. 

Jak przószła njedzela, tak naszi szle do Lipna do 
koscoła. Le Marcijanna wostała doma. A pustkji gbura 
Zabłockjigo mjałć dokoła las głębokji, le ku vćchodovji 
słuńca stojało jezoro, ale za njim znovu czernjił sę las 
dużi. 

Marcijannje gvesno straszno beło sedzec sami, bo 
przeszła do stanji i rzekła: 

— Poj do chałupć, knopje, jó ce co dom! 

I dała mje v czeladni gleń chleba, posmarovała 
masłem. Tej vzęła korunkę i wusadła przć pjecku na 
łavje. Ale jó jod}, a kjej jem ju polce wobliznął, tej jem 
muszoł vzerac na dużi zegar, co vjisoł na scanje. Mjoł 
won bjegas długji na poł cigła, a vożkji, jak stąporć 
wopocznć vjisałć na grebich sznurach. A pokąd bjegas 
szedł roz ztądka i nazod, vjedno v njim njico sę za- 
dzarło, jakbe co cvjardigo połknął. A jó sę pitoł: 
—Marcijanno! Cuż ten zegar tak polikó? 

— Won połikó czas! — wodrzekła Marcijanna i zmo- 
vjała dalij svoję korunkę. 

Tak jô jesz z vjększą wuvogą mu sę przćzeroł. A tak 
mje sę zdało, jakbe zegar na mje patrzeł skarnją, jak 
człovjek. Mjoł won na nji dużć liczbć czornć a na 
brodze krosevi kvjotkji. A jô so tak wuvożoł: 

— kjejbe won tak mogł gadac movą ludzką. Cuż be 
won nje nawopovjedzoł! 

A Marcijanna rzekła: 

— To nje je zegar jak jinszi zegarć. Won vje, co sę 
stanje v przóchodnim czasu — won vjidzi Smjerc! 

— Jakuż won może Smjerc vjidzec? 

— Won stanje, bo won ję vjidzi na przededvjerzu, 
abo zacznje bjic njedobrą godzenę. 

Tej Marcijanna, rzekłszć to, kąsk zbladła, ale po 
chvjilć dodała te słova: 

— Ale ti njedobri godzenć, chterni jó sę boję, ti won 
jesz nje vćbjił. 

Jô na to sedzoł cecho, bom so jesz njiczego nje bo- 
czeł. Ale stari zegar scignął na sę kjilka parminji słuń- 
ca, co przez wokno svjecełć na podłogę, i zdrzoł na 
dzevkę, jak mądri stari człovjek, co sę wusmjechó, bo 
vje vszestko. Ale wona tego nje vjidzała, bo patrzeła 
na podłogę sztivno, jak gapa v gnot — jak to movją. 
Tej ji łzć przószłć do woczu i jęła do mie gadac, jak- 
bem beł dorosłi człovjek, a nje małi Remus: 

— Boczć, knopku, to je tak: Mocnó je ta chata nasza, 
v srąb vebudovanó z camróv, jakjich ju dzisodnja nje 
natrafjisz v czornim borze. I potcevi v nji mjeszkają lu- 
dze. A słuńce zdrzi przez wokna ve vszestkji nortć tak, 
że choc mjeszkomć v lese, vjidno wu nasi cepło. Ludzkii 
woko v każdi może zazdrzec nort,bo dobró v njim rządzi 

gospodinji. Ale vjerzć mje, knopku, kożdó chata mó 
jeden takji nort, chdze słuńcu zastavją wokno i sąsada 
nje zaprovadzą. Samo le woko Boskji tam vezdrzi. 

—A cuż v tim norce jesta? — pitoł jem sę. 

—Straszk!-wodrzekła Marcijanna.—A boczć, że i naju 
chata mó takji cemni nort i takjigo Straszka. 

Jó rod beł vjedzec njico vjęcij wo tim Straszku. Ale 
Marcijanna przeżegnała sę i rzekła: 

— V Jimję Wojca i Sena... Cuż jô cë za bojkji wo- 
povjodaję, małimu knopu! — Poj, dom cć jesz kavał 
chleba, a jak zjesz, tej zmovjima litanjiją do Matkji 
Boskji za tego, co po svjece vanożi. Bo tak sę noleżi 
v tę svjętą njedzelę, a nje wopovjadac bojkji. — Ale jô 
vjedzoł, że ta bojka beła provdą. Lem njick nje rzekł. 

A przć pocerzu vjednom muszoł vzerac na zegar, bo 
mje sę zdało, że won też vjedzoł wo tim Straszku. Ale 
po ten czas anji dzevka anji wonji mje njick nje rzeklć 
wo njim, jażem sę som doznoł v dzeń bjołi. 

Rovnak mje dzivno beło, że ludze na pustkovju cho- 
dzile i svoję robotę robjilć, choc vej v stanji v mje- 
sądzovim vjidze wuzdrzec można beło krolevjonkę 
i smoka, a v chace mjeszkoł Straszk. 

Chcoł jem tego Straszka szukac po chace, alem sę 
bojoł, żebe mje nje nabjilë. Ko vjele rovnak muszoł jem 
przemiszlac wo njim, kjej jem posoł dobetk pod lasem. 
Ale tam — pod lasem — też sę stało, żem na cali szturk 
zaboczeł wo Straszku, co mjeszkoł v chace Zabłockjigo. 


IM 


Wo trzech. dzivnich chojnach, wukorunovani ja- 
rzębjinje, zapadłim zomku, zaklęti krolevjonce 


i trzech strasznich mukozkachę 3 
w © of 5. ŁĄ- 


Wód ti strona pola trzć chojnć stojałć v gromadze: 
Jedna krzevó, jakbe chcała wucekac a nji mogła, a dvje 
proste. Ta krzevó mjała czubk jak mjotła. Jedna z tich 
prostich vezdrzała jak kopjica sana na krotkjim drą- 
gu. Ta trzecó mjała jakbe szadą czuprinę gorą a po- 
spode kozą brodę. Chtobe szedł ve vjeczor, mogłbe 
mjec pomeszlenjć, że to wukozkji jakji ve dva vjidć 
sejmują. Ale to bełć dobré drzevjęta. 

Wu naju na pustkovju povjadelć, że gbur razu jed- 
nigo z Lipna jidąci zgubjił drogę do dom, bo zemovó 
krzikva zasepała vszeskji stegnć jedną bjołą płachtą 
smjegu. Njico Złego zaczęło go manjic i woprovadzac 
kołem. Ju go bodej do wucha namavjało, żebe legł 
spac pod mjedzą, kjej jego Anjoł Stroż mu pokozoł 
polcem wone trzć chojnć. Do njich won sę woganja- 
jąci womonje dovlekł a ztądka wuzdrzoł nad smje- 
gjem gorą komjin svoji chatć. Takó mu tero moc vstą- 
pjiła do serca, że zaszedł do dom letką nogą. Bo tak 
be beł tam v smjegu żćcć wostavjił i zmorzł. 

Mol, na chternim wone trzć chojnć gromadovałć, 

przezevelć naszi «studnją». Choc tam vej żodni stu- 
dnji nje beło. Ale Mjichoł mje povjodoł, że tam za 
Boga Wojca zdrój płenął. Z njego bodejże vodę no- 
sile ludze ze zomku. Ale ten zomk beł przeklęti przed 
długjimi stami lót i zapadłi trze tręple v zemję. Jesz 
po njim stojała za rzeką gora przidkó, na chterni njick 
nje rosło. Ale njicht tam rod nje szedł, bo v połnjć i v 
nocć njico szło ludzom na woczć, czego sę bojelć. 

Kjej jem tam pod trzema chojnami dovoł boczenje 
na moje bedło, njico mje vjedno kuseło: 

— Jidzć, Remusu, do rzekji i sę doznej, co to je z tim 
zomkovjiskjem! 

Ale tej mje rzekł mój Anjoł Stroż: 

— A kjejbe krovć v szkodę vlazłć ! — 

Na to jô słuchoł i stoł prze dobetku. Alem tego so- 
bje nje wuvożoł za grzech, żebe podpędzćc pod las krot- 
ko. Może, żebe co przez drzeva vjidzec beło abo mo- 
żebe co z lasa vćstąpjiło i do mje godało! 

Chdzeroz bivało, żem przesunął przez rov, co gro- 
dzeł pole wod lasa, i zrobjił kjile krokóv v las i vołoł 
z rękami prze gębje: 

— Poj tu! — 

Tej z lasa wodezvało: 

— Tu! — 

I tej znovu zapadła ceszó, tesknó i pełnó tajemnijice. 

Dłucji dnje i tidzenje wob latko jô tam posoł pod 
lasem. — Jednigo dnja mje v woko vpadła jarzębjina 
po ti stronje rovu granjicznigo wod lasa. 

Dzivnigo wona beła sztołtu, bo pospode czebka sza- 
digo mjała wuzimk gładkji a navkoł wuzimka kosce- 
rzełć sę vjetvje cenkji. Pod słuńce to vćzdrzało, jakbe 
drzevję mjało korunę na szeji. Ta jarzębjina stojała 

v pole jakji dzesęc krokóv i dzivno mje beło, że ji nje 
scęle, bo prze woranju muszelć ję vëmjijac. 

Pitoł jem sę doma Mjichała, a ten mje rzekł: 

— Jakbe tę jarzębjinę scął, tobe krev lecała. 

Tak jô so na dregji dzeń vzął dloto z szaruznji pod 
vamps, żebe sę tego doznac. Ale njico mje rękę za- 
trzimało, kjej jem wostrzć na korę vsadził i doł jem 
poku. Alem za to vjele pod ną wukorunovaną jarzębji- 
ną przebivoł. Vjedzoł jó, że leno krolovje noszą koru- 
në, i wuvożoł jem sobje, że wona może bóc krolovą, 
co ją las naprocem sobje postavjił. 

Tej jem sę ceszeł, żem ji skorć nje ranjił. 
/„„llednigo dnja zbjerało sę na njebje na grzmot. Gru- 
be i czornć łayć chmur pobjegałć ze za lasu tak njisko, 
napjitć deszczem, jakbe na zemję spadnąc chcałć. Na 
jezerze łiszczałć yjidka, a nad jezorem stojałć chmure 
żołtć, jak sarka. Na podnjebju vjodro grało. 

Mój tovarzesz, pjes Gnjota, sę bojoł, bo mjoł rozum 
ludzkji. Legł przć mje i zeyvoł. A jô czuł taką słabosc 
v gnotach, żem legł na „znak i zamknął woczć. A to 
belo prayje pod ną korunovaną jarzębjiną. 

Tej mje tak przószło na wóczć, jak na jayje, że so- 
bje jesz dzis vszetko ydarzę, jakbe to beło vczora: 


< 


Przede mną bjeżeła rzeka zelono-modri krose. Po 
procemnim brzegu szedł v gorę bjołi zomk. Scanć jego 
sę szklełć kaminjem bjolim, jak smjeg. Dach sę yspje- 
roł na słupach yesokjich, toczonich, y złote podstoykji 
i y złotć głovjice. Brama ze zelono-modrigo, przezer- 
nigo, jak voda, kaminja dużim łękjem nąksztolt łóż 
avobjimała vjerzeje złote. Do brome provadzelć sto- 

pjenje szerokji, pańskji, krosnimi divanami vësceloni. 
Przed bromą, jak yartarze mocni, cechi a vdali, sto- 
jałe dużć drzeva, wfobleczonć jigleną zelono-czorną, 
jakjich jô v żëcu njigde nje vjidzoł. Przed drzęyami 
bjołi pjosk sceleł drogę do rzekji, a v rzecem z6uzdrzoł 
głovą y doł drugji zomk i drugji drzeva jak v zvjer- 
cadle. i g 

Kjej jem sę dzevovoł timu zjayjisku, zaszorzeło na 
rzece i podpłinęłć, jak zogodkji z cuzigo syjata, dya 
vjelgji kołpje. Stanoyjiłć sę Mone naprocem mje i dzi- 
ynimi zżooczoma zdrzałć. A v jich woczach stojało pi- 
tanjć i vjćdzó, jak skarbć, zatopjoni v głębokjim stavje 
czornigo lasu. 

AŃoczć v wdoczć z njimi pfuczuł jem z boku zev, 
chturen płenął mje do wucha mjilszi njiże muzeka 
skrzepjic i flćt. A głos ten moyjił: 

— Vez mje na remjona į przenjes przez tę rzekę do 
mojigo zomku! 

I wuzdrzoł jem kol sebje panją vesokji śurodć v su- 
knjach ze złota i jedvabju. A beło mje jednak, jakbem 
ję ju znoł z vjidzenjó. A kjej jô na njẹ podnjosł wo- 
czć, tej jem zayołoł: 

— Moc Boskó! Krolevjonka, co ją smok strzeże! 

Ko jó ję yjidzoł y zelonim vjidze mjesądzovim, kjej 
jem y stanji na mojim bjednim łożku płakoł nad nją 
i nad moją skażoną godką. 

A wona zchileła do mje głovę, v ji vłosach, krose 
dozdrzenjałigo żetka, szkleła sę koruna złotó, i rzekła: 

— Znajesz mje! A jó wo tobje vjem yszestko. Nje bój 
sę, pastuszku! Vez mje y remjona i przenies przez tę 
„vodę! 

Tak jô zmjerzeł wWokjem rzekę, płenącą przede mną 

i y nji, jak y zyjercadle, aewuzdrzoł jem sebje. Małi jô 
vćzdrzoł procem ti postavni panji. 

Nogji moje bełć bosé a nogavjice njiżij kolon wob- 
troczkovanć. Vamps mój, wodemkłi na pjersach, doł 
vjidzec koszulę z varpu, a ta koszula nje beła całó. Mój 
kłobuk na głovje mjoł durć a przez nje yłose vćlożałć, 
jak słoma z gnjozda varbloyigo. I vjidzoł jem sebje 
takjim małim, bjednim i żorotnim przć ti peszni i vdali 
krolevjonce, żem Wioczć spusceł na svoje bosé nogji, 
bom sę ystidzeł. 

Ale wona mje położeła bjołą rękę na głovje i rzekła 
głosem spjevnim: 

— Przenjesć mje, chłopku, przez tę vodę. Zdrzć na 
ten zomk vjelgji i peszni naprocem: Co jeden yjek lu- 
dzkji won vóchodzi na javę głęboko ze zemji i żdaje 
na svojigo vebovcę. Chto mje przenjese przez tę yo- 
dę do zomku wojcóv mojich, tego tam jak krola prze- 
vjitają. Vez mje tede-i zanjes przez tę vodę. Bo jutro 
będze zapozdze. Jutro sę zapadną bjołi murë i spa- 
njałi słupć i vesokji dach i złotó brama a jeden długji 
vjek człovjeka minje na svjece, njim przemovjic będę 
mogła. z 

Ale jô vjedno vjidzoł moję żerotną wurodę v zvjer- 
cadle rzekji im sę ystidzeł. 

Ale krolevjonka mje dodovała sbodyogji: 

— Nje wuvożej na svoję małosc i żorotnosc. Vćstrzelć | 
wokjem ku svoji gvjozdze a Audzirzć serce do yjelgji 
spravć. Zdrzć, jak peszni ten zomk! 

Kjej złoti mój bot postayję na jego stopjenje, znji- 
kną bore vkoł a vćrosną chatć szczestlevich ludzi, co 
zdają zbavjenjó, jak jich krolovó. j 

Mstanje njevjadomi svjatu lud, wo chternim dzeje 

dovno pjisac „oprzestałć i znoyu pługami worac będze 
zemję i żoglami jezdzec będze po yodach. Tej przć- 
boczi sobje svjat, że lud takii żeł v czasach doyno 
minjonich i dzevjic sę będze, że znoyu żije. 

A kjej jem cecho słuchoł, kroleyjonka moyjiła dalij: 

— Znaję cebje! — Vjidzoł jes mje pod starżą smoka, 
jak płakałam nad mojim ludem i sobą. Bełam nje- 
movą, ale dziso mom volą movjenjó. Wudzirzć ducha 
i vjerzć v svoję moc. i 

Tej jô adoczć podnjosł na lica krolevjonkji i zabo- 
czeł, że jem małim Remusem. A duch takji ystąpjił ye 
mje, żem znoyu jął mjerzóc *oczoma drogę przez rze- 
kę. Ale tej jem yjidzoł, jak z yodć ku mje dyjigałć sę 
trze wukozkji, aó0pocznć i straszne. 

Ale kroleyjonka Guchveceła mje za rękę i poce- 
szała: 

— Nje bój się pastuszku! Nen stolim nagji, co po som 
pas v vodze sę czaji, będze cę chcoł scignąc na gruńt 
rzeki, jimję jego Trud. A nen drugji, co na grubim ca- 
mrze plinje po yodze, a pesk mó, jak dżenja, a woczć, 
z chternich bjiją zeloni parminje: jimję jego Strach. 
Zdrzć, jak skora jego gładkó sę mjenji ve yszetkjich 
krosach tęgovich. Czo, jak jego skrzidła szętopjerzovć 
bjiją gro sebje, jak klekotkji ve Vjelgji Pjątk.— Nje bój 
sę, pastuszku, straszedła tego, bo dobędzesz, beles 
vjerzeł v svoję gvjozdę... A vjidzisz tam tę bjałkę na 
kraju? — V bestrich ruchnach sedzi, nogji pod sebje, 
jak krovc. Na głovje mó muckę ze stoma zvoneczka- 
mi. Vjedno smjeją sę ji uoczć i gęba. Skorno zatrzęse 
głovą, sto zvoneczkóy zabrzęczi. Vjidzisz, jak machiyó 
prayą ręką, ceskającć skarupć na vodę. A kożdi roz, 
jak skarupę cesnje, zatrzęse głovą, zazvonji zyonecz- 

kami, zasmjeje sę i vołó: Njeyorto! — Smjesznć æu- 
kozkji przed tvoje woczć czarzćc będze, be cę do 
smjechu dostac. Ale smjoc sę nje będzesz, bo syvjętą 


: spravę mosz przed sobą. Zdrzć: podnjosła v gorę pręt. 


Na pręce sedzi głoya małpć. I ju sę yali voz drabji- 
novi, vjelgji, a na njim ładunk sana vesokji jak gora. 
Nje cigną go konje. Cigło z gałązkji leszczenć roczni 
a zoprząg — szterć meszkji małć. A jednak voz jadze! 
Przed tim płoszedłem mjij sę na bocznoscć! — Nogor- 
szé «ono. 

A jimję jego: — Njevorto! 

A jô to vszetko vjidzącć nabroł duchai rzekł jem do 
svoji dusze: Tero veznę i przenjesę krolevjonkę przez 
vódę, a njech sę stanje co chce! 

I wukląkł jem i vzął wobjema rękoma krolovą i pod- 
njosł ję, jaż dziyno mje beło, że ve mje tile mocć. Tej 
jem nogę pjerszą postayjił y vodę. I znovu wuzdrzoł 
jem v nji sebje, jak y zvjercadle, takjim malim i njiye- 
ką, żem zvątpjił i czężor mje przemogł. Chiżem pusceł 
panją moją na zemję i vestchnął: 

— Kroleyjonko! Tyój sługa je za bjedni i za małi 
na taką robotę! 

y tim z trzoskjem vjelgjiim zomk zapodł sę y zemję. 
Z krzikjem zvątpjenjó kroleyjonka zniknęła mje z wo- 
czu, a jô leżoł jak głurzasłi pod korunoyvaną jarzębjiną. 
Cemno beło na svjece dod chmur na pobjegłim nje- 
bjeJA Mjichoł przepodł do mje, za vłose mje szarpoł 
I vrzeszczoł: 

— A będzesz tć społ, pestko przegrzeszonó, zamjast 
nekac bedło do dom! 

A kjej jem sę chiże zervoł, pjęscą mje doł v kark, 
żem kozła vćvroceł i vadzeł: 

— Marsz! Pochadej z dobetkjem do dom a nje żdej, 
jaż sę rozgorzę! — 

Tak tej jô gvizdnął na Gnjoię i nekoł. Ale to bjicć 
mje nje bolało, bom spravjedlivje vskuroł. Le żol mje e 
beło krolevjonkji i serce mje bolało, żem beł takji 
mali i ji njick nji mogł pomoc. 

IV 


Jak Marcijanna vóvadzeła maligo Remusa i jak 
won ji nokazu nje słuchoł. 


Beło to tede v njedzelę, jak Marcijanna mje vzęła do 
czeladni i povjedzała: 

— Boczć, knopku, żebes nje narosł zgnjiłigo gnota! 
Za bożoka, za talara na Godć, koszulę, vamps i botë 
na Svjętą Katarzenę najął cebje pon do pasenjó. Grzech 
mosz, żeli będzesz społ, zamjast pjilovac dobetku. 

To beła spravjedlivó provda. 

— Jô vjem, że cë Mjichoł vsepoł. Ale ten roz won 
dobrze zrobjił. 

Jô na to njick nje rzekł, bo wona mjała znovu provdę. 

— Za to żodni jankorkji na Mjichała nje będzesz mjoł, 
bo bem jó cć jesz lepji vsepała. 

Tero jô vjidzoł, że wona mje chcała vadzćc. Tak 
jem wuvożoł sobje: 

— Vadzkejle vadz, jó strzimję! Ale chleba z masłem 
jó dziso pevno wod cebje nje dostanę. 

Tej wona zaczęła mje vadzëc. Jô sedzoł ceszij ko- 
ta i słuchoł. Vszetkjigo jô sobje nje vdarzę, ale ku resz- 
ce wona rzekła: 

— A të, czimu njick nje movjisz? 

— Ko Marcijanna moji godkji nje rozumjeje! 

— Vejta go!... Nje rozumjeje!... Człovjek rozumje na- 
vetk njemć zvjerzątko, co tepą ruchó i wuszami strzi- 
że, a nje rozumjołbe człovjeka, co mó gębę do godan- 
jô. Gadejle na svój sposób a jô będę vjedzała. 

Cuż jó mjoł godac? 

Tak wona pitała: 

— Cuż też v cebje, pestko, vlazło, żes sobje zarobjił 
na skorę? Czeż të społ? 

— Jô nje społ — rzekł jem — alem vjidzoł. 

— A cuż të vjidzoł? 

— Jô vjidzoł krolevjonkę i zapadłi zomk. Ale jô nji 
mogł ji przenjesc przez rzekę, bom za mali i za słabi. 

Jak jó to rzekł, tak wona sę do mje wobroceła od 
kominka, bo beła pravje przë klósk gotovanju na vje- 
czerzą. Tej wona kozała mje jesz roz rzec, bo wod ra- 
zu z moji skażoni godkji nji mogła sę dobrac. 

Tak jô nji woczim nje meslącć, rzekł do nji: 

— Jô vjidzoł krolevjonkę i zapadłi zomk. Ale jô nji 
mogł ji przenjesc przez głęboką vodę, bom za mali 
i za słabi. 

Tak wona sę stała noprzod bladó a tej czervjonó 
na licach. Tej zamjerzeła sę na mje varząchevką 
i vrzeszczała; 

— A v6porajisz të sę, pokuso njeskvarnó ! 

Vjęcij jô njick nje czuł, bom so wuvożoł: 

— Vez, Remusku, nogji za pas, bo wona cć tę varzą- 
chevkę na głovje skjidnje! 

I tak jó nożka pon. 

Tak zli jô Marcijannć nje vjidzoł jesz njigde, bo to 
beło dobré i cnotlevć kobjecesko. Za lót vjele mjoł 
jem sę doznac prziczinć ji gorzu. 

Kjej mć sedlć do vjeczerzi, tej jó v svojim norciku 
sę bojoł, żebe wona mje jesc nje dała. A bełć kloskji 
i kavałk chleba. Ale wona mje fojt takji dużi wukra- 
jała, że sę parobcć dzevovale i jęlć z nji podkorbjac: 

— Marcijanna krajó Remusovji, jakbe kavalerovji! 
rzekł Morcin. 

— Żebe ji prędzij wurosł! — przśvtorzeł Mjichoł. 

Ale wona na njich nje słuchała, jaż Morcin rzekł: 

— Mogłabes nom, Marcijanna, wukrajac jesz po je- 
dnim kavałku chleba, bo pudzema nocą na rebć! 

Ale jó bełbem rod z njimi szedł. Tak jó mrugnął 
na Mjichała, choc won mje dzis vćszamotoł i jem rzekł: 

— Vezta mje ze sobą! 

Ale Morcin wodrzekł: 

— Żebes wob dzeń społ i dobetk v szkodę pusceł! 

A Mjichol przósvjodczeł: 

— Jesz be cę vjilk połkł i bełobe po Jemusu! — 

Movjilć mje « Jemus», bom literć «r» nji mogł vē- 
movjic. 

Ale Morcin sę chvjilkę namiszloł, tej rzekł: 

— Veznjema cę, Remus, jak pudzema łovjic pod 
zomkovjisko. 

Jô wuszomastrzigł czującć, że wo zomkovjisku mova. 

— A v chterni stronje to je, to zomkovjisko? 

Smjelć sę z moji movć, a Morcin na wodlev sę pitoł: 

— A zaszedł tć bes tam v nocć? — 

— Jo! 

— Bo vjedzć, że tam stroszó! 

—Njech stroszó! — 

— Kjej mosz taką wodvogę, knopje — rzekł Mjichoł 

— to jidz pod las jaż do jarzębjinć, co mó korunę na 
szeji. Ztąd prosto nosa v las, jaż duńdzesz do rzekiji. 

Tam poł leżi, poł stoji krzevó chojna nad vodą, jak- 
be chcała przeskoczćc, ale wob drogę sę wodmeslała. 
Naprocem stoji gora. Do gorć provadzi brod przez vodę. 
Tam stoji vesok no starć zomkovjiszcze. Kjej chcesz, 
żebe ce wod wurzasu vłose povstałć do njeba, tej le 
tam jidz! 

Na to naszła Marcijanna i zaczęła vadzćc: 

— Cuż va będzeta małimu knopu głupą godką głovę 
mąceła. Bjejta lepji spac. Bo co va wułovjita, to też 
kot na wogonje wunjese. 

Tak wonji szlć, a jô z njimi. A wob drogę jô czuł, 
jak Mjichoł movjił do Morcena: 

— Chocbe mje mjoł złoti vęgorz v kłomkę vlezc, nje 
dostołbes mje v nocć na zomkovjisko. 

Ta sprava mje wodtąd nje dała bezpjeku. Vjednom 
muszoł meslec wo tim zomkovjisku i wukładac so 
v głovje, jakbe sę tam dostac. Mogłbem beł wucec 
v njedzelę, jak naszi bëlë v koscele, ale Marcijanna 
vjedno tak wurechtovała, żem sę nji mogł ruszćc z do- 
mu. Roz wona mje v roboci dzeń zvędzeła, jak jó pra- 
vje chcoł gnac pod jarzębjinę! 

— Dokądka tć pędzisz? — pitó. 

— Pod jarzębjinę! 

Tak wona przótrzimała mje za vamps i zaczęła ga- 
dac: 

— Nje ponekosz tam, ale pod studnię. A słuchej te- 
ro czimu! — Tam pod jarzębjiną njedobrć mesle gło- 
vę nachodzą. Naszłć wone i człovjekovji, chturen beł 
dobri i stateczni, bom znała go. A tak go wosamętałć, 
że wubetku nje nalozł doma i po svjece vanożi dzis, 
v bjedze może i nędzć. Wostavjił za sobą dom i mjej- 
scé i szedł v sviat cuzi. Ale za njim wostoł trup...Cu- 

żes të chcoł bjedni knopje? Robjic tobje trzeba wod 
lót dzecinnich, bo nji mosz vłosni chatć anji roli. Na 
chleb svój zarabjac będzesz v mokłeznje skarnji, jak 
Pon Bog cë namjenjił, i służeł będzesz. A może, że 
dorobjisz sę vłosnigo kavałka zemji, kjej Pon Bog cë 
pobłogosłavji. Jô cë tego żiczę. 

— Ale vëbij sobje z głovć zomkji i krolevjonkji, bo to 
nje je njick dlo parobka, jak cebje. Bo kjej jich so nje 
vćbjijesz z głovć, chadzac będzesz po drogach svjata, 
po chternich vanożenjć bez dachu nad głovą i bez 
wognja do wuvarzenjó stravć tvojim kavlem będze. 
A może jesz co gorszigo, jak nimu... 

Słuchoł jem, jak na kozanju i nekoł, jak mje dobre 
kobjecesko nakozało, pod ne trzć chojnć. Tamem 
legł na słuńcu i zdrzoł ponad jezorem i lasem v dale- 
kji svjat. Chtuż to mogł bëc, wo chternim Marcijanna 
movjiła, że vanożi po svjece, mjejscć wostavivszć 
i dom? Hej, i jô vanożóćc będę! Njechle wurosnę! 
Tam za jezorem i lasem wodmikó sę svjat! Jakji tam 
ludze, jakji chate, jaką movją godką? Do njich jô pu- 
dę, njechle wurosnę! A Marcijanna njech sedzi doma, 
bo to le mizernó bjałka i sę boji. 

Tak jô sobje tam mesloł i też pozdniji zrobjił. 

Ale krom tego dzeń kole dnja mje pokusa brała. 

— Jidzże sę doznac wo nim zomkovjisku! 

Tak jó nje strzimoł. 

Jednigo zavjitrza vzął jem sę i nekoł ku studniji, 
pokąd mje Marcijanna wod pustkovjó dostrzec mogła. 

Ale jak jem so zmjerkovoł, że mje ju nji mogą brac 
na woczć, navroceł jem dobetk v stronę jarzębjine. 

Tam jô Gnjotę wostavjił prze bedle i mu przekozoł 
tak: 

— Gnjoto! Jô jidę! Te wostanji, jaż sę vrocę i do- 
vej boczenjć! Ta noskvarnó Bezroga, co łonji v sklep 
sę zarvała, mó le jeden rog, bo drugji so skjidła przć 
ti worędzć. Ale wona krom tego vjedno bodlivó, nje 
boczącć, że jak sobje drugji rog skjidnje, to na jarmar- 
ku chtuż ję kupji? Të le ji zaru zęboma do pjęt, jak- 
be drugjich bodła. A tej też wuvożej, żebe debetk sę 
nje rozbjegł anji nje szedł v szkodę. — 

Tak Gnjota wostoł, ale za mną bleszczeł vjernimi 
woczami. 

Kjej jem tero przesunął rov i szedł pod dużimi drze- 
vami, beło mje, jakbe v lese svjęceła sę njedzela. Ta- 
kó tam statecznosc i ceszó panovała strzod vesokjich, 
jak vjeże, wuzimkóv. Dalij v las drzeva podrastałć 
brzidem. Ale jô vnetk vćbłądzeł na stegnę, co ję sobje 
sarnć vćdeptałe. 

Tej jô przerechleł kroku. Z dębovi gałązć zaczęło 
vrzeszczec dvoje bestrich sójk. Ale jó se wuvożoł: 

— Vrzeszcztale, vrzeszczta! Va mje chcała womanijie, 
żebem tu szukoł vajigo gnjozda. Ale jó vjem, że wono 
daleko v jinszim molu, a tam be va sedzała cecho i sę 
nje dzarła! — 

Tede jô szedł dalij. Krze sę skuńczełe, jakbe wucął, 
a za njimi stojała łąka, pełna paprocć. Chto mó ser- 
ce wodvożnć, jidze tam v noc Svjętigo Jana wudobćc 
kvjatu paprocć i vęgla wod ji korzenja. Chto wudo- 
będze, ten nje szukó szczescó, ale szczescć szukó jego. 
Ale to sprava zdradnó. Povjadelć na pustkovju wo 
takjich, chternim przć szukanju vęgla i kvjatu njico 
Strasznigo głovę v teł licami na plece vëkrąceło. 

Szedł jem przeką nich paproci, boczącć, be sobje 
wo nje bosich nóg nje zadrzec, bom vjedzoł, że ranją. 

Po dregji stronje łąkji znovu rosłć drzeva i krze, a prze- 
ką njich szła sarnjenó stegna. Z vjetvji jął vołac na mje 
łupk: 

— Chtuż jidze? Chtuż jidze? 

Ale jó so wuvożoł: Pocuż won mó sę drzec nadar- 
mo? — Tak jem vołoł: 

— Będzć cecho, łupku! Tu nji ma njiżodnigo klesz- 
cza, bo jidze le mali Remus. 

Tej won woprzestoł na małi szturk. Ale ledvjem za- 
szedł znovu mjedze drzeva, won dalij sę bojoł i vrze- 
szczoł. Tej jó go ju vjęcij nje wuspokojoł. Vdzek tobje! 
Czimużes nje woddoł, kjej jes vćręczel sobje! — 

Mjedze drzevami szła stegna kąsk pod gorę. A kiej 
jem po drugji stronje zchodzeł na doł, tej przede mną 
wodemkło sę zibkji trzęsavjisko, pełne czornich dur, 
wo chternich povjadełć, że to durć do pjekła. Na grą- 
dach ti zibji rosłć brzoze. Mjedze njimi vesoko stoper- 
czeła wolszka, chterni sę vstec listć trząsą wod wu- 
rzasu. Jakuż też sę nji mają trząsc, kjej na nji Judosz 
sę povjeseł! 

Tam jó zgubjił stegnę i muszoł wobińsc bokjem. Ale 
tero jó ju czuł z njedaleka granjć vodć. To gvesno 
rzeka lasem bjeża. Czim dalij, tim zemniji sę robjiło. 
Vnetk mje i vonjó vodć zalecała. Za kjilkanosce kro- 
kóv vjid z modrigo njeba svjeceł przez korunć drzćv, 
a dołem liszczałć sę bjeżącć vodë rzekiji. 

Doszedłszć do brzegu, wuczuł jem cvjardi grunt pod 
nogama. Pod vodą bjeloł so pjosk. Gorą njego voda 
szła prądem. Wod brzegu do brzegu zdovało sę mje tile 
rumu, żebe voz zaprzęgli v konje przeką żłobu rzekiji 
stojoł vigodno. Po procemni stronje wunoszała sę go- 
ra. Tak jó sę pitoł sebje: 

— Jes tć na zomkovjisku, Remusu, cze nje? — 
Jażem wuzdrzoł nę dzivną chojnę, wo chterni Mji- 
choł spomjinął: Na brzegu, kąsk v stron, małó gorka 
cvjardi zemji, jak chrzebt bidłęca, przóległa do rzekii. 
Z ji boku vćrastała grebó staró chojna, jakbe sę mo- 
stem chcała przełożćc do procemnigo brzegu. Ale jak 
wodrosła na dva kraczaje nad vodą, tej vołała skrącóc 
v gorę, jak jinszć drzevjęta, i rosc prosto jak svjeca. 
Njigdem jesz takjigo sztołtu chojnć nje vjidzoł. 

Kuńc wuzimku ti chojnć, chturen sę trzimoł brzegu, 
przeboczoł mje chrzebt dvuletnigo zgrzebjęca, tak że 
jó na njen skoczeł, jak na konja, i noguma jął priskac 
nad vodą. 

V gorę i v doł rzeka szła jakbe duktem vćcętim, a 
grabjine, wolszkji, vjerzbjinć i vijągji wustavjiłć sę nad 
żłobem rzekiji, jak ludze v procesji. Kjej jem z mojigo 
konja patrzeł rzeką v gorę, zdovało mje sę, że sedzę 
v koscele dużim, tak dużim, że do vołtorza dozdrzec 
nji ma. A wod stronć tego njevjidzalnigo vołtorza, wu- 
dboł jem sobje, że muszi co do mje sę zjavjic. 

I zjavjiło sę. 

Noprzod vjidzoł jem pod vodę dalek dva bjołi pla- 
chce, chterne płinęłće vodą ku mje. Z njich vćrastałe, 
czim bleżij, dvje szeje, zagjętć na sztołt łodćg maku, 
ale pesznć i duże. A kjej przepłinąłć krotko, tej jem 
vjidzoł, że to kołpje bjołi, te same, chternem vjidzoł 
pod korunovaną jarzębjiną. 

To bełe podług moji wudbć kołpje krolevjonkji za- 
klętigo zomku. 

Przepłinęłć wone krotko do brzegu. Tej zaczęłć mje 
sę dzevovac. Wocze mijałć, jak ludze, a stronkę v koł, 
jakbe czorne wokulorć na woczach mądrich ludzi. 

A zdrzałć na mje, jakbe cos povjedzec chcałć. A jô 
stojoł cecho i żdoł. 

Alem sę nje dożdoł. Raptem bo zeszłć ze mje wo- 
czami, nadęłć skrzidła i szłće v gorę rzekji, nje wobro- 
civszć sę razu. Ku reszce znjiknęłć, zkąd ich przćenjesło. 

Na brzegu zaczął wujadac mój Gnjota. Tej zaczął 
wobskakivac vkoł drzeva, na chternim jó sedzoł jak 
na konju, chcącć vesunąc do mje. 

Ale jak mu sę to nje wudało, vbjegł v rzekę i jął vo- 
dẹ szleptac, jakbe wod tidzenja njick nje pjił. 

Żebe nje Gnjota, krolevskji kołpje bełebe co povje- 
dzałć. A mje won też przervoł moję przigodę, bo prze- 
boczeł mje dobetk mój za lasem. Vzął jem tede nogji 
za pas i zrivoł nazod drogą, chternąm przószedł. Gnjo- 
ta priskoł wokoma mje. Chdzeroz trąceł mje zemnim 
cnjikjem v gołe jikro, jakbe mje chcoł przerechlćc, a 
tej vebjegł na przodk. 

Tak żesma wobaji dobjeglć kuńca lasu. Ku moji spo- 
kojnoscć jó tero vjidzoł, że krovć sę pasłć, jak noleżi, 
a wovjeczkji trzimałć sę v gromadze njedalek. Z tego 
beł jem rod i rzekł jem do Gnjotć: 

— Gnjoto! Ten roz to nama wuszło suchim pękjem. 
Ale kjej të jesz roz wodbjegnjesz wod bedła, tej wo- 
boczisz! 

Ale Gnjota le zdrzoł na mje, dichającć z vóvarłim 
jęzekjem, bo so mesloł, że jô, Remus, jem procem 
njego jak krovka: jak wodbjegnje, tej ję muszi navro- 
cec. Tak won i mje navroceł wod zomkovjiska. 

Kjej jem pod vjeczor nekoł do dom, rzekł jem do 
svoji dusze: 

— Jutro pudzesz zos! 

V 


Jak Remus nalozł na zomkovjisku czorni gronk 
i złoti mjecz i jak won za to skorą zapłaceł. 


Zavjitrzni svjat tego dnja smjoł sę ze szczescó. Słuńce 
z vesokjigo njeba tak rozsvjeceło całć pole, że navetk 
nomjizernjejszi bączk v rovje mogł se plece rozegrzoc. 
Bezroga, nekające roz na levo roz na pravo z karna, 
sladkovała, co gvesno wodezdrzała wod Lize abo Gnja- 
digo, na pażęc vepuszczonich. Gnjota ję navrocoł, 
ale bez gorzu, jakbe sę ceszeł, że mó worądz do su- 
vanjó i szczekanjó redosnigo. Jó wod njich zarvoł ti 
vjesołoscć, żem gvjizdoł i skokoł, jak skorc jakji po 
polu. Vjesołą gromadą, jak na bjesadę, nekałasma pod 
korunovaną jarzębjinę. Tam jó vzął i Gnjoce vbjił v 
głovę, żebe sę nje vożeł jisc za mną slode, le żebe wo- 
stoł i dovoł boczenjć. Tej jem sunął do lasa. 

Rosa jesz stojała na trovje i na paprocach, bo chmu- 
ra zelonich lestóv jiglenć i gorą drzćv zabjegałć słuń- 
cu, że jich vepjic nji mogło. Nogji moje sę slizałć na 
mechu, ale jó bjegoł dravo, bom ju vjedzoł drogę. 
Anjim nje słuchoł na łupka, chturen znovu vrzeszczoł 
v dużim strachu, cze kleszcz nje jidze. Łąkę z paprocą 
jô wobszedł, be sę nje skaleczóc v lecenju, a na wol- 


42 


szka trzęsącó sę wod wurzasu, wostała v stron. Prze 
rzece vlozł jem wobuma nogama na woną krzevą choj- 
nę i zdrzoł rzeką v doł i rzeką v gorę. 

Bom żdoł na vczoraszi dva kołpje, co tak mądrimi 
woczami patrzełć. Alem sę jich dożdac nji mogł. Tak 
mje przószła do głovć bojka wo krolevjonce i koł- 
pjach, chterne bełć ji bracoma, i spjevoł jem takji 
słova: 

— Przepłińtaż tu do mje, kołpje, długą vodną drogą! 

Chdzesta va podzała naszą krolevjonkę młodą? 

Hej, va kołpje, bjołi ptochć głębok v czornim lese! 

Chturen z vas wo krolevjonce novjinę przenjese? 

Cze nad dużą vodą svoje bjołć ruchna pjerze, 

Cze ji smok na bjołim zomku zamknął złotć dvjerze? 

Ale dzivni kołpje jak nje chcałć, tak nje przeplinęłć. 
Vjidzec też jem nji mogł po rzece jak vczora, bo zem- 
njica szła gorą vodć. V nji jakjis wukozkji jęłć koro- 
vodzóc. Tak jem so wuvożoł: To nje będze tam njick 
dobrigo. Lepji jisc na tę gorę naprocem, bo to będze 
no zomkovjisko. Brodu będze trzeba szukac tam, chdze 
sę v żłobje rzekji pjosk bjeli. Tak jó tam veszedł 
v vodę. 

Z początku szła mje voda do kolon, tak rzeka beła 
snodkó, ale dalij v żłobje rzekji voda mje sigała pod 
pazechę. Alem nje wuvożoł sobje tego za njic, bom so 
rzekł: 

— Vćsuszisz sę, Remus, na słuńcu. 

Gora po procemni stronje szła przidko vesokjim spi- 
chem. Nje vjidzoł jem na nji anji drzév anji brzidu. 
Le dzevannć stojałć molami po zberku, jak svjece na 
vołtorzu v Svjęto Jaster. Jó bjegł v gorę na szterokach 
jak kot, jażem zavadzeł głovą wo drzevję, jaż mje 

mocko zabolało. Zdrzę — a stoji jarzębjina. A kjej ji 
sę przózdrzę z wuvogą, vjidzę, że mó wokręgli czebk 
a pospode koło szeji korunę. 

— Moc Boskó! — rzekł jem sobje. — Tec to jistnó 
sostra ni jarzębjinć z przed lasa, chdzem vjidzoł bjołi 
zomk i krolevjonkę i ne straszlevć wukozkiji. Prze tim 
mje cepło zaczęło v woczć cec, a kjej jem przecarł 
ręką, vjidzoł jem, że to krev. Ale jó przecesnął to bo- 
lącć i v kjile skokach beł na gorze. 

Ztąd jó vjidzoł daleko v svjat poveżij czebkóv drze- 
vjęcich. Alem nje vjidzoł le bor i njick vjęcij, a nad 
borem njebo modre. Leno daleko na podnjebju svje- 
ceł złoti krziż. Tej jem wuvożoł, że to będze krziż na 
zvonnjice v Lipnje, chdze naszi do koscoła chadzele. 

Na gorze mjirno beło i cepło. Tak jó vzął ję wob- 
chodzćc navkoł. Vszęde wona przidko spichała v doł, 
le v teł wod rzekji chrzebt ji zchodzeł v pole. Ale ble- 
żij jem sę jednak doznoł, że tam głębokji rov, zarosłi 
leszczeną i grabjiną, dzeleł gorę wod pola i lasu. 
Wod brodu szedł także vądoł vedle gorć, ale v njim 
stojało kjile jałovcóv i vjelgjich kamjenji po bokach, 
jakbe strożovałć nade drogą v las. Pomesloł jem 
sobje: 

— A może to jistnje staró droga, chterną dovni lu- 
dze przez brod jezdzilć. Ale dzisodnja njicht nje jezdzi, 
bo ludzom strach. 

Dzivno też mje beło, że czubk gorć beł na rębje ve- 
sokji a ve vestrzodku vekumani, jak jakó dużó mjiska. 
Le v jednim molu rąb ji beł przervani, pevno wod desz- 
czovi fale. Bjeleł sę v ti vćrvjiznje pjosk żołti i gładkji 
kaminje, a kjej jem zdrzoł dłużij, tej tam stojoł napoł 
zakopani v pjosku gronk czorni. 

— Cuż na svjece! — rzekł jem do se. — Chtuż tu gronk 
wostavjił? 

Ale nje bel to gronk, jak nasze gronkiji. Szklił won 
sę czorno a na brzuchu mjoł bjołć kreskji. Przekreti 
beł vjekjem. Tak jô vjeko wodkreł i zazdrzoł: Wuz- 
drzoł jem tero bjołi pjosk, a kjej jem go vćdobeł, tej 
na spodku bjelełć kavałkji kosci i popjoł. 

Nje vjedzoł jem, co to znaczi. Długom tede rozmi- 
szloł, jażem so rzekł: 

— Ten gronk je deszczem veszlamovani. Gvesno won 
noleżi krolevjonce, bo jó tu stoję na ji zaklętim zom- 
kovjisku. Vez, knopje, i go zakop, jak beło. 

Tak jó vzął rękoma grzebac, żebe vekopac kulkę. 
Ale polce moje zavadzełć wo njico długjigo. Chvecę 
i cignę—a to miecz! 

Długji beł na siżeń, spiczasti wod kuńca a ve ve- 
strzodku szerokji, njibe vjerzbjinovi list. Dzevującć sę, 
że won nje je zaredzevjałi, le czorni, zaczął jem go 
trzec rękovem. Ko wod tego won jesz barżij sę czer- 
njił. Tak jô go vzął kamiszkjem drapac. Tej sę pod 
tą czorną skorą zaszkleło jak złoto. 

— Złoti tës nalozł mjecz, Remusku. Cuż të z njim 
zrobjisz ? 

I przemiszloł jem mocko, jaż mje tak przeszło do 
głovć: 

— Gvesno ten mjecz też słuchó krolevjonce, jak nen 
gronk. Vez i zakop go v gromadze z gronkjem, a za- 
kop pod korunovaną jarzębjiną, chterna na ti gorze 
stoji. A njikomu njick nje povjedz. — I tak też jem zrobjił. 

Mjeczem jô vëkopoł kulę pod jarzębjiną a rękoma 
przósepoł pjoskjem tak, żebe njicht tego molu nje na- 
nalozł, le jó som. 

Przć ti roboce jô sę zmokł, bo beło mje spjeszno. 
Wod tego mje znovu krev jęła cec, alem so povje- 
dzoł, że sę wobmiję v rzece. 

Kjej jem ju zchodzeł z gore, tej mje njico zemnigo 
v jikro tchnęło. 

Patrzę — a to Gnjota. 

Tero mje sę ju co njedobrigo mekceło. Rzekł jem 
tede do Gnjotć: 

— Czimu tć, głupi, mje znovu navrocosz? Jó be beł 
itak przeszedł. Ale tero dravuj! Bo mje do wucha 
chtos godó, że dobetk będze v szkodze. 

Tak ma dravovała na mjijovkę. 

Jak ma vćlecała z lasa, tej jô sę doznoł, że beło zle. 
Som pon z palecą, vesok podnjesoną nad głovą, bjegoł 
przez żeto za bedłem. A to priskało na vszeternoskiji 
stronć, le tak za njim dudnjało. Nje bełbem mesloł, że- 
be gbur, chłop jak wopoka, beł jaż takji chvatkji. 

Ale jak won bedło vćnekoł ze szkodć, tej won mi- 
nął Gnjotę i mje i szedł v las, njick nje rzekłszć. Tej 
Gnjota vcignął wogon i na mje zdrzoł, a jó vjedzoł, 
że won chcoł rzec: 

— Co gbur knuje, to nje je njick dobrigo! 

Za małą chvjilkę pon vćszedł z lasa. Trzimoł won 
v gorscć szligę leszczenovą na polc grebą i nją smigoł 
z gorć na doł, jakbe probovoł ji gjibkoscć. 

Tej won zavołoł: 

— Gnjota, pojle sę! 

Tak Gnjota zrobjił sę takji małi, jakbe z njego le 
połova wostała, ale szedł, wobrocającć sę co zamaną- 
vszć, z brzuchem przć zemji i blćszczącć na mje. Ale 
jó mu njick pomoc nji mogł. 

Tak go pon chveceł za serschel v karku i zaczął go 

ną szligą wokłodac, jaż psesko, zaczęło vćc żałobłivje. 
Jak won z njim skuńczeł, tej won przestąpjił do mje 
i sę pitoł: 

— A chdzeżes tć bivoł? 

— Na zomkovjisku! 

— A jak te vezdrzisz, ponarvo ? 

Jakżeż jô mjoł vezdrzec jinaczij, kjej jô sę zaboczeł 
womćc v rzece? Krev mje sę zgęsceła na skarnii, jaż 
scigało. Napevno jô vēzdrzoł jak larva, co ją Gvjiżdże 
noszą na strach dzecom ve Vjiliją Bożigo Narodzenjó. 
Tak jem rzekł: 

— To jó głovę sobje skazeł wo drzevo! 

Won na to wodrzekł: 

— To cę ju Pon Bog jeden roz skoroł. Za to të wo- 
de mje wodbjerzesz le połovę tego, com cë mjoł przć- 
sądzonć! 

Tej won mje czapnął, jak przode Gnjotę, i zaczął 
mje karac ną szligą leszczenovą. Jô scesnoł zębć, biv- 
szć vjarć, żem spravjedlivje skuroł. Koroł won mje 
dosc długo, tile czasu, jażbe zmovjił «Wojcze nasz» 
i «Zdrovas Marija», a pevnje i na «Vjerzę v Boga» be- 
łobe zbjegło. Ale do «Przikozanji koscelnich» won sę 
nje doprocovoł, bom też i mjoł pełną mjarę. Jak won 
mje pusceł, tej jô podł na zemję i vjidzoł Gnjotę, ca- 
łigo przeczupligo do zemji i dreżącigo, jak lestć wolszkii, 
na chterni Judosz sę povjeseł. 

Ale gbur cesnął szligę i szedł precz. A jô sę poce- 
szoł tak: 

— A jednak jó mom złoti mjecz, wo chternim njicht 
nje vje. 

Ale przed woczoma mje stojałć lica gbura, jak won 
do mje ze szligą przestąpjił, bo gorz zmjenjił straszno 

jego vezdrzenje. Beło mje, jakbem takji złć woczć ju 
beł vjidzoł prze jinszi worędzć, lem so nje vdarzeł 
chdze. Kjej jó tak medetovoł, wuczuł jem zemni cnjik 
Gnjotć na kolanje, chturen sę do mje przóczajił. Zev- 
nął won porę razi głosno, jak człovjek i pokozoł svój 
długji i czervjoni jęzek. A skorno sę doznoł, że nanjego 
zdrzę, vstoł i strząsł sę, jaż kurzeło. Chcoł won rzec: 

— Strzęsć sę, knopje, jak jô, a będze cë lepji. 

Ale jó sę żodną mjarą nji mogł strząsc, tak mje vsze- 
skji gnote bolałć. Navetk vstac ze zemji mje nje dało. 

Wob ten czas cenjó sę cofała v las a słunuszko szło 
vestrzodkjem njeba i grzało. Mje sę zachcało jesc, 
alem sę bojoł: 

— Może wonji cë za karę nje przeslą wobjadu na 
pole? 

Ale tego wonji jednak nje zrobjilć, bom vjidzoł Martę, 
corkę małą Mjichałovą z dvojokami wod trzech chojen 
jidącą. Z nją jó na pustkovju mogł sę nolepji rozmo- 
vjic, bo wona jedinó moję godkę dobrze rozumiała. 
Szła wona z dvojokami v ręce i vołała z daleka: 

— Jemus! Jemus! 

Na to jó: 

— Pojle tu, Marta! 

Tej wona naszła, postavjiła dvojokji i połeżeła kol 
mje łeżkę. Ale jô prze jedzenju nji mogł njijak wuleżec. 
Tej jem so z bjedą pomogł na noeji i jodł na stojączce. 
Marta na mje zdrzała i sę dzevovała: 

— Czimu të jćsz na stojączce? 

A jó wodrzekł: 

— Jô nji mogę anji wustojec anji wuleżec. 

— Czimu to nji możesz anji wustojec anji wuleżec? 
— Bo pon naju Gnjotę i mje wukoroł szligą lesz- 

czenovą, co tam leżi. Gnjota sę strząsł, ale jô tego nji 
mogę i dlotego mje tak boli. 

— To jó naszimu panu jiglenć v łożko nasepję. 

— Nje czenji tego — wodrzekł jem — bom sobje spra- 
vjedlevje zasłużeł. 

Tej wona pitała: 

— A boli cebje? 

— Boli jak szvernot! Ale to minje. 

Tej wona na mje vezdrzała i rzekła: 

— Vejle, to won cë jesz guz na głovje zrobjił i cę 
wokrevavjił? 

— Nje, Marto, to jô sę som wo drzevję wuderzeł 
i skaleczeł. 

— Jakji të mosz mokré ruchna! 

— Na to jó njick nje rzekł, bo mje vstid beło povje- 
dzec, żem beł wuszłi tak daleko wod bedła. Ale wona 
nje popusceła, le godała: 

— Przez te mokrć ruchna to jesz barżij przecignęło, 
to bjice! 

Ale jó na to nje słuchoł, le vćsepoł Gnjoce resztę 
bulev i rzekł do Martē: 

— Podejle mje ten pręt leszczenovi, co sę podeprzę 
i kąsk gnotć rozruchom! 

Tej wona przónjesła nen pręt a jô, popjerającć sę, 
probovoł jisc. Ale to szło tak zimko, żem voloł legnąc. 
Tak jó pomesloł sobje: 

— Połovę pocerza pon cë na ten guz wodrechovoł, 
| a jednak docigło do « Vjerzę v Boga». Gvesno bes nje 
beł strzimoł do « Dzevjęc Błogosłavjeństv», a navetk 
| nje do «Setmë Grzechóv Głovnich ». 
| Jak Marta wodeszła z prożnimi dvojokami, tej jó sę 

zaczął kulac. To mje wulżeło. Kjej słonuszko sę zcho- 

vało za lasem i cenjó z lasu vechodzeła na pole, tej jô 
ju gnął, choc kąsk chromo, moje bedło do dom. 
Na woborze stojoł gbur i wobzeroł kose, bo żnjivo 
zdało za dvjerzami. V ti chvjilć jô sę dobroł, chdzem 
te lica vjidzoł jego, jak won mje chcoł karac. To bełć 
skarnje wukozkji, chternąm vjidzoł v rzece przed bjo- 
lim zomkjem. A jimję ji Trud. 


VI 


Jak Remus szukoł Straszka na pustkovju a v gro- 
madze z Martą zaczął chodzóc na nowukę. 


Wiele vodë wubjeżało gorą brodu przë zomkovjisku 
pod korunovaną jarzębjiną, a jô wob ten czas posoł do- 
betk i rosł. 

— Bez bjicó człovjek nje wurosnje! — Tak movjilć na 
najim puskovju. Dlotego jó rosł chiże vzviż, bo mje 
ti zochętć dodovelć dosc tile. A Marcijanna, kjej na 
mje vezdrzała, dzevovała sę kożdą razą. 

— Moc Boskó! Rosce knop, jak chojeczka v borze, 
ale to le skora a gnot... 

Beło to na Matkę Boską Gromnjiczną. Naszi bëlë wu- 
szłi do koscoła. Doma wostelć le Marcijanna, Mjichoł 
i jó. Bełbe i Mjichoł szedł, ale wob zemę vlazło jimu 
njico v jego kulavą nogę, że przć palecć leno sę mogł 
kurdusac. Nje bełbe zaszedł jaż do Lipna. A Marcijan- 
na kozała mje przińsc na podvjeczork, bo mje njibe 
mó njico do povjedzenjó. 

Tej jó szedł. V czeladni jizbje stari zegar połikoł 
czas, jak vjedno. Njigde mu nje mijerzało. A jô zaczął 
meslec wo nim Straszku, co v ti chace sedzi... 

Bo kjej ludzi i dobetk zema spędzała do stanji i chat, 
tej jem so rzekł: 


— Tero vnetk smjeg przekrije mój złoti mjecz i czor- 
ni gronk za rzeką v gorze pod korunovaną jarzębjiną. 
Njech przókrije! Będę jô szukoł Straszka v Zabłockii- 
go chace. 

Vemjerkovoł jem, że pod wustrzechą beła jizba. 
Njicht tam njigde nje chodzeł i njicht wo nji nje movjił. 
Wokno jedno wona mjała pod vjetrznjokami, chterno 
zdrzało na sod. A jó sobje mesloł: 

— Tam to będze, chdze nen Straszk mjeszkó! 

Tej jem jedni njedzele vćpatrzeł sę vesoką slivkę, 
chterna vjetvjami ve vjetrze klepała v to wokno i na 
nję jem vlozł, jak kot. Naprocem wokna vćtrzeszczeł 
jem woczć i zdrzoł. Noprzod jem njick nje vjidzoł. Ale 
pomału zaczęło mje sę vjidnjec, żem rozeznoł na bjo- 
li scanje strzelbę zavjeszoną, potim łożko, potim stoł, 
a nad łożkjem dva rzędć ksążk na policach. Ale Stra- 
szka jó nje vjidzoł. 

— Ko won jednak bóc tu muszi, kjej Marcijanna sa- 
ma povjedzała, że kożdó chata mó takji nort, v chte- 
rnim Straszk sedzi! — rzekł jem sobje. Ażebe sę tego 
doznac poprovdze, zaczął jem sę zibotac na moji vje- 
tvji, żebe duńc bliżij wokna. Tam przez wokamer- 
gnjenjć mje sę zdovało. że vjidzę bladć skarnje 
i zelonć woczć dużć i dzevć. Ale njimem sę rozeznoł, 
jistnje, vjetev zatrzeszczała i pusceła, a jó trzasnął na 
doł jak dozdrzenjałó slivka. 

Żebe tam nje bełć leżałć kaminje, chternimi naszi 
durę do sklepu zatchlć, bełbem wucekł i njick nje po- 
vjedzoł. Ale na nich kaminjach jó sę stłukł mocko, że 
mje sę v głovje zakręceło i wostoł jem leżąci jak bez 
ducha. 

Kjej jem przószedł do sebje, tej Marta stojała nade 

mną i pomogała mje vstac. A kjej mje zaprovadzeła 
do chatć, dała mje flizankę mleka, a jak jem vëpjił, 
tej krąceła głovą i rzekła: 

— Remus, wonji movją, że të mosz njedobrze v 
głovje. Vjera i tak będze, bo chtuż ze zdrovim rozu- 
mem szukołbe siivk na drzevje po Godach? 

Na to jô mjilczoł, bo wona nje vjedzała, że jô tam 
szukoł Straszka. 

To beło dobre dzevczęczesko, ta Marta, le roz wo- 
na zle zrobjiła. Bo za to, że pon Gnjotę i mje no tak 
srodze wukoroł, wona jimu jednak vsepała jiglen jałov- 
covich pod płachtę. A to mjało skutk takji: Kjej jem 
przeszedł na wobjod, Marcijanna mje czapnęła za vło- 
se ivćvlekła na woborę. V ręce wona trzimała varzą- 
chevkę. Ale jó sobje njick złego nje vdarzącć rzekł: 

— Bój sę Boga, Marcijanno, za co tć mje tak szamo- 
cesz? 

Ale wona njick nje rzekłszć, jęła mje wobkładac ną 
varząchevką. Szkoda ji beło, bo sę jesz bjeleła novó 
a Mjichoł ję przez kjile vjeczoróv vćrzinoł z klocka 
grabovigo. 

Jak wona z varząchevkji le rączkę v ręce wotrzi- 
mała, tej wona mje vepchnała do jizbć, chdze drudze 
ju jedlć. Bo nji mjała czim bjic, a rękji ji pevno beło 
za szkoda. 

Tak Mjichoł sę pitoł: 

— A za cuż tć go bjiła, Marcijanno ? 

— To won vje som nolepji! 

Moglebe mje belć zabjic, kjejbem beł vjedzoł, za co 
wona mje sprała. 

Ale zegar stari tak głosno jął połikac godzenë, żem 
muszoł vezdrzec na njego. A won godoł: 

— Jô vjem!— Jô vjem! — 

Kjedem charnę dovoł krovom v chlevje, tej przë mje, 
jak łaseca, kanęła Marta, vetchła mje jabłko v kjesziń 
i pitała: 

— A bolało cę to bjice Marcijanne? 

Tak jó sę smjoc muszoł: 

— Takó metłó babskó robota! Jô jem, Marto, prze- 
vekli do solonich porceji. 

— Bo vejle, Remus, to jó panu jiglen v łożko vsć- 
pała! 

Tero jo sę dobroł prziczinć Marcijannenigo gorzu. 
Ale nobarżij żol mje beło varząchevkji... 

Takji mesle jó posoł po głovje, pokąd jó tam sedzoł 
v czeladni v Matkę Boską Gromnijiczną. Zegar mje to- 
varzeł polikającće godzenć, już doszedł do molu. Za- 
vrejało mu sę v gordzelć, jakbe chcoł kaszlac, tej na- 
broł dechu i jął vEbjijac godzenę czvjortą. Po takji fa- 
tedze szturk jesz v njim brzęczało, tej długji bjegas 
jął sę zibotac ztąd i na wodlev na novą godzenę. 

Naszedł Mjichoł, popjerającć sę palecą, i sodł za 
stołem. Po njim przószła Marcijanna z bochenkjem 
chleba i gronkjem mleka. A tej ma zaczęła jesc. Kjej 
jesma zjadła i vEpjiła, Mjichoł sę przeżegnoł i rzekł: 

— Szlaga jidze, bo mje grzeszk v nodze tropji. Na- 
vetk mrovczi szperetus tą razą njick nje pomogó. 

— To są i lata! —rzekła Marcijanna. 

— Przez to też. Ma stari v doł a młodi v gorę! 

— Czas, żebe z tich dzeci ju katolikóv zrobjic — rze- 
kła Marcijanna. — Rosce to jak bedełko a wo Bogu nje 
vje... Vezdrzóle, Mjichale, na tego Remusa. Wutro- 
pjenjć z tim knopem! Zje za dvuch a po njimnjick 
nje vjidzec. Dziżanga z njego, ale woschłi jak pesternjok. 

Tak Mjichoł mję kozoł przińsc do se, womakloł mje 
kark, kolana i łopatkji, tej mje zazdrzoł v zębć i rzekł: 
— Nje grzeszć, Marcijanno, bo to je dobri szlach do 
robotë. Żerni to je i mó stol v gnotach. ŻEłE mó, jak 
postronkji. Będze z njego parobk, jak sę noleżi. 

Taką godkę Mjichałovą jó czuł rod, bom vjedzoł, 
że won sę na tim znaje i że gbur żodni sztukji dobetku 
bez njego nje kupoł. 

— Ale v głovje mó njedobrze! —jisceła sę Marcijan- 
na. — Tam jimu szemarzą zomkji i krolevjonkji i jinszi 
cuda. Straszka szukó po chałupje. A chocbe go zabjił, 
nje popusci. Tak robjił i nen. I vej, co sę stało! — 

Na to Mjichoł boczlivje vezdrzoł Marcijannje v wo- 
czć, ale njick vjęcij nje rzekł, choc jó beł srodze czekavi 
wuczuc njico wo njim. A zegar polikoł czas, jakbe nje 
beło njiżodni tajemnjice. 

Tej Mjichoł medetovoł całi szturk a ku reszce povje- 
dzoł tak: 

— Voló Boskó! Komu namjenjonć, tego nje mjinje! 
Na mój głupi rozum, jó jem wudbć takji: — Jednimu 
doł Pon Bog krovę a dregjimu le povroz. Chtuż sę sa- 
dnje pod mjedzą i z porvoza mleka wudoji? A to kna- 
psko, co wono mó? Mo wono krovę? — Nji mó! Mó 
wono porvoz? — Nji mó! Tej nje tile krove, ale anji por- 
voza nji mó! Njechże mu tede po głovje szemarzi, co 
chce. Gonjic won za tim nje będze, bo żot go zmuszi 
do robotć. Gruńt, żebe mjoł sełę v gnotach. Noprzod 
le tero njech go ksądz jegomosc nawuczi provde chrze- 
scijańskji a poznji, żeli dożije, bjałka potcevó venekó 
mu te głupi vergle z głove. 

— Spravjedlevą mosz provdę, Mjichale — rzekła na 
to Marcijanna. 


Njech tede wod Jaster na nowukę chodzą! 

— Przez to też! — przesyjodczeł Mjichoł. — A moję 
Martę jó poslę z njim, choc wona mó rok jeden mnji. 
Njech dzecć chodzą v gromadze. 

Z tim wonji kavałk mojigo żćcó przepjeczętovalć... 

Njech timu ksędzovji, chturen mje Vjarć nawuczeł, 
Pon Bog dô njebo vjeczne! A mjoł won z nami dze- 
coma bjedę, mjoł. Bo noprzod nas muszoł wuczćc szla- 
bizovac a tej stavjac literć na tablicć. Pjisanjó i czeta- 
njó jô sę chiże nawuczeł, ale z vemavjanjim mjoł jem 
vjele wutropjenjó. 

Vszeskji knopć i dzevczęta (a beło naszigo karna 
może setmóćdzesąt sztek ) smjelć sę, jaż koscoł dreżoł, 
z moji vimovć. Ku reszce navetk mje sę zdało, że vszescć 
Svjęti na voltorzu ze mje sę smieją. 

Tej ksądz proboszcz litoscevje vzął mje do plebaniiji 
i wuczeł mje som. Drugji dzecć wuczeł ksądz vjikari 
v gromadze. Na pojedinkę jó chiże pojimoł a ksądz 
beł ze mje spokojni. 

Nobarżij jô lgnął do historeji Starigo Zokonu. Beła 
to moja pjerszó ksążka z wobrozkami, chdze na pjerszi 
stronje sedzoł Bog Wojc na tędze, a na zemji Jadom 
i Jeva vestrzod vszeternoskjich zvjerząt. Ko to beł czas, 
kjej nen cali stvor vëszedł z rękji Boskji, jak nové szklące 
norzędzć z ręku mestra, jaż woczć sę smjałć. Legł lev 
kole sornjęca, a vjilk wokoma wovjeczkji, a jedno dre- 
gjigo nje zjodało i le svjętą trzimało zgodę. A Pon 
Bog na to zdrzoł vjecznimi woczoma i vszetko beło 
dobrze. Njech mje Pon Bog vćboczi, że mje żevi gorz 
broł na Jadoma, choc won vej rovnak je najim pjer- 
szim rodzicem. Pocuż won zgrizł jabłko, chterno jimu 
Jeva podała? Przez to jich woboje z raju venekelć 

Anjeli ze żolącimi mjeczami, a na svjece gorę vzęłć 
złosc i wutropjenjć... Moc Boskó! Dziso jó sę nje dze- 
vuję Jadomovji, bom sę doznoł, że bjałka, bele chcała, 
z chłopem vszeskjigo dokoże. 

Muszoł jem sę nich svjętich historiji wuczćc na pa- 
mjęc i je povtorzćc moją skażoną godką. Ale jegomosc 
sę ze mje nje smjoł, bo mie rozumioł. A razu jednigo 
won do mje rzekł: 

— Boczć, knopku, Mojżesz mjoł też skożoną godkę 
a jednak vEprovadzeł lud svój jizraelskji ze zemji egip- 
skji, domu njevole, i v pusti z kaminja klasnjęcim pa- 
lece vedobeł vodę i zavjodł żedóv do zemji wobje- 
cani. A som Pon Bog z njim godoł na gorze Sinaji! 

To povjedzenjć ksędza jó so przeboczoł, kjej sę z 
moji godkji vćszczerzele. 

Novjęcij z vszetkjich wojcóv Zokonu przelgnął mje 
do serca David, bo won, mali pastuszk jak jô, Ivu vër- 
voł jagnję z gordzelć a kaminjem z puszczovkji zabjił 
wopocznigo Golijata, co rągoł Bogu. Povjedzoł jem 
sobje: 

— Taką puszczovkę të so, Remus, zrobjisz też i z nji 
Golijata wubjijesz. 

Mjichałova Marta chodzeła ze mną v gromadze na 
nowukę. Droga na Lipno szła vedle naszigo jezora a 
tej przez las i mostem przez rzekę, tę samę, co plinęła 
pod zomkovjiskjem. Ale no zomkovjisko stojało sztek 
veżij pod prąd rzekii. 

Tak jó namovjił Martę, żebe ze mną szła brodem 
przć zomkovjisku. Ji wojc mjoł ji rzeczonć, że tądka 
szła dovnji, bodejże za Boga Wojca, starodovnó droga, 
ale że ludze dziseszi volelć nją nje jisc. Marta noprzod 
nje chcała, ale potim żądała, żebem ji przórzekł, że ji 

pod zomkovjiskjem nje wuceknę i ji sami nje wostavję. 
Na to jó ji doł rękę i Dalibog. Tej wona ze mną szła. 

Nen łupk sę tam jesz vjedno dzarł v lese ze strachu 
przed kleszczem, a na wolszka sę trzęsła, ale moje 
kołpje nje przópłivałć, choc jerm zdrzoł za njimi rzeką 
v doł i rzeką v gorę. 

Marce jó vszetko povjedzoł: Jak jó vjidzoł zomk i 
krolevjonkę pod korunovaną jarzębjiną, i żem v nen 
czas beł za małi, żebe ję przenjesc przez głęboką vodę. 
I wo trzech straszedłach jó ji rzekł, chternim mjona 
Trud i Strach i Njevorto, a na chternich dobędze pas- 
turk bjedni i krolem będze przć krolevjonce. 

Ale wona v lese beła cechó, bo sę bojała. Przez brod 
jó ję muszoł przenjesc. Ale jak jó ję na brzegu pusceł 
na zemiję, tej wona mje nje pusceła za rękov, bo na le- 
vą rękę wunoszało sę v gorę zomkovjisko jak wopoka. 
Tak jó zjął z głovć kłobuk i kjivoł njim v gorę do ko- 
runovani jarzębjinć, co tam strożovała nad mojim gron- 
kjem czornim i złotim mjeczem. Bo wo gronku i wo 
mjeczu złotim jô Marce njick nje vspomjoł. Njicht ze 
smjertelnich ludzi nji mjoł wo njim vjedzec. 

Za brodem vedle zomku szedł jakbe szerokji dukt, 
le kędevęde koscerzełć są mali krze, tak żem so wu- 
vożoł: Tu be i szerokjim vozem przejachoł. Nim duk- 
tem jidzącć, naszłasma na dużą drogę. Tej jó vjidzoł, 
że pokuńc ti drogji daleko przed nami, zastavjonó du- 
żimi lipami, stojała szaró, przekretó czorną blachą, a 
wukorunovanó złotim krziżem, zvonnjica koscoła v 
Lipnje. 

Tero Marta pusceła mój rękov i rzekła: 

— Na drugji roz jô z tobą brodem nje pudę, bo mje 
straszno. 


58 


| 
| 


Wodnąd jó muszoł z nją vjedno jisc vedle jezora. 
Vrocivszć sę z nowukji na wobjod, do podvjeczorku 
muszoł jem przć dobetku pomagac, potim do vjecze- 
rze delć mje volą, żebem są wuczeł z Martą katejzemu 
i Historiji Svjęti. Tej jó razu jednigo rzekł do 
Martë: 

— Vjesz të, Marto, mje sę zdaje, że naju pustkovjé, 
to je tą zemją wobjecaną, wo chterni v ksążce stoji. 

Na taką godkę wona sę zdzevjiła i rzecze: 

— Jakuż be to mogło bóc? 

Tej jô ji vełożeł: 

— Boczć: Naju rzeka v lese, to Jordan, a naju jezoro, 
to Genezaret, chdze Svjęti Pjoter beł rebokjem. Mol 
pod korunovaną jarzębjiną, to Betel, chdze Patrijarcha 
Jakub wuzdrzoł drabjinę vesoką jaż do njeba. Studnjó 
prze trzech chojnach: tam bracó Jozva przedelć do 
Egiptu. Pjekarnjik v sadze, to pjec, v chturen kozoł 
vrzucóc na spolenjć trzech chłopokóv krol Nabucho- 
donozor. A vjilczi vądoł do jezora, chdze za pamjęce 
tvojigo tatka vjilk jagnję skrodł, to kula lvóv, v chter- 
ną Danjela proroka vrzucilć poganje... 

Marta sę dzevovała: 

— Jak te to vjesz wukładac! 

Ale jó wodrzekł: 

— To nje je njiżodno wukłodanić, le provda. Bo vej: 
Naju pon to Abraham, a jego żona, nasza panji to Zara. 

— To nje je możno! — spjerała sę Marta. — Abraham 
mjoł wosmódzesąt lót i długą brodę, bo tak je v 
ksążce vemalovani. 

— Cuż to szkodzi? — Njechle nasz pon będze mjoł 
lót wosmódzesąt, tej mu broda wurosnje jaż do pasa. 
A mają wonji dzecć? — Nji mają! — Vjidzisz! Ale kjej 

nasza panji będze mjała wosmódzesąt lót, woboczisz, 
że wona sina dostanie. 

Na to Marta njick wodrzec nji mogła, ale sę pitała: 

— A nasz tatk, kjim won je? 

— Tvój tatk? — Pożdejle! — Tvój tatk, to je prorok 
Jermijosz, bo won vjeczorami pjesnje spjevó! 

— A jô? 

— Te, Marto, jezdes Rebeką, bo z bęboruszkjem 
prze studniji stojisz! 

— A Morcin? 

— Morcin, to je Absalon, bo mó szadą głovę. Jesz 
na chujeczce wutchnje. 

— A Marcijanna? 

— Marcijanna to je gvesno Putifarzenó, bo Putifar 
też beł kucharzem. 

— À të, Jemus? 

— Jó, Marto, jezdem pasturk David. A jô sobje zrobję 
puszczovkę, jak won, i zabjiję Golijata! 

Tę godkę całą Marta wopovjodała svojimu tatkovji, 
a ten mje vzął vadzćc, żebem ze svjętich rzeczi nje vë- 
miszloł i kozoł mje sę z tego spovjadac. Ale na tim 
nje beło dosc. 

Przasni chleb, co go Marcijanna wupjekła v pjecu 
Nabuchodonozorovim, vćszedł njevćpjekłi, jak no ni 
trzeji chłopoce. A mje czężko padło na sumjenjć. 

— Może to je kara Boskó za tvoje vćmiszlanjć? 

Jak wona go na vjeczerzą krajała, tej Morcin mru- 
czoł i nje jodł. Ale Mjichoł sę vćsmjevoł i podkorbjoł: 

— Żebe Putifarzenó dlo krola beła takji chleb wu- 
pjekła, tobe won ję beł gvesno vćnekoł z pjeca na leb. 

Ale Marcijanna mjała żol, że ten chleb ji sę nje zda- 
rzeł, tede krziknęła: 


— Chtuż tu je Putifarzeną? 

No të, Marcijanno !|-rzekł Mjichoł i sę vćszczerzoł. 

Tej wona: 

— Chtuż to smje davac mje takji njekatolickji prze- 
zvjisko ? 

V tim jô mrugnął na Mjichała, żebe nje vedoł. Ale 
wona to zmjerkovała... 

Prze kominku vjisoł trampk do bulev trampanijó, 
spori jak kłonjica, grubi z kuńca, jak pjęsc dorosłigo 
chłopa. Ale strzonk beł cenkiji, jak grablisko i toczoni. 
Ten vjisoł tam na chmjelovim sznurku, a jó vjedno 
vdzącznim sercem do njego sę wusmjechoł, bo won 
sę natrampoł procovjito dlo naju bulev do maslonkii 
przez kjile lót. A jð to jodło lubjił bardzo. Ten kochani 
trampk porvała njeszczestlevó Marcijanna i z njim do 
mje skoczeła. Vjedzoł jó, że v svojim gorzu wona mje 
długji pocerz vćrachuje, dlotegom so wuvożoł: 

— Trampk nje je varząchevką. Vez, Remus, i sę za- 
stavji reminjem, bo v głovę, Bog vje, cze strzimosz. 

I tak jem zrobjił. 

Bjedni trampk! Nje beło muznadz namjenjonć, żebe 
długo vjekovoł. Jak wona na mje z njim, tak strzon- 
kjem trzasła v moje remję, strzonk pękł, a głovjica 
trampka kulała sę po podłodze, jaż dudnjało. 

Ale Mjichoł sę dzevovoł i rzekł: 

— Jó vjedno movjił, że to będze chłop stolannigo 
gnota! 

Marcijanna, kjej le połovę trampka v ręce wotrzi- 
mała, zaczęła go wobzerac, jakbe go jesz v żëcu njigde 
nje vjidzała. A jak go dosc wobezdrzała, tej cesnęła 
go na zemję i veburkła z jizbć. Ale przez dvjerze czuc 
beło, jak wona głosno płacze. 

Tej Mjichoł do mje rzekł: 

— Remus, vezle nogji za pas i bjej, bo bjałce, kjej 
ję gorz porvje, nji ma njigde do vjarć. Jesz gotova sę 
zabrac do dzerżtli. 

Jó beł ti sami vjarć, to też jem nje żdoł, jaż mje po- 
pravji. 


VII 


Jak Straszka na pustkovjć vćpuscile i jak Remus 
valczeł z Golijatem i na njim dobeł. 


Absalon nje chcoł mje pokozac, jak sę puszczovkę ro- 
bji, a Jeremijosz sę rozgorzeł i rzekł: 

— Jesz komu woczć vebjijesz! 

Tak jó po drodze do Jerozolimć wuzdrzoł knopa za 
lasem, jak won z rozczepjonigo kjija kamiszkji strzeloł. 
Timu jó doł dva guze wod mojigo vampsa i kavałuszk 
porvozka. Za to won mje doł svoję strzelbę i mje z nji 
strzelac nawuczeł. Tej jó sobje doma zrobjił poszczov- 
kę Davidovą podług moji wudbe. 

Potim jó sę wuczeł trafjac. 

Noprzod moje kamiszkji szłć kuka lolu. Tej jô so 
vzął za cel pjec Nabuchodonozorovi, potim chojne 
prze Jozvovi studnji. Ale jak jô ju zvekł trafjic mój ka- 
pelusz, na kjiju vsadzoni, tej jô sę czuł i vjedzoł, że 
dobędę. Żdoł jem tede na svojigo Golijata. 

Ale njimem z njim przeszedł do rozprav€, njico dziv- 
nigo sę stało na pustkovju. Ticzeło to nigo Straszka, 
co ze zelonimi woczami v norciku jizbć pod vjetrznjo- 
kami sedzoł. 

Jednigo dnja przede żnjivi Jeremijosz za stodołą ko- 

sę klepoł, jaż sę rozlegało. Jó pravje v czeladni so 
tchoł chleb do torbć, be jisc po Martę i ję zabrac na 
nowukę. Zegar, połikającć godzenć, pełne mjoł skar- 
nje słuńca, smjoł sę do mje i godoł: 

— Bjej, ju czas! — Bjej, ju czas! — 

— Jó zaru jidę! — wodrzekł jem. 

V tim sę komudno zrobjiło v jizbje, a Marcijanna 
krziknęła i sę przeżegnała: 

— V Jimję Wojca i Sina i Ducha svjętigo! 

Ale jó njick nje vjidzoł i nji mogł sę doznac prziczi- 
në ji wurzasu. Vnetk jednak mjoł jem sę dobrac. — 
Wodemkłć sę dvjerze i vlazło njico dużigo jak wopo- 
ka. Nje przeżegnało sę svjęconą vodą anji nje pochva- 
leło Pana Boga, choc vćzdrzało jak człovjek. Vszetko 
na njim szkleło: i skorznje vesokji i guze na vampsu 
i czopk na głovje. A kjej jem sę timu przózdrzoł wu- 
vożnje, tej jem vjidzoł, że mó głovę jak bęboruszk, 
pas koło brzucha i dużi mjecz przć pasu. 

Tero jó sę dobroł i rzekł jem do svoji dusze: 

— To je Golijat, jak won je wopjisani v Pjismach. 
A Pon Bog cë go zesełó, żebes z njim sę bjił. 

Kjej jem so tak wukłodoł v głovje, jak sę do njego 
zabrac, naszlć pon i panji. Panji mjała chusteczkę do 
woczu przćcesnjoną i cecho płakała. Marcijanna ręce 
nad głovą załomivała i sę głosno jisceła. Przólecała 
i Marta, ale krziknęła i wucekła precz. Ledvje vćszła, 
kanął jesz jeden przechodni. Młodi won beł i smjoł sę, 
jakbe żodnigo njeszczescó nje beło. Vćszczerzoł bjoli 
zębē, liskoł czornimi, jak pjik, woczami i rzekł: 

— Nąże, remję krola, zaklepnjile do jizbe Straszko- 
vi, cze jego tam nji ma. 

Tej veszedł so na woborę. Ale gbur zabroł nigo nje- 

cnotlivigo Golijata i wobaji jęlć pomału jisc stopnjami 
do gore. A jô czuł jich krokji v stronę jizbć, v chterni 
nen Straszk mjeszkoł. 

— Choba nje przeszedł njeprzijocel, żebe go vēpu- 
scec! — tak jem sobje mesloł. 

Ledvom to v głovje mjoł, jak z gorć njico zaszumja- 
ło i zlecało naksztołt vjelgjigo szętopjerza. Szarć to 
beło i dużć skrzidła szętopjerzovć vlokło za sobą. A 
kjej jem mu vezdrzoł v woczć, tej jem sę bezmała 
nje verzasł. 

Tec to beł nen Straszk z gorć, com go przez wokno 
v norciku vjidzoł! 

Kobjetć krziknęłć na zjavjenjć sę tego płoszedła, a 
jô vjidzoł, jak won burknął przez jizbę, vszetkji nortë 
skrzidłami wobrzedlevimi vemjotł i vëtirzeł na wobo- 
rę. V wokamergnjenju sę ceszó zrobjiła, jakbe zasoł 
maku, a Marcijanna mje wuchveceła za remję i chiże 
szeptała: 

— Popchnji bjegas zegara, bo Smjerc po pustkovju 
chodzi! 

— Co to sę dzis nje dzeje! — pomesloł jem sobje 
i vezdrzoł na zegar. Im sę mocko dzevovac muszoł. 
Bo słunuszko mu ze skarni zeszło i won nje godoł 
vjęcij: Bjej ju czas! — Bjej ju czas! — Ale lica mjoł jak- 
be womglałć, njibe konająci człovjek, nje połikoł czasu 
vjęcij, a dużi bjegas le sę tak bez mocć zibotoł, bo mu 
dech wustoł. 

Tak jô go chiże popchnął polcem i v6ebjegł za Stra- 
szkjem na przededvjerzć. A i na woborze sę cecho 
zrobjiło, jak v koscele. Jeremijosz svoji kose vjęcij nje 
klepoł za stodołą, le z Absalonem stojoł przć stanji. 
Wobaji cecho rozmovjelć. V chlevje reczała Bezroga, 

bo to njemć bidlę mjało rozum ludzkji i vjedzało, że 
sę co na pustkovju svjęci. 

Ale Straszka vszędze beło pełno na całim posodłov- 
ju. Nekoł won po woborze, zazeroł v chlevć, do sadu, 
do pjekarnjika. Pobjegł do stodołe, krziczącć jak nje- 
vjinnć dzecko. Ku reszce vEtchnął svój żadni łeb z lu- 
kji spikrzovi i sę zaczął rzechotac. V wokamergnjenju 
beł znovu v domu, przelecoł vszeskji nortć, le vjater 
bjił, jaż pojachoł stopjenje do gorć v svoję krijovkę. 

Tak jó so wuvożoł. 

— Chtuż to vszetko wutropjenjć spravjił, vepuszczi- 
vszć Straszka ? 

— Njicht jinszi le Golijat! Pożdejże, njekaro, jak jó 
cę wuskromiję! 

Vzął jem sę tede i pobjegł do stanji, chdze moje ło- 
żko stojało pod zelonim woknem. Tam pod lobzakjem 
leżała zchovanó moja puszczovka. Jô ję vćdobeł i szedł 
do jezora. Na brzegu leżało vjele kamiszkóv wokrę- 
głich i gładkjich. Tak jô vebroł z njich pjęc, kożdi tak 
dużi bezmała jak kurzć jajo. Te jô vzął do torbć i szedł 
kavałk drogji do Lipna, bom so wuvożoł: 

— Tą drogą, kęde won przenekoł, tą won sę i vro- 
ci! 

Długó chvjila minęła, njim wod pustkovjó dravo ja- 
choł voz przókreti szarą budą. Nekoł won vedle mje, 
jak wukozka jakó, Golijata v njim nje beło. Ale veraz- 
no zaszklełe sę bjołi zębë i woczć nigo cuzigo vćsz- 
czergë, co to kozoł Golijatovji do jizbć Straszkovi 
klepac. 

Żdoł jem dalij, bom vjidzoł konja Golijatovigo na 
woborze. — To won gvesno vjechrzem konja najadze! 
— povjedzoł jem sobje. 


Nade mną dzekó jabłonka na mjedze zibotała sę, jak- 
be, trzęsące głovą, sę dzevovała. 

— Cuż to? — Të małi Remusu, chcesz bjic sę z Go- 
lijatem? — 

Njebo pobjegło chmurami, jak karnami wovjeczk, 
jaż pobjegło całe. Nadarmo słonuszko pomjedze skałe 
v chmurach tłoczeło svoje parminje. 

Chmurć je skleszczełć na vązkii blevjązkji, jaż ku 
reszce je wukleszczełć. Tej słonuszko sobje znovu no- 
vć durć vjerceło. Wob czas takji pobjitvć słańca z chmu- 
rami dołem jezoro szło vałami ku brzegovji, szarć, jak 
poworanó roló, pjenjizną plującć na pjosk a szumjącć 
jak na vojnę. 

Ale za mjedzą vtorzoł las jezoru vjelgjim granjim. 
A mje beło, jakbe vojska szłć gorą z chorągvjami i trą- 
bjenjim. Tej jó taką moc czuł v sobje, jakbem mjoł 
vćrivac dębe. 

Jaż jô vej wod pustkovjó wuczuł trampanjć kopet 
końskjich na drodze. 

— Jadze Golijat na konju! — pomesloł jem sobje. 
— Njechle jadze! — 

Jak won dojachoł tak krotko, żem mogł rozeznac 
spjonkji na wuzdze jego konja, tej jô zesunął z mje- 
dze, przeżegnoł sę i mu zastąpjił drogę. Tej koń — a 
beł to jistni vjelbłąd vesokji — zaczął porczec i nje 
chcoł postąpjic. A Golijat go scignął i woczć na mje 
vetrzeszczoł. 

Ale jô, trzimające moję puszczovkę v pravi ręce, 
podnjosł jem głos i tak do njego zavołoł: 

— Golijace! Njekaro! Najachoł jes dom potcevich lu- 
dzi, nje pochvalivszć Pana Boga anji nje przeżegnavszć 
sę svjęconą vodą. Panji nasza przez cebje łzć chustecz- 

ką wobcerała, Marcijanna załomivała ręce, a Marta nje 
potemu verzasła sę cebje, jak Lucepera z pjekła. Strasz- 
kas domocigo z jego krijovkji vëpusceł na ludzi, a po- 
sodłovjć całć napełnjił jes wurzasem i wutropjenjim. 
Za takji przemjerzałi wuczinkji jó z tobą bjic sę będę 
v Jimję Boskji, be cę wukarac. Zlez z konja i vćcigniji 
tvój mjecz, a Bog njech mjedze nami rozsądzi! — 

Ale won na mje nje słuchoł, le zębć vćszczerzeł, za- 
rzechotoł sę i zavrzeszczoł: 

— Pestko! Bosoku! Zińdzesz tć mje zaru z drogji? 
A nekej chiże do dom, bo tatk cć chce pasem narżnąc 
a cebje njima. 

Tej bodnął szkapę wostrogą i chcoł przeze mje prze- 
jachac. Ale jô vzął moją puszczovką vćvjijac nad głovą, 
jaż jego koń sę spjął i nje chcoł postąpjic. 

Tak won sę zapoleł na licach gorzem vjelgjim i za- 
czął kląc. 

— A żebe cę szvernot! Të srelo, të smarkolu! Że- 
be mje nje beło zgnjiło fategovac sę i zlezc z konja 
dlo takji mizerni żabć, tobem jó cć tu zaru kruszkji 
vetrząsł. Bjej z drogji, pestko, inje żdej, jaż sę rozgorzę! 

Tej znovu bodnął konja. Ale ten sę spjął, bo jô nje 
woprzestoł vóvjijac puszczovką przed jego łbem. 

Won na to zaklął straszlevje i ju jednę nogę vćci- 
gnął ze stępjidła, żebe zlezc, ale njico muszało mu 
strzelóc do głovć, że sę wodmesleł. Vlepjił leno ve 
mje slepje svoje, jak v jaką njebivałą zjavę, i grozeł 
mje tak: 

— Të skvarko! Të stręku bobu! Żebes të nje belo ta- 
kji głupć, to bes 16 nekało za dzesątą gorę. Nakoguż 
te svoją rękę podnoszosz? Żdrzć na worzła, co go na 
szłomje noszę! Jó jezdem pravą ręką Krola Jegomoscć! 

Ale jô wodrzekł: 

— Jô jezdem, jak David, ricerzem Boga. A të jez- 
des le mjechem pełnim łoju i norzędzem krzivdć. Poj 
le sa! Bo choc tć do mje na konju i z mjeczem, tojó 
cę rozcignę na zemji, jak setigo vjeprza! 

Nje vjem, cze won moję godkę dobrze rozumjoł, cze 
nje. Alem to vjidzoł, ze won vćjął pomału ze za pasa 
szklącą strzelbę, pogrozeł mje nją i rzekł: 

— Żeli tć jes jakó poczvara abo wukozka lasovó 
abo też i przegrzecha, co żołnjerzovji jidze na woczć 
v polu i v lese, be jimu wodvożnć serce zmjękczćc, to 
bjej do pjekła, chdze cë tvoje dodom! Ale żeli të jezdes 
le knopem wobdzartim i bosim, jak jô cę vjidzę, to vej 
wustąp sę, bo strzelę v cebje, jak v psa szolonigo. 

I vąse, jak vjechce długji, jimu sę najeżełć, a z pod 
njich zabjelełć kłë, jak wu psa, chturen kąsac chce. Ale 
jó sobje wuvożoł — tero je czas! 

Tak jem chiże vćjął z torbć jeden kamiszk gładkii, 
tak dużi bezmała, jak kurzć jajo i vkleszczeł jem go v 
moję puszczovkę. Ale won vjidzącć, że to nje przelev- 
kji, nje żdoł, le przetrzimoł i vćpoleł prosto ve mje roz 
i drugji. 

Dim jak chmura zaloł Golijata i jego konja. Srogji 
grzem nekoł z drogji v las, reczącć: 

— Zaczęła sę pobjitva Remusa z Golijatem! Pobjitva! 
Pobjitva! 

Ale las mje znoł. Znałć mje vszetkji drzeva, pod 
chternimi jô jagodć zbjeroł i grzebć. Tede wodezvałć sę 
też jesz z vjększim i strasznjejszim vołanjim. 

— Bjij go, Remusku! Bjij go! 

Jak won vćstrzeleł tej mje cos mocko szarpnęło v 
głovę i pchnęło v teł. Ale jó i dobrą volą chcoł sę cof- 

nąc, be dostac rumu. Vjedzoł jó, chdze go klasnę: Na 
szołmje jego szkleł sę sztołt worzła. Tak jó doł moji 
puszczovce novjększigo kręcka, jak jem mogł, akjej sę 
dim do tile roztąpjił, żem mogł nigo worzła rozeznac, 
tej jem vEpusceł kam prosto v ten mol. 

Trzasło, jak v serovi drevno. Ale Golijatovji bjeló 
smjercć pokreła skarnje, woczć mu wucekłć vteł, var- 
cji zmodrzałć i sę poruszałć bez głosu, a strzelba vć- 
padła na zemję. Tej won zchileł sę bokjem jak dąb, co 
go drvole podcęlć i spodł na svjętą zemję, jaż jęknęło. 
Szabla z żelaznim trzoskjem wuderzeła wo gruńt. Koń 
jego spłoszoni bokjem mje nekoł drogą v las. 

Tak jô podnjosł mój kapelusz. Ale jak jô go vsodzoł, 
tej jô mjerkoł, że mje scągó na głovjei krev za kołnjerz 
leci. Nje boczącć na to, jó sę przeżegnoł i dzękovoł Bo- 
gu za dobócć. Tej jem przóstąpjił do leżącigo na zemji 
Golijata. 

Tak jô vedobeł jego długji mjecz z pochvć, sparł sę 
na njim, postavjił svoję nogę na głovę Golijata na znak 
dobćcó i przemiszloł. 

Ale nje delë mje przemiszlac do kuńca.Bo wod pust- 
kovjó bjegoł Morcin na dravoka, za njim kurdusoł sę 
kulavi Mjichoł, a za njim spjeszeła sę Marcijanna. Vsze- 
scć woniji trzeji vrzeszczelć do mje z całi mocć. 

Tak jô na njich żdoł. 

Pjerszi dobjegł mje Morcin. A jak won sę rozezdrzoł 
i doznoł, co sę stało, zblodł i zavrzeszczoł: 

— Njeszczesnjiku, tës człovjeka zabjił! 

Małą chvjiłkę a kanął Mjichoł. Jak vezdrzoł na leżą- 
cigo Golijata, jął sobje vłose z głovē rvac i vrzesz- 
czec. 

— Cuż të zrobjił, głupi knopje! 

Tak jó wodrzekł: 

— Njickem złego nje zrobjił. Golijat, co tu leżi, napeł- 
njił naju pustkovjć wutropjenjim i płaczem, Straszka 
domocigo na ludzi vëpusceł a Pana Boga nje pochvaleł. 
Za to jó mu drogę zastąpjił i go vezvoł na pojedink. Ale 
won le sę vćszczerzoł i dva raze vćstrzeleł i v głovę 
mje zranjił i kłobuk mje przedzuravjił. Ale jô go moją 
puszczovką z konja strąceł i wuskromijił. 

Mijichoł le słuchoł i na mje zdrzoł, jakbe mje jesz v 
żócu nje vjidzoł. Tej wukląkł przć Golijace i zączął jego 
ruchna rozpjinac. 

Ale tero nadbjegła i Marcijanna. Wona, ledvje Mjichoł 
ji rzekł dva słova, znjesła ręce nad głovą i zaczęła sę 
jiscóc v njebogłose. 

— Czeguż jó sę doczekałam z tim knopem! — Vjedno 
movjiłam, że mó njedobrze v głovje. Za cuż mje Pon 
Bog z njim skaroł? A za cuż kozoł mje sę tą njivekę wo- 
pjekovac, choc jô mu nje jezdem anji matką anji cotką? 
— Nje korałamże go vedług nolepszi wudbć? — Matko 
Boskó! Skjidłam na njim tramk, skjidłam na njim varzą- 
chevkę! Czeż belo jesz trzeba łopate abo dzerztle abo 
skrzenovka abo i grulkji wod pjecka żelazni? 

I płakała i ręce załomivała potcevó Marta. A bełabe 
sę jisceła bez kuńca, kjejbe Mjichoł nje beł rzekł: 

— Vez knopa i go skrij v sklepje pod gorą. A timu 
tu njick nje będze, bo won je wogłuszoni... 

Chata Zobłockjigo wod nortovich vjatróv zataconó 
beła za gorą. V wurzmje ti gorć vEkopani beł całi rząd 
sklepóv. Ale vstron tich sklepóv rosł kjerz dzekji roże, 
a njicht be nji mjoł pomeszlenjó, że pod tim krzem wot- 
vjeró sę dura do vjelgjigo i suchigo sklepu. Tam mje 
zavlekła Marcijanna i vepchnęła v doł. Za chvjilę spodł 

na mje pęk słomć jeden i drugji i wuczuł jem zev Mar- 
cijannć, jak mje przekozivała. 

— Tero tu posedzisz cecho, jażjó przińdę abo Martę 
przeslię. A nje vożć sę vińsc, bo będze tvoja smjerc! 

Tak jô tam sedzoł v ti słomje, jak no Danjel v kuli 
lvóv. A jesc mje sę chcało jak vjilkovji. Ale njicht do 
mje nje przeszedł. Tak jó wusnął ku reszce, zagrzebani, 
jak pjes v słomje. Noc ju naszła i przez lukę vjidzoł jem 
gvjozdć szklącć na njebje, jak Marcijanna mje na sznur- 
ku spusceła dvojokji z cepłą stravą. 

Pokjim jodł, to wona mje napominała. 

— Knopje! Wo tim, cos tć zrobjił, nje będę tero mo- 
vjiła. Ale to cë rzekę: — Sedzć ceszij kota, jak mesz 
v durze. Anji nje zevej, anji nje kaszlij, anji nje gvizdej! 
Navetk tvoje mesle njech chodzą kocimi nożkoma. Bo 
vej! Golijat tvój wożeł i v gromadze z jinszimi Golija- 
tami szukó cebje po całim pustkovju. A skorno cę zchve- 
cą, to żevigo cebje z rąk svojich nje vćpuszczą. 

Tej mje poł bochenka chleba na słomę cesnęła i szła. 

Trzć dnji wonji mje tam v ti sodze trzimelć. Ku reszce 
mje ju vszeskji kosce bolałć, bom wod tego sedzenjó 
v durze zesztivnjoł, jak drevno. 

Jak gvjozde po roz trzeci do mje zazerałe, chtos vsu- 
nął z gorć cecevjć do mje v doł, ajó wuczuł zev Martć, 
chterna do mje movjiła. 

— Tero vez sę i velez, Remus, bo jich ju nji ma! 

Tak jô, rod z całi dusze, vólozł z njigo dolu nasvjat 
Boskii. 

Krom nocć mje beło vjidno, bom v tim cemnim skle- 
pje dostoł wocze jak kot. Ale mockom sę zdzevjił, kjej 
jem zamjast Marte wuzdrzoł knopa, mjejszigo njiże 
jó, chturen mjoł moje starć ruchna woblekłe. 

Tak jó rzekł: 

— Zev jô czuł Marte, ale wurodę jô vjidzę knopa. 
Zkądes të sę vzął na tim pustkovju ? 

Tej nen njibe knop sę rozesmjoł smjechem Martë 
i rzekł: 

—Żebe ze mje nje belć knopa zrobjilć, to bes të dzis 
pjiszczoł v szczepcach Golijatovich. 

Tero jô sę doznoł, że naszi z Martë zrobjilć małligo 
Remusa na pokozkę. Ale za pustkovje naszi mje sę dłu- 
go ruszćc nje delć, a na nowukę jô począł chodzëc po 
svjętim Mjichale. 

VIII 


Jak ratovelć żeda Gabę wod mrozovi smjercć 
i jak Remus sobje kupjił pjerszą ksążkę a czer- 
vjoną blevjązkę dlo Marte. 


Jak no Marta mje z trzedzenni prize vebavjiła, tej 
vzęła mje do jich chałupć. Tam Mjichoł mje akuratno 
wobezdrzoł głovę v molu, v chternim mje Golijat wog- 
njem z małi strzelbć ranjił. Scigało mje mocko, a gło- 
va bolała. Vłose zlepjiłć sę v kołton wod zeschłi krevji. 
Tak wonji vzelë to rozpuszczac cepłą vodą, jaż doszle 
do skorć. Potim Marta muszała sparzćc klonovich le- 
stóv, a ji wojc nakłodł mje jich na ranę, wobrzeszeł 
głovę płotnem i rzekł: 

— Łobską brozdę Golijat ce veworoł, ale żevigo sę 
nje doworoł. Kjej sę nje przerzuci pjekjelni wogjiń, tej 
na ten roz Smjercć botë kupjisz. 

Tei Marta dała mje gronk mleka do vepjicó a Mji- 
choł pozeroł na mje i kjile razi gębę wotmikoł, jak- 
be sę chcoł wo co pitac. Ale ku reszce voloł to rov- 
nak prze se wotrzimac. Machnął ręką. 

— Voló Boskó! Komu namjenjonć, tego nje minje. 
Vjedzoł jó: Jak nen Czernjik sę zjavji, tej bez njesz- 
czescó sę nje wobjińdze. Kjej jużes na svój głupi ro- 
zum dzecinni chcoł pomscćc krzivdę jaką, to bełbes 

lepji zrobjił, rznąvszć kaminjem v łeb nigo vćstavji- 
nogę z czorną brodą i bjołima zęboma. Bo za njim, 
jak psë za dżadem, jidą slode gorz, zvada, prava, pom- 
sta i łzć. A Golijat, choc sę liszczi, jak pon vjelgji, 
nje je le sługą, chturen robjic muszi to co mu kożą. 
Ale vjedno boczć, żebes sę z tego spovjodoł, jak prze- 
stąpjisz do svjęti spovjedzć. 

Tej so Mjichoł postavjił svjeczkę na stole, vódobeł 
arebą ksęgę, z chterni won vjeczorami spjevivoł svo- 
je pjesnje i zaczął spjevac: 


Z raju pjęknego mjasta, 
Vignana jest njevjasta, 
Dla jabłka zjedzonego, 
Wod vęża skuszonego. . . 


Pokąd Miichoł spjevoł, z głovć mje nje vćchodzeł 
nen, chternigo won nazvoł Czernjikjem. Mjoł won 
bec gorszim wod Golijata? Pozdnji, vjele lót to beło, 
jak jem so przeboczeł te słova Mjichała i przeznac mu- 
szoł, że won movjił provdę. Bo v nen czas jó tego jesz 
nje rozumjoł. 

Naszi mje vjęcij njick nje rzekle. Ale Mjichoł mje 
wodtąd dzeń kole dnja głovę wobzeroł, bo sę znoł, 
jak doktor, na vszelakjich choroscach dobetku i ludzi. 
Le Marcijanna sę na mje vjedno jisceła, bo ji gvesno 
żol beło trampka i varząchevkji. Ale wodtąd już sę 
też żodnim statkjem na mje nje porivała. Navetk Mor- 
cin, chturen co zamanąvszć mje sę do skorć dobjeroł, 
dovoł mje tero poku. 

Moji puszczovkji jô njijak nalezc nji mogł. Ale wona 
vjisała v Straszkovi jizbje. Tegom sę doznoł pozdnii. 

Po Svjętim Mjichale znovum zaczął chodzëc na no- 
wukę do ksędza. 

A kjej won ze mną przebjeroł pjątć Przikozanjć, tej 
won rzekł: 

— Boczć, knopku, i zapjiszć so to głęboko v pamję- 
ce: Żócć vszelakjimu stvorzenju doł Pon Bog som i to 
żćcć je Jego. Dlotego Won vćdoł na gorze Sinaji przi- 
kozanjć: Nje zabjijej! Nad njemim stvorzenjem Pon Bog 
doł człovjekovji vłodzę, ale nje nad drugjim człovje- 
kjem. Le za vjarę i za wojczeznć svobodę mosz wuch- 
vecćc bronję i bjic i nje mdzesz mjoł grzechu. A zokon 
ricerskji koże i v tim razu bjic, kjejbe njepotcevi czło- 
vjek nastovoł na cnotę bjałkji, na żócć bliznigo abo 
na żócć tvoje. I v tim razu nje będzesz mjoł grzechu. — 

Tak jó so wuvożoł: 

— Won vje wo ti rozpravje z Golijatem. Ale to be- 
ło za wojczeznę! —Beł jem timi czasi jesz głupi, bom 
beł vjarć, że pustkovjć nasze je wojczezną i jem nje 
vjedzoł, że wojczezna mô granjice, jaż prze morzu, a 
sprava ji vszędze, chdze mjeszkają ludze moji move 
i wobeczaju. 

Jak ma beła przójęti, tej ksądz naju poczestovoł v 
svojim wogrodze: vszeskjich v gromadze. Mjichoł mu 
za to wod gbura przëvjozł skopa setigo. Tej go jego- 
mosc też zaproseł. A kjej ju nas dzeci chcoł puscćc 
do dom, vzął Mjichała na stron i rzekł: 

— Knapsko to, choc mó skażoną godkę, mjętką mó 
głovę i sę dobrze wuczi. Kjejbe je gbur pusceł ze służ- 
bć, na nowukę pjenjądze be sę nalazłć. 

Mijichoł kąsk pomedetovoł, tej rzekł: 

— Voló Boskó! Komu namjenjonć — Jegomosc — 
tego nje mjinje! Na mój głupi rozum jó so wuvożom tak: 

Nacuż parobkovji nowuka? Ten tu i tak ju v głovje 
nji mó przerodzonigo szeku. Vjidzec to po jego wu- 
czinkach. A nążbe mjoł nowukę ivolą, njeszczescó be 
po svjece narobjił, jak juńc z lińcucha spuszczoni. Ale 
co do gnota, to won mó svój szek. Na tim jo sę znaję. 
Njechże tede tim gnotem służi zemji, co naju żevji, a 
ma go z lińcucha nje spuszczima. 

Na to ksądz kjivoł głovą, doł mje rękę i rzekł: 

— Njechże cę Pon Bog provadzi! Dac tobje vjid 
i mjecz, a chto vje, czebes tak nje zrobjił, jak ten 
potcevi Mjichoł movji! 

V ti chvijle jô so przeboczeł, że mom jednak mjecz 
złoti tam pod korunovaną jarzębjiną. Ale vjid? — Jakji 
to vjid i zkąd go brac? — 

Na pustkovju wodtąd njic sę nje zdarzeło. Straszk 
sedzoł zamkłi v svoji jizbje, a na dole v czeladni zegar 
polikoł czas. Godzenć sę skłodałć jedna do drugji: jedne 
na dzeń, drugji na noc. Z dnji i noci vjązałe sę tidzenije, 
z tidzenji mjesądze, z mjesędzi lata. Szło to vszetko 
svojim porządkjem, jak Pon Bog przekozoł: Zosevć 
i żnjiva, zemovi pjeck i latovó robota na wotmjanć. 

Stari Mjichoł jesz vjedno spjevoł svoje pjesnje. A 
v Advańce, kjej słomjanni dach jego chałupć z małim 
woknem vćzeroł ze smjegu, jak zaboczoni grzib, tej jó 
do njego zachodzeł, bo won mje tich pjesnji ze svoji 
dużi ksęgji wuczeł. Tej i Marta svoję chovę wopatrzi- 
vszć pomagała nom spjevac svojim mjiłim głosem. 

Bivało też, kjej pękani mroze scęłć jezoro, że wono 
nocą strzelało jak grzemot. Kjej tede vesokji smjotć 
przógnjetłe zemję abo krzikva srogó szolała na svjece, 

tede Mjichoł, nim legoł do spjiku, vedobivoł kozłovi 
rog, na chternim won trąbjic wumjoł i chodzoł na 
jezoro. Tam won z rogu trąbjił vjelejjim govorem. 
Wotrąbjivsze jednę stronę svjata, trąbjił na dregą. 
I tak na vszetkji stronć vjatru. A govor jego trąbe sę 
rozlegoł i vołoł tak: 


Co spjevó rog ? 
Boczenjć, vandrze, z dalekjich dróg! 
Bo czupła Smjerc gorą na drogjivskaże, 
Vkoło nji kręck pjętami stegnć maże, 
Żebes zmanjoni przez bjoli smjeg 
Pod ji kosą legł. 


Co vołó rog? 
Pomocć naszi bes dożdac mogł! 
Czo! Przeką krzikvć, noce i strachu 
Serdecznó róczba z pod ludzkjigo dachu 
Na łavę prosi pod svój komink, 
Na mjir i spoczink. 


Co płacze rog? 
Njech sę zlituje vszechmocni Bog, 
Kjej ju pode rżmą mroz tvoje żełć studzi 
I rogu zev v drogę cę nje wobudzi, — 
Njech z duszą spravji, kjej wuńdze ztąd 
Litoscevi sąd! 


Tak trąbjił Mjichoł na vszeskji szterć nortë svjata. 
A bor, chturen naju na tim postkovju navkoł wod- 
grodzoł, zgurdżałi, przegnjetłi smjegjiem, vtorzeł jimu 
vjelgjim granjim, bo litovoł sę też nad zbłądzonimi. 

Jô v takjich razach chodzeł z njim, bo ten jego rog 
spjevoł mje długji pjesnje, a jô słovo v słovo go ro- 
zumjoł. Marta sę vjedno dzevovała, kjej jó ji pjesnją 
rogu povtorzoł, bo wona jego godkji nje rozumjała. 

Roz beło to przed Godi. Mroz cął jak rozgami, a Mji- 
choł nad svoją ksęgą spjevoł pjesnją Advańtovą: 


Po wupadku człovjeka grzesznego 
Wużalił sę Pan stvorzenja svego, 
Zesłał na svjat Archanjoła cnego ... 


Kjej skuńczeł pjesnją, rzekł do Martë : 

— Marto, podejle mje rog ze scanć. Mje dziso nje daje 
bezpjeku, jaż pudę na jezoro i wotrąbję na zbłądzonigo. 

Tej jô vstoł i rzekł: 

— Jô pudę z vami, Mjichale! 

Jak ma vćszła na przededvjerzć, tej na svjece beła 
kurzatva, że woczu wodemknąc nje beło możno. 

Przez woborę ma sę pchała przeką smjot, ale za 
woborą, chdze budinkji naju nje zastovjałć, tak nom 
dech zapjerało, jakbe nas nje chcało puscćc. Ale ma sę 
procem vjichru vćdobeła jaż na jezoro. Tam Mjichoł 
zaczął trąbjic: 

— Co spjevó rog? — 

Jak jego granjć, wopuscivszć rog, wucekło przez 
kurzatvę po bjołi rovjiznje v las i tam wusadło ce- 
chć, tej ma wobaji nasłuchivała. A tero jó czuł ju ve- 
razno dalekji vołanjć. Mjichałovji sę też tak zdovało. 

Rzekł jem: 

— To sę czuje v stronę rzekji. Pojma! 

Tej ma szła vedle brzegu i vołała. Ale nom njick 
nje wodpovjedzało. Mjichoł sę ku reszce stanovjił i po- 
vjedzoł: 

— Voló Boskó! Komu namijenjonć, tego nje mjinje! 
Vołanjć szło wod rzekji, chdze wona do jezora bjeżi. 
Żeli to je człovjek, to njech go Anjoł Stroż rękoma 
strzimje, żebe nje naszedł, bo tam je wotvartó voda 
i zotor. A żeli to je Pokusa, tej njech wustąpji v Jimję 
Wojca i Sena i Ducha Svjętigo! 

Tej sę przeżegnoł a jó z njim. Potim ma szła dalij, 
co zamanąvszć nadsłuchującć. 

Wodeszłasma tim sposobem kavałk wod brzegu, 
chdze przez wolszkiji i vjerzbjinć takji szum jachoł go- 
rą, że vłosnigo słova sę nje czuło. Szłasma cali szturk 
vjedno dalij wod brzegu na lod, na chternim kręck 
tańcovoł ze smjotami. Krzikva jednak pomału jakbe po- 
puszczała a zeza chmurchvjilamiszkleł mjesądz v pełnji. 
Kjej roz mocnji zasvjeceł, Mjichoł vecignął pravą rę- 
kę navprost i pokozoł na mol, chdze rzeka szła v je- 
zoro. Las bo tam dochodzeł bokjem jaż do jezora, 
a za rzeką wustąpjił pola. Przez to jak na dłonii vji- 
dzec beło wolszkę, chterna sę pochileła do jezora, 
jakbe mjała vpadnąc, a rebokom vjedno beła mjerkjem. 
Tam dosc daleko na jezoro stojała wotvartô voda. 
Mjichoł jak be chcoł njico rzec, ale sę strzimoł i pitoł: 

— Nje czuł tć njick? 

Ale jô czuł dobrze vołanjć dalekiji. 

— Hej! Hej! — 

Jak ma znovu wuszła kavałk drogji, tej Mjichoł pod- 
njosł rękę nad woczć i zavołoł: 

— Jô vjidzę! 

Tej jó vezdrzoł też i vjidzoł: Njico czornigo szło je- 
zorem. I vjidzec beło, że to jidze prosto v stronę woni 
wolszkji nad zotorem. Mjichoł beł ti sami vjarć i rzekł: 

— Żeli to człovjek, to won jidze z dalszich stron, bo 

nje szedłbe na wonę wolszkę, vjidzącć, że tam pevnó 
smjerc. 

— A może ji wod ni stronć nje vjidzi? 

— Vjidzi, bo jó tam z czołna ję też vjedno vjidzoł. 

— To vołejma! 

Tak ma vołała. Ale vjater nasze vołanjć nekoł vstron. 
Vjidzałasma leno, że to tam przed nama przórechleło 
kraczajóv ku ni wolszce. Jak Mjichoł vjidzoł, że vo- 
łanjć njick nje pomogó, vzął rog do gębć i jal dąc. 

Ale skutk beł takji, że to przed nami nje navroceło 
z drogji, le nekało na dravoka ku wolszce. Na to Mji- 
choł sę stanovjił i rzekł: 

— Nji ma jinszi radć. TE, Remus, mosz młodszć nogi. 
Bjegej na dravoka i go navrocć, bo jinaczi vpadnje, 
jak Bog żiv, v przerębel. Jó bjegac nji mogę, bo mje 
mój grzeszk v pravi nodze wokulavjił. 

Tak jô nje żdoł, le vzął jem dravovac. Molami gołi 
lod szkleł z pod smjegu. Tam jô sę slizoł chiże dalij 
z woczoma vlepjonimi v to, co sę tam przede mną 
szętoleło. Jak jem ku reszce mogł rozeznac postaceją 
ludzką, tej jem vołoł: 

— Stój! — Stój! — 

Tej to mje rovnak wuczuło i sę stanovjiło a potim 
jęło jisc ku mje. Czim bliżij, tim veraznji jó sę dozno- 
voł, że to njiżodna wukozka, le człovjek. Kąsk dzivno 
won vćzdrzoł, bo zdovoł mje sę małi, jak mjetelok, 
a długą brodę szamotoł mu vjater, jak słomę v dachu 
przez gapć rozczepranim. Na plecach jakbe mjoł gorb. 
Ale kjej ma ju naszła na sę, tej jó sę doznoł, że to beł 
małi żid z długą brodą i tłomokjem na plecach. Tak 
jó rzekł: 

— Njeszczestlevi człovjeku! Kjejbes beł szedł dalij 

jak dotąd, bełbes wutonął, jak czopka,'v przerębli. 

Ale won le na mje zdrzoł i nje wodrzekł njick. Tak 
jó go vzął za remję i provadzeł nazod, tam chdze żdoł 
Mjichoł na lodze. Nen, skorno go wuzdrzoł, zavołoł: 

— A to tć jes, Gabo! Njeszczestlevi, jakżes mogł na 
nę wolszkę zavrocćc? Wutonąłbes bez retunku. 

Tej żid Gaba wodrzekł: 

— Njech Bog vama woboma zapłaci długjim żëcim. 
Jô czuł vaju trąbjenjć, ale mje beło, jakbe to szło tam 
z nortu lasa. 

— Vjater to tam zanjosł gvesno, że cć sę tak zdovało. 

— Ale chdze jó sę tu nalozł — pitoł żid. 

—Të jes pod Zobłockjigo pustkami, a ma tu jidze- 
ma po jezorze. 

—Bogu njech będze chvała! Jô mesloł, że jem na 
polu pod Lipnem. 

— Tos të zabłądzeł v lese? 

— Gvesno!— wodrzekł żid i zaczął nama sciskac ręce 
i dzękowac i żiczćc długjigo żëcô. Ku reszce vezdrzoł 
na mje i sę pitoł: 

—A ten dobri chłopok, chtuż to je? Bo jó jego god- 
kji njijak nje rozumjeję. 

— To je nasz parobk Remus, ale won mó kąsk ska- 
żoni jęzek, że go przechodni nje rozumjeją. 

— Njech mu Pon Bog dô sto łót żćcó i rozvjąże mu 
jęzek, cobe godoł vszetkjimi godkami svjata. Żebe nje 
won, mokró voda bełabe mje połkła v tę straszną noc. 
Aj vaj! Pomeslec, co za njeszczescć bełobe sę stało, 
kjejbe nje won. Sto lót njech żije! Co movję? Tesąc 
łót, milijon lót! 

I zaczął mje znovu ręce sciskac, jak mjedvjedz na 
postronku wu cegana. 

Ale ma ti jego komediji zrobjiła kuńc, zabrała go 
mjedze sebje i szła do pustkovjó. 

Na woborze rzekł Mjichoł: 

— Gbur be sę gorzeł, kjejbesma tego zmarzłigo żeda 
nje zaprovadzeła do njego. Ko won je tu panem i jego 
je goscena. 

Tak ma vzęła i go zaprovadzeła do czeladni. Jak ma 
veszła, won rzekł: 

— Njech bądze Pon Bog pochvaloni! 

— Na vjekji vjekóv. Amen! — wodpovjedzała Marci- 
janna. 

Pana Jezusa żid vej pochvalóc nje chcoł, ale ma te- 
go jimu nje rechovała, bo won provdzevi vjarć nje 
znoł. 

Żedzesko beło małć, chłop takji — jak to movją — 
jak stręk bobu. Jô, chturen mjoł jem lôt wosmónosce, 
zdrzoł jem gorą jego głovć, jak chojeczka szczitem 
dachu. A przezebłi muszoł bóc srodze, bo długji cnjik 
jego pobjegłi beł modro. Zaczął sę tede chvjądac i kle- 
pac, żebe mu sę krev rozruchała. Tej wotvorzeł svój 
tłomok (a kjej jem sprobovoł, tej dzivno mje beło, że 
takji lebjoda go wunjesc może) i vćjął z tłomoka gro- 
nuszk. Z jinszigo won jesc nje chcoł, bo mu jego Vjara 
tego bronjiła. 

Naszi na pustkovju go ju znelć z jarmarków, chdze 
won przedovoł guze, njitki, blevjązkji i co ludze jin- 
szigo na vsć potrzebovelć. Na naju pustkovjć won ma- 
ło zazeroł, bo tam ludze so bezmała vszetko sami 
zrobjic potrafjile. 

Marcijanna mu v jego gronuszku mleka zagrzała, tej 
mu v komorze wuszekovała do spanjó. 

Na dregji dzeń na wobjod jeszcze żid beł. Sodł won 

z nami do wobjadu, ale jodł le ze svigo gronuszka. Ale 
po wobjedze proseł vszetkjich, żebe sobje jego tovarć 
wobezdrzele. Rzekł: 

— Zdzevjita va sę, potcevi ludze, co jó to vszetko 
mom v moji torbje. Pon mjeszka dobędze, a panji ku- 
pji guzikji, njitkji: vszetko po poł detkji. Mjichoł ku- 
pji stążkę dlo svoji Martć. Snożć dzevczę! Różovó 
stążka ve varkocze, a vszescć chłopoce sobje pjętć za 
nją wulotają. Morcin kupji grzebjiszk, bo kjej grzeva 
je szadó, to nobelnjeszi koń njizaczim nje vćzdrzi. Dlo 
Remusa, mojigo vóbavce z mokri vodć, dom vszetko 
napoł zadarmo. Co chce mjec z tego mojigo całigo 
majątku vjelejigo, co go na mojich plecach noszę. 
vszetko mjec może. Są zvjercadła, grzebjiszkji, lińcusz- 
kji do zegarkóv i szelkji. A na spodku mom ksążkii, 
takji ładnć, że chto czetó, płakac muszi, chocbe mjoł 
vątrobę jak voł a serce jak kam. A cuż jó mom dlo 
pannć Marcijannć? Vjem! Mom! Tuzin łeżk ze srebra. 
A choc nje są ze srebra, to sę tak svjecą jak srebro, 
A to je gruńt. A jeden przedom, malinkji, dlo knopa, 
co go będze miała, jak sę wożeniji jesz przed Zopusti. 

Marcijanna krziknęła i sę zaczervjeniła jak cvjikła, 
a ma sę smijele. 

Żid, jak naju roz do smjechu pobudzeł, jesz barżij 
jął vEmiszlac: 

— Jak sę panna Marcijanna wożenii... Bo jô czetoł 
v ji planece, że na Trze Krole vdovc po niję prziń- 
dze. Nje za stari, nje za młodi, szekovni, stateczni, no- 
bożni —ju je v drodze. A sposob mó też, cobe jim 
bjeda nie dokurczeła. Pękną ze zozdroscć vszetkji dzev- 
kji v całi parafiji. Panna Marcijanna kupji planetę, 
chdze to vszetko napjisanć stoji. Zaru vćszukom. 

Na to Marcijanna zaczęła go vadzćc, że won z nji 
podkorbjó. Ale żid Gaba le małimi, czornimi woczo- 
ma bleszczoł na vszestkji stronć i trząsł głovą, tak że 
jego długó broda jak vjechc nadlotivała. Tej wobro- 
ceł sę do Martë i vócignął z mjecha pjękną rożovą 
stążkę, na dva polce szeroką, trzimjące ji pod woczć 
to cacko, napjeroł sę: 

— Takó pesznó stążka wu żeda v mjesce kosztuje 
talara, ale jô ję dom za pjęc wosmoków. Njech tatk ję 
kupji svoji snożi corce. 

A kjej Mjichoł nje chcoł anji słuchac, tej sę żid wo- 
broceł do Morcena: 

— Grzeczni kavaler kupji ładni pannje taką stążkę. 
Samigo mje kosztuje wona poł talara, ale jó ję dom 
wosmok tanji. Bo mje tu retovelć wod mokri vodć 
i jesc delć... 

Ale jak won tak wofjarovoł stążkę Morcenovji, Marta 
krziknęła: 

— Jô żodni stążkji wod Morcena nje chcę!-Ale wo- 
czć ji sę smjałć do stążkii. 

Wob taką godkę żid pomału vszetko vedobeł ze svoji- 
go mjecha i powukłodoł na łavje przć pjecku. Ku reszce 
vószła i ksążka, wo chterni won movjił, żebe sę kam 
rozpłakoł czetającć. Tak jô wuvożoł sobje: 

— Tę ksążkę te so kupjisz. 

Przestąpjił jem tede do pana i rzekł: 

— Njech mje pon dó wod mojigo mita talara, bo bem 
so chcoł nę ksążkę kupic. 

Gbur, nje rzekłszć słova, vedobeł mjeszk i mje doł 
cvjardigo talara. Tak jó do żeda: 

— A cuż ta ksążka kosztuje? 

— Ti ksążkji v mjesce nje przedadzą le na vogę zło- 

ta. Bo jich nji ma vjele. Drukarze nji mogą sę jich na- 
drukovac. Jesz cepłą ję ludze vćrivają sobje przć dvje- 
rzach drukarnji. Som krol ję czetó na kratochvjilę 
svoji krolevskji bjałce vjeczorem, kjej ju berło i koru- 
nę v komodze zchovoł. A krolovó kożdą razą płakac 
muszi. A jak sę napłacze do negji, tej sę pitó: 

— A wod koguż to moji domovnjicć nabelć tę cu- 
dovną ksążkę? 

Tej sę vszesce vćpjerają, że tego njibe nje vjedzą. 
Bo jak be sę vćdało, że ta ksążka je wode mje, tobe 
żedzć dostelć za dużć prava. Tej jô, żid Gaba, prze- 
szedłbem do krolevskjigo dvoru za minjistra abo pjer- 
szigo botóv czeszczicela i bem muszoł v pozłoconi ka- 
rece jezdzec, zamjast czapac nogji czapem zemskjim... 
Ale jó tich ksążk mom jesz całi mańdel. A tobje, pa- 
robku — bos të mje moje żócć retovoł — wodstąpję ję 
napoł zadarmo. Njech stracę! Poł talara, a ksążka je 
tvoja! — Jak jô chcoł żedovji płacćc, Mjichoł mje wuch- 
veceł za rękov i rzekł: 

— Tec nje mdzesz płaceł bez targu. Njechże cć jesz 
co wopusci. — Takó zveczajnó ksążka! 

A żid na to: 

— Co Mjichoł movji! Zveczajnó ksążka? Aj vaj! Nji 
mó wona złoti wopravć, chocbe i na dijamańtovą za- 
sługivała. Bo kjejbe taką mjała, tobe sę ludze zaru do- 
znelć, co wona je vorta i be mje wopedlć i wobrabo- 
velć, jakbem skorb jakji mjoł v mjechu. Ale że to jimu, 
Remusovji, chturen mje navroceł wod mokri vode, 
spuszczę jesz trojoka: Njech pamjętó żeda Gabę! 

Zdoł mje szestnosce detkóv z mojigo talara a jó vzął 
ksążkę. Tej jem vjidzoł, jak Marce sę polełć woczć do 
ni stążkji. Dodoł jem tej żedovji jesz resztę moję bez 


86 


detka im kupjił nę stążkę dlo Martë. 

Wode mje wona ję vdzęczno wodebrała, a jó rzekł: 

— Vez, Marto, wode mje na znak podzękji za to, że- 
sta va dvoje z tatkjem mje nę brozdę na głovje vćle- 
kovała, chterną mje Golijat vćworoł. 

Na to Marta: 

— Bog cë zapłac, Remus! Jakji të jes wuvożni! 

Morcin, chternigom przed lati pozvoł Absalonem, 
poprovdze so kupjił grzebjiszk. A pozdnji won sę z 
Marcijannć vćszczerzoł, że njibe żeda zatrzimała, jak 
ju vszescć poszlć, abe wod njego kupjic svoję planetę 
z nim vdovcem, chturen mjoł po nję przińsc. Ale ta 
planeta beła gvesno podrobjonó, bo mjinął Popjelc i 
przednovk, a vdovc żoden nje przószedł. Ale jô so wu- 
vożoł, że le som Pon Bog vje, co sę stanje jutro i za- 
njevjitro, za rok i za dva. A kjej Won komu przć- 
chodni czas wobjavji z łaskji, tej gvesno nje na to, że- 
be to żid v mjechu noseł i za pjenjędze przedovoł. 

Moja ksążka mje sę barzo vjidzała i nji mogł jem sę 
dożdac czetanjó. A pjerszó to beła ksążka, chternąm 
wod czasóv nowukji Vjarć svjęti mjoł v ręku. Na pjer- 
szi karce czetoł jem nadpjis: Genovefa. A żid mje vë- 
łożeł, że to przezvjisko nobożni i snożi ksężnjiczkji, 
chterną ji nażeni njedovjinnje vënekoł z pałacu przez 
| wobmovę ludzką. 
| Tej jó so wudboł, że ję będę czetivoł po roboce vje- 
- | czorami. 

Żid, njim szedł svoją drogą, przeszedł do mje wod- 
dzękovac sę — jak won movjił. Jó sedzoł pravje v chle- 

| vje na mojim łożku. Wokoma Liza i Gnjadi żarłe svój 
| wobrok. A won stanął przede mną, jakno jakji kros- 
4 nję z bojkji, muskoł svoję długą brodę i rzekł: 

— Remus, ma jesz roz lepszi hańdel zrobjima, ma 
dvaji. Tobje nje je pjisanć, żebes na pustkovju prze 
konjach i pługu dożdoł sę sevi głovć. Tak movji tvoja 
planeta, v tvojich woczach napjisanó. 

Jesz vjedno mje dzivno, zkąd timu bjednimu czło- 
vjekovji takó godka przószła do głov€. Bo sprovdzeło 
sę na słovo, co won mje v nen czas v stanji prze- 
povjedzoł. 

Kjej sę robota skuńczeła i v jizbach ludze vjid po- 
zapolilć, tej jó zachodzeł do Mjichałóv. Mjichoł zapo- 
loł svjeczkę na stole i rozkłodoł svój vjelgji pjesnjik. 
Marta i jó, ma mu pomagała spjevac. Po vćspjevanju 
Marta zatchła drzozgę smolną v kominku, a jó sodł 
blisko vjidu i ji czetoł wopovjesc wo Genovefje. Cze- 
tac tom wumjoł, le moja skażonó godka Mjichała po- 
budzała do smjechu. Tej Marta, choc ji kulavo szło 
przędzenjć vątku wopovjescć — njitka ji sę vstec wu- 
rivała — vzęła czetac, a jó ji, vodzivszć woczoma po 
literach, podpovjodoł. 

Jakżeż to vszetko beło dzivnć i pjęknć v ti ksążce! 

Jakji tam bëlë łudze dobri i lechi! Vszetko, com tam 
z Martą przć kominku czetoł, stojało mje przed wo- 
czoma, jakbem na to patrzeł z blizka. A ceszeło mje, 
że na njim pustkovju rovnak takjich złich ludzi nje 
beło, jak v wopovjescć. Żoden człovjek z naszich nje 
bełbe bjedni Genovefje tile wutropjenjó i bjedć spra- 
vjił. Ten pjerszi roz czetałasma, jaż dregó i trzecó 
drzozga v kominku sę spolełć, a Mjichoł z głovą, spartą 
na ręce, przć stole na svojim grebim spjevniku wu- 
snął. A jak won ju mocko chrapjec zaczął, tej Marta 
zamkła ksążkę i rzekła: 

—Tero ju czas spac! 

Ale mje sę njijak nje chcało woprzestac v słuchanju. 
A jak jem pozdrzoł po scanach, tej vszetkji Svjęci ze 
scanć przósłuchivalć sę przigodom i kuńcovimu do- 
bëcu cnotlevi Genovefć. 

Podnjosł jem sę z łavć i rzekł do Martć: 

— Żid, choc njevjerni, pevno łgac nje łgoł. A jó nje 
dzevuję sę krolovji, że vjeczor kole vjeczora czetac 
muszi z ti ksążkji. Bo jô be mogł z nji czetac przez całą 
noc. 

Marta na to wodrzekła: 

— Vjera żid jednak łgoł. Bo jô jem wudbć, że takó 
krolovó mó tile kratochvjile i zobav€ ze strojami i tuń- 
cami, że vjeczorami takjich ksążk nje czetó, jak ma 
bjedni ludze. 

Ale jô wobstoł prze svojim. Bom so wuvożoł, że 
jak wona zchovje korunę i berło v szufladę, tej je le 
człovjekjem, jak ma drudzć. Ko jednę le duszę Pon 
Bog na początku svjata prawojcovji Jadomovji doł 
v raju. A vszeskjich stvorzeł na jedno modło... Takji 
vjarć jó beł v nen czas. 

IX 


Jak Remusovji sę svjat wodmjenjił i jak won doł 
svój złoti mjecz vjeleji panji, chterna mu 
lubjiczka zadała. 


Wob Svjęta jaż do Trzech Kroli czetałasma ksążkę 
wo Genovefje. Tej wona sẹ skuńczeła. Potim jô ję 
czetoł som, a to vjeczorami v mojim łożku v stanji, 
z jedni stronć Lizę i Gnjadigo, z dregji zełonć wokjen- 
ko, przez chterne svjeceł ksężec z njeba. Svjeczkęm 
so wuproseł wod Marcijannć, a czetoł jem mojim ko- 
njom głosno, bo wone sę z moji godkji nje smjałć. 

Tak jem przeczetoł ję roz i drugji i kjile razi, jażem 
ję wumjoł bezmała na pamięc. Tej jô wuzdrzołv ksę- 
żecovim vjidze, chturen parminjami zelonimi szedłgorą 
mojigo łożka, jak na javje vszetko, co ksążka povjo- 
dała: Genovefę cerplivą z małim Bolesiavem i łanją. 
A wona movjiła do mje: 

— Vejle, Remus! Dziso të spjisz pod pjerzeną v ce- 
płim norciku, a na dvorze vjater smjotć nekó i mroz 
tnje jak rozgami. Ale boczć, przińdze czas, że jak jó 
v lestach lasu nocovoł będzesz, a njemi zvjerz dzekji 
będze tvojim tovarzeszem. — Pjęknó beła ta svjętó ko- 
bjeta, jakbe vEszła dopjero z wobrazu. A jô ji wodrzekł: 

— Njech sę tak stanje! 

Na Matkę Boską Gromnjiczną skovronkiji jęłć spje- 
vac, a ma zaczęła worac v polu. Mjichoł prorokovol, 
że zema będze krotkó, bo łońskjigo roku vrzose kvji- 
tłe barzo gorą łodćg. I mjoł provdę. Na Strumjanną 
ju słonuszko sę rozgrzało jak latem, le v Bonifacigo 
chvecełć kąsk sevi mroze. 

Jo ju tero woroł pługjem v polu, bom na gburskjim 
chlebje wurosł v kosce vesoko, a moc czuł jem v so- 
bje, jak dorosłi chłop. Do bedła gbur so najął novigo 
knopa. Ale łożka mojigo pod zelonim wokjenkjem jó 
mu nje wustąpjił, bom nje chcoł. Tak mu delć spac v 
chlevje kole króv. 

Mjinął post i nadeszłć Jastre. Minęłć Jastrë a kanę- 
łe Zelonć Svjątkiji. 

V njedzele i svjęta, kjej Marcijanna wostała doma, 
tej i jó wostac muszoł, bo wona sę tero sama bojała. 
Ale Marta mje povjedzała, że wona vjedno sę jesz spo- 
dzevała nigo vdovca, co ji go żid z planetć przepo- 
vjedzoł jesz przed Popjelcem, a bojała sę, żebe ji sa- 
mi nje naszedł. 

V pjerszą njedzelę po Svjątkach to beło, jak to mje 
chveceło. Vdarzę sobje vszetko jak dzis, bo co bólem 
abo i szczescim mocko navjedzi duszę, to sobje czło- 
vjek przóboczó długo, a nje zaboczi czasami jaż do 
smjercć. 

Do mje v ten dzeń vjedno njico godało: Bjej na zom- 
kovjisko! 

Ale jó sę strzimoł, bom vjedzoł, że mój czorni gronk 
i złoti mjecz dobrze są zchovani pod korunovaną ja- 
rzębjiną. Przć wobjedze bełasma doma le dvoje z Mar- 
cijanną. Słuńce svjeceło przez wokno na podłogę, na 
łavę prze kominku i na lica starigo zegara, chturen 

vjedno jesz połikoł czas i nje wustovoł anji dnja anji 
godzenć. Ale dziso mje sę zdovało, jakbe won przć koż- 
dim połknjęcu moyvjił: 

— Bjej, ju czas! — Bjej, ju czas! — 

Tak jó na njego zdzevjoni zdrzoł, a won mjoł vzor 
jinszi, njiż zveczajnje. Patrzeł na mje woczoma takjimi, 
jak na mje zdrzałć przed lati krolevskji kołpje pod 
zomkovjiskjem v lese. 

— Voló Boskó! — wuvożoł jem sobje. — Jak mó bóc, 
tak pudę! 

Tak jô po wobjedze wudovoł, jakbe mje grzeszk 
tropjił, i zaszedł jem do stanji njibe spac. Ale jó tam 
le zazdrzoł do konji i vrzuceł jim wobroku, a tej vzął 
jem sę v drogę: Noprzod do studnji Jozvovi, ztąd na 
jarzębjinę pod lasem, a tej v las ku zomkovjisku. 

V lese też svjęceła sę njedzela. Słonuszko malovało 
cepłć plachce na zemji. Ptoszkji cecho sedzałć v les- 
tach, a drzeva stojałć postavnje i statecznje, jakbe słu- 
chalć Mszć svjęti, chterną chdzes v głębji lasu wod- 
provjoł dlo njich duch dobri. To też daleko czuc beło 
granjć rzekji, chterna jesz mjała dużą robotę, żebe zim- 
kovć vodć spłavjic jak norechlij do jezora. A jó po 
tim lese szedł nobożno jak v koscele, jażem stanął na 
brzegu rzekji. Tam jó scignął botć i przeszedł brodem. 
Tej zaczął jem pomału spjinac sę po przidkji wurzmje 
zomkovjiska do moji jarzębjinć. Botëm wostavjił prze 
rzece. 

Pod jarzębjiną jó sodł i jął przemiszlac, zdrzącć z 
gore na rzekę. Kjileż to ju lót bjeżało tą vodą v svjat, 
jak jô tu wuzdrzoł kołpje krolevjonkji i nalozł czorni 
gronk i złoti mjecz! Jak srodzem wodpokutovoł, a mój 
pjes Gnjota ze mną, za nę vipravę na zomkovjisko! Jak 

jem vjidzołpod korunovaną jarzębjiną krolevjonkę itrzć 
wukozkji, chterne bronjiłe ji zomku: Strach i Trud i Nje- 
vorto! Przeboczoł jem sobje jesz dobrze vszeskji słova 
krolevjonkji i moją naprocem nji małosc i żorotnosc. 

Hej! Żebe to beło dzis! Bom mocni tero i dużi. Dziso 
bem przenjosł krolevjonkę przez vodę i dobełbem 
na wonich straszedłach i bem posadzeł krolevjonkę 
na złotim tronje. 

Ale ceszó vłodała vkoł, le dołem grała przez las rze- 
ka. A jó zdrzoł vodą v doł i vodą v gorę, ale njiżod- 
ne kołpje nje przeplinęłć, be patrzćc na mje dzivnimi 
woczoma i mje zvjastovac, chdze sę podzałć vjidzadła 
dzecinnich lót. 

Tej jaż mje sę czężko zrobjiło, jak na płacz. Ale jó 
sę nje poddoł i sobjem pomesloł: 

— Dzivnć to tu jednak mjejscć, chdze takji mesle 
głovę nachodzą, jak karno vędrovnich skorcóv woble- 
ci samotną jarzębjinę v polu. Njedziv, że ludze tądka 
jisc sę boją. 

Tak przemiszlającć jó czuł, jak mje njico zemnigo 
cornęło po karku, jistnje jak Gnjota, mój dovni tova- 
rzesz v posanju. Tero won ju v novim pasturku mjoł 
pana. Tak jó sę wobrocę i vjidzę vjelgjigo psa jak go 
strzelce na gonjitvę zabjerają ze sobą. Pjes szturk zdrzoł 
na mje, tej vevjijającć tepą, wodlecoł. Wuvożom sobje: 
Zkądbe sę tu dalek wode vsć vzął takji belni pjes? 
Tak jem vstoł i podszedł na gorę. 

Ale tam na mje cos żdało tak njespodzevanigo, że 
jesz dzis cepłim varem krev mje do serca nabjegó, 
i nje vjem, cze to mój Anjoł Stroż mje tam naprova- 
dzeł, cze też złó pokusa jakó, co ludzom zgrezotę nje- 
se i wutropjenje. 

Bo kjej jem stanął v gorze na zomkovjisku, tej sto- 
jała przede mną tak krotko, żem ję dotchnąc mogł rę- 
ką, wona, moja krolevjonka z pod korunovani jarzę- 
bjinć, pjęknó jak zavjitrznó njedzela, postavnó jak 
Svjętó ve vołtorzu. A wona zdrzała na mje woczoma, 
jakbe mje chcała dac zgadnąc zogodkę taką, że kjej- 
bem ję zgodł, to dostąpjiłbem szczescó, jakjigo bem 
strzimac nje potrafjił. 

Tak jó na nję zdrzoł całą chvjilę, nje vjedzącć co 
wuczenjic. Jażem ku reszce kląkł na kolana i głovą 
przed ji nogoma wuderzeł wo zemję, tej podnjosł wo- 
czć i rzekł: 

— Krolevjonko moja, v dzecinnich latach na javje 
vjidzanó: Czimuże tvoje kołpje mje nje povjedzałć, że 
tu mom bjec, be tobje wofjarovac służbę moję. Vez, 
rozkazuj mje, njevolnjikovji tvojimu. Żądej mojigo ż6- 
có, żądej wostatni krople krevji: Vszetkoc dom! Koż 
mje gasćc słuńce i gvjozdć na njebje! Koż, abem cë 
scignął z chmur bjicze pjorunovi i doł v tvoję rączkę 
bjołą na zobovkę i żort. Na vszetko sę vożóc będę. 
Krev, żćcć moje tobje dom i zbavjenjć dusze. 

Tak jó bluznjił v wosamętanju serca. Ale Pon Bog 
spravjedłevi wukoroł mje tak czężko, żem małovjele 
nje vćzbeł żćcó i zbavjenjó. 

Jakjem skuńczeł z movjenjim, tej krolevjonka rzekła: 

— Vstanji! — 

Tak jó vstoł i na nję patrzeł, jak na cud jakji. Takó 
wona pjęknó beła! 

A mjenjiła mje sę v woczach tak, że roz vëzdrzała 
na krolevjonkę z pod korunovani jarzębjinć, to znovu 
na cnotlevą Genovefę, to na cudovną zjavę z cuzigo 
kraju. Krom tego szło z ji woczu njico na mje jak cza- 

re, jak womona i wobvjijało mje njibe chmurą przez- 
drzevą i wunoszało nad zemją. 

Ale wona na mje zdrzącó wusmjechała sę i rzekła: 

— Njic cebje nje rozumjem! 

Na to mje v sercu zakłoło, bom przóboczeł sobje, 
jaką mom skażoną godkę, chterną le ludze na najim 
pustkovju rozumjeją. Ale przeszło mje do głovć: 

— Tec wona je krolevjonką tego zomkovjiska. Wod- 
dej ji czorni gronk i złoti mjecz! 

Tak jó ji doł znak ręką, żebe żdała i pobjegł jem 
pod korunovaną jarzębjinę. Tam jô chiże vćgrzeboł z 
pod korzenji i vedobeł, co podług moji wudbć ji no- 
leżało. Tej jem znovu do nji przóstąpjił, wukląkł i 
rzekł: 

— Krolevjonko nad vszeskji pjęknosce pjęknó, pa- 
nji bjołich kołpji i zomkovjiska tego! Vez wod sługji 
tvojigo, co tobje sę noleżi! 

Wona vezdrzała na mje i rzekła: 

— Dej mjecz! A gronk pochovej nazod v zemji, bo 
to je truma z prochami starszich naszich. 

Tak jó ji woddoł złoti mjecz. 

Peszni pjes kole nji kanął, a wona dała mje ręką 
znak na woddzękovanjć i pomału znjikła v chojnach. 
Vjidzoł jem jesz przez chvjilę ji bjołą suknję przez 
drzeva, jak wonge bjołi pjora kołpji, i stojoł jem ce- 
cho, jak stołp soli, v chturen sę zamjenjiła żona Lota. 
Tej jem podł, jak długji, na zemję 1 zączął całovac tę 
dzarnę, po chterni ji nożkji stąpałć. 

Nje vdarzę sobje, jak długom tam leżoł, nje vdarzę 
sobje, jak jem przeszedł przez brod i bor. To le jesz 
vjem, że vćszedłszć z boru na nasze znanć pustkov- 
skji pola, nje vjedzoł jem razu, cze jem doma, cze nje. 

Bo svjat mje sę wodmjenjił v woczach. Poznoł jem 
ku reszce jarzębjinę po ti stronje lasu, poznoł jem trze 
chojnć przć studnii. Szedł jem noprzod na ne chojnć, 
jak zbłądzoni człovjek, co drogji do dom szukó. Tam 
jó sodł i patrzeł na jezoro i na dim, co z komina gbu- 
rskji chatć szedł v gorę i na komin, co ze za gorć vć- 
zeroł, jakbe sę chcoł ze mną zabovjac v zchovanigo. 
Ale to vszetko jinaczij vezdrzało, njiże jesz dzis przed 
połnjim. — Cze te drzevjęta njedzelnć przewoblekłć ru- 
chna? Cze ten dim szedł modrzejszi pod njebo? Cze 
jezoro sę szkleło milijonami dijamańtóv? Cze njebo 
novą krosą pomalovał Pon Bog vszechmocni i novć 
gnoł po njim chmurkji bjołe? Cze bor, vjększigo vzą- 
vszć dechu, novą groł spjevą? Nje vjem, jak to sę sta- 
ło, ale całć moje żócć na pustkovju chiżim krokjem 
jęło jisc korovodem vedle mje. Przeboczeł mje sę zomk 
bjołi i krolevjonka, com jich vjidzoł przed nachodzą- 
cą burzą, — studnjó pod trzema chojnami, chdze jô vji- 
dzoł braci przedającich Jozva do Egiptu, — pjec Na- 
buchodonozorovi, — Straszk, co v złim dnju po wobo- 
rze gonjił, — Golijat, com na njim dobeł, zvalivszć go 
z konja puszczovką Davidovą, — i sklep tajemni za 
gorą, chdze mje skrelć przed njeprzijocelami. Ale to 
vszetko mje sę tero vedovało takji małć a tak dale- 
kji, jakbe sto lót minęło wod tego czasu. Smutk mje 
sciskoł serce a v tim jistnim czasu wucechć i vjesoło- 
scć ve mje beło tile, że spjevac mje sę chcało i zro- 
bjic co takjigo, czego jesz svjat nje vjidzoł. 

Kjej jem v takjim meszlenju zaszedł na woborę, 
Marcijanna szła pravje z bęboruszkjem wod studnii. 
Vezdrzała wona mje takó małó i żorotnó, jakbe sę 
zestarzała wo całi vjek ludzkji i jakbem ji długji czas 

j nje vjidzoł. A wona sę zatrzimała i rzekła, zdrzącć na 
mje: 
— A të sę nje vstidzisz, Remus, v taką svjętą njedze- 
i lę boso chodzec? 
h Tak jô vjidzoł, że mom bosé nogji. Przóboczeł jem 
sobje tero, że moje skorznje wostałć na zomkovjisku 
prze rzece. V pjeń jem wo njich mjoł zabeté. 
i Nje wodrzekł jem njick, le nocą, kjej vszescë | 
) spelć, podnjosł jem sę z moji leże—bo i tak mje spac 
nje dało — i szedł jem po moje botë do zomkovjiska, 
chdzem je nalozł, jak jem wostavjił: na brzegu rzekii. 
Wod ti njedzeli nji mjoł jem żodnigo wubetku, le | 
vjedno mje szła mesló do głovć: | 
i — A kjede të znovu wuzdrzisz svoją krolevjonkę? 
Przć wobjedze i przć vjeczerzć Marcijanna sę dze- 
vovała. 
— Choba, Remus, nje zachorujesz, bo jesz tak mało 
jak kot. 
Na to rzekł Mjichoł: 
— To będą takji mankolije. Dovni ludze v takjim 
razu zavołele krevavnjika, chturen wodpusceł krevji 
za talerz. Ale może to i bez tego mjinje. 
Cali tidzen jô sobje wobjecivoł: 
— V njedzełę prosto wod kozanjó pudzesz na zom- 
kovjisko. Może wona tam będze! 
Jak przćszła njedzela, tej jô z Martą szedł do Lipna 
| do koscoła. Pon i panji jachelë vasążkjem, Morcin po- 
| vozeł, a Marcijanna sedzała kol njego. Jakżesma za- 
i szła przed koscoł, tej nom chvjilkę żdac beło na smę- 
| torzu, bo pravje pjerszó Mszó svjętó dobjegła i ludze 
| vëchodzilë z koscoła. V tim mje v serce pchnęło, jak- 
be rozpolonim żelazem: Wona — moja krolevjonka — 

vóchodzeła z koscoła. Pjęknó beła jak Anjoł Bożi. 
Wokoma ji szedł peszni pon młodi. Z tim wona mja- 
ła rozmovę. Ale na mje wona anji nje vezdrzała. Jó 
jednak tak zblodł na tvarzć, że Marta sę pitała: 

— Remus, je cë zle? 

— Nje, Marto, zle mje nje je. Ale v tij chvjile prze- 
chodzeła tu moja krolevjonka z zaklętigo zomku. Jó 
ję vjidzoł. 

— V Jimję Wojca i Sena...! — Co të godosz? — 
Marta sę przeżegnała. — To beła gvesno pokusa. 

— Żeli to pokusa, Marto, to jó przez nję stracę du- 
szę i zbavjenje! 

Tej wona mje chiże vcignęła do koscoła i kozała 
sę przeżegnac svjęconą vodą, cobe mje mjinęło. 

Ale na to i svjęconó voda nje pomogła. 

Jesz ksądz z kozalnjice nje rozpoczął zdrovask, ju 
jó drogą v las, wostavjivszć Martę samą, bjegoł do 
brodu v lese. 

Tam jô sodł na naveższim molu i zdrzoł na szterē 
stronć svjata, ponad czubć chojeczk i wolszk, cze kro- 
levjonka moja nje jidze. Nastavjił jem wuszć, żebe czuc 
nocechszć stąpanjć ji krokóv po lestach i mechu. Ale 
czuł jem le granjć rzekji v dole i notę vjatru gorą. Po 
długjich godzenach żdanjó słuńce, jakbe to beł dzeń 
jak jinszi, zchodzeło svojim porządkjem z njeba, a jó 
so mesloł: 

— Tero ju naszi będą doma a cebje nji ma! 

Ju rzeka i bor do mje z dołu sejałć zemnijicą, jaż 
mje grużdżeło, a vjedno szor groł gorą nad drzevję- 
tami. 

— Nji ma ji, nji ma! 

Jak dużó kula wognjovó słuńce jęło sę wukrivac 

za lasem a v jego vognju zaszkleł krziż na zvonnjice 
lipińskji. Cenjó sę skreła v las, a z dołu rzeka mje 
spjevała: 

— Nji ma krolevjonkji, nji ma! 

Ale jô żdoł, jaż szaró noc kanęła ku mje bliżij 
a bliżij. Ale jak ju zakreła vszetko svojim płoszczem 
czornim tak, że anji czebkóv anji vjetev drzevjąt wo- 
ko moje nje rozeznovało, tej mje zaczęła trząsc wo- 
groszka, a jó nabroł vjarć: 

— Dzis wona ju nje przińdze! 

I tej szedł jem v doł. 

Po rzece tańcovałć jakjis wukozkji, chternich sztoł- 
të jô vjidzoł barzo verazno. Ale szłć cecho po vodze, 
jakbe rzeka beła pokretó lodem szklestim. V lese se- 
dzała ceszó, ale gorą szła vjedno ta sama nota. 

— Nji ma ji, nii ma! 

Zavadzeł jem v kjerz, jaż ptoszk v njim zataconi 
zaczął vadzćc. Rzekł jem: 

— Tec jô cë njick nje zrobję. Będzć cecho i spji! 

Jak jem szedł przez łąkę, chdze stojałć małć plute 
vode, tej naszedł jem sarnę. Nje wucekała wona, le 
zdrzała na mje. A beła tak krotko, żem vjidzoł ji wo- 
czć, a z njich takji szło do mje pitanjć: 

— Cuż woniji cë zrobjilć, bjedni chłopku? 

Na to mje sę tak czężko na sercu zrobjiło, żem mes- 
loł wumrzec. Ale jô vszeskji sełć vzął do gromadć 
i szedł wostrzijj bom vjedzoł, że kjejbem legł, tobe 
jakó z tich womon lasovich pevno mje wusmjerceła. 

Za lasem mje pusceło, kjej jem wuzdrzoł trzć chojnć. 
Ale na vjeczerzą jó nje szedł, le prosto legł v łożku. 
Tam jó so pjerzenę vetchnoł v gębę, żebe nje krzikac 
głosno, cobe sę naszi nje zbjeglć. Ale trzęsk mje vzął 

i takji zib, że łożko ze mną degotało, jak ne lestć na 
wolszce. Jaż Liza sę dzevovała i jęła mje chuchac na 
głovę. Bo to bidlę mjało rozum ludzkji i mu beło żol, 
że tak barzo cerpjec muszę. 

Porene beło mje lepji. Do wobjadu sekł jem vjikę, 
a tak zapalczevjem sekł, że moklezna na mje vćstąpjiła. 
Ale krom tego na połnjć nji mogł jem njick do gębć 
vząc. 

— Cud Boskji! — dzevovała sę Marcijanna. — Cuż 
v tego knopa vlazło? Rzecze że, Remus, co cë je? 

— Njic mje nje je, le jesc nji mogę! 

Na to wuvożoł Mjichoł. 

— To je barzo zle! Żeli to do jutra nje popusci, to 
trzeba posłac po krevavnjika. 

Ale po wobjedze jó znovu szedł do robotć, bo prze 
procć mje to wosamętanjć kąsk popuscivało. Ale na 
vjeczerzą jó znovu jodł tile, co vrobel. 

Ve strzodę posłelć do vsć do krevavnjika. Ten mje 
podvjązoł remję tak, że serdecznó żeła vestąpjila, jak 
modri povrozk. V tę won zacął puszczadłem a czornó 
krev zaczęła strzikac. Vëpusceł mje krevji za spori ta- 
lerz, tej zavjązoł i kozoł legnąc. 

Vzęła mje słabota, żem sę zmokł i wusnął, jak kam. 
Kjej jem wodeckł, zeloni vjid wod mjesądza szedł przez 
wokno nad moję leżą, a ve vjidze mjenjiła sę wuroda 
moji krolevjonkji. Tak jem sobje wudboł: 

— V njedzelę pudzesz żdac na nję! — Po tim posta- 
novjenju wusnoł jem i społ jaż do zavjitrza. 

Kjej jem prze vjeczerzi ledvo łeżkę womoczeł v zu- 
pje, Marcijanna na svój sposob zaczęła sę jiscëc. 

— Boże kochani! Co za wutropjenjć z tim knopem! 
Nje vóchovivałamże go podług nolepszi vjarć? Varzą- 

chevkę stłukłam na njim, trampk skjidłam! Cze mje, 
Boże, korzesz, że nje vzęłam mjeteloka abo grulkji? — 
Remus, knapsko bjedne, rzeczeże, co bes rod jodł, a jó 
cë to przenjesę i wugotuję, chocbem mijała jisc po to 
do Lęborga abo do Gduńska. 

Ale mje na przeboczenje trampka i varząchevkji smje- 
szno sę zrobjiło tim barżij, żem zdrzoł na povjeszoni 
przć komjinje trampk z paple vćrznjęti przez Mjichała, 
chturen trzimoł mol po nim skjidłim na moji głovje. 
Tej takji słova procem moji voli przószłć mje na jęzek. 

— Trampk nje pomogł anji varząchevka, to i mjete- 
loka z grulką Marcijanna vzevó darmo. Ale vezce mje 
sekjerą v łeb, to wod razu będze dobrze. 

Na takji povjedzenjć Marcijanna zbladła i sę przeże- 
gnała. Tej długo na mjć zdrzała, jaż ku reszce ji sę v wo- 
czach zaszkleło i rzekła cechim głosem: 

—Bjedni! TE jes poprovdze chori, bo bes tak czężko 
nje bluznjił. Choba som Pon Bog cë pomoże, bo jô głu- 
pó dzevczina nje dom radć. 

A jô anji nje jodł anji nje pjił, le nji mogł jem doż- 
dac njedzeli. 

Nadeszła wona njedzela komudnó i vjichrovató. 
Chvjilami parzeł deszcz, chvjilami słunko vćlevało na 
svjat struminje vjidu i cepła. Vjater nom zastąpjił dro- 
gę, kjej jesma z Martą szła ku Lipnu. Ale jó nje wu- 
vożoł na njic, le gnoł vprost, jaż Marta mje proseła, 
bem zfolgovoł. Tak to mje cignęło! 

Ledvje ksądz «amen» vćrzekł, jô juvemknął sę jak 
chart i gnoł na dravoka na zomkovjisko. V lese vjater 
nji mjoł przistępu; to też le czubami drzevjąt gorzlivje 
szamotoł. Ale kjej jem sę vdzarł na zomkovjiska zberk, 
zervoł mje kłobuk z głovć i njim jachoł veżij drzev. 

Jô na to nje wuvożoł, le sodł na dzarnje i pozvoleł 
vjatrovji szamotac sę za vłose, czekającć, jaż przińdze 
moja krolevjonka. 

Jak jó tam sedzoł, przeszedł mje na woczć zegar 
nasz v czeladni, chturen tam, jak długom so vdarzćc 
mogł, połikoł godzene. Vjidzoł jem lica jego, jakbe 
krotko przed sobą i jakbe mądrimi woczoma na mje 
zdrzącć, godoł vstec: 

— Nje jidze! Nje jidze! Nje jidze! 

Ale vjater zaveł gorą vjelgjim głosem: 

— Nje przińdze njigde! 

Na to mje sẹ tak na sercu zebrało, żem zakreł woczë 
rękoma, zgjął sę v pałąg i rozpłakoł bez kuńca. Serce 
mje postąpjiło pod gardło na wutchnjęcć a vszestkji 
członkji ve mje sę zatrzęsłć, jakbem sę mjoł rozlecec 
na kavałkji. 

Długo to mje tak męczeło, jażem wuczuł na głovje 
mjętką rękę po vłosach mje gładzącą. Navetk njewo- 
bzerającć sę vjedzoł jô v ti chvjile. 

— To nje wona, to Marta! 

Tak jem, vstidzącć sę zazdrzec ji v woczć, sę pitoł. 

— Jakżes të mje tu nalazła, Marto? 

Ale wona na to pitanjć njick nje wodrzekła, le gło- 
skała mje głovę i povjodała: 

— Jô vjem, Remus, co cę boli! 

Kjej vjesz, Marto, to zmjiłuj sę i dej pomoce, bo jô 
som so nje dom rade. 

V tim vjater tak mocko chveceł v drzeva, że trzosk 
sę zrobjił i z vesokji chojkji vjetev wodłomjonó zlecała 
przed nami v doł. A Marta wobjema rękoma mje chve- 
ceła za remję i przelgła do mje wod wurzasu. Tej za- 
częła mje, gębą prze mojim wuchu, szeptac: 

—Poj ztąd precz! Poj do dom, bo tu njedobrze! Nje- 
darmo ludze wunjikają tego zomkovjiszcza. Mje tu tak 
straszno! Poj do dom! 

A kjej jô sę nje ruszeł, tej wona znovu. 

— Ach, z jakjim strachemjó bjegła przez ten las! Vje- 
dno mje sę zdovało, że njico vćstąpji i mje v teł głovę 
skrąci. Ale cos jinszigo mje gnało i godało do wucha: 
Tam won sedzi i czekó. Tam bjegłam. Bjedni! Nadarmo 
żdajesz, bo wona nje przińdze njigde! 

— Jak możesz vjedzec, Marto? 

— Vjem vszetko, bom ję poznała zaru pjerszigo razu 
przed koscołem. Le sę nje przóznałam. To nje je krole- 
vjonka ze zaklętigo zomku, ale vjelgó panji, chterna na 
naju bjednich ludzi nje patrzi. 

— A jednak vzęła złoti mjecz, z moji rękji. 

— Kjej vzęła tvój złoti mjecz, tim gorżij. Vzęła ce du- 
szę a wo tobje zaboczeła. 

— Jak të mje męczisz, Marto! 

— Bog z tobą, Remus! Krev bem serdeczną za cę dała. 
Tero vjesz! Nje jó cę męczę, le wona cć zadała woczo- 
ma lubjiczka, a to je nogorszć wosamętanjć. Na to bo- 
dej nji ma lekóv, le v zmiłovanju Boskjim. 

"Tej wobjema rękoma wobłapjiła moję szeję i zaczęła 
sę trząsc wod płaczu. 

A jak sę vćpłakała, tej movjiła szeptem: 

— Dovjedz sę vszestkjigo, tć bjedni! Bo to ju na jedno. 
V czvortk wona będze zdovanó v lipińskjim koscele 
z nim pesznim panem, co z nją stojoł przed koscołem 
v nę njedzelę. 

Ji słova mje wuderzełć jakbe wobuchem v głovę. 
Vszetko: rzeka i drzeva i gora, zaczęło sę ze mną wo- 
bracac vkoł, jaż wutonęło v cemni chmurze. Nje vjem, 

jak długom leżoł njesvjadomi v ti chmurze, ale jak jem 
wodecknoł, Marta sciskała moje spjikji zemnimi, jak 
lod, rękoma i vołała moje jimję. Jak vjidzała, żem wo- 
demknoł woczć, tej przez łzć wusmjecha sę do mje 
i vołała: 

— Bogu chvała! Bogu chvała! — Vez sełć do groma- 
dë, Remusku, i poj do dom! Bo jinaczi tu jesz nama 
wobuma będze smjerc. Jidze noc! 

Ale to jesz całi szturk bavjiło, njimem poczuł svoje 
członkji i przeboczeł sobje, co beło. Ale czuł jem sę 
słabi bardzo. 

— Vez, Marto i mje pomoż na nogji! — rzekł jem. — 
Bo jô som vjidzę, że tu co njedobrigo kusi ludzi. Njech- 
le stanę na nogach, to jó so dom radę. 

I pomogła mje Marta na nogji, jak przed lati, kjej 
mje gbur tak mocko zbjił za to, żem wodbjegł wod 
dobetku. 

Z początku kołana mje sę gjęłć, kjej jem zchodzeł 
z gorć do rzekji. Ale Marta mje mocko podparła. Nad 
rzeką jó ju przószedł do sebje. Tej jó sodł, be zeblec 
botć i vjidzoł, że Marta to samo robjiła. Tak jó sę do- 
znoł, że wona nje dovjerzała, abem ję mogł dziso prze- 
njesc przez vodę i jem rzekł: 

— Nje zeblekej, Marto, botóv, bo jó cę przez rzekę 
przenjesę! 

I ju mje całó moc sę vroceła. Tede jem vzął skor- 
żnje v levą rękę a pravą podjął jem dzevczę, choc 
wono sę bronjiło. Ale kjej vjidzało, że ju jidę v rzekę, 
tej sę mocko chveceło moji szejii przecesnęło do mje, 
żem jego bjijącć serce czuł przć pjersć. Ji skarnjó 
przólgła do moji skarnji, jak pjora gołąbka. I tak dzi- 
vno mje sę zrobjiło, żem so rzekł: 

— Poprovdze to tu mol, chternigo ludzom wunjikac 
trzeba! 

Na brzegu jó ję postavjił na nogji. Ale wona mojigo 
reminja nje pusceła, bo sę mocko bojała, choc v lese 
njiżodnć cemice nje błądzełć i daleko vjidzec beło 
v szarim połvjidze. Ale mje ten las dziso sę vëdovoł 
jak jizba, z chterni ludze wuszlć, strachem vćnekani, 
wokna i dvjerze wostavjivszć wodemkłe. Vjater som 
jeden gospodarzi vestrzod statkóv i scan. 

X 


Jak Remusova krolevjonka beła zdovanó i jak 
svjat dlo njego vćzbeł vszelką vortosc. 


INa mojim łożku pod zelonim wokjenkjem wusnąc 
mje nje dało, le vjedno mje kąsała, naksztołt nopartigo 
gzela, mesló: 

— V czvortk wona będze zdovanó! 

To tede ju tak bec mjało, że pon rzekł do Morce- 
na: 

—V czvortk pojadzesz do młina! 

A malin stojoł v Lipnje. Tak jô vzął Morcena za sto- 
dołę i rzekł do njego: 

—Morcenje! V czvortk të mosz jachac do młina. 
Vemovji sę i poslij mje. Jô cë sę wodsłużę, czim bę- 
dę mogł. 

Morcin na to sę chvjilkę namiszloł, tej rzekł: 

— Jô cë wuczinję do voli, ale muszisz mje pjervij 
wodpovjedzec na dva słova. 

— Vejle! Mjichałova Marta to snożć dzevczę. A jó 
chcołbem sę z nją żenjic. Ale v njedzelę va przószła 
v gromadze z lasa. Rzeczć mje! Jesta va ze sobą za- 
kantrani, cze nje? 

Ale jó sę mocko dzevovoł na takji pomeszlenjć, bo 

to mje njigde do głov€ nje przeszło. Ale won mje z ta- 
ką wuvogą zdrzoł v woczć, że mje sę i kąsk smjesz- 
no zrobjiło. Tak jem wodezvoł: 

— Marta je gvesno dobrć dzevczę, a jó ję kochom 
jak brat, bo beła mje jak sostra wod dzecka. Żeli wo- 
nacę chce, a të mosz volą brac ję za bjałkę po kato- 
licku — Bog z vami! Jô nje vjidzę żodni przeszkode. 

Tak won mje doł rękę, że jô pojadę i ma szła na- 
zod. Wob drogę won kąsk medetovoł i tak povjedzoł: 

— Dzivno be też beło, żebes të, Remus — vebocz, 
ale jô movję jak meszlę — mjoł sę ji vjęcij vjidzec, 
njiże jó .Njicht nje vjinjen, że go Pon Bog stvorzeł ta- 
kjim a nje jinszim. Ale procem mje szekovnigo chło- 
pa, të z tvojim koscatim, chudim rusztovanjim vëz- 
drzisz, jak nje przimjerzając... 

Nje dokuńczeł Morcin, bo mje nje chcoł wobrazćc. 
Ale jô beł ti jistni wudbć, co won i jem rzekł: 

— To sę vje, Morcenje. Tē chłop, jak pupa, a jô, 
jak płoszedło v kapusce. Tej nje bjerze so do głovć 
njick i żenji sę z Martą. Bo ze mną, to wona pevno 
le z litoscć wobchodzi sę tak dobrze. 

Czvortk vćszedł ze zavjitrzną zorzą, jak njedzela. 
Pełno beło na woborze słuńca. Bedło sę kleszczeło 
z chlevóv na pażęc, a kurć sę wugonjałć za bączka- 
mi. Jezoro szkleło sę jak wobsepanć żevimi skrami. 
Konje porskałć, kjej jem zakłodoł je do voza. 

Marta szła z bęboruszkjem do jezora i przestanę- 
ła kol mje. A jô nji mjoł wodvogji patrzóc ji v woczć, 
le wodvroconi plecoma zakłodoł jem postronkji za 
worczikji. Ale wona żdała, jażem sę wobroceł, zazdrzała 
mje smutno v wocze i rzekła: 

— Remus! Komor leci za vjidem, jaż sę spoli! 

— Znadz takó voló Boskó! — wodrzekł jem i vsu- 
nął na voz, be vząc drogę na Lipno. 

Do łav na rzece jó jachoł stępją. Potim zagarnął mje 
las, jakbe svojim czężorem nje chcoł mje puscćc dalij. 
Ale jô strzeleł z batoga i jął gnac. A kjej jem vćtirzeł 
z lasa, tej nje folgovoł jem, z czego sę pevno dzevo- 
vałe i Liza i Gnjadi, bo to nje je gburskji sposob. Ale 
jó nekoł na złomanjć karku, bom sę bojoł nje zmu- 
dzec zdovanjó. Ludze na polu stovelś wod robotë 
i zdrzelć za nami, movjącć do sebje: 

— Chtuż to tak nekó po drodze v chmurze kurzu? 
Abo spjeszi do konającigo, abo go co wosamętało. 

Pevno mje njico wosamętało. Bom nje folgovoł, jaż 
pod gorą, chdze przidkó droga przede vsą jidze v gorę. 
Tam Liza i Gnjadi woboje łbami trzęsłć ze zdzevovanjó, 
wuvożającć sobje: 

— Cze naszigo Remusa brzmjel kąseł, cze mu gzel 
wob wuszć brzęczi, cze też sę wupjił, jak to chdzeroz 
parobcć robją? 

Ale jó rzekł: 

— Wukąseło mje njico do żevigo, brzęczi mje wob 
wuszć, jem pjijani, chocem v żëcu krople gorzołkji 
nje pjił. Dravujta, konjikji, dravujta! 

Bo Remus vćzbeł wubetk i mjarę. 

Ale pod gorą, chcącć nje chcącć, jó muszoł konjom 
dac folgę, bo voz zarzinoł v pjosku głębokji kołovaża. 
Wob ten czas nade mną vesoko podlecoł skovronk, 
spjevająci godzinkji. A jô so przeboczeł spjevę, chterną 
chdzeroz Marta spjevała: 

— Hej, tć ptoszku skovroneczku, vesoko lotosz. 

Povjedzże mje novjineczkę, chdze sę wobrocosz? 

A skovronk wodezvoł: 

— Povjem jô cë novjineczkę, ale njesrogą. 

Bo ju z tvoją nomjilejszą do slubu jadą! 

Vćjachavszć na gorę, wuzdrzoł jem vjes Lipno. Szari, 
słomjanni dachć i zrębovć scanć zdrzałć ku mje przez 
korunć vjelgjich lip, wod chternich vjes brała mjono. 
A mje beło, jakbe do mje vołałć: 

— Bjej chiże, bo krolevjonkę tvoję zdovają, a cebje 
nji ma! 

Ve vsć zajachoł jem do karczmć, vEprzągł szkapć 
i doł jjm wobrok, bom sobje wudboł mocko żdac, jaż 
będze po vszetkjimu. Tej szedł jem do koscoła. Ksądz 
pravje vćszedł wod vołtorza, a kjile kobjet i dvuch 
stareszkóv znojma parajilće sę do dom. Le jô som 
wostoł v koscele. Tak jó vlozł v norcik wostatni łavć 
pod chorem im sę vzął żdac. Całi szturk jó wostoł 
som, ale njiżoden pocerz nje szedł mje z dusze. Le vstec 
zdrzoł jem na vołtorz vjelgji, v chternim Matka Boskó 
v złotim płoszczu sę mjenjiła. Przed tim vołtorzem 
ksądz mje przëjął pjerszi roz do Svjętich Sakramańtóv. 
Nje tak dovno temu. Chtuż be mje beł v nen czas 
povjedzoł, że będę tu dziso v norciku skrēti żdoł? A na 
co? Abe njeszczescć moje vćpjic do negji, bo moja 
krolevjonka mó bec zdovanó. 

Zdrzoł jem ku licom Nosvjętszi Matkji ve vołtorzu, 
jak pjes v woczć pana, czebe ztąd mje nje przószła 
pocecha. Ale czetoł jem v njich: 

— Cerpji, bjedni Remusu, cerpji! Boczć, cuż je tvoje 
cerpjenje procem mojigo! 

Podnjosł jem woczć na posovę vesoką i beło mje, 
jakbe ztąd muszało przińsc co njespodzevanigo. A żebe 
te murë tak sę zapadłe! A kjejbe tak pjorun strzeleł 
prosto ze słonecznigo njeba i klasnął przed ji nogji 

v drodze do zdovanjó, cobe vzęła to za złą vjeszczbę 
i przed vołtorzem zavroceła do dom? — A kjejbe tak 
mój Anjoł Stroż zastąpjił ji drogę i rzekł: 

— Nje robji tego, bo bjednimu Remusovji serce pęk- 
nje! 

Takji mesle mje wopodałć jak tonącigo, chternimu 
rozum movji, że nji ma retunku, a jednak won szukó 
woczoma nad zotorem chocbe szeszminja belice, choc- 
be słomć kunjoszka, żebe sę wuchvacćc i vedobóc 
wod smjercć. Na posovje vesoko vjisoł vizerunk Pana 
Jezusa na krziżu. Strach mje beło vezdrzec na Zba- 
vjicela, bo mje dusza moja rzekła, że v meslach mojich 
bluznję. Ale wod wokna szedł grubi parmiń vjidu ku 
Njimu, a po tim parminju szłć i woczć moje. I tak 
muszoł jem patrzëc na te skarnje bladć i krevavć pod 
drzonovą koruną. I znovu jó wuczuł słova: 

— Cerpji, bjedni Remusu, cerpji! Te sobje rade nje 
vjesz z tvojim głupim sercem, spravą, chterna njiko- 
go krom cebje nje wobchodzi. Jó cerpjoł za milijonć 
ludztva, wo svojim sercu zabivsze. 

Ale moja dusza zakrziknęła: 

— Jezus, Marija! Jak jó bjedni człovjek mom to bo- 
lenjć strzimac! 

I załomoł jem ręce, że zatrzeszczałć v członkach. 
Ale wulgji mje nje dało, jaż kjile ludzi z zokresteji 
vćszedłszć, vzęlć kłasc divan kvjacasti przed głovnim 
vołtorzem i wustavjac vebjitć aksamjętem krzasła. 

A jó dzevjił sę srodze, że tak sę mają, jakbe mje 
nje beło i mojigo vjelgjigo bolenjó. Bez prziczinć gorz 
mje na njich vzął, że bełbem jich mogł wusmjercóc 
v ti chvjile. Alem wopamjętoł sę i scesnął jem wobje- 
ma rękoma spjikji. Tej naszłć mje takji meslć: 

— Cuż cę to zdovanjć mó wobchodzćc vjęcij, njiże 
nich ludzi, co kładą divan dlo ji nóg i krzasła wusto- 
vjają dlo bjesadnich gosci? Cuż wona cć krzevó? Roz 
jedini do cebje przemovjiła, roz jedini cë zaszklełć 
gvjozdć ji woczu. Chtuż të jes, Remusu, żebes żądoł, 
abe te gvjozdć cë vjedno svjecełć? — A jednak mje 
vstec povtorzała nodzeja —a może sę co stanje? 

Zaturkotałć voze przed koscołem, a za chvjilę jęłć 
vchodzec snożć panje i peszni panovje. Jó zdrzoł ku 
njim, jak zvjerz lesni szukającć ji woczu pełnich cudu. 
Jaż raptem vszestka krev mje wuderzeła do serca... 

Tam szła wona wokoma czorno wobleczonigo pana, 
całó bjołó jak anjoł. 

Zeloni vjonk korunovoł ji złotą głovkę. Długji a letkji, 
jak błon chmurć, zavoj płinął ji z głovć jaż do zemji. 
Woczć mjała spuszczonć i anji razu na mje nje vez- 
drzała. Jakżeż też vjedzec mjała, że tu bjedni Remus 
ze svoją skażoną godką, pasturk dovnji a dzis parobk 
na pustkovju Zobłockjigo, v norciku sedzi i radć so 
nje vje i Bogu bluznji i jego Matce, nje vjedzącć, za co 
na njego przćszło takji skoranjć. 

A wona tam szła ku voltorzovji, jakbe skrzidła ję 
njesłe. A jô sę dobroł v ti chvjilć, jak małi i żorotni 
jô beł procem nji i jak to smjeszno, żem sę na tę 
wuroczestosc zchovoł v svój norcik. I przeboczeła mje 
sę na zjava z pod korunovani jarzębjinć pod lasem, 
chdzem sę vstidzeł svoji strodnoscć procem krole- 
vjonki bjołigo zomku. 

Zagrałć worganć, ale jô czuł jich granjć jak za chmurą. 
Alem woczu nji mogł wodervac wod ni bjołi postaceji 
przed vołtorzem. Tam ksądz jich dvoje zdovoł. Ale jô 
so wudboł tak: 

— Njim vińdą z tego koscoła, njech będze moja 
smjerc! 

To mocné postanovjenjć mje kąsk poceszeło. Ksądz 
wob ten czas mjoł przemovę, z chternim njick nje ro- 
zumjoł, bo moje mesle po głovje gnałć z granjim, jak 
dune v kurzatvje morskji za Gduńskjem. 

Potim sę wuszekovalć vjeselnjicć i jęle vechodzec 
do brame. 

— Tero tć ji vjęcij nje woboczisz! — krziknęło serce 
ve mje. I nje namiszlającć sę vóstąpjił jem z łavć. A 
kjej wona sę zbliżała, jak cud z njeba na zemję zestą- 
pjoni, jô sę rżnął do ji nóg, jak długji, meszlącć sobje! 

— Tero wumrzesz, a tvój trup będze ji progjem do 
novigo żëcô. 

Ale ve virokach Boskjich godzena moja jesz nje beła 
namjenjonó. 

Vszescć vjeselnjicć sę stanovjilć, ale wona przć mje 
kiękła, chveceła bjołimi rączkoma moję głovę i wunjo- 
sła, a jô wotvorzeł woczć i vezdrzoł na ji lica, drogszć 
mje, njiże zbavjenjć dusze. Chvjilkę małą to trvało, ale 
jó czuł v sercu, że sobje przeboczeła chłopoka, co ji 
na kolanach doł svój novjększi skorb na gorze zomkovi. 
Jak parmiń słuńca przez chmurć na mje podł ten błisk 
poznanjó z ji woczu i nagrodzeł mje za no strasznć 
cerpjenjć v pustim koscele. 

Kjile panóv przćstąpjiło i mje podnjesło. Tim wona 
njico rzekła, a wonji mje posadzilć jak pjijanigo do 
povoznjika na peszną landarę i pojachele. Bjoli dvor 
stojoł pokuńc vsć, a przed njim stanęlć konje. Młodó 
panji szła po drodze kvjotkami vósceloni, a mje kozoł 
povoznjik zlezc. Tej przószła służba i mje vzęła do 
stodołć. Tam jô wuzdrzoł, jak przez dokę, dużi stołć 

zastavjoni a v norce vjelgą beczkę pjiva, z chterni 
parobcć tocziłć v dużć szklonkji. Kjile z njich mje 
znało, bom z njimi v gromadze chodzeł wonge na no- 
wukę. Ti mje zaru przeróczilć: 

— Poj, Jemus! Dziso naju pon żenji jediną corkę. 
Wupjijema sę za trze dzevkji. 

Ale jô njick nje jodł anji njick nje pjił, bom beł i bez 
tego pjijani. I jesz roz mje słuńce zasvjeceło i zajas- 
njała stodoła dlo mje bloskjem, jakji muszoł pastur- 
kom v polu zavjitac v pjerszć Bożć Narodzenjć. Bo 
wona, moja krolevjonka, przeszła sama z jednim słu- 
gą do stodołć a sługa njosł łiszczącą tocę, a na nji 
dva kjeliszkji i butelkę vjina. Tę wona kozoła przede 
mną postavjic, nalała sobje i mje i rzekła: 

—Pjij! 

Czervjonć jak krev beło to vjino v szkle, a mje sę 
zdovało, żo to beła moja krev serdecznó. Ale jak ko- 
zała, tom pjiłŁ Tej wona pogłoskała mje po głovje, 
wusmjechnęła sę jak młodi dzeń i wuszła. 

Parobcć zaczęlć mje zozdroscóc i ze mje podkorbjac. 
Na to żem vzął sę i szedł, bom so wuvożoł: 

— Tero dejadej je po vszeskjimu. 

Nje vdarzę sobje, jak jem spravjił wu mlinarza i vē- 
jachoł ze vsć. Ale to vjem: Kjej znovu szło z gorć, tej 
strzimivoł jem voz a na rovnim cesnął jem bat i jachoł 
całą drogę stępją. 

— Nacuż jô sę mom spjeszec? — rzekł jem sobje. — 
Tero jednak je po vszeskjimu. 

Gnjadi i Liza znovu trzęsłć łbami, bo sę dzevovałć 
njemovć bidlęta. Ale mje ju vszetko beło jedno. A vstec 
mje tropjiło pitanjć, jak noparti gzel, co wob wuszć 
brzęczi: 


—Cuż të tero będzesz robjił na tim svjece? — 

Njebo zaczęło pobjegac, a kjej jem vjachoł do lasa, 
trzęsk mje broł, jak v pękanim mrozu, choc to rovnak 
panovało cepłć lato. Jô patrzącć na drzevjęta dzevovoł 
sę, bo sę zmjenjiłć, jak v nen czas, kjej jem woddoł 
moji krolevjonce mój mjecz złoti. Ale dziso nje nosełć 
ruchen njedzelnich, alem vjidzoł jich korę popękaną 
i wodłomjonć vjetvje, jak skażoni członkji koscetrupóv. 
Mjijoł jem jabłonkę, syjodka moji pobjitvć z Golijatem, 
Stojała cechó i zgurdżałó, jakbe mje wod staroscć 
ledvje poznała i chcała rzec: 

— Vszetko to głupi vergle: i to tvoje dobece na Go- 
lijace i ta zaklętó krolevjonka! Jidz spac, Remusu, bo 
i tak wumrzec muszisz. 

A tam dalij v lese, zdovało mje sę, że njico brzed- 
kjigo zataconć sedzi. A jó nje vjedzoł: Smjerc, cze wu- 
kozka, cze zvjerz njebivałi, co dovnji żeł v lese, a dziso 
le v bojce żije. 

Przejachoł jem kole łav przez rzekę. Vnetk mjoł jem 
na woczach naju pustkovjć: vesokji drzeva lipove 
przed woborą, stodołę, za nją koszkji pszczół, chlevć, 
chate ludzkji. Kole studnji stojała Marcijanna. Mjichoł 
wuprovjoł cos przć vasążku a Morcin njosł pęk sana 
dlo konji. Mje tede ta całó ich procó vedovała sę nji- 
doczego i po głovje szło noremne pitanjć: 

— Pocuż wonji tu jesz procują? Tec svjat tu nji mó 
żodni vortoscć! 

Wod tego dnja jó vszetko robjił jak v spjiku. Je- 
dzenjó jó sę żadzeł, alem jodł, bo mje kozelć. Marci- 
janna zajisceła sę wo mje i rzekła jednigo dnja do Mji- 
chała, chturen znoł sę nolepji na vszelakjich choros- 
cach dobetku: 


—Mjichale, vezdrzóle na Remusa, bo mje sę zdaje, 
że won żołti jak gromnijica. 

— Jô to vjidzę ju całi szturk!—rzekł Mjichoł.— Jakuż 
może bóc jinaczi, kjej won njick nje jé? Moc Boskó, ko- 
mu namjenjonć, tego nje mjinje. Ale mje sę zdaje, że 
kjej to sę nje wodmjenji, to może bóc zle. 

—A nji ma na to lekóv? — pitała sę Marcijanna. 

— Jednę radę jó jesz vjem. Jak to nje pomoże, tej 
będze z njim trzeba do doktora, bo dejadej wumrzec 
muszi. 

— V Jimję Wojca i Sena...! — krziknęła Marcijanna. — 
Takji zdrovi knop i żerni! 

I zakreła fartuchem woczć ivćszła precz, bo ji, pot- 
cevimu dzevczesku, żol beło. 

Marta mje sę na woczć nje pokazivała. 

XI 


Jak Złć kuseło Remusa. 


Niicht krom Martë nje vjedzoł, jakó chorosc mje żar- 
ła wod strzodka. Ale wona njikomu njic nje povjedzała. 

A mje beło wode dnja do dnja mnji. 

V svoji chałupje, chterna jak grzib stari ve vjisz- 
njovim sadze przëczupnjętô sedzała, Mjichoł przëme- 
szlivoł wo lekach dlo mje. Ale dotechczos jesz sę nje 
dobroł. 

Kjej jó legł na mojim łożku pod zelonim wokjen- 
kjem, a na pustkovju vszetko pod wopjeką Boską 
zamkło woczć do spjiku, tej noc v noc njico wobła- 
zeło vkoł mje. Nje vjedzoł jem, co to beło, alem czuł, 
jak pocornęło chdzeroz moje pjerzenć i strzęsło łoż- 
kjem, jaż wono letko skrzepjało. Tej znovu nachvjil- 
kę sę statkovało tak, żem czuł le cechć glińgotanje 
lińcuszkóv wod noszejnjikóv Gnjadigo i Lize. Na wot- 
mjanć znovu zaczęło wobchodzóc i rękoma maklac 
po moji pjerzenje, jaż Gnjadi zaczął porczec — i znovu 
sę wudało i żdało. Tak jó so jedni nocć wuvożoł: 

— Mora to nje je, bo nje przędze i nje morzi. Cużbe 
to mogło bóc? Choba przegrzecha jakó. 

Przeżegnoł jem sę i rzekł: 

— Kjej jes co dobrigo, to stój abo rzeczć, czegoc 
trzeba. A żeli jes co lechigo, tu wustąp v Jimję Boskiji, 
bo dzeń je do robotć a noc do spanjó! 

Tej to sę na chvjilkę wustatkovało. Ale jó jednak 
nji mogł wusnąc. Bo to beło noremnć i za chvjilkę ję- 
ło znovu vśrabjac svoje kuczkji. Tak jô povjedzoł: 

— kiej jes takji nopartć, to robji, co cë sę vjidzi, ale 
boczć, żebes sę nje dostało v moje ręce! 

Z tim jô sę na bok przevroceł, żebe spac. Ale tej 
to vlazło jak kot na moję pjerzenę i zaczęło mje do 
wucha gadac: 

— Remus, czuł të! Jô cë żiczę dobrze. Słuchej coc rze- 
kę: Nje będzesz ju mjoł wubetku na svjece, bo wona, 
ta tvoja krolevjonka, zadała cć woczoma. Duszę tvoję ce 
vzęła a dałac duszę psa, chturen za panem jisc muszi, 
chocbe go bjił i kopoł nogoma. Tero dusza tvoja za nją 
bez przestonku tęsknjic będze, a tć ji nje dosz rade. 

— Provdę movjisz! — pomesloł jem sobje. 

— A vwjidzisz! Jô cë druchem i żicznim, a żeli mje 
słuchac będzesz, vóbavję cë z tego wutropjenjó. 

— A chtuż tć jes takji? 

— Jó jem wodvroconą stroną ksężeca i vogą na ze- 
garze svjata. Jô jezdem tamą przć vjelgjim vozu, co 
nocą vćchodzi na njebje. Jô jezdem vognjem żolącich 
avjózd. Jô jezdem «Ale» i «Nje». Jô sedzę na spręże- 
nje porządku svjata i dbaję, żebe szłć na wotmjanć: 
dzeń i noc, żóce i smierc. 

— Nje rozumjem cebje! — wodrzekł jem. 

— To nje pitej i słuchej moji rade. 

— A cuż të mje radzisz? 

Tej to chvjilkę beło cechć, le szorovało sę po moji 
pjerzenje. Potim rzekło: 

— Podnjesć tvoję rękę poveżij zelonigo wokjenka 
i pomaklej, co tam wuchwecisz. 

Tak jô podnjosł rękę i wod razu jô trafjił na łobskii 
gozdz, co tam beł v balkę vbjiti. Barzo mje beło dzi- 
vno, żem tego gozdza dotąd njigde njevjidzoł, ale to 
mje nje dało rozmiszlac, le dalij gadało: 

— Puszczć gozdz a chvec ręką do nóg tvojigo łożka! 

Podnjosł jem sę i chveceł. Tam leżałć moje ruchna 
roboci, a na vjechrzu leżoł mój rzemjanni pas. A jó 
wuchvacivszć, trzimoł go v gorscć. 

Tej to znovu zaszemarzeło vkoł mje, choc jó v cem- 
noscć njic vjidzec nji mogł, i zaczęło mje do wucha 
gadac: 

— Vez ten pas i zrobji z njego sidło. Kuńcem wu- 
rzeszć go za nen gozdz, com cć go pokozoł. Założ si- 
dło wo tvoję szeję i spuszczć sę na sedzączkę nad 
łożkjem tvojim. Wusnjesz i będze po vszetkjim wu- 
tropjenju. Bo i tak jezdes njidoczego i ju njigde njic 
z cebje nje będze! 

Tero mje wod razu vjidno sę zrobjiło: — Tec to som 
szatan z pjekła mje kuseł! 

Skrć gorącć mje przeszłć wod pjęt do głovć, jak jesz 
njigde v żócu nje. Vłosć mje dębem stanęłć na głovje. 
Przeżegnoł jem sę chiże krziżem svjętim, vëskokł jem 
z łożka i krziknął: 

— Karuj sę, duchu przeklęti, v Jimję Wojca i Sena 
i Ducha Svjętigo! 

Tej vćszukoł jem so krzosedło i zapoleł latarnią. 
Prze vjidze v stanji le cenje sę vjelgji suvałć po sca- 
nach, a v nortach jak wubjitó stojała cemnosc. Konje 
przć kumach strzigłć wuszami, a kjej jô sę jim prze- 
zdrzoł dobrze, mokleznę wuzdrzoł jem na njich. Pev- 

nje i njeme bidlęta poczułć njeprzijoceła i zmokłć wod 
wurzasu. 

A jó tero sodł przeką łożka i zaczął jem spjevac ce- 
chim głosem: 

— Chto sę v wopjekę podda panu svemu, 
A wosoblivje szczerze wufa jemu, 

Smjele rzec może: 

Mam obrońcę Boga, 

Nje przińdze na mje żadna straszna trvoga... 

Jak jem tak kjile dalszich vjerszi wodspjevoł, dusza 
ve mje sę wuspokojiła i vzęła mje drzemjączka. Zga- 
seł jem tede latarnją i legł znovu. Ale spjik mje wod- 
chodzeł, jak spłoszoni złodzej, bom vjedno muszoł 
meslec wo nim gozdzu nad zelonim wokjenkjem. Nje 
beło rade, le znovu vstac i zapalóc latarnją. Zasvjeceł 
jem tede do nigo gozdza a żodną mjarąm nji mogł so- 
bje vdarzćc, cze jem go tam pjervji kjede vjidzoł. Pro- 
bovoł jem go ręką vócignąc, ale sedzoł mocko. Tak 
jó so rzekł: 

— Pożdejże, njeprzijocełu! 

Vzął jem sę i szedł na woborę. Tam za płotami na 
vjerzesku leżała sekjera. Tę jó zabroł do chleva, za- 
vjesoł latarnją na balce, żebe vjidzec, przeżegnoł sę, 
napluł v ręce, zamjerzeł sę i wobuchem zaczął jem 
valóc v nen gozdz z całi moce. 

Scanë bełć, jak vszeskji jinszi budinkji na pustkovju, 
v srąb wukłodanć z dużich camróv drżenjovatich. A 
kjej jô zaczął bjic, tej robjił sę takji grzem, jakbe pjo- 
runć trzaskałć. Zelonć wokjenko zaczęło jęczec, a psć 
jęłć wujadac, jaż jô mesloł, że sę naszi vszescć na pust- 
kovju pobudzą. Alem so wuvożoł: 

— Kjej jes zaczął, Remusu, tej dokonej robotć, choc- 

be Złe trzoskovało jesz tile. Bo v tim gozdzu gvesno 
won sedzi, co cę kuseł. Njechże tej, v balce wugrą- 
dzoni, nje vëleze do kuńca svjata! 

Takji mocne postanovjenjć dodało mje wochotć, żem 
procem trzosku valeł, jażem go vbjił tak, że jego głova 
skreła sę v drżenjovatim drevnje. 

Tej jó zanjosł sekjerę na vjerzesko, legł i wusnął 
wod razu. 

Porene, kjej jem drevka rąbjił na vjerzesku, przćóstą- 
pjił Mjichoł, przezeroł sę chvjilkę, kjivoł głovą i rzekł: 

— Chvat të jesz mosz v gnotach, ale chto vje, jak 
długo ce go zbędze? 

Tej vzął sę i sodł na przevroconim pługu, przemi- 
szloł kąsk i rzekł: 

— Bog z tobą, Remus! Psć dziso v nocć wujodałe 
i trzosk szedł wod chleva jak grzmot. Cuż to beło? 

Na to jó woprzestoł rąbjenjó, sparł sę na toporze- 
sku i vszetko mu dokładnje povjedzoł. 

Won słuchoł i kjivoł głovą. 

A kjej jem skuńczeł godkę, nje rzekł njic, le przemi- 
szloł. Po długji chvjilć povjedzoł tak: 

— Moc Boskó! Komu namjenjonć, tego nje mjinje. 
Të, Remusu bjedni, chorszi jes, njiże mje sę zdało. 

— Pevno tak będze! 

— Bo vejle! — movjił Mjichoł dalij.— Są chorosce takji, 
co le zvjechrzu psują, jak nje przimjerzając gapa psuje 
dach. Takjimi choroscami są parchć, ług, strzeleń, svji- 
njok, wobjeg, pjekjelni wogjiń, rożó. Jak je wod razu 
nje vćnekosz, mogą do zemji dostac człovjeka smjer- 
telnigo. Krom tich są chorosce wod strzodka. Te są ju 
gorsze. Bo kjej mester chałupć nje vćrichtovoł za vogą 
abo vsadzeł zgnjitą balkę mjedze zdrove drzevo, cha- 

łupa zaczinó sę vąbjerzćc, a nje vjesz, chdze sedzi ska- 
za. Njejeden człovjek przechodzi na svjat njezrichto- 
vani i sprochnjałigo gnota. — Tej jesz są chorosce, co 
z dopuszczenjó Bożigo vlezą v człovjeka. Pon Bog li- 
toscevi na początku svjata zasoł procem njim rozma- 
jite zela na pomoc i lekovanije. A jô zebroł i doł po- 
svjęcóc v Matkę Boską Zelną jich vjele. Mom jó tam 
v chałupje nokce, vjikę, makovjicę, belicę, rutę, po- 
krętnjik, żołti knopkji, koscelnjicę, levędę, koper, ko- 
lander, zorna słonecznjika, wurazevć drzevo, spjikę, 
klosztorni kvjat, gozdzikji, bjołą konjeczenę, czervjone 
baranki, sloz, gorczecę, wosmoże, szalviję, bożć drzev- 
ko, panjenkji, krziżove drzevo, gromovć zelć. Ale żo- 
dno z tich zel nje je lekjem na tvoję chorosc. Znaję cebje 
wod knopa. Tës jodoł jak sę noleżi, tës rosł, jak chojecz- 
ka v lese. Le v głovę cć vjerę chdzeroz nachodzeło, ale 
gnota beł jes mocnigo i zdrovi mjazdrć. Nje będze jina- 
czi, le że cë je co zadané, a wod tego dusza tvoja je 
wurzasłó i mjozga cć sę wod strzodku psuje. — Rze- 
czć mje: Nje vdarzisz të so wosob€, chterna be ce mo- 
gła mjec to zrobjonć? 

— Żeli to mje mó zadanć wosoba, to njech ji Pon Bog 
błogosłavji za żćcó a po smjercć dó njebo vjeczne. 

Tak won znovu długo na mje zdrzoł, potim vstoł 
i rzekł: 

— A vjesz ić, że të vćzdrzisz żołti, jak gromnijica? 

— Vjem! 

Długo won znovu zdrzoł na mje, tej przóstąpjił krot- 
ko i povjedzoł cechim głosem: 

— Remus! Złe mó przistęp do cebje, bo dusza tvoja ję- 
czipod grzechem smjertelnim.bjej dospovjedzć iv€lekuj 
duszę, tej wo lekovanju cała jesz będze czas pogadac. 

Wodszedł Mjichoł, a ve mje sę sumjenjć wodezvało: 

— kjileż razi, të grzesznjiku, nje bluznjił jes v nen 
dzeń zdovanjó v przebetku Pana Boga! 

Na drugji dzeń mje gbur pusceł do Lipna, żebem sę 
z grzechóv woczeszczeł. 

Reno beło, bom sę vćbroł v drogę jesz przed słuń- 
cem, jak jó przeszedł do koscoła v Lipnje. Beło v 
njim jesz komudno. Vjecznó lampa sę żoleła i słabich 
promiszkóv, kulko mogła, rzucała na srebernć ruchna 
Nosvjętszi Panjenkji ve voltorzu. Ji skarnji jô rozeznac 
nji mogł. Ale czim dzeń sę robjił vjidnjeszi, tim barżij 
jęłć vechodzec na jav, jak lica dobri matkiji. A jô, nji- 
mem sę namesleł, sedzoł ju pod chorem v tim samim 
norciku, co v nen czvortk. I znovu sę wodemkłe ranë 
v sercu i krev z njego wubjegała, żem sę poczuł sła- 
bim i chorim na smjerc. 

Tej zaczęłć parminje słuńca nachodzec przez wokna, 
coroz vjęcij i vjęcij. Zazvonił zvonk i ksądz vćszedł 
ze Mszą Svjętą. Nobożnich, że to beł dzeń roboci, przë- 
szło mało: sami starszi ludze. Kjej Wofjara sę skuń- 
czeła, tej jem kląkł przć spovjedniice. 

Moc Boskó! Dusza moja sę wuspokojiła, jak ptoch 
v klotce. Sedzała smutnó, ale cechó. A jó szedł do dom 
znaną Lipińską drogą, bom mocną volą zamknął dvje- 
rze, za chternimi na złotich botach chodzeło moje szcze- 
scć. Vjedzoł jem tero: Droga człovjeka provadzi vedle 
vjele dvjerzi, jaż przińdze do takjich, chdze duch mu 
povje: Wuchvacć lecirz i veńdz! Ale njeszczescć jego, 
kjej nje svoję klamkę wuchvaci. Zazdrzi — ale dvjerze 
przed njim zatrzasną, a za tim, co vjidzoł, tesknjic bę- 
dze do smjercć. Ale svojich dvjerzi njigde nje naleze. 

Jakjimi dręgjimi lekoma stari Mjichoł 
lekovoł Remusa. 


Z Duch mje wodstąpjił, ale długo vjedno patrzeł 
jem wodemkłimi woczoma leżącć v łożku, vcemną noc, 
njim woczć mje zamknął spjik. Coroz brała mje wo- 
grożka takó, żem vstojoł z łożka i nocą vanożeł po wo- 
borze. Tej zavjitro mje wołov leżoł v gnotach. 

Marcijanna, kjej na mje vezdrzała, vjedno sę wobro- 
ceła plecoma. Tede jó vjedzoł, że ji sę czężko robjiło. 
Kozała mje wona vjedno po wobjedze wostac i mjała 
dlo mje rożni przismaczkji. Ale to sę na njic nje zdało, 
bom schnął, jaż ze mje le wostała cenjó. Vszelko wo- 
chota mje wodstąpjiła, a kjej jem wusodł v czeladni 
na zedlu, tom mogł godzenami przezerac sę zegarovji, 
chturen tam połikoł czas, jak długom le so vdarzćc 
mogł. Tej jô so chdzeroz pomesloł: 

— A kjede të mje, stari zegarze, vEbjijesz moję go- 
dzenę? 

Gbur mje robotë nje dovoł, le Morcin i Mjichoł za 
mje vstąpjilē, a jô le jim pomogoł, bo kosce moje vë- 
zbełć vszetką sełę. Tej mje beło vstid, że bez robotë 
jem gburskji chleb. 


Jednigo vjeczora— a beło to ve Vjiliją svjętigo Jana 
— poszedł jem sobje do chałupć Mjichałovi. Tam Marta 
scanć strojiła lestami klonovimi, tak że wobraze Svję- 
tich vezerałe, jak ze zelonigo lasu. Mjichała nje beło, 
bo z Morcenem seczkę rżnelć, a knop jim nakłodoł. 

Pochvaleł jem Pana Boga a wona vjidzącć, że to jó, 
nje przervała sobje robotë, le rzekła: 

—Sadnji Remus! Tatk vnet przińdze. 

Tak jó sodł, bo nogji mje długo njesc nje chcałć i pa- 
trzełv wogjiń na kominku. Vjęcij ma do se nje movjiła. 
Njezadługo przeszedł Mjichoł, a jak mje wuzdrzoł, 
rzekł: 

— Vjitom cę do naju, Remus! Mało kjede cę tero 
vjidzę v chace. Czeż tć sę stoł takji buszni? 

Ale smjoł sę przć tim Mjichoł i mje klepoł po re- 
minju. 

— Dziso nje będzema spjevała — movjił — le mądrą 
godkę korbała. A vjesz të też, że ta noc, co jidze, je 
nocą cudóv? 

— Bodejże tak! 

— Poprovdze! — rzekł Mjichoł. Dziso v nocć paproc 
mó żevi vęgjel przć korzenju a peszni kvjat na vjechrzu. 
Chto ten kvjat naleze a vęgjel vćkopje, ten mó klucz 
do novjększigo szczescó na svjece. — A szedłbes të 
dzis szukac vęgla i kvjatu paprocenigo? 

— Pocuż mje szczescć, kjej jó i tak wumrzec muszę! 

— Tak të nje gadej! Vszetko v mocć Boskji. Komu 
namjenjonć, tego nje mjinje. Na moję wudbę, të jesz 
zaspjevosz na mojim pogrzebje. 

—Bronji Boże! Żijce jak nodłużij! 

— Nje będzema sę spjerac! Rzeczć mje jedno: Beł 
cë kjede chdze v żócu strach? 

A kjej jó szukoł v pamjęcć za strachem, won do- 
povjedzoł: 

— Jô meszlę takji strach, że wurzasnjęcć jidze, jak 
zib, jaż do vnętrznosci. 

Jô so tego tak nje wuvożoł, alem wodezvoł: 

— Kąsk jô sę poprovdze wurzasł, kjej przed lati nen 
Straszk ze szczitovi jizbć vEburkł i jął gospodarzćc po 
woborze... (tu wonji z Martą na sę vezdrzelć, ale nje 
rzekle njick). A tej jesz mje skrć szić plecoma, kjej 
mje njeprzijocel pokozoł nen gozdz v scanje i kozoł 
sę povjesćc. Ale strach to vjerę nje beł. 

— Jô vjem, żes të wodvożnigo ducha, Remus. Ale że 
te nji mosz strachu, to szkoda. Bo vejle, kjejbe cë tak 
provdzevigo strachu mogł nagnac, to bes të może i vëz- 
drovjoł. 

— Na moję chorosc lekóv nji ma! 

— Tak të meslisz v tvojim głupim rozumje! — wod- 
rzekł Mjichoł. Tej pomedetovoł kąsk i tak povjodoł: 

— Nje posłołbem cebje tam dziso, bo bem sę wo cę 
strachoł. Ale to cć rzekę, że tam na zomkovjisku dzis 
sę dzeją takji rzecze, żebes wod wurzasu mogł smjerc 
dostac. 

Na to jó rzekł: 

— kjej chcece, to pudę! 

— Nje pudzesz, chocbem cę mjoł wurzeszac postron- 
kjem do płotu, bo nje chcę cebje mjec na sumieniu. 
Bele takji wodvożni, co szlć po vęgjel i kvjat, ale za 
moji pamjęcć ju njicht sę na to nje doł. Moja njebosz- 
czeca matka wopovjadała, że jednimu tam skrąceło 
głovę v tel na plece, a drugji straceł rozum i vjedno 
le povjodoł wo vjelgjim dżenje z łiszczącimi kłami, 
chturen wod jezora rzeką podpłenął pod zomkovjisko. 

Jednimu bodej wudało sę wucec, ale to go gonijiło - 
jaż na woborę. Tu won sę skreł chiże do stodołć i za 
sobą zatrzasł vjerzeje. To go ratovało, bo vjerzeje sę 
na krziż zamikałć i bjelełć sę na njich trze krziże, po- 
svjęconą kredą pjisani. Ale won njigde povjedzec nje 
chcoł, co won tam vjidzoł pod zomkovjiskjem v Svję- 
tojańską Noc. Na mój głupi rozum, jó so tak meszlę: 
Żeli Pon Bog na strożć tego molu postavjił Strach, to 
pevnje nje chce, żebe tam czekavosc ludzkó zazerała. 
A kjej vebjije godzena, tej Won som nen Strach wod- 
nekó. A jô bem cę tam żodną mjarą nje posłoł, bo 
mom nodzeję v Bogu, że mje jinszą meslą natchnje. 

Marta wob ten czas sedzała prze kominku i vjęzła. 
Jô zdrzącć, jak wogjiń z kominka czervjenjił ji lica 
i złoceł vłose, przeboczeł jem sobje, jak ma v gro- 
madze czetivała Genovefę i jak jó ję wonge przeno- 
szoł przez rzekę i czuł ji bjijącć serce prze moji skar- 
nji. I przószło mje tak do głovć: 

—kjejbes të beła moją krolevjonką, jedno vezdrze- 
njć woczu vrocełobe mje moc i zdrovje. A tak jô wum- 
rzec muszę. 

Jesz rosa leżała na łąkach, a vćstudzoni komin€ nje 
dichałć jesz dimem do njeba, kjej mje Mjichoł wobu- 
dzoł i movjił: 

— Wobleczć sę, zmovji pocerz i poj ze mną! 

Mjoł na sobje dużi botë rebackji, tak że wobleka- 
jące sę jô beł wudbe, że won mje chce vząc na rebë. 
Tak jó rzekł: 

Njevjele będzece mjele ze mje pocechć, bo nje vjem, 
cze wucignę jadra. 

— Nje mdzesz cignął jader, Remus, anji jinszi robjił 
robotć, le pudzesz ze mną! 

— Njech tak będze! — rzekł jem. 

Kjej jem sę woporządzeł, Mjichoł zabroł mje drogą 
ku łavom do Lipna. Jak ma przćszła do rzekji i veszła 
na łavć, tej won sę stanovjił i rzekł: 

—Njim pudzema dalij, pochił sę na vodę, jaż wuz- 
zdrzisz, jakji tě jes żołti. To bodej mó pomagac. 

Zrobjił jem mu do voli, choc vjarć ve mje nje beło. 
Voda bjeżała czestó jak szkło, a na ji dnje bjeleł sę 
pjosk. Vedovało sę snodko, a jednak jô vjedzoł, że 
v tim molu stojącimu voda sigó do pasa. A jó patrzeł, 
żebe rozeznac żołtą krosę mojich lic, ałe jó vjidzoł le 
svoję cenją na vodze. 

Nje vdarzącć so njick vjęcij, wuczuł jem wod razu 
klasnjęce v plece, żem nje strzimoł i jak kam vjachoł 
v vodę. Srodzem sę wurzasł, bom przez całą chvjilę 
njick nje vjidzoł, le voda mje v wuszash grała, a zib 
przeszivoł jak szpilkami. Jak jem sę dostoł na nogji, 
vszetko ve mje dreżało wod zibu i wurzasu. Kjej jem 
vodę vćcarł z woczu, vjidzoł jem dva krokji wod sebje 
v vodze Mjichała, żebe mje ratovac. Podoł won mje 
rękę i rzekł: 

— Tero poj! 

Mocko mje beło dzivno, bo njicht jinszi, jak won, 
mje nje strąceł v rzekę. 

Ale tak mje zębć wo zębć zvonijiłć, żem nji mogł 
słova vepovjedzec. 

Won njick vjęcij nje rzekł, le cignął mje do dom. Wob 
drogę pitoł: 

—A zląkł tć sę? 

— Jakuż jô sę nji mjoł zięknąc, kjej żesce mje, Mji- 
chale, strącilë z łav jak psa. 

— kjejles sę wurzasł, to i dobrzel—wodrzekł Mjichał— 

i długjimi krokoma cignął v stronę pustkovju, jakbe beł 
kuńtańt ze svoji psotć. 

Ale jak ma zaszła na pustkovjć, tej jô ju vszetko 
vjidzoł jak przez dokę. Mjichoł mje vjodł nje do stanji 
le do dvoru, a tam ju Marcijanna przede dvjerzi żdała. 
Pevnje wonji bele na mje wumovjoni. 

Jizdebka bjołó tam beła bokjem czeladni. Żdało na 
mje łożko, vesoko vćscelonć. Mjichoł mje pomogł mo- 
kré ruchna zeblekac i kozelće mje legnąc. V łożku dele 
mje sę czegos gorącigo napjic i nakozelć, bem społ. 

Nje vdarzę sobje, czem beł ve spjiku, czem też to 
vjidzoł na javje: 

Ale vkoł mje jęłć gospodarzćc norozmajitszće wu- 
kozkji. Veszłć vrota ze stodołć i maszerovalć ku mje. 
Dużó kopjica sana jęła sę kulac przez woborę prosto 
na mje, jakbe mje chcała wudusćc. Tej znovum beł 
v koscele, jak moja krolevjonka beła zdovanó. Sedzoł 
jem v mojim cemnim norciku i zdrzoł, jak wona bjołó, 
naksztolt gołąbuszka, a pańskó, jakbe mjała korunę na 
głovje, szła do vołtorza. A kjej sę ju vracała, tej jem 
chcoł vćskoczec jak wonge, ale porę rąk mje strzimało 
i zavołało moje mjono. 

Tej jó przeszedł do sebje i vezdrzoł: A to beła Mar- 
ta, chterna mje strzimała i patrzeła na mje woczoma 
modrimi jak kąkole. A jó sę czuł tak słabi, żem legł 
na vznak jak njeżevi. 

Jinszą razą jô vjidzoł bjołi zomk, ten som, com go 
jesz za knopa wuzdrzoł pod korunovaną jarzębjiną. 
Przede mną bjeżała rzeka, a po rzece v czołnje, zaprzę- 
gnjętim ve dva kołpje płinęła krolevjonka. Wone trze 
wukozkji, chternim mjona: Trud i Strach i Njevorto, 
rozstąpjiłć sę, be dac ji svobodną drogę. A jó stojoł 

na kraju, jak bosi Remus i żdoł, be mje poznała i co 
rzekła. Ale wona płinęła, jakbe mje nje beło, postavnó, 
pięknó jak cudi vjelgó. Tak jô zavołoł: 

— Krolevjonko zomku! Nje poznajesz te svojigo służ- 
kę? 

A wona vezdrzała na mje svojimi krolevskjimi wo- 
czoma i rzekła: 

—A chdze të podzoł mój złoti mjecz? 

Tak jô krziknął z vjelejigo wurzasu i podł na zemję, 
bom vjedzoł: Nji ma ju złotigo mjecza pod jarzębjiną! 

Tej jô znovu bjił sę z nimi trzema wukozkami i do- 
bivoł jem na njich, a wone priskałć precz na vszetkji 
stronć. Kjej jem tej vćszedł na kraj, sedzało tam stra- 
szedło Njevorto. V bestrich ruchnach sedzało, nogji 
pod sebje jak krovc. Na głovje mjało muckę ze sto 
zvoneczkami. Smjałć sę jego woczć i gęba. Zatrzęsło 
głovą a sto zvoneczkóv zabrzęczało. Machivało pravą 
ręką, ceskającće skarupć na vodę. A kożdi roz jak 
skarupę cesnęło, zatrzęsło głovą, zazvonjiło zvoneczka- 
mi, zasmjało sę i zavołało: Njevorto! A jak jó przed 
tim straszedłem stanął, nje vjedzącć co robjic, roze- 
smjało sę wono do mje na vszetkji zębć i vrzeszczało: 
— Cuż të chcoł? Tec jô tvoja bjałka! — Na tom sę tak 
wurzasł, żem przeszedł do sebje i czuł, że mjętkó rę- 
ka jak puch ptoszi leżi na moji głovje. Wotvorzeł jem 
woczć i poznoł Martę, Kjilenosce razi mje kanęłć mo- 
dre jak kąkole woczć i znanć jak dzennć słonuszko 
lica Martć poprzez womonć i wukozkji. Jażem jednigo 
dnja wodemknął woczć i wuzdrzoł nad sobą potcevć 
lica Marcijanne. Tej jem poczuł, że mje sę jesc chcało. 
Wona jakbe rozumjała, co mom na mesle, pitała sę: 

— A chcołbe tć co zjesc? 

A jó mrugnął woczoma, bom beł za słabi, żebe co 
rzec. 

Na to wona sę wobroceła, podnjesła zotk do wo- 
czu i płakała. 

— Bogu chvała! 

Na svjętą Annę pozvolilće mje vstac, zaprovadzile 
przede dvjerze na słuńce, chdze dva drzevka besu 
stojałć, cobe mje vjater wovjoł i słuńce wogrzało. A jô 
poznoł, że vszetko beło, jak dovnji. Przeszedł pon 
i panji z dobrimi woczoma do mje, jak wojc i matka. 
Pon mje pogłoskoł po czuprinje i rzekł: 

— Długo tës sę bjił z mocnjeszim Golijatem, njiż za 
knopjęcich lót. Ale przć pomocć Boskji jes dobeł. 

Przeszedł Morcin i knop do bedła i ze mną sę przć- 
vjitelć, jakbem vroceł do dom z dalekjigo kraju. Ku 
reszce przeszedł i Mjichol. Stanovjił sę przede mną 
i povjedzoł: 

— Moc Boskó! Komu namjenjonć, tego nje minje. 
Szczescć wod Boga, żes vebłądzeł z kraju womon 
i smjercć do naju, bo bem nje beł mjoł wubetku do go- 
dzenć moji smjercć. 

Tak won to movjił, bom sę pozdnji dovjedzoł, że 
won mje chcącem strąceł v vodę, be wurzasem moję 
chorosc vćlekovac. Dręgji to bełć lekji, ledvjem je 
strzimoł. Ale jak jem roz strzimoł, tej chorosc vćszła 
ze mje do negji, a pomaluszku przóbivało mje mocć 
v gnotach. Potim słuńce vśgrzało, vjater vćvjoł, deszcz 
wopadoł, a na Matkę Boską Sevną jó znovu chodzeł 
za pługjem. Le beło mje tak, jakbe ta chorosc vópo- 
leła ve mje vołtorz z pesznim wobrazem, pełen vjidu 
i svjec,— le szari popjoł leżoł na dnje dusze. 

Mjichoł wopovjodó wo dovnich dzejach 
a Straszk neko z pustkovjó precz. 


V Svjęti Morcin zema naszła i znekała ludzi i dobetk 
do checzi i do woborć. Tej vzęła i zasepała smjegjem 
pola i lase, scęła lodem jezoro i posepała dachć gre- 
bim kożuchem, żebe ceplij beło. Kanął Advańt a Mji- 
choł vjeczorami jął spjevac: 

— Po wupadku człovjeka grzesznego, 

wużalił sę Pan stvorzenja svego, 

Zesłał na svjat Archanjoła cnego... 

Jego chata, jak grzib stari, vēzerała ze sadu zgur- 
dżałich vjiszon małim woknem. Vjid z wokna svjeceł, 
a prze vjidze spjevoł Mjichoł. Wob dzeń stękało kle- 
pjisko, bosma draszovała. Ale wob vjeczorć, kjej do- 
betk dzegvjił svój wobrok v stanji, tej ludze wodpo- 
czivele przć pjeckach, a zdrzącć v wogjiń na kominku, 
pravjilć wo dovnich dzejach. Mjichoł, kjej dobjegł do 
negji ze spjevanjim, rod godoł wo vojnje. Tej Marta 
zatchnęła svjeżą drzozgę v kominku i sadła na zedlu, 
strefle vjezącó. A vjid czervjoni z kominka jakbe zło- 
tem ji woblevoł vłos na głovje i długji varkocze. Ze 
mną wona jak njic nje gadała, ale nje z jakji złosce. 

Kjej jem sę wo co pitoł, to wodpovjodała i dobrim na 
mje vzerała wokjem. Dobrzem so vdarzeł, jak ji mo- 
dré woczć v ni moji choroscć mje svjecełć przez go- 
rączkę i womonć, jak kąkole ve vjidnim polu. Ale kjej 
jem ji dzękovac chcoł, tej wodgornjała ręką i movjiła: 

— Nje rzeczć njick, Remus, bo mje be sę czężko 
zrobjiło. 

Jak wona tam przć kominku sedzała nad svojimi 
spjicami, chterne jak sreberni parminje mjenjiłć sę v 
ji palcach, przeszło mje do głovć, jak wona mje vē- 
szukała na zomkovjisku v nę njedzelę, pełną vjichru 
i żałoscć. Tej jednak spomnjenjć z popjołóv na chvji- 
leczkę vebuchło gorącim płominjem. Kąsk zabolało 
i płomiń zgasł. A krolevjonka moja chdzes daleko 
slode mje wostała, wutopjonó ve mgle modri tam, 
chdze zemja szaró podchodzi pod jasne njebo. 

A Mjichoł zażeł z rożka i rzekł: 

— Stari rok jidze do kuńca a novi nadchodzi. Wu- 
vożała va, dzecć, jak latosigo roku v Svjętigo Mjicha- 
la, mojigo patrona, słuńce vschodzeło? 

Jô so to dobrze przeboczoł, bom v nen dzeń z wo- 
borć vjidzoł, jak za stodołą całć njebo stojało v płomi- 
njach. A kjej jem vćszedł za woborę woboczćc, co to 
znaczi, tej i jezoro szkleło krevavo, a mjedze njim a 
njebem czorni pas boru dzeleł wogjiń njeba wod 
krevavi vodć. Naszi na pustkovju pozerelć cecho na 
tę zjavę, przeżegnelć sę i szlć do svoji robotë. 

A Mjichoł jął povjadac: 

— Stari ludze movjilć vjedno, że takji wogjiń na 
njebje v Svjętigo Mjichała Pon Bog zesełó ludzom na 
wostrzegę, że będze vojna i njewubetk v kraju. Chto 
vje, co nom Pon Bog zesle v Novim Roku? 

— Do naszich lasóv vojna nje duńdze! — rzekła 
Marta. 

— Żebe tvoje słovo, Marto, beło złotim mostem! 
— wodrzekł Mjichoł. — Ale co będze, tego nji ma vje- 
dzec. Komu namjenjonć, tego nje minje. Naszi star- 
szi vjele vjedzelć povjadac wo Szvedach, wo Ruskach 
i Prancuzach, chterni z Bog vje jakjich nortóv dalekiji- 
go svjata v nasze naszłć vse i pustkovjó. Małoże 
wonji naszim krzivdć nje vćrządziłć? A i z tego pu- 
stkovjó ludze sę tacilć po lasach, dobetk na łaskę Bo- 
ską wostavjivsze. 

— Njech Bog nas bronji! — vestchnęła Marta. 

Ale jô beł srodze czekavi nich dovnich dzejóv, te- 
dem sę pitoł: 

—A vdarzice vë sobje co z wonich czasóv, Mjichale? 

— Jakże jð so mom co vdarzćc, kjej jem tej beł 
jesz dzeckjem przć pjersć moji njeboszczicć matkji? 
Wona mje zabrała do lasa — tak mje pozdnji povjo- 
dała — v chustkę dębovą wovinjętigo, a krovę z celę- 
cem v chrostć zaprovadzeł mój njeboszczik wojc, prze- 
żegnoł i vroceł sę na pustkovjć, bo chłop6 wostelć, że- 
be bronijic. 

Chtobe szedł pod wustrzechę woboczóc v chace 
gburskji, nalozłbe tam rożnigo żelastva: szable częż- 
kji, rącznjice, co krzeminjem wognja dovają. Dzis na- 
szi ludze wod tego wodvikle. Ale mój njeboszczik 
tatk mje povjodoł, że te żelastva i strzelbć daleko v 
svjat njesle naszi, kjej vojovelć z poganami, co chcelć 
naju svjętą vjarę vetępjic. Timi strzelbami gbur, wojc 
naszigo pana, wuzbrojił chłopóv svojich, żebe bronjilć 
pustkovjó. Ale naszła jich takó hurma, że volelć po- 
chovac bronją i jich przejąc dobrą miną. Belć to 

Szvedzć cze też Francuze. Delë wonji naszim poku, 
ale ze stanji vzęlë konje, a navetk klacz wod zgrze- 
bjęca i wuszlć v svjat. 

Ale gburovji beło markotno wo zgrzebję, chterno 
zdechnąc muszało bez matkji. Zaszedł won tede kri- 
jamko nocą do jich wobozu, wobsodłoł klacz i przeja- 
choł przez vartć. Całć żócć won potim chodzeł kula- 
vi, bo jeden z vartarzóv pchnął go bagnetą v stopę. 
Ale jednak wucekł szczestlevje, nakrivszć płoszczem 
głovę szkapje, żebe ti, co go gonjilć, nje czulć rżenjó 
klacze, chterna sę tesknjiła za svojim zgrzebjęcem. 

Wod tego czasu bronjó redzevjeje pod wustrzechą. 
Dożełasma ju kjile vojen, ale żodna do naju nje doszła. 
Jô so vjedno meszlę, że dovnji naszi ludze bele vjększi 
i mocnjejszi naprocem naju. Bo ta bronjó pod wu- 
strzechą beła mje za czężkó i njeręcznó. 

Na to jó rzekł: 

— A może naszi le wodveklć wod bronji. — Bo i 
sekjera i kosa przode zdovają sę czężkji, a kjej czło- 
vjek przóveknje, to robji njimi, jakbe bełć kavałkjem 
jego reminja. Tak muszi bćc i z bronią. 

— Mosz pevnje i provdę, Remus. Ale rzeczć som: 
Nacuż nom dziso bronjó? Rządzą nami pruskji szan- 
darzć, a chtuż z naszich wodvożi sę, be jim wodebrac 
vłodzą? Jó vjedno movję, że z kożdim pokolenjim 
naszi ludze są mjejszi i lechszi. Ja, naszi przodkovje, 
to jesz bElć ludze wodvożnigo ducha i mocni pjęscć! 
Kjileż to vojen nje bivało v kaszubskjim kraju, jak to 
stari ludze vjedzelś wopovjadac! Vojovelć naszi z 
Krziżokami i Szvedami, a godka spjevó, jak v Gduń- 
sku na renku tak sę rąbjilć toporami żelaznimi, że 
Redunjó całó pobjegła krevją. Ale dziseszi ludze za- 

boczilë wo nich vjelgjich czenach. Stari Klinkosz, co 
dżadem sedzi na wodpustach pod koscołem, wumje 
spjevac wo nich dzejach, jaż krev sę burzi. Ale chtuż 
sę jimu tam przósłuchó? Bo dziseszi, pokąd młodi, 
to z dzevczętami szprechć, a kjej sę zestarzeją, to v 
karczmje sedzec. Le do robotć, to jich jesz z bjedą 
przónekosz, a i przć tim są coroz zgnjilszi. Jô vjedno 
meszlę, że kuńc svjata sę zbliżó, jak go Sibela przepo- 
vjedzała. 

— Czimuż vë meslice, że jidze kuńc svjata? — pitom sę. 

—To jô cë zaru vśłożę: Sibela napjisała, że kiej 
dzirżkosc i cnota mjedze ludzami nje będze vjęcij po- 
płocała, kjej chłopć zrobją sę słabi a bjałkji vezną go- 
rę, kjej gburka całć żnivo przedó za jeden peszni czepc 
na głovje, a sin rzeknje do wojca: tatku, jó mom bąble 
na ręku wod woranjó — tej kuńc svjata będze blizko. 
Tu na naszim pustkovju jesz vszetko jidze po starimu, 
ale za naju lasami i vodą ju bjałkji noszą żnjiva na 
głovach a senovje gburskji przedovają wojczeznę, be 
szukac po mjastach letkjigo chleba. To jidze ztąd, że 
chłopć są coroz słabszi i legavszi. Chdzeż sę podzelć 
naju przodkovje-stolimć, wo chternich povjodelć star- 
szi? Vdarzisz so pevno nen wostrov na najim jeze- 
rze, chturen zvjemć stolimką: Przervoł sę fartuch 
stolimovi corce, kjej so chcała wusepac stegnę prze- 
ką jezora, a z tego pjosku dzis takó vispa, żebes ji te- 
sącem fór v porę mocnich konji nje zvjozł. Cuż to mu- 
szała bóc za wopoka z bjałkji! Tec vzęłabe jednigo 
z naju, jak kota, pod pochę i cużbes zrobjił? — Ale jó 
jem ti wudbć, że va młodi może jesz kuńca svjata 
nje dożijeta, bo noprzod muszi jesz Jańcekrest z roz- 
polonim pjecem po svjece jezdzćc, v chturen będze 


135 


pakovał tich, co svoji svjęti vjarć nje popuszczą. Podług 
stari pjesnji będze won panem tego svjata połczvarta 
lata. Lepji dlo vaju, kjej tego wutropjenjó nje docze- 
kota, ale długo żdac na to svjat nje będze. Bo kjej Pon 
Bog stvorzeł ludzi na wobroz i podobnosc svoją, to 
gvesno nje mdze żdoł, jaż z dovnich stolimóv będą 
chłope jak truse, bo z taką małoscą be jednak vłodze 
nad njemim stvorzenjim nje wutrzimelć. — 

Takji mądre godkji Mjichoł provadzeł ve vjeczore 
Advańtovi, a Godć nadchodzełć co dzeń bleżij. Beło 
tam cepło v jego chace i wubetno i jó rod tam zacho- 
dzeł. Bo z jego spjevu ceszilće sę Svjęti na scanach, 
a jego godka beła cnotlivó i krotofilnó. Nje vjedzołbem 
povjedzec, cze nen cepłi vjid v jego chace bjił z kominka, 
cze ze spjevć i povjóstk Mjichała, cze też wod skarnii 
Martë, vjęząci prze kominku cecho jak kotka. 

Minęłć Godć i na cudovnó noc, v chterni voda sę 
przemjenjó ve vjino. A kjej nadszedł dzeń Navroce- 
njó Svjętigo Pjotra i Pavła, tej panji wobzerała svoją 
spiżarnją, a gbur z Mjichałem vanożilć po spikrzu i po 
stodole, be sę doznac, cze dosigną do zimku i cze jo- 
chem nje navjedzi pustkovjó. Ale nalezlć vszetkjigo 
daru Bożigo dosc tile, bo roku moji choroscć Pon Bog 
doł żnjivo valne. 

Belć tede vszescć spokojni, le knop nasz bojoł sę 
jesz vjedno Gvjiżdżóv i kozłóv, choc ju minęłć Trze 
Krole. Ale latos bełć przćszłi Gvjozdkji ze vsć, co sę 
chcelć Marce spsocćc, a jemu sę przć tim na skorę do- 
stało, bo ze strachu zaboczeł pocerza. Morcin też mjoł 
strach, ale nje gvjiżdżóv żodnich, le prorokovanjó Mji- 
chała wo vojnje. Bo go ju dva raze napjiselć v minjonich 
latach a tero beł vjarć, że z njim pojadą. Mje z przóczine 

moji skażoni godkji be nje vzęlć, rzekł Mjichoł — cho- 
ba, żebe ju vszetkjich potracilć i zeszłć do kalekówv. 

V Gromnjiczną komudni vćszedł z njeba dzeń. Cze- 
szilë sę z tego, bo wod wojcóv vjedzele, że kjej v to 
svjęto słuńce svjeci, to zaraza na dobetk spadnie. 
Nje zabędę tego dnja, bo v njim mojigo vanożenjó po 
svjece leżi początk i zdrzodło. Morcin z knopem sę 
vebjerelć do lasa, żebe zabjic żmiję i ji żągło dostac. 
Knop chcoł je vkrącëc v bat, a Morcin vbjic v kum, 
żebe bedło dobrze żarło. 

Ale mje, kjej przeszłasma z koscoła, vzęła chęc va- 
nożenjó po polu. Tak jó szedł przez woborę i dzivno 
mje beło, żem nje vjidzoł vasążka, na chternim pon 
i panji jezdzile do koscoła. 

Znadz sę dziso zabavjilć dłużij! — pomesloł jem sobie. 

Tej szedł jem prosto ku nim trzem chojnom, mo- 
lovji, chturen jó za knopjęcich lót przezvoł studnją 
Jozvovą. Beł to noveższi plac na całim naszim pust- 
kovju. Kjej jem zaszedł, skovronkiji ju spałć na mje- 
dzach, a słuńce legło, czervjoni wostavjivszć wobłok na 
njebje. Jezoro svjeceło modro od njeba, po chternim 
vjeczor szarą rozposceroł cenją. Le v brozdach i ro- 
vach bjeleł sę smjeg strzod czorni roli. Cecho beło, 
le daleko v lese wodecknął i zaczął szemarzćc vjater, 
be nańsc na pustkovjć nocą i vćtrząsc zemę z drze- 
vjąt zgurdżałich. Sucho tam beło pod trzema choj- 
nami, bo tu nopjervji smjeg zbjegoł i zemja wobsichała. 
Tak jó sodłizdrzołna ten naju svjatpustkovjovi. A przed 
mojimi woczoma ręka njevjidzalnó jęła szukac, jak z 
kłąbka, wobrozkji mojigo żócó z timi lasami, a vkoł 
tich wobrozkóv woblotivałć pitanjó, istamantnje jak 
rój pszczół, kjej jim matka vćspjevała godzenę: 

— Nacuż cę Pon Bog stvorzeł na tim svjece, Remusu? 
Cuż będzesz robjił do smjercć? Cze wostanjesz tu, słu- 
żącć vjernje panu, jaż cę vćvjezą na smętorz v Lipnje ? 
Cze pudzesz v svjat, tam za jezorami i lasami, mjedze 
cuzich ludzi? 

Przeboczeł jem sobje, jakzem za knopa so wobje- 
civoł vińsc na svjat, jak wurosnę. I tą drogą szlć mo- 
je mesle, jak vEpuszczoni z klotkji ptochć i lecałć gorą 
jezora i lasa v szerokji svjat. 

Długo jô tam sedzoł, cecho jak kam wusadłi na mje- 
dzć, a koło mje szłć v tuńc nodzeja ze sełą, chternąm 
czuł v młodich członkach. Jaż sę ju mocko zcemjało, 
żem ledvje ze za gorć vćzerająci mogł poznac komin 
pustkovjó. 

Tej jem sę vzął i vstoł. 

— Gvesno ju naszi są po vjeczerzi! — rzekł jem do 
sebje. — Ale może Marcijanna cć co wostavjiła. A żeli 
nje, to pudę bez vjeczerzi spac! — Bo i tak jedzenjć 
mje nje szło v mjęso, lem wostoł takji woschłi vjedno, 
jak przed moją choroscą, tak i po nji. 

Nazod vzął jem drogę jinszą, tak żem wobszedł prze 
wonim sklepje, chdze mje no skrele po dobócu na Go- 
lijace. Tam jó veszedł na spich gorkji, za chterną sę 
przetaceło pustkovjć. A chdze gorka zchodzeła, tam 
sę zaczął sod vjiszon i slivk. 

Drzevjęta stojałć cecho, vćcigającć vjetvje czornć, 
jakbe wusmolone. Ale v njich ju sę varzeła mjozga, be 
je przewoblec wob lato lestem, kvjatem i brzadem. 
Muszoł jem davac boczenjć, żebe wochronjic wocze 
wod gałązk, jidące przez sod, bo vesoko vćcignęła mje 
chorosc, tak żem głovą przerosł vszetkjich chłopóv na 
pustkovju. Zaszedł jem ku reszce jaż do scanć chatć 

gburskji. Tam stojała na gromada kaminji, na chterni 
jó sę przed lati tak mocko stłukł, a nad nją na slivka, 
z chterni jô beł spodł. Wurosła wona wob tile lót, a 
skaze wod złomani vjetvji nji mogł jem poznac, zdrzącć 
v gorę. 

— Tam naprocem v gorze je wokno! — pomesloł jem 
sobje — a za njim sedzi v cemnoscć domoci Straszk. 

Vdarzeł jó sobje, żem za knopa ze za płotu chodzeł 
zazerac, cze won so czasem v nocć vjidu nje zrobji. Ale 
vjedno wokno wostało cemnć, jak woko wumarligo 
człovjeka. 

Tak jó wodstąpjił porę krokóv i podezdrzoł v gorę, 
jak wonge. Ale jażem so zdzeyvjił: 

— Tec tam v woknje svjeceł vjid! 

— Moc Boskó! — pomesloł jem sobje. Cze jó może 
jem v spjiku, cze mje sę snjije? Jak długo jô na tim 
pustkovju pamjęcą signąc mogę, nje beło vjidu v tim 
woknje. A vjedno, kjej jem przechodząci vezdrzoł v to 
slepć woko chatć pod vjetrznjokami, przeboczivoł mje 
sę zamknjęti Straszk, chternigom vjidzoł v złi dzeń, 
vanożącigo po pustkovju. 

Tak jô stojoł i patrzeł całi szturk, ale vjid jak svje- 
ceł, tak svjecel. Pjerszó dzevota mje ju wominęła i rod 
bem beł sę doznoł, co sę tam dzeje za woknem. Vez- 
drzoł jem na slivkę, cze bem po nji, jak wonge, nji 
mogł vlezc v gorę. Ale muszoł jem so povjedzec, żebe 
mje dziso ju żodna vjetva nje strzimała. V takjich me- 
slach szedł jem na woborę. 

Ale tu na mje żdało jesz vjększć zdzevjenjć: stojoł 
vasążk cuzi kole vrot. Na njim ze szklącą mucą na gło- 
vje wuzdrzoł jem Golijata. V komudnim vjidze njico 
ze szarimi skrzidłami, dzekji vedavającć govor i nje- 

rozumijałi, chvjądało sę kole voza. Cuzi parobk trzimoł 
bat i latarnją. A kjej vjid wobloł nę szarą wukozkę, 
poznoł jem. 

— Tec to beł domoci Straszk, zamkli dotechczos na 
gorze! Vszescć stojclć na woborze, ale z daleka wod 
ni wukozkji i Golijata. Le pon beł bleżij przestąpjoni 
i godoł z Golijatem. 

Nji mjoł jem czasu, żebe mesle v gromadę zebrac, bo 
to sę tam szątoleło kole vasążka, krzikało, szkalo- 
vało. Tej vjid latarnji zniknął mje z woczu, zaturko- 
tałć koła, trzasło z bata i wujachało, jak złó jakó wo- 
mona. 

Tak jó sę vzął i szedł do czeladni. Tam sedzała Mar- 
cijanna na łavje przć pjecku, a przć nji Mjichoł. Wo- 
przestelć gadac, kjej jem veszedł. A jô z njich pozdrzoł 
na naju stari zegar, chturen polikoł godzenć zaredze- 
vjałą gordzelą. Kożdó leczba na jego skarniji stojała jak 
dzivnć zapitanjć. Ale co sę stało, tego stari zegar povje- 
dzec nji mogł. 

Marcijanna, njic nje rzekłszć, podała mje kavałk 
chleba i talerz zocerkji, a jô zaczął jesc. Njick wonji 
woboje nje movjilć, jażem do njich sę wodezvoł: 

— V gorze je vjid! A Straszk wujachoł z pustkovjó! — 
Mjichoł na to sztot przemiszlivoł, tej vezdrzoł na mje 
i rzekł: 

— Moc Boskó! Chdze vjid zapolą, wucekó Straszk! 
Marcijanna zakreła woczć szertuchem i rozpłakała sę 
głosno. 

XIV 


Jak Smjerc klepała kosę za stodołą i jak Remus 
sę dqyjedzoł „wo robotach Ormuzda i Smętka 


v. dzejach kaszubskjich« A 


Wod ti njedzeli nje tile vjid svjeceł z wokna pod 
vjetrznjokami, ale i wokno wotmikało sę wob dzeń. 
Naszi zaczinęlć chodzec do Straszkovi jizbć stopjenja- 
mi v gorę i v doł. Ale ze Straszkjem vszelako vjeso- 
łosc i wochota wuszłć z pustkovjó, bo ludze chodzilć, 
jakbe jim chtos kozoł deptac po cechu a gadac na poł 
głosu. Ale jó tede jesz nje vjedzoł, że to Smjerc taceła 
sę po pustkovju. Czuj jem ję porę razi nje vjedzącć, 
że to wona. V nocć pękło straszlivje v scanje kol mo- 
jigo łożka, v ti sami scanje, v chternąm vbjił kusecela 
v gromadze z gozdzem. Vstoł jem i zrobił vjid, ale 
njick vjidzec nje beło, a gozdz sedzoł głębok v drevnije, 
le głova wob ten czas beła mu zaredzevjałó. 

— Sedzć, pokuso, kjej cć sę chcało! — rzekł jem. — 
I na vjększć jego wutropjenjć przeżegnoł jem go krzi- 
żem svjętim. Potim jó legł do spjiku i mjoł bezpjek 
przez noc calą. 

Porene, kjej jem sę woblekoł, czuł jó, że za stodo- 
łą chtos kosę klepje. 

— Cuż na svjece? — wuvożoł jem v sobje. — Choba 

porządk svjata na wopak sę vćvroceł! Chtuż v gro- 
mnjiczniku mó co do seczenjó? 

Z czekavoscą jem vstoł i sę woblekł. Na dvorze 
letkji vjater parzeł smjegjem. Jak jem zaszedł za sto- 
dołę, zkąd to klepanjć szło, tej bem beł małovjele wu- 
podł na zemję. Tec tam sedzała Smjerc na łavje i kle- 
pała njebivałi długoscć kosę. Vezdrzała na mje głę- 
bokjimi, czornimi durami v gnocannich licach. Tej kręck 
gvołtovni porvoł ję v chmurze smjegu i ju ji nje beło. Ale 
jó sę ju dobroł, chto to kosę klepje za stodołą. 

„Vjeczorem po roboce rzekł do mje Mjichoł: 

— Na naszim pustkoyju Smjerc kosę klepje! 

— Jó yjem! — rzekę. 

— Moc Boskó! — vestchnął Mjichoł. — Komu na- 
mjenjonć, tego nje minje. Ta kosa nje tnje dlo naszi 
zopolć, ale dlo smętorza v Lipnje. 

wnjedzelę, kjej naszi szekqvelć se do koscoła, przó- 
szła Marcijanna i do mje rzekła: 

— Wostanji, Remus, prze mje, bo mje straszno! 

Tak jô wostoł, a jóona, kjej jem przószedł do cze- 
ladni, dała mje gleń chleba z masłem, jak za nich lót, 
kjej jem beł jesz knopem a wona kjidała na mje 
trampkji i yarzącheykji. Tej wostavjiła mje samigo, a 
jó czuł, że wona jidze stopjenjami v gorę, chdze no 
Straszk dovnji mjeszkiyoł. 

To mje beło yszetko tak dziyno, że jô zaczął yze- 
rac na nasz stari zegar, jakbe mon mje mogł co po- 
vjedzec. Dzeń beł komudni i njeygubetni yvjatrem. Las 
groł a jezoro mu vtorzeło, że szor dochodzeł do jizbć, 
jak vjelgó pjesnjó żałobnó smutnigo syjata. 

Za kjile pocerzi Marcijanna zeszła i do mje tak po- 
„sjedzała: 

— Jidze do gorć, Remus, bo Mon be rod chcoł z to- 
bą pogodac. 

Dzivno mje sę stało na takji słova, alem se vzął 
i szedł. Kjej jem skrzepjącć veszedł na stopjenje v gorę, 
tej jem wuzdrzoł pod wustrzechą, na kozle zatchłą, 
bronją rozmajitigo sztołtu, jak mje no Mjichoł spomi- 
nął. Ale moja auvoga beła vjęcij zajętó pitanjim: 

— Cuż te za timi dvjerzami wuzdrzisz, za chterni- 

` mi tile lót zamkłi sedzoł Straszk? — Chtuż je ten «pon», 
Wo chternim Marcijanna rzekła, że chce ze mną gadac? 

Z takjimi meslami v głovje veszedł jem i pochvo- 
leł Pana Boga. Wodezvoł człovjek, leżąci na bjołi po- 
sceli. Bladi vëzdrzoł jak scana a yvćschli jak drzozga. 
Ale na skarnjach kyjitłć mu czeryjonć roże. Woczć 
svoje dużć won ve mje vlepjił, jakbe mje z njich społóc 
chcoł i długo nje rzekł słoya. Ku reszce zaczął moyjic 
głosem cechim i głębokjim, chturen jak ze za scanć na 
mje szedł: 

— Të jezdes ten, co na Golijace dobeł? 

— To beło za knopjęcich lót! — odrzekł jem. 

Tak on pokozoł na scanę ręką, a jô wuzdrzoł tam 
povjeszoną moję puszczoykę, za chternąm so beł ni- 
mi czasi mioczć vćpatrzeł. Po chyjilë won znovu sę 
pitoł: 

— Të żes wjidzoł krolevjonkę pod korunovaną ja- 
rzębjiną? 

— Jó ję vjidzoł! 

— Të żes yjidzoł trze wukozkji, chterne bronją za- 
klętigo zomku? 

— Vjidzoł jem Trud i Strach i Njevorto — Wodrzekł 
jem, a dzivno mje beło, Źkąd góon to vszetko mogł 
vjedzec. 

u 

— Sadnji! — rzekł óon do mje — i gadej ze mną, 
bos mje brat z ducha i mój czężor v spodku veznjesz! 

Ale jô wodrzekł: 

— Jakuż jó mom z vami gadac, panie, kjej jó wod 
kolebkji mom jęzek skażoni i njicht mje nje rozumie, 
le naszi ludze na pustkoyju? 

A aóon sę przósłuchoł moji godce i rzekł: 

— Daleko jem po svjece vanożeł i nadstovjoł-au- 
cho rozmajiti ludzkji godce. Movji pomału, a jó cę 
rozumjec będę. Tec movjisz naszą wojcovestą godką 
kaszubską a nje cuzą. 

Tej nje żdającć, jaż co rzekę, jął movjic: 

— A yjesz të, chto jô takji? — Nje vjesz, chłopku, i 
prożno pitom. 

I vćcignął do mje ręce, jak papjor bjolé, modrimi 
żełami przetchanć i rzekł: 

— Zdrzë na te ręce i boczć, że wone vjele krevji 
ludzkji przeleyałć. 

„Vdrig mje strząsł, a won to yjidzącć wńspokojił mje. 

—Nje bój sę! Krom tego nje są te ręce mordarza. 
Bo kjej jem przeleyoł krev, to za syobodę i szczescć 
braci y sprayjedlevich vojnach. Ko vjem, że itë, ma- 
łim jesz knapskjem bivszć, doł jes sę na Golijata i na 
njim dobeł. Boczć, i jô sę bjił z takjim Golijatem, le 
ten tyój wóżeł, a mój wostoł ju trupem na placu. 

Wostri kaszel vzął go dusćc po tich słovach, jaż 
won so bjołą chusteczką zatchnął gębę. Kjej chustkę 
wodjął, wuzdrzoł jem na nji krey. Zaro mje sę tero 
przeboczeło klepanjé kose za stodołą i jô sę dobroł, 
komu to znaczi. 

Ale,won sę sparł na poduszkach i chvjilę woddichoł, 
tej znovu zaczął movjic: 

— Zdrzć na scanę za sebje!— Cuż ić vjidzisz? 

Jô sę wobroceł i vjidzoł: Nad stołem stojałć dya 
rzędć ksążk na policach z drzeva. Nad njimi yjisoł 
portret njeznanigo mje człoyjeka v vojarskim płoszczu. 
Pod wobrazem na krziż yvjisałće szabla długó, zakrze- 
vjonó i strzelba. A won rzekł: 

— Chto ten człovjek na portrece, povjem cë prze 
„worędzć. Beł to mój podveższi na vojnje. Ale przć- 
zdrzć sę szablć i strzelbje: Nę szablę moji przodkovje 
tępjilć na karkach Turkóv i pogan, a jó ję nje dlo pa- 
radć noseł przez całe żëcé. Bo tak sę słuchó nom ri- 
cerzom i szlachce. A tą strzelbą jô to wiubjił, ledvje 
yćrosłi z knopjęcich botóv, mojigo Golijata... 

— Kanął, chłopku, takji rok, chdze jak zimkovi kyjat, 
budzeła sę voló wu ludzi. Ale ti, co panoyelć, nje 
chcelë jim svobodć dac. Tej ludze chvitele za bronią, 
a jó chveceł też. Zebroł jem przijaceli i chłopóv ze 
vsóv na gromadę i szekovanjć do bjitvć ybodbivelesme 
v lasach. Ale lechi człovjek zdradzeł i nasadzeł na 
mje takjigo Golijata jak tyój. Jakżesma na sebje na- 
szła, nje beło rade: Jeden z naju muszoł wfostac tru- 
pem. Jô dobeł. Ale ku reszce jednak krol i jego ludze 
dostelć gorę, a jô burzonem ©obvołani, muszoł jóucec 
przed jich pomstą z kochani 4ojczezne i tacćc sę po 
svjece. A tu mjeszkoł Straszk, pokąd jô nje yroceł 
i go nje yvćnekoł. Boczć: Co porę lôt zjeżdżelć tu słu- 
dzć krolevskiji i szukelć. cze mje nji ma, be mje postavjic 
przed syojigo sędzigo i vëvrzec pomstę. I y njedzelę 
bele, ale ponjechelć mje, bo ju Pon Bog mje vzevó 
przed svój sąd spravjedlevi, a jich sądć mje ju nje do- 
signą. 

Znovu kaszel njim zaczął trząsc, a czeryjonó krev 

vćstąpjiła mu na vargji. Tak won aóodpoczął kąsk 
i dalij povjodoł. 

—V ni bjotce z pruskjim sługą nje uszło mje su- 
chim pękjem. Bo won mje trafjił też i kula jego ybji- 
ła mje sę przez żebra i do dzisodnja sedzi i truje mje 
płuca. Co porę lót szła krev ze mje. Tej znovu sę sta- 
noyjiła, żem beł całć lata mocni i zdrovi. Ale tero 
vjem, że sę vjęcij stanoyjiła nje będze. Dłotegom yro- 
ceł do wójczeznć, be tu umrzec. 

Znovu mje sę przóboczeła smjerc, co reno klepała 
kosę za stodołą. A won, jakbe mje mesle zgodł, mo- 
„vjił cechim głosem: 

— Nje żol mje, że ufumrzec muszę. Dzękuję Bogu, że 
zemja moja kaszubskó na xńodpoczink vjeczni przë- 
jimje moje kosce. Ale rodbem jesz tile żił, żebe tobje 
v rękę dac nitkę, po chterni të bes dalij szedł ku kłąb- 
kovji. Bo cebje vEbrała krolevjonka pod korunovaną 
jarzębjiną, jak mje. Vjedz, że i jô ję tam vjidzoł! 

Ale jô nje rozumjoł, dokąd won cignął syoją godkę 
i mu to povjedzoł. A xon wfOdrzekł: 

— Zrozumjesz pozdniji! Rzekę cë tile: Kjej jem jachoł 
wokrętem po vjelgjich morzach, yjidzoł jem dzivnć 
z dna morskigo rosnącć njibe drzeva. Ale to njiżodnć 
drzeva, le budovć morskjich stvorQv, chterne afuczałi 
ludze znają. A zovją te budovć koralami. Kożdć jich 
pokolenjć zbuduje kayałuszk tego drzeva i aóumjeró, 
a nayetk jich grobć są cząstkami jich budovć, rosnącć 
„vjedno v gorę ku njebu i słuńcu. Po njeprzeliczonich 
pokolenjach drzeya koraloyė dosigną ku reszceyjerzchu 
vode.Tej na njich wusadnje zemja, a ręka Bosko zaseje 
na nji zvjerzęta i roslenć. Boczć, chłopku, że ludzkjim 
svjece na ten przikłod sę dzeje. Njea$od razu z głębo- 

kjigo dna svjata budoya ludzkć zćzrosnje do vjidu, be 
Pon Bog na nji pjisoł svoje dzeje. Ale mnogji pokolen- 
jô procoyac i wumjerac muszą, be drzeyo jich żiyota 
dosigło potrzebni .viżayć. I ludzkji dzeje mogą jisc ta- 
ką drogą: Vćrosnje narod na yjerzch i postayji zomk 
avoji chyałe. Ale dunć i yjatrë morskji zaleją go i zrzu- 
cą y głębją, źkąd yćszedł. Zapadnje zomk i trzeba pro- 
ce yjele pokolenji, żebe go vEdvjignąc na yvjerzch. — Jô 
pudę do grobu, a tć pudzesz mjedze ludzi i procovoł 
będzesz nad vćdvjignjenjim zapadłigo zomku. 

Ale mje sę smutno zrobjiło na te słova i jem wod- 
rzekł: 

— Chtuż jô jem, bjedni: pasturk i parobk, żebe vaszę 
robotę, panje, vząc na sę! Yë sbuczałi i pon, a jô bjedni 
serota bez noyukji i szeku. Pług óumjem proyadzóc 
po roli i sec założćc na zotorze, ale ręka moja nje 
przevikła anji do szable anji do pjora. Słovo moje cu- 
zim ludzom, jak granjć vjatru y suchich vjetvjach. Kjej 
sę włodezvję, tej sę smjoc będą, a kjej jich namavjac 
będę, rzeką, żem głupi! 

Won sę na to wtusmjechoł, zdrzoł na mje długo 
i rzekł: 

— Na tvojim czole napjisanć, a z tyojich wfoczu duch 
movji. Cuż cë rzekła kroleyjonka pod korunoyvaną ja- 
rzębjiną? — Przeboczć sobje! MA jô sobje przëboczoł 
ji słoya! ik: 

— Njeńuyożej na syoją małosc i żorotnosc. Vestrzelć 
a0okjem ku svoji Gyjozdze i +6udzirżć serce do vjelgji 
sprayć. Zdrzć, jak peszni ten zomk! Kjej złoti mój bot 
postąvję na jego stopjenje, znjikną te borë vkoł, a vë- 
rosną chatć szczestleyich ludzi, co żdają zbayvjenjó, jak 
jich krołoyó. Vstanje njevjadomi svjatu lud, :60 chter- 

nim dzeje dovno pjisac Aoprzestałć i znoyu wmorac 
będze zemję i żoglami jezdzec będze po vodach. Tej 
przóboczi sobje syvjat, że lud takji żeł y czasach doyno 
minjonich i dzeyjic sę będze, że znoyu żije. 

A Won mje ob ten czas poleł svojimi wiłoczoma 
i rzekł, kjej jem kuńczeł: 

— Wudzirżć serce, Remus, i boczć sobje, co rzekła 
kroleyjonka. Nji mom sełć, żebe z tobą gadac yjęcij, 
ale kożę cę zaąyołac, kjej będze trzeba. 

Tak jô szedł, a dzivnć mesle mje po głovje chodzełe. 
Ale vszetkjigo przemiszlanjó skutk beł ten, żem sobje 
povjedzoł: 

— Njico jidze na cebje, Remusu, ze Straszkoyi jizbē, 
a długo ju tyoje nogji po pustkovju chadzac nje będą! 

V Mjichałovi chace, co jak stari grzib stojała v sadze, 
Svjęti Pańskji zdrzelë ze scanć. Mjichoł sedzoł prze 
stole nad svoją ksęgą, a Marta gospodarzeła przć ko- 
minku. Vjidno tam beło i cepło. A jó sedzoł naprocem 
Mijichała i sę pitoł: 

— A chtuż to je, ten pon, co v Straszkoyi leżi jizbje 
bez mjazdrć i czeryjoną krevją kaszló? 

Ale Mjichoł sę zameszleł i nje wodrzekł njick. Tak 
jô po długji chyjilć znoyu sę pitoł; 

— Bo wjidzice, Mjichale, że dziyni to je człąvjek. 
Z oczu patrzi jak pon, a mje rzekł bjednimu i nje- 
aóuczalimu parobkoyji, żebem vzął jego robotę na sę 
i szedł dalij jego drogą. Vjem jô, że on umrzec mu- 
szi, bo Smjerc klepje kosę reno za stodołą na njego 
i scanć trzeszczą od żolu, jakbe beł jich panem. 

— Bo won poproyvdze je tu panem! — rzekł Mjichoł. 
A kjej jem mu v woczć zdrzoł zdzeyjoni, rzekł: 
— Zesłoł Pon Bog z njeba rok takji, że y calim kraju 

ludze sę ruszac zaczęlć, jak pszczołć na rój. Won, ten 
tam v Straszkoyi jizbje, beł nen czas młodim, pesznim 
chłopokjem. Wojc jego njeboszczik, stari Zobłockji beł 
go vćsłoł na szkołć, ale y nen rok njewfubetku yroceł 
won ze szkół i chodzeł po pustkovju i lasach ze strzel- 
bą. — Moc Boskó! Njerovnich ludzi, jednich procem 
druajim, posadzeł Pon Bog na ti zemji. Choc xon beł 
starszim a po zveczaju słuchało mu gburstvo, to vji- 
dzelósmć ludze na pustkovju, że jimu njijak do gbu- 
rzenjó. Wob dzeń vanożeł chdzes po lasach a yjeczo- 
rami przechodzeł do czeladni i nom zropoyjodoł. Nje 
vdarzę sobje vszetkjigo, ale beło to wio starich dzejach: 
Jak ma Kaszubji jesz mjelë svobodę i vjelgjich ksążąt 
i panóv, a kraj nasz beł dużi yszerz i vzdłuż mjedze 
rzekami i morzem. Povjodoł, jakżesma to vszetko 
vózbeła, jakżesma wodvekła wod bronji i panovanjó 
i delósma vłożóc jarzmo na sebje, jak no njeme bi- 
dlątkgi jak strzode naszich jezór i lasóy chodzima v njim 
do dzisodnja. 

Mjichołańoprzestoł i jął przemiszlac. Marta cecho, jak 
kocątko, a»usadła kole komina i vjęzła. Kzozć jńognja 
z komina maląqvala ji skarnje tak czeryjono, jak lica 
Svjętich v wobrozkach na scanje. 

A j6 vjedzoł, że Mjichoł v pamjęcć szukó vątku nich 
minjonich lôt i cerplivje jem żdoł, jaż go naleze. Sztot 
xon milczoł, tej zaczął z nova gadac. 

— Komu namjenjonć, tego nje minje! Zburzeł pon 
Jozef krev nama młodim, żesma yćdobeła strzelbć i 
mjecze 74pod wfustrzechć i szła z njim na łąkji y lese, 
chdze won naju wuczeł vojovanjó. Doyjedzelć sę szan- 
darzć krola pruskjigo i zaczęlć za nami szlachovac. 
Prze jedni porędzć naszlć sę wonji — pon Jozef i szan- 

dara—i nje beło radë, le sę dobrelë do sebje na żëcé 
i smjerc. Dobeł nasz, ale som legł na długji tidzenje 
z kulą ve vątpjach. A jak vstoł z łożka, tej ju szan- 
darzć vszędze mjelć gorę, a won nocą muszoł wuce- 
kac v svjat. Nje beło pradź namjenjonć, żebesma mjele 
naju yolą i panoyanjć, ma Kaszubji. — Won tero vro- 
ceł po długjich latach do dom, ale na njego Smjerc 
kosę klepje. 

Jesz njigde nje czuł jem takjich gódk jak tero xod 
pana Jozva i Mjichała. I nje vjedzoł jem do tego dnja, 
że nom vzęlć cuzi i syobodę i panovanjć i zemję. Bom 
beł wudbć, że takji naju porządk wod początku syja- 
ta wod Boga beł namjenjoni i jinaczi bëc nji mogło. 

A Mjichoł rzekł: 

— Boczć, Remus — są ludze takji, co bez bożoka na 
Svjętą Katarzenę yezną dregjigo człowjeka v służbę. 
Vezdrzą na cę, rzekną: poj ze mną! — i jidzesz; pavje- 
dzą :— zrobji tak! —i zrobjisz z chęcą. Takji człayjek je 
ten tam na gorze y. Straszkoyi jizbje. Zavołó: i słuchac 
muszisz. Të żes wurosł na parobka, mocni w gnoce 
i dużi. Nji mosz kroyë anji porvoza, ale procą zarobjisz 
svój chleb. Le y głovje mosz jinaczi njiż më drudzć. 
Bo,jak nen tam na gorze,vjidzoł jes krolevjonkę i za- 
padłi zomk. A ludzkji strach nji mó do cebje przistępu. 
Nasza Marcijanna lękała sę wò cebje. Bo jak nen kno- 
pem mołim biyszć poyjodoł ji jako dzęvczątku xo 
krolevjonce i zomku pod korunoyaną jarzębjiną, tak 
i të ji zaczął jes wopovjadac. Tede sę wona srodze 
bojała wó cebje i trampkjem i yarzącheyką proboyvała 
tyój mjętkji rozum zgęscëc. Bog yje, cze co skurała. Ale 
jô ce dom radę, bom stari i sę doznoł yszetkjigo: Zam- 
knji wuszć na to, co won gadac będze i przómkniji xoko 

na jego Yvezdrzenjć. Bo kjej tego nje zrobjisz, yanożćc 
po svjece będzes jak x50n, a wubetk cę »ńopusci izbu- 
kontańtovanjć do robotć, do chterni tvój stan cę na- 
mjenijił. 

Jó na to nje wodrzekł njick a Mjichoł zaczął spjevac 
svoją nocną pjesnją: 

— Vszestkji nasze dzennć spravć przejm litosnje 

[Boże pravi, 

A gdi będzem zasipjali, njech cę navet sen nasz 

[chvali! — 

Kjej jem vechodzeł z chałupć, Marta vószła za mną, 
wuchveceła mje za rękov i rzekła: 

— Remus, nje chadej vjęcij do pana Jozya! 

Ale jô Wodrzekł: 

— Jakuż jó mu nji mom do voli wuczenjic, kjej won 
chori i Smjerc na njego kosę klepje? 

Na to Marta njick nje rzekła i tak ma sę rozestała 
na noc... V njedzelę pon Jozef mje znovu kozoł przińsc. 
Ten roz won wobleczoni sedzoł na stołku prze stole. 
Beł pravje przć pjisanju. Ale kjej jem vszedł, cesnął 
pjoro i rzekł: 

—Na cuż to pjisanjć sę zdó? Zapozdze dlo mje, bo 
smjerc za dyjerzami. Sadnji, chłopku, besma pogadała! 

Tej zaczął mje wopovjadac tak: 

— Wod nomłodszich lót szukoł jem takji ksążkiji, 


v. chterni be zapjisani bełć dzeje naszigo ludu kaszub- 


skjigo. Alem takji ksążkji nje nalozł.v żodni ksęgarnii. 
Kjej jem sę tego doznoł, tej wuvzął jem sę napjisac 
nasze dzeje som. Ale daleko wod wojczeznć, njeróubetk 
i vanożenjć nje dałć mje leżnoscć k'temu, a tero, kjej jem 
yroceł, lampka mojigo żócó gasnje. Co dziso pjiszę, to 
bojka, chterną cë povjem. 

Żol mje beło, ale nje ufodrzekł jem njick, bom vje- 
dzoł, że smjerc mu przetnje kożdą robotę. A won 
zdrzące długo na mje, rzekł ku reszce: 

— Żebes të tak mjoł vjid i mjecz! 

V sercu mje zakłoło na te słova, bom sobje prze- 
baczeł, co mje ksądz rzekł, jak nje przejął do vjarć: 
Dac tobje vjid i mjecz, a chto vje, czebes nje zrobjił, 
jak ten potcevi Mjichoł movji. A Mjichoł beł wudbe, 
żebem njeszczescó po svjece narobjił. Przeboczivszć 
sobje wonę rozmowę, zaczął jem panu Jozvovji vszetko 
wopovjadac. Pąvjedzoł jem też «o gronku i mjeczu, 
com je nalozł na zomkovi gorze. A won pitoł paląci- 
mi woczoma: 

—A chdzeżesz podzoł złoti mjecz? 

A jô wodrzekł smutno: 

— Vezbeł jem mjecz! Na kolana duklękłszć doł jem 
go v dorunku nopjęknjeszi z dzeycząt na syjece, bom 
mesloł, że to krolevjonka zaklętigo zomku żiycem na 
svjat przeszło. 

A won na to wodvrocel wóczć i zapatrzeł sę V wo- 
kno, za chternim ju kvjotkji vćstąpjiłć na drzeyjęta 
v sadze i za całą chyjilę tak povjedzoł: 

— Provda! Nacuż cë mjecz, kjej cë nje dele yjidu! 

Tej znoyu sę smutno wusmjechoł do mje i rzekł: 

— Vjem vszetko wo tobje. Smjerc i tobje beła bliękó. 
A żol za ną pjękną panją befmała cć nje yzął dusze. 
Kjej jes przez taką przeszedł gorącą kuznją, będzesz 
tile cyjardi, żebe jisc v zćcu svoją drogą nje boczące 
na cerznje, drogji i kaminje z rąk ludzkijich. 

Potim sztot sedzoł cecho, le-na skarnjach zakyitłe 
mu czervonjć roże a vaboczach zażoleło sę jak xod 
żevigo vęgla. 'Tej zaczął mje tak povjadac: 

Żócć ludzi i narodóv vjęcij je bojką njiże sę zdaje. 
Meszlą, że jidą svoją volą a to ręka Boskó jich pro- 
vadzi, jak gyjozdć po drogach le Bogu yjadomich. Te 
i jô i vszescć na tim pustkoyvju mają svoje drogji prze- 
pjisanć: Trzć krokji przed sebje vjidzą, ale mola, dokąd 
jisc muszą, nje yvjidzą.— Povjem cë tę bojkę wo dzejach 
kaszubskjich: 

— Bjołi duch Ormuzd i czorni duch Ariman, a po 
naszimu Smętk, zeszlć sę v zemji kaszubskji na gorze 
Revkole, co na morzć patrzi i dzeli tich braci, co ku 
Wodrze cigną, wod tich co lgną do Gduńska. I wo- 


brocoł Ormuzd vjidnć jak słuńce wooczć na njebo, 


i morzć i ląd i poyjedzoł tak: 

—Ten kraj, to kolebka i truma. Ten lud won wumarł 
a żije. Na bjołi Arkonje stolemni kaminje, po chternich 
vanożi sin dovnich Veletóv z yćstudzoną duszą, mo- 
dląci sę Bogu godką svich vrogóv, som yrog kreyji 
svoji i głuchi na skargji, co vóchodzą z mogjił. Nad 
„ńuscami Vjisłć 4 rebok i rataj, zgarbjałi ku zemji i tcą- 
ci ikonë przóvędróv i gosci,a syoje rzuciyszć do smje- 
ci. Jô ale jim zbudzę £ćpod kamjannich mogjił ricerzi 
i vodzóv i rozeżglę płomiń wod bjołigo Helu po Sto- 
pjenni Kamiń, be adożelć znovu y mocć i chyale. 

I fodrzekł Smętk: 

— Smjerc jich i zguba to dobćcć moje. Pod Grifąqvim 
znakjem bjeżelć morzami: Pjorunć jich mjecze a żogle 
jich skrzidła! A vjińcem gardóv wogrodzilć yóubetk 
vsóv svojich i kontin. Przistanje nad morzem to zdrzo- 
dła jich złota. WA purpura złotó spjevałć jich chyałę 
ze szczitóv jich kontin i bjołich remjon jich dzevcząt 
i njevjast. — Ale jô do njich spłayjił z kamjannigo 
nortu zbojnjikóv głodnich na mizernich szkutach. I 

mocą.Ayh szedł przed jich vojskjem jak gradoyv6 chmu- 
ra. A szźpjegami poszłć i Zodrosc,i Zyada. Jô mocni rzę- 
de jich rodóv i plemjon rozrzeszoł na snopć, a snopć 
postavjił naprocem sobje, bë zdobivca z nortu mogł 
żelaznim botem przeńsc po njich ku słuńcu. Duńskjigo 
żołnjerza rękoma jó spoleł Rujańską Stannjicę, a Svję- 
tovita stolemni posąg rznął jem na zemję, a z jego rzez- 
bą pokretich członkóv wńtłukł jem Vjorć v wogjiń pod 
gronkji żołnjerskii stravć.—I ju jich nji ma, pesznich Ve- 
letóv! Bo rzędami leżą v kamjannich grobach wod Mat- 
kji Redë do pjoskóv Helu. Le szaró chmara njesyjado- 
mich gburóv i rebokóv bjednich na smjerc sę sposobi. 
Bo kaminiji czyjoro mechami wfobroslich i sicena dużó, 
co ve vjetrze żëzi na pustim wugorze: to grob jich panQv. 

Ale nje rzekłszć słoya Ormuzd yćcignął rękę i żfpod 
grobovigo kaminja vedobeł gorsc prochu bohateróv 
i soł go jak sevca seje zorno na przóchodni żnjiva ku 
vschodovji słuńca i zachodovji, ku nortu i połnju. A 
proch szedł ku zemji, jak rój gyjozd, jak żolącć skre. 
A chdze spadła skra, tam vćtrisnął wogjiń ze syjęti 
zemji i łączeł sę z wognjem y płom. 

A Smętk sę skrzeyjił i lisnął złim wokjem i signął 
v durę strupjałigo vjąza. Tam sedzoł sęp stari. A złon 
go vzął na dłoń, rozvjinął mu skrzidła i pjoro za pjor- 
kjem vćrivającć pusceł złim vjatrem za skrami. A sępo- 
vć pjora ku zemji spodałć,a z kożdigo lęgłć sę sovć 
i sępe. I szarim skrzidłem padałć na wognje i gasełć 
płomiń. 

Ale Ormuzd bjołi nje woprzestoł soc svjętich prochóv 
na kaszubską zemję a skrë padałć krom sóv i sępówv, 
jak rój gvjozd. 


y NA kraju jô ybjił jich jak klinem i podparł jich 


156 


Takć bojkę povjodoł pon Jozef. Skarnje jimu sę wob 
ten czas zapolełe jak krev; a z oczu bjiłć skrć jak te 
same z Ormuzdovi rękji. 

— Rozumijoł të mje? — pitoł po długji chyjile. 

A jô wodrzekł: 

— Będę skrą Ormuzdoyą! 

— Pudzesz tede — rzekł ion — wodvjedzisz ufostatnć 
granjice, chdze movją naszą godką. A będzesz zadoyoł 
pitanjć: 

— Chcoł të vćbavjic zapadłi zomk? 

— Chcoł të przenjesc krolevjonkę przez głęboką 
vodę? 

A chto cë wWodrzecze: Chcę! — ten je jedną skrą Or- 
muzdoyą vjęcij. Przindze czas, że jich będze tile, jaż 
zbjiją sę v płomiń szerokji nad grobami bohateróv na- 
szich i spolą sovć i sępć. Tej vińdze z chvałą zapadłi 
zomk a v njim sadnje na tronje zaklętó krolevjonka 
i zapanuje na zemji naszi svobodąi wóubetk i szczestle- 
VOSC. 

Po tich słovach legł na vznak jak njeżevi, ale doł 
mje ręką znac, żebem szedł. 

Tak jô szedł do svoji robotë, ale dusza moja afostała 
tam na gorze v Straszkovi jizbje wu tego dzivnigo czło- 
vjeka i nje vjedzała, co ręce robją. Kjej jem szedł na 
vjeczerzą, tej letkji vjater jął potrząsac vjetvjami drzóy 
pełnimi brzadoyvigo kvjatu, a całć chmurć jego parzełć 
ku zemji jak smjegjiem. Ten tam na gorze spadnje lada 
chvjilę, jak ten kvjat — pomesloł jem sobje — ale drze- 
vo, na chternim wurosł, brzod rodzóc będze. 

„Wob vjeczerzę vszescć sedzelć cecho. A Marcijanna 
mjała woczć zapłakanć. Le Mjichoł jak położeł łeżkę, 


„vestchnął i rzekł: 

— Ręka Boskó! Komu namjenjonć tego nje minje. Ko- 
mu godzena vebjiła, na tego czas! 

Jakbe na wodpovjedz zagotovało sę v storim ze- 
garze i zaczęło bjic. Beła to pravje wosmó godzena 
z vjeczora, a jô liczeł tak njechcąco do wosme, ale ze- 
gar bjił vstec dalij i dalij. Jaż Mjichoł sedząci do ze- 
gara plecoma wobroceł sę i pitoł zdzevjoni: 

— Cuż ten zegar tak długo bjije? 

— Bjił dvanostą godzenę! — rzekł jem. 

— To je ta njeszczestleyó godzena! — krziknęła Mar- 
cijanna i vebjegła. A ma czuła ji nocji tupającć sto- 
pjenjami y gorę do Straszkovi jizbć. Ale jô vjidzoł zdrzą- 
cë na zegar, jak skarnje mu sę mjenjiłć na sposob, jak 
za mojich knopjęcich lót, kjej to no Straszk vćlecoł 
gospodarzćc po woborze. Długji jego bjegas słabo sę 
zibotoł tąd i pa wodlev, jakbe chcoł stanąc. 

Njedługo a zrobjiło sę żevo v całim domu. Czuc sę 
doł krzik Marcijanne: Nje żije! Zervoł jem sę,a Mjichoły 
i Morcin,i knop ze mną njeproszoni pobjegłasma do 
gorć. Tam ju pon stojoł vćprostovani przć łożku i zdrzoł 
z mokrimi woczoma na vćgaszonć lica brata. Panji klę- 
czała i movjiła pocerz. Marcijanna głosno v szertuch 
chlichała. Ale na mje szło z ti kamjanni tvarzć wiumar- 
ligo jakjis mocnć przikozanjć i czężor sę na mje po- 
łożeł, pod chternim moja dusza cvjardnjała. Kjej ju 
vszescć wodeszić zmovjivszć pocerz za duszę wumar- 
ligo, jô sę vroceł, Wuchveceł rękę wumarłigo, zbjed- 
njałą, pocałovoł ją i przesągł: 

— Vepełnję tvoję żeczbę i będę skrą Ormuzdqyą! 

Cud Boskji! Kjej jem z ti jizbć vëszedł do czeladni, 
chdze vszescć domovnjicć sę do gromadć zebrelć, 
kożdi z njich woczoma przóchodnigo na mje vzeroł, 

jak mje sę zdovało. A stari zegar jak ten trup v gorze 
na mje vzeroł, bo jego bjegas stanął. Chcoł jem go 
chiże popchnąc, ale Mjichoł zatrzimoł mje rękę i rzekł: 

— Wumarł pon. Njech stoji czas! 

— Vëbjiłl won tę njeszczestlevą godzenę, chterni sę 
bojałam przez tile Iót! — płakała Marcijanna. 

Na drugji dzeń rzekł pon do Mjichała i do mje: 

— Va dvaji, że nji mota strachu, jidzta spenetrovac 
drogę starodovną vedle zomkovjiska, bo tęde njebo- 
szczik chcoł bóc vjezoni na smętorz do Lipna. Vezta 
ze sobą sekjerć, be vócąc, chdze be beło trzeba. 

— Za moji pamjęcć njicht tądkę nje jeżdzoł — rzekł 
Mjichoł i kręceł głovą. 

— Njeboszczik mje tak zleceł! — wodrzekł gbur. — 
Jutro będze Pustó Noc, a pojutrze, skorno słuńce 
zińdze, pojadzemć do Lipna z pogrzebem. 

XV 


Jak vjezlć na smętorz cało pana Jozva zaboczo- 
ną drogą i jak Remus sę woddzękovoł z pust- 
kovjem. 


Cągnęłe tede Liza i Gnjadi svojigo pana na wostatni 
spoczink do smętorza v Lipnje. Jó z Mjichałem zro- 
bjiłasma vczora przez las rumu, żebe voz mogł prze- 
jachac. Prze ti worądzem sę doznoł, że tu poprovdze 
provadzeł za dovnich czasóv trakt szerokji, bo na- 
vetk dużi kaminje co zamanąvszć znaczełć stronę dro- 
gji. Szła wona jinszim szlachem njiż tim, chternim jó 
za knopa wucekoł do zomkovjiska i Martę namovjił 
roz, żebe szła tęde ze mną na nowukę. Przć vćcina- 
nju drogji Mjichoł sę przćznoł, że ten szlach beł mu 
vjadomi. Ale njigde njikomu wo njim njick nje rzekł, 
bo to njedobrze gadac wo takjich spravach. 

— Bo vjidzisz, Remus, kjej ludze woprzestelć tim 
traktem chadzac, tej wonji pevno ktemu mjelć vożną 
jaką prziczenę. Mój njeboszczik tatk mje movjił, że 
na tim storim trakce vedle zomkovjiska le dvuch 
przigod sę spodzevac możesz: Strachu albo i njeszcze- 
scó. I jó cć to movję, że dziso jak pudzema z pogrze- 
bem nje będze bez tego, żebe nama sę co nje pokozało. 

Tak rzekłszć, Mjichoł dalij rąbjił chrostć na drodze. 

Jak słuńce zaszło, wuszekoveł sę kondukt pogrze- 
bovi. Z nad jezór i z pustkovji, zataconich v lese, na- 
szle bele ludze na Pustą Noc, chternich do zavjitra 
pon nasz mjoł szczerze czestovani. Tero vjeczorem 
po roboce przeszlć wonji v njedzelnich ruchnach, be 
wodprovadzćc njeboszczika do koscoła. Mjedze njimi 
bele takji, co jesz pamjętelć, jak won jich wuczeł vo- 
jovanjó i ti z Mjichałem cecho rozmovjelć wo nich 
dovnich svobodć chvjilach, wutepjonich ve krevji. 

Ale ledvo Liza i Gnjadi zacągnęłć, Mjichoł kula- 
vjejące na przodku zanoceł pjesnją, chterna jak co- 
dzennć viznanjć vjarć tovarzeszi ludovji kaszubskii- 
mu wod kolebkji do deskji grobovi: 

Chto sę v wopjekę podda panu svemu, 

A wosoblivje szczerze wufa Jemu, 

Smjele rzec może: Mam wobrońcę Boga, 
Nje przijdze na mje żadna straszna trvoga... 

Spjev sę rozbjegoł na cechć pola, na chterne ju 
noc woblekała szarę komudę. Ale kjej jesma veszła 
na starodovną drogę v lese, tej ju cemnó tam sedzała 
noc. Tak parobcć zapolilć przeszekovanć smolnć 
szczepć i trzimelć je v gorę jak pochodnie. V jich 
vjidze zdovało mje sę, że słode naszigo konduktu za- 
vrocają vszetkji drzeva i jidą za nami, vtorzącć naszi 
pjesnji. Wob chvjilę, kjej wucechnął spjev, czuł jem 
z daleka granjć rzekji. A kjej moje vezdrzenjć padło 
na starodovni kaminje wovjidnjoni krevavą rzozą 
wognja pochodniji, tej mje beło, jakbe nad tim tra- 
ktem belć povstani vartarze z vojska zaklęti krole- 
vjonkiji. 

Tak ma zajachała do brodu. Konje sę lękałe i por- 
czałe stulące wuszć, kjej mjałć veńc v vodę, tak 

że ma sę Vszescć zatrzimała. Pochodnje vśvolivałć 
szętolącć sę cenje v lese, a jô zdrzącć v gorę rzekji 
wuzdrzoł jem wone dva kołpje, chternem pasturkjem 
bivszć naszedł pod zomkovjiskjem. 

— To krolevjonka nasłała svoje ptochć na kondukt 
ricerza zaklętigo zomku! — pomesloł jem sobje. 

Ale kołpje stojalć cecho na rzece jak zogodkiji i nje 
naszłć bleżij. Na levą rękę stojała gora zomkovó cem- 
nó i vesokó, — veższó, njiże mje sę zdovała za minjo- 
nich lót. Ji spich woblevoł vjid najich pochodniji, ale 
głova taceła sę v nocni doce. V tim vjidze mocno 
i veraznje vóchodzeła na jav korunovanó jarzębjina, 
svjodk mojich czężkjich serdecznich przigód na pust- 
kovju. A jô do nji z povjitanjim vćcignął rękę i rzekł: 

— Tam të spoczivosz, gronku z prochami mojich 
przodkóv! Ale złotigo mjecza mojigo ju nji ma. 

Ku reszce z vjelgjim toglem dostelësma konje do vo- 
dë a roz v żłobje rzekji spjeszno cignęłć ku procem- 
nimu brzegu. Ale spłoszełć sę v vjelgjim njewubetku. 
Jaż mje dzivno beło, ko jednak bełć przevikłi do nocć 
i dróg lasovich. Jak jó tak szukoł woczoma vkoł, cobe 
je straszeło, wuzdrzoł jem na sami głovje zomkovi go- 
rë wosobę, stojącą jak kam cecho i zdrzocą v doł na 
nas. Tak jó trąceł Mjichała v bok i skozoł jem polcem 
v gorę. Ale Mjichoł vezdrzoł chiże, wodvroceł wocze, 
przóżegnoł sę i zanoceł: 

Statecznosc Jego szczit i puklerz mocni, 
Za ktorem stojąc na żaden strach nocni, 
Na żadną trvogę anji dbaj na strzałi, 
Ktoremi seje przigoda v dzeń bjali... 
I ma szła dalij. 
Ale mje nje dało poku, lem sę muszoł cofnąc v teł, 


164 


żebe drudzć nje zmjerkovelć. Kjej kavałk wuszlć, tej 
jem sę chiże spinął po przidkji scanje zomkovjiska, 
jażem stojoł woko v woko timu, chternigom vjidzoł 
z rzekji. Pokąd tam dalij v lese grała pjesnjó nobożnó, 
jô sę vzeroł v skarnje wosobć przede mną. Vesokji 
postaceji beł to pon z długą brodą, worzłovim nosem 
i łiszczącimi woczoma. Długo ma nje rzekłsze słova 
na sę pozerała, jaż won rzekł: 

— Cze to poprovdze pon Jozef, chturen wodbivó tą 
starodovną drogą zaboczoną svój wostatni marsz po 
zemji? 

— Żeli jezdes duchem, to vjesz som! — wodrzekł jem. 

— Jezdem duchem, jak të mój brace, i sinem ti zemji. 
Alem sę nje spodzevoł, żebe jesz jakji Kaszuba natrafjił 
na tę dovną drogę — choc po smjercë. 

— Żijąci ję na novo vórąbjilć! — wodrzekł jem. 

— Rozumjem cebje — wodrzekł — choc mosz godkę 
dzivnje skażoną. I dobrąs mje doł wodpovjedz. A tero 
bjej i tovarzć timu v wostatni drodze, bo won vje, czimu 
tęde jadze! 

— A cuż vë tu, panje, na ti samotni gorze v nocć? 

— Jakże cë to rzec? — wodezvoł sę won i chvjilę 
przemiszloł. — Boczć: Jô chcę vćbavjic zapadłi zomk! 
Jô chcę posadzóc na złotim tronje zaklętą krolevjonkę. 

V głovje mje zaczął na tę godkę szumjec cali las, 
skrć pobjegłć mje wod głovć do pjęt, strach mje chve- 
ceł za vłose i rżnął jem sę jak długji do nóg ti dzivni 
wosobć. Ale won mje podnjosł, zdrzoł mje v woczć 
długą chvjilę i tej rzekł: 

— Bjej! Bo zdrze: Rzoze vajich pochodnji coroz głę- 
bji toną v lese, a spjev nobożni vjedno słabji brze- 
mjeje. Woddej poczestnosc timu, co go tam provadzą, 

bo won tego ducha, co tronć i zomkji vskrzeszó. A jô 
go znaję! 

— Jidę! wodrzekł jem. — Ale szukac vas będę, panje. 
A chdzeż vas nalezę? 

— Nalezesz mje vszędze, chdze skrë Ormuzdovć sę 
żolą, nalezesz mje vszędze, chdze duch Kaszub pod- 
noszó vjeko trumć, — kjej będzesz chcoł. 

Jak jö naszich nagoniił, tego jô so ju nje vdarzę.Vjem 
le, żem noprzod naszedł Martę, chterna gvesno chcąco 
kąsk slode wostała, żebe na mje żdac. Ta sę pitała: 

— Chdziż të, Remus, bivoł? 

Ale mje sę nje chcało wodezvac. Tak wona vzęła jisc 
wokoma mje i zos mje pitała: 

— Chdziż të bivoł, Remusku? 

— Na zomkovi gorze! — wodrzekł jem. 

— Jezus, Marija! — krziknęła Marta. — Tec tam sto- 
jała wosoba nje z tego svjata. Dobrze vjidzałam, choc 
mje beło straszno. 

Jô na to njick nje wodrzekł, a wona mjała strach pitac 
vjęcij. 

Kjej jem sę złączeł z naszimi, tej Mjichoł sę przebli- 
żeł ku mje, kjivoł głovą i rzekł mje do wucha: 

—A nje rzekł jô cë prze vćcinanju drogji, że nje bę- 
dze bez tego, żebe nama sę co nje pokozało? 


Za kjile dnji sedzoł jem po vjeczerzi wu Mjichała. 
Marta vjęzła strefle a Mjichoł kartovoł svoję ksążkę 
z pjesnjami. Ju chcoł zacząc spjevac, jakżesma wu- 
czuła, że njichto jidze. 

— Pevno Morcin jidze! — smjoł sę Mjichoł. A Mar- 
ta skoczeła i panu postavjiła stołk, szertuchem go przo- 
de wotarłsze. Belósma wudbë, że pon chce wo jakii 

nogli roboce gadac, ale won mjoł co jinszigo v głovje. 
Rzekł tede tak: 

— Njeboszczik mój brat — njech mu Pon Bog dó njebo 
vjecznć — povjedzoł za żecó do mje: Po moji smjercć 
nje wutrzimosz Remusa na pustkovju, chocbe go dze- 
sęc konji cignęło! 

Vjidzoł jem na tę godkę jak Mjichałem cos strzęsło 
a jak Marta sę zchileła głębok nad svoją robotą. Całą 
chvjilę beło cecho jak v koscele, jaź ku reszce Mji- 
choł wodemknął gębę i rzekł: 

— Moc Boskó! Komu namjenjonć tego nje minie! 
Czimuż be Remus mjoł nekac z pustkovjó? Na gbur- 
skjim chlebje wurosł mocnigo gnota. Do robotć je do- 
bri. A te mankolije, co mu głovę nachodzą, te mu 
dobró bjałka venekó, chocbe le mjetelokjem, decht 
łagodnje. Tu më vszescć jego godkę rozumjejemć, 
a jakuż won sę z cuzimi ludzami dogodó? 

I patrzeł na mje wob tę godkę potcevi Mjichoł, ale 
jô nje wodrzekł njick. Tak gbur sę pitoł vprost: 

— No cuż, Remus, wostanjesz z nami? 

Jó wodrzekł: 

— Jak zimkovć robotć sę skuńczą, pudę v svjat! 

— Vjedzoł jó, że tak povjesz. Nje namovjom cebje, 
bom doł rękę njeboszczikovji. Żol mje jednak, że 
jidzesz. Żebes njigde nje żałovoł! Jak będze tvoja vo- 
ló, przińdzć po tvoje mito. 

Vstoł pon i szedł a jó vstoł za njim, pochvoleł Bo- 
ga i nekoł do moji leże. Nje vjem dloczego, ale nji 
mjoł jem wodvogji, żebe po ti rozmovje Mjichałovji 
i Marce v woczć vezdrzec. 


Robote zosevnć dobjeglć kuńca. A jak po Filipje 

bulvć mjelć zasadzonć, tej jô poszedł v svjat. Novi 
vamps, nogavjice i skorznje doł mje pon a dvadzesce 
talaróv pjenjędzi glińgotałć v moji kjeszinji. Wob- 
szedłszć całć pustkovjć, kożdimu jem doł rękę na wod- 
dzękovanjć. Kjej jem zaszedł do Mjichałóv, Mjichoł po- 
vjedzoł: 

— Bjej z Bogjem, Remus! Co komu namjenjonć, 
to go nje minje! 

Marta mocko wobskocała wogjiń na kominku jaż 
woczć mjała czervjonć, ale wobroceła sę, dała mje 
rękę i rzekła: 

— Bjej z Bogjem! 

Tak jó szedł. 

Pod trzema chojnami jesz roz jó wusodł i zdrzoł 
na to krolestvo dzecinnich lót. Przeboczeło mje sę 
vszetko: Pjec Nabuchodonozorovi, kula lvóv, staró 
dzekó jabłonka na mjedzć, chdzem dobeł na Golijace, 
Straszk v jizbje pod vjetrznjokami, Smjerc klepającó 
kosę za stodołą, Złi, co mje kuseł gozdzem v scanje, 
zelonć wokjenko nad moją leżą, pjes Gnjota i moje 
snć pod wukorunovaną jarzębjiną. Długom zdrzoł na 
jezoro, na chternim liskałe vjide i na budinkji pust- 
kovjó, pełne spokojnich ludzi, wu chternich mje beło 
dobrze, i na las vkoł, chturen do ti chvjile mje wod- 
grodzoł wod svjata. Tej jem vstoł, przeżegnoł sę 
i szedł v Jimję Boskji. Drogam vzął tę samę, chter- 
nąsma vjezła njeboszczika pana Jozva do grobu, dro- 
gę, chterna v mojim młodim żćcu kożdi roz tak częż- 
ką mjała vogę. Szedł jem przez las pomału, a kiej 
jem ju czuł z blizka granjć rzekji, tej jem sę bezmała 
że nje vćrzasł. Bo chtuż tam stojoł na brzegu rzekji? 
— Marta! 


Stojała cecho jak kam kol brodu i żdała na mje. 
A kjej jem naszedł, vēcągnęła do mje rękę a v ręce 
trzimała szkaplerz. Patrzeła mje smutno v woczć i rze- 
kła: 

— Jakó jô zabędlevó, Remus! Zabełam cë przć- 
vjesćc szkaplerz na drogę. A chtuż jinszi be cć go za- 
vjeseł? Tec jezdes serotą bez matkji i wojca i nji mosz 
njikogo na svjece. 

Tej dreżącimi palcoma rozpjęła mój vamps i mje 
zavjeseła szkaplerz na koszuli. Ale mje na tę ji godkę 
czężko sę zrobjiło, jakbem stojoł nad grobem przijace- 
la. Alem sę strzimoł całą sełą. A wona, jak mje szka- 
plerz zavjeseła, raptem wobje ręce zarzuceła na szeję, 
przecesnęła sę do mje i vebuchnęła takjim płaczem, 
że sę trzęsła jak list. 

Mje sę tede przeboczeło vszetko, co to dobrć dze- 
vczę zrobjiło mje dobrigo: Jak mje ze zomkovjiska 
sprovadzeło do dom v straszni vjeczor, jak mje wod 
zemstć Golijatovi wuchronjiło v ruchna moje sę wo- 
blekłszć, jak mje v czężkji choroscć ratovało dzeń 
i noc mje dozerającć. Spominającć to vszetko, jó ję 
przecesnął do sebje i głoskoł ji złotą głovkę. Prze tim 
jó wuzdrzoł, że v długjim ji varkoczu czervjenjiła sę 
stążka, chternąm przed tile lati kupjił dlo nji wod 
żeda Gabć. Tak jó sę ju vjęcij strzimac nji mogł i pła- 
koł z nją v gromadze. A zdovało mje sę, że las i jego 
mjeszkańce z nami płaczą i że vesokji zomkovjisko 
na naju patrzi, jak stari czarovnjik, chturen koże sę 
rozińsc dvoje krolevskjim dzecom. 

Jak ma sę vepłakała dosc tile, tej wona wode mje 
wodstąpjiła i na mje zdrzała woczoma, jak słuńce 
zdrzi po deszczu przez chmurć, A jô vjidzoł v ti chvjile 

jakó wona jednak snożó dzevczina i njico mje szep- 
tało do wucha: 

— Navrocć sę, Remus, nazod na pustkovjć! 

A wona rzekła: 

— Poj, Remus, do dom! Chtuż tam na svjece cć do- 
brze robjic będze? Chdze legnjesz do spjiku, chto cć 
dô stravć? Chto cę wopjerze i wobszije? Minje lato 
i smjegji wokriją zemję a mroze zgurdżą las. Chtuż cć 
dô dach nad głovą i zedel prze kominku? — Boczć, 
bjedni seroto, że cuzi ludze tvoji move rozumjec nje 
będą i nje będą vjedzec, jakji tć jes dobri i procovjiti, 
bo rozumjema tvoją godkę i znajema cę wod dzecka. 

—Poj do dom! 

— Vejle! Żebe nje stari tatk, chturen beze mje be szedł 
na ponjevjerkę i żebem sę Boga nje bojała, ludzkji vstid 
be mje nje strzimoł i bem szła z tobą i za tobą v svjat, 
jak dusza matkji, jak sostra, a kjejbes chcoł, jako bjałka 
tvoja na dnje dobri i na bjedę. Tero vjesz! — 

I zakreła woczć fartuszkjem, bo ji gvesno barzo vstid 
beło. 

Moja dusza pod timi słovami Martć topnjała jak lod 
pod cepłim wokjem słuńca na Matkę Boską Strumjan- 
ną. Vszelkó moc, jakom nabroł z ducha pana Jozva 
v Straszkovi jizbje, wopuszczała mje. Jô to czuł dobrze. 
Staró chata Mjichałovó, v chterni won svoje pjesnje 
vjeczorami spjevoł, vëdovała mje sę jak raj, do chter- 
nigo anjoł v wurodze Martë mje roczel. Strach mje 
broł przed cuzimi ludzami, chternich jô tam napotkom 
za naszimi jezorami i lasami. Wobroceł jem sę v teł 
i vezdrzoł na trakt, chternim më njedovno vjezlć tru- 
mę z całem pana Jozva i vjidzoł jem starodovni ka- 
minje stojąci stroną jak zbrojni ricerze, co mje trzi- 

mele drogę wotvarłą vprzode i nazod, żdająci na moje 
słovo. V ti chvjile zaszorzeło na rzece a jô wuczuł za 
sobą granjć skrzideł kołpjich. Z gorć rzekji wone płi- 
nęłć, bjołi, vjelgji, krolevskji, jaż sę stanovjiłć i zaczęłć 
svojimi dzivnimi woczoma na naju patrzec. Na vez- 
drzenjć jich woczu wodrazu słabosc ze mje spadła 
i letko mje sę zrobjiło jak vandrovji, chturen z cemnigo 
lasu vebłądzi na vjidnć pola. Serce mje v pjersach 
scvjardnjało jak stol. Tedem rzekł: 

— Marto! Jakuż wutrzimjesz dzeką gęs, kjej wopu- 
szczó latovć gnjozdo? Jak strzimosz żoravja, kjej vć- 
bjije jego godzena? Jak przemuszisz worzła, be z ve- 
sokjigo kaminja zeszedł mjeszkac v dolinć, chdze sę 
dobetk pase? Za vami na pustkovju, serdeczni tova- 
rzisze lót młodich, tesknjic będę a może i płakac, ale 
wostac z vami nji mogę. Moc mje cągnje njevjadomó 
i voló mocnjejszó njiże moja. Pon Bog vje czimu i jak. 

I vzął jem sę i szedł mocnimi krokami do brodu. 
Z gorć zdrzało na mje zomkovjisko jak czarovnjik, 
chturen svigo dokozoł. 

Za rzeką wobezdrzoł jem sę jesz roz. Tam przeką 
drzév i chrostu cofała sę pomału dobró Marta. Sztołt 
ji vdzęczni to wukozivoł sę to gjinął mjedze drzevami, 
a kjej ju le beł cenją szemarzącą v zelenjiznje, tej jesz 
chvjilami jak krev serdecznó zaczervjenjiła stążka v ji 
varkoczu — mój dorunk. 


Kuńc pjerszigo dzelu. 


DRUGI DZEL 
NA VOLI I NA NJEVOLI 


XVI 


Jak Remus sę vzął do hańdlarstva. 


Przeszedłszć rzekę, zomkovjiskjem podszedł jem lasem 
v svjat, chturen tero przede mną sę wotmikoł. Strach 
i Nodzeja szłć wokoma mje i mje do wuszu szeptałć 
svoją przórodzoną godką. Wucekłć noprzod, kjej jem 
z daleka wuzdrzoł mołigo człovjeka z długą brodą, 
zgjętigo pod mjeszkjem, chturen won na plecach njosł. 
Zaru mje przeszło do głovć: 

— To będze żid Gaba! 

Jak ma sobje naszła krocij, tej żid na svój sposob 
pochvałeł Boga, a potim stanął i na mje zdrzoł. Jó 
przestanął też i rzekł: 

— Jak sę mjevosz, Gabo? 

Tero won mje poznoł po moji godce, zrzuceł z ple- 
cóv mjeszk na zemję, wuchvaceł mje za wobje ręce, 
skokoł i sę szętoleł jak głupi. Jak sę wuspokojił kąsk, 
tej zaczął krzikac: 

— A! To te jes nen Remus, parobk z Lipińskjich Pustk, 
co mje retovoł wod mokri vodć! Aj vaj, jak jô sę ce- 
szę, że cebje na woczć vjidzę! A jakji tć wurosł dużi! 
Mogłbes mje na bomelku nosćc prze zegarku. Co za 

frejda! Szmonces berjonces! Moja bjałka i moje dzecć 
vjedzą, żes të jim tatka wuretovoł wod mokri vodë. 
Vszescć wonji: bube, mame i zejde delebe sę zabjic 
za cebje. A jó cę tile lót nje vjidzoł na woczć! Poj! 
Sadnjema na muravje i pogodoma, bo jakuż momć sę 
jinaczi sobje naceszćc? 

Tak jó sodł z njim v gromadze, alem rzekł: 

— Lecho będze sę nama dogadac, bo të moji godkii 
nje rozumijesz. 

Won vjęcij zgodł njiże rozumjoł i wodrzekł: 

— To jó cć będę povjodoł. Kjileż to zim przeszło nad 
svjatem, jakżes të mje v gromadze ze storim Mjicha- 
łem zavroceł wod przerębla! Wurosł jes dużi i mocni. 
Jó zgodnę: Te jidzesz do Lipna dac na zopovjedze z ną 
snożą dzevką, chterni të kupjił wode mje nę stążkę 
czervjoną! 

Ale jó na to krąceł głovą im rzekł: 

— Jô nje-jidę na zopovjedze davac, lem sę wod- 
dzękovoł z pustkami i vszetkjimi ludzami na njim żi- 
jącimi, bo jó jidę v svjat. 

Won na to beł cecho, le'zdrzoł mje długo v woczć, tej 
położeł mje rękę na reminju i rzekł: 

— Remus, przeboczeł të so, com cë v nen czas mo- 
vjiłv chlevje? 

— Vjem! — wodrzekł jem. — Të povjedzoł: Remus, 
ma jesz roz lepszi hańdel zrobjima, ma dvaji. Tobje nje 
je napjisanć, żebes na pustkovju prze konjach i pługu 
dożdoł sę sevi głovć. Tak movji tvoja planeta v tvo- 
jich woczach napjisanó... I dzivno mje, żes tć to vjedzoł. 

Gaba pokjivoł głovą i povjedzoł: 

— Stari żid vjele vanożeł po svjece ze svojim piń- 
dlem. Vjele ludzom zazeroł v woczć, wuszoma vjele 

jich godkji słuchoł. Żid vjele mesloł, ale nje movjił le 
to, czego ludze z chęcą słuchają... Bo żid chce zrobjic 
geszeft. A jakbe mogł robjic geszeft, żeli be ludze sę 
gorzilć na jego godkę? Jô zaru vjidzoł, że cë z woczu 
jinaczi patrzi, njiże nim robocim ludzom na pustkovju. 
Jô cë povjem: Ruchna te mosz parobka, ale z woczu 
cć patrzi jak tim, co po ludzkich plecach na konja so- 
dają. Nu, nje gorz sę, Remus, ale jó vjem vszetko. 
Wovcę cignje do wovce, psa do svojigo rovnigo a 
vjilka do vjilczece. Meslisz tē, że jakji parobk woczć 
be podnjosł na pańską corkę? Nje! Bo jakuż wona mó 
sę jimu vjidzec, kjej won voli svoję Karolinę — na ten 
przikłod — z mocnimi pjersami i czervjoną gębą. Ale 
te Remus — jô vjem — bełbes bezmała żócć straceł za 
nją. Jakji të gjevałt zrobjił v koscele na ji zdovanju! 

Mje v ti chvjilć mocko zagorzeło, że chaja zazeró 
v popjołć moji spoloni svjątinji serca. Tak jó vstoł bez 
słova be jisc. Ale won jak żaba sę zavjeseł wo mje i 
proseł. 

— Nu, nje movjił jô, żebes sę nje gorzeł? Vjidzisz, 
że mom recht. Ju tvoja vjilczó notera sę burzi. Sadnji 
i vjerze mje, że jó ce żiczni. Tec kjejbe tvój nje tile 
wojc ale dżadulk żeł, mjołbem tvoje lata. Jô nje chcę, bes 
sę na mje gorzeł, bos mje bjednimu żedu żócć retovoł. 
Sadnji, Remus, bo bes żałovoł pozdnji, żes dzis nje 
chcoł słuchac storigo żeda. 

Won beł takji przć tim smjeszni, że mje jankorka 
wominęła i jô sod}. Tej won vjidzące, że jô sę wuspo- 
kojił, stanął nade mną i chvjądającć sę, muskoł svoję 
długą brodę, jak jakji krosnję lesnć. Ku reszce sę pitoł. 

— Cuż të tero będzesz robjił na svjece? 

— Jó jidę v svjat! 


— Nu, co znaczi «jidę v svjat»? Svjat je vszędze ten 
som, co tu na tim molu v lese. Njicht cë zadarmo nje 
dó anji jesc anji pjic. Ko jednak muszisz mjec na noc 
dach nad głovą i muszisz detka zarobjic. Cze tć chcoł 
v służbę vstąpjic do gbura? 

— Nje! 

— Mosz tć jakji sposob? 

— Mom dvadzesce talaróv. 

Na te słova żid pomedetovoł, położeł polc na svojim 
długjim nosu, vEtrzeszczeł na mje woczć, jakbe mje 
mjoł jaką vjelgą provdę povjedzec i rzekł: 

— Słuchej tero mje! Bo jó znaję svjat. A nje movji 
njick, le poj ze mną prosto do Lipna. Cuż jó cć rzekł 
na pustkovju przć ni worędzć? — Ma dvaji zrobjima 
jesz lepszi hańdel. Poj i zdej sę na mje a będze vsze- 
tko dobrze. 

Przepjił sę Gaba do mje jak pjijovka i provadzeł mje 
ve vsë prosto do szkolnigo. Ten mjeszkoł v mołim bu- 
dinoszku, stojącim v wogrodze pełnim kvjotkóv. Na- 
procem po drugji stronje drogji łiszczoł sę dvor, ten 
som dvor, v chternim przed kjile lati krolevjonka moja 
roczeła mje czervjonim jak krev vjinem. Jak ve snje 
jó szedł ze żedem stopjenje v gorę do moli jizdebkii. 
Mjała wona le jedno jedine wokno, a kjej jem vezdrzoł 
przez nje, cepłó krev mje do serca zalecała: Tam v wo- 
grodze naprocem moja krolevjonka za rękę provadzeła 
małe dzecko po stegnje. Żid sę wusmjechoł i pitoł: 

— A chdze të wostanjesz dzis wob noc? 

— Jô nje vjem! 

— Ale jô vjem. V ti jizdebce. V nji też będzesz mjesz- 
koł. — A cuż të będzesz robjił jutro? 

— Jó jesz nje vjem. 

— Ale jô vjem, jó cë povjem. Të veznjesz karę na 
jednim kole, vladujesz na nję tovarć i pojadzesz v svjat, 
wode vsć do vsć. I będzesz ludzom przedovoł pjękne 
ksążkji wo Genovefje, a dlo bjałk guzikji i njitkji. A co 
te zrobjisz dzis? 

— Nje vjem. 

— Ale jô vjem! — Te kupjisz wod żeda Gabć jego 
tovarć, chterne won tu v pińdlu mó, i te, co won mó 
krom tego złożoni wu pana szkolnigo. Zapłacisz za 
nje tile, co pon szkolni povje, kjej je przedtim wota- 
ksuje. Bo Gaba mó ju lata i muszi jisc na deputat, bo 
nogji go nje chcą njesc. Tile sę nachodzeł przez dłu- 
gji lata. Tej poprosisz pana szkolnigo, żebe cë jesz 
do tego zapjisoł tovarć, chternich żid przedavac nji 
może: ksążkji do koscoła, różańce, co lud kaszubskiji 
potrzebuje. I co tć jesz zrobjisz dziso ? — Zaarandujesz tę 
jizdebkę, bo kożdi hańdlorz muszi mjec svoje dodom, 
chdze jego firma mjeszkó... 

Stało sę, jak żid movjił. Naszedł pon szkolni i po- 
vjedzoł, że rada Gabe je dobró. Za tovor kozoł mje 
zapłacćc połovą mojich pjenjędzi z kjeszinji. Jó sę pod- 
doł vszetkjimu, bom so wuvożoł, że vanożenjim po 
svjece za hańdlarza nolepji dotrzimom słova danigo 
njeboszczikovji panu Jozvovji na smjertelnim łożu. 

Na woddzękovanju rzekł do mje Gaba: 

— Remus! Wu vaju Kaszubóv je zveczoj stari vepjic 
litkup, kjej zrobjisz jakji geszeft. Nu, jak më momć vë- 
pjic litkup, kjej te nje pjijesz, jô nje pjiję i pon szko- 
lni nje pjije. Lepji będze, kjej sę wuroczema mądrim 
słovem. Jó cę nje woszukoł, tć mje rzitelno zapłaceł: 
vszetko je v porządku. I to cć rzekę: Tvój geszeft pu- 
dze dobrze, ale jó sę boję, że tvoja vjilczó notera na- 


179 


robji cë jinszich kłopotów, jakjich moja żedovskó mje 
be nje narobjiła. Ale na to nji ma radć. Gęs mó jinszć 
pravo, les mó jinszć a jastrzib jinszć. 

Tej won mje jął wuczóc mojigo novigo rzemjęsła. 
Doł mje kalandorz, v chternim bełć zapjisani vsze- 
tkji jarmarkji i wodpustć, na chterne jó mjoł vjezc 
mój tovor. A radzeł mje nje nosćc go na plecach, le 
vozćc na karze, bo to mje lepji słuchó. 

Ve vjeczor, kjej jô pjerszi roz v żëcu kłodł sę pod 
cuzim dachem do spanjó, mjesądz svjeceł do moji jiz- 
debkji. Naprocem po ni stronje vjeskji drogji szklełć 
sę wokna pałacu, v chternim mjeszkała moja dovnó 
krolevjonka. Czas minjoni spravjił, żem mogł wo nji 
meslec bez bolu serca. Nad dachem pałacu z nocnigo 
njeba mrugałć ku mje gvjozdć, te same, co na pustko- 
vju za lasem. A jô zdrzącć na nje, vjedzoł, że moje 
drogji v njich napjisanć jisc muszę i że proce mje 


v njich namjenjonć zrobjic muszę, bo vszetko to vo- 
16 Boskó. 


XVII 


Remus jidze v svjat v gromadze 
z muzikańtem Trąbą. 


V zal jem tede jednigo dnja svoję karę z tovarem i ka- 
rovoł v svjat. Jesz jem nje dokarovoł do lasa, a ju na- 
szedł jem grocza Trąbę z Lipna. Na plecach łiszczała 
jimu złotavó trąba, a pod pochą trzimoł ve varpjanni 
torbje łęczk i skrzepjice. Mali to beł chłop ale chvatkji 
jak żevć srebro. Może jimu też beło jinszć poprovdze 
przezvisko, ale ludze go le Trąbą vołelć a jego bjałkę 
zvele Trąbjiną. Wobroceł won sę i na mje żdoł. 

— Chdziż to Bog cę provadzi, Remus? 

— V svjat! 

— Mje też! — rzekł Trąba. — To nom droga jedna. 
Możema jisc v gromadze i ze sobą karbac. 

— Jakuż ma moma ze sobą karbac — wodrzekł jem 
—kjej tć moji godkji nje będzesz rozumjoł, bo jó mom 
jęzek skażoni wod wurodzenjó? 

— Tak të do mje nje gadej! — wodrzekł Trąba. — Bo- 
czć: Co moje skrzepkji spjevają i co moja trąba graje, 
to jô rozumjem vszetko. A nji mjołbem rozumjec tvoji 
godkji ludzkji? 

—kjej tak, to gadejma! 

—Jó rozumjem — rzecze Trąba — co bor graje i co 
rzeka spjevó skoczącó gorą młlińskjigo koła, a nji mjoł- 
bem rozumjec godkji jęzeka ludzkjigo, chocbe tak ska- 
żonigo jak tvój? 

I krąceł głovą muzikańt Trąba, bo i mjoł provdę, jak 
jô sę tego doznoł wob długji lata naszigo vanożenjó. 

Tak ma tede szła przez las całi sztek wokoma sebje, 
jaż słonuszko vćszło vesoko na połnjé. Tej stanovjiła- 
sma sę v gęstich chojnach i sadłasma na mechu. Trą- 
ba zaro vćdobeł z torbć butelkę ze szperetusem, po- 
cignął sporo i mje podoł, movjącć: 

— Na, Remus, i sę napji! 

Ale jó wodezvoł: 

— Napjile sę som i njech cć będze na zdrovjć, bo 
jô gorzołkji nje pjiję! 

Won sę nje rozgorzeł, że mu wodmovjom, le po- 
cignął jesz roz i rzekł: 

— To njech będze za cebje, żebes nji mjoł krzivde. 
Bog z tobą, Remus! Nje pjijesz gorzołkji. Ale to nje 
je dlo muzikańta takji zveczoj. Kjej graję na vjeselu, 
wobrazilćbe sę państvo młode, kjej bem nje vćpjił na 
jich zdrovjć. Kjej mje kurzatva nańdze v polu, czim 
bem sę rozgrzoł? A kjej jidę na noczęższi termin, to 
znaczi do moji kochani bjałkji Trąbjine, ach, jak mje 
potrzeba pocechć, bem strzimoł! Sto krokóv wod 
checzć veznę jednigo, na przededvjerzu dregjigo, a z 
lecirzem v ręku trzecigo. Tej jô ju nabroł cerplivosce 
tile, co skora wosła Mackovigo. A ti not barzo z moją 
bjałką! Ko të, Remus, nje jes żenijałi? 

— Nje! Jô sę też żenjic nje będę! 

— Ha, ha— rozesmjoł sę Trąba. — Na ten żort jô mu- 
szę jesz jednigo vepjic! 

A jak vepjił, tej rzekł ze smjechem: 

— Nje będzesz sę żenjił! Tak jô też mesloł. Bo vej! 
Cuż mje po bjałce? Jezdem jak skovronk v polu i jak 
smjecoch na vjeskjich drogach. Nje wusedzę na molu. 
A jednak jak na cę sidła założą, to cę wuvędzą. Bo 
bjałka, boczć, choc to njibe słabć stvorzenjć, ale prze- 
mislnoscć mó v jednim polcu tile co chłop v cali gło- 
vje na ten sposob. Njech mje butelka v kjeszinji vë- 
schnje wod razu, żeli vjem, jak jó sę dostoł v svjęti 
stan małżeńskji, bo dobrą volą to nje beło. 

Tej całą chvjilę pozeroł na mje z wuvogą i rzekł: 

— Zełgołbe, chtobe movjił, żes të pjękni wurode. 
A godka tvoja głupim sę będze zdovała smjesznó. Mo- 
że to cę wuchronji, ale barzo vątpję, bo bjałkji nje 
mjerzą chłopa anji korcem, anji mjarą. A nożadnjeszi 
czasem mó wu njich novjęcij szczescó. Tede rzekę cć: 
Bronji sę, Remus, rękoma i nogoma, bo nacuż nom z 
bjałką sę zrzeszac przed svjętim vołtorzem, takjim va- 
nogom i smjecochom jak ma dvaji? 

— Mosz provdę! — rzekł jem. 

— Le nje mesl, żebem nje wuvożoł najigo stanu! Tak 
nje! Sedzą sobje tam gburzć v Lipnje na svojich wo- 
borach. Jó jim nje zodroszczę. Njech seją, njech worzą! 
A jó trzimom z Panem Jezusem, chturen jak to staró 
pjesnjó movji: 

— voloł po svjece vędrovac, 
njiże krolom krolovac. 

Po takji godce mój tovarzesz porvoł sę do trąbć, 
przósadzeł ję do gębć i jął tim drzemjącim chojnom 
grac, jaż te wodecknęłć i zavtorzełe mu vjesoło. Na 
to z njeba vesokjigo rozesmjało sę słonuszko do Trą- 
bovigo granjó, do tich chojn i do naju wobu bjedokówv. 

Po tim wodpoczinku vzął jem svoję karę v ręce a 
Trąba svój tłomoczk na plece i poszłasma v drogę. 

— Chdze të meslisz wostac wob noc? — pitoł sę Trą- 
ba wob drogę. 

— Nje vjem!-- wodrzekł jem. — Pon Bog doł pogodę 
cepłą, to vćspję sę na polu. 

Trąba pokrąceł głovą. 

— Jak nji ma jinszi radć, to rod vćspję sę v polu jak 
zajk. Ale człovjek jednak noprzod szukó dachu nad 
głovą. Jô cë co povjem: Do vjeczora zańdzema na fol- 
vark Zvadę, chdze wobaji zarobjima. Të tam vćzbę- 
dzesz co z tvojich tovaróv a jó zagraję dzevczętom i 
parobkom do tuńca, to będę mjoł też co vzątku. Na 
noclig pudzema do storigo młina njedaleko folvarku. 
Tam naju njicht budzóc nje będze, przenomnii nje lu- 
dze żijąci, bo młin wod vjele lót ju nje chodzi, a lu- 
dze movją, że tam stroszó. Cze të jes bojąci, Re- 
mus? 

—Nje! Jó sę nje boję. 

—Bo vjidzisz. Ze mną to je tak jak z nim żedem. — 
Szedł żid nocą przez las a beło mu straszno. Tak vsa- 
dzeł czopkę na kjij i rzekł: — Dvaji są dvaji! — Ve dvoj- 
kę jó sę też nje boję. 

Zaszedłszć vjeczorem na nen folvark, jô tam mjoł 
mój pjerszi zorobk. Mojigo tovarzesza vzęlć parobcć 
do stodołć, chdze na klepjisku spravjilć so tuńce. Ju 
beł dovno czas spac, kjej szpektor zrobjił zabavje kuńc, 
że to njibe roboci dzeń. 

Tak ma sę zabrała do tego mlina; jô z dvuma pę- 
kami słomć na moji karze a Trąba z letką forą svo- 
jich dvoje jinstrumańtóv na plecach. Tę słomę delë 
nom ludze na leżą ve młinje. Jeden z nich ludzi, stari 

dżod, co pevnje ju na szarvark nje chodzeł, przóstą- 
pjił do naju i rzekł: 

—Jó vaju kąsk wodprovadzę, bo to pevnje ju wos- 
tatni roz, że takjich jak va dvaji na folvark vpuszczają. 

— Jakuż to? — pitoł Trąba. 

—Pojtale, to vama vszetko wopovjem. Jô stari anji 
do robotë, anji do tuńca, a jednak wusnąc nji mogę. 

Tak ma szła v gromadze ku młinovji. 

— Njedalekó droga! -- zaczął gadac stari chłop. — Jó 
stari strupjałi grzib duńdę tam bez wodpoczivanjó. 
Kjej mlin, jak to dovnji, wobrocoł svoje koło, to kle- 
kot czuc beło ve dvorze. A jó sę ceszoł, że won tak 
procuje vjerno dlo naszigo pana. 

—Jó so nje vdarzę — rzekł Trąba — żebem vjidzoł 
młin v roboce. 

— Ale jô pamjętom dobrze. Vë tu le v długjich la- 
tach czasem zazerelć, bo takji vjelgji państvo, jak na- 
szi, sprovodzelć so muzikę z mjasta, kjej jim sę za- 
chcało vjeselenjó. Zaczęło to sę, jak nasz pon sprova- 
dzeł so bjałkę ze svjata, chterna klekotu młina słuchac 
nji mogła. Dzevkji z dvoru povjodałć, że jak mucha 
szła po woknje, to panji beło jakbe tamrotovi voz tur- 
kotoł po kaminjach. Dlotego młin stanąc muszoł. Kjej 
go po latach znovu zapuscóc chcelć, koło młińskji 
żodną mjarą nje chcało sę wobracac. 

— To kara Boskó !— rzekł Trąba. 

— Ti wudbć më belć vszescć, më ludze szarvarkovi. 
A to sę pokozało jesz vjidnji, bo jak młiń stanął, tej 
zemja woprzestała rodzćc. Sin i dvje corkji wurodzełć 
sę naszimu panu, dvor rosł, ale stodołć stovałć sę wod 
lata do lata za dużć, bo nje beło co v nje kłasc. Le 
dvor, jak jem rzekł, robjił sę vjększi. Dlo panji, co 

nji mogła czuc marszu muchć po woknje, pon vëbu- 
dovoł novć skrzidło, be mjała lepszi bezpjek. Ztąd 
vjeczor kole vjeczora beło czuc muzikę, bo zjeżdżelć 
sę gosce. Ale to nje bëlë naszi. Wonji gadelć rożnimi cuzi- 
mi godkoma, chternich ma prosti ludze nje rozumiała. 

Bivało, że zaprosilć dzecć do spjevanjó przed gos- 
cami abo jaką storą bjałkę, be povjodała bojkji. Tej 
wonji vszescć wobstąpjilć jich i sę dzevovelć, że jesz 
takó mova je na svjece jak nasza kaszubskó. 

Ale som pon wudovoł, że ji nje rozumie. Jô v gło- 
vę zachodzeł, jak to mogło bóc. Tec znoł jem jego 
starka i wojca i samigo pana wod dzecka, a njigde z 
nami nje godalć jinaczi jak po naszimu. Bodejże wod 
początku svjata abo przenomnji wod potopu — bo tej 
sę vszescć ludze vćtopjilć — sedzała jich rozga na ti 
zemji. Vjarę mają naszą. Ale przezviska jich jô nje 
vemovję — njech ludze wo njim zaboczą — bo jutro 
pon nasz te młinć, vodć i lase i całą zemję przedaje 
przevandrom z njemjeckjich krajóv. 

Ale mje na taką godkę storigo chłopa sę czężko zro- 
bjiło, bom so przeboczeł, co mje njeboszczik pon Jozef 
na smjertelnim łożu povjedzoł: 

— Naszedł njeprzijocel wod zochodu i wurivoł nom 
kraj za krajem, vjedno jidącć na vschod słuńca. Tak 
przeszedł Wodrę i morzeł sę noparce ku Vjisle i doparł 
svigo! 

Rzekł jem tede do Trąbć. 

— Dopitejże sę jego, czimu nje jidą do pana z prozbą? 

Stari chłop wodezvoł: 

— Poszłasma do njego, poszła: Mjotk i Novc i Labuda 
stari i drudzć. Ale won vćnekoł nas. Beł tam wu njego 
takji peszni pon z mjasta z czornimi woczoma i z czor- 

ną brodą. Jô nje vjem, ale won mje przeboczoł wob czas 
naju rozmovë Lucepra wobleczonigo v pańskji ruchna. 
Ten le vëszczerzoł zębë i rzekł do naju godką naszą: 

— Nje mąceta, ludkovje, vaszimu panu v głovje! Vje 
won som co robji. Wuvożtaż, zemja to je takji tovor 
jak na przikłod tvoje celę. Kjej chcesz, możesz je prze- 
dac komu volô z głovą i wogonem, bele cë dobrze za- 
płaceł. 

Tak jô sę wosmijeleł i rzekł: 

— Veboczce, panje! Jó jem prosti człovjek i movję 
svojim prostim rozumem. Na tim majątku pod lasem 
leżi smętorz, na chternim leżą v zemji njeboszczicć 
przodkovje naszigo pana. Czeż to też je tovor? 

— To sę vje! — wodrzekł nen z czorną brodą.—Zemja 
płotem wobgrodzonó mó svoję vortosc, bo możesz na 
nji bulvć sadzóc. Ale ni truposze v zemji vortoscć nji 
mają, bo njicht be za njich fenjiga nje doł. 

I smjoł sę nen pjekjelnjik vszetkjimi zęboma. Ale 
nasz pon porvoł harap i zamjast na njego zamjerzeł 
sę na nas i Vvrzeszczoł: 

— Pochadejta huncfotć, bo vaju spjerzę jak psóv, va 
mamutć! 

Ale nen wobleczoni za pana Luceper go ręką zatrzi- 
moł i sę rzechotoł: 

— Jidzta tero, ludkovje, bo pon sę gorzi. Mó won 
dosc kłopotóv a va psujeta mu dobri handel. 

Na to zrobjiło mję sę srodze markotno, tak jem vzął 
sę i rzekł: 

— Pojta ludze! Tu cnota je tovarem i dobrć jimję 
wu Boga i ludzi. 

I ma szła. Ale nen czorni pjekjelnjik za nami vołoł: 

—kjej takji tovor mosz, probuj go przedac na ren- 

ku. Woboczisz, że cë nje dadzą tile na povroz, żebes sę 
mogł bezpjeczno povjesćc. 

Skora na mje cerpła i straszno miję sę zrobjiło na takji 
bluznjerstvo. Drugjim tak samo beło, tak żesma vćszła 
nje pochvalivszć razu Pana Boga. A jak ma ju stojała 
na przededvjerzu, wokno sę v pałacu wodemkło i nen 
som njezbednjik vołoł: 

— Hej, ludze! Przińdzta jutro na litkup po zochodze 
słuńca. Kożdi chłop dostanje talara a kożdó bjałka 
bestrą chustkę. Na pamjątkę. A poczestunk będze jak 
na vjeselu! 

Ale ma so dała na to mocko rękę i dalibog, że na 
nen poczestunk nje pudzema, bo naju za barzo wobra- 
zeł. Bivało, że njeboszczik nasz stari pon naju vćszka- 
lovoł wod złodzeji, wodrzemjechóv, pjekjelnjikóv, po- 
gan, ale nom njigde takjigo brzedkjigo przezvjiska 
nje doł jak: mamutć! Szkolni nom povjedzoł, co to 
znaczi: Kjedes, za Boga Wojca, żeł na svjece stvor 
dzesęc razi vjększi njiże słoń. Kosce tego zvjerzęca 
nalożają chdzeroz przć kopanju torfu głęboko v zemji. 
Ząb jego trzonovi beł bodej takji dużi jak stępa a serz- 
chel na njim jak gęsti krze grabovjine. Z taką żadną 
wukozką njigde nje bełbe naju porovnjoł stari njebo- 
szczik pon. To też ma straceła vszelką wochotę, bo 
choc to nasz pon a ma jego ludze, to njech vćszka- 
luje i vebjije, ale wobrazóc nas tego njech nje robji. 

Wumęczeł sę stari svoją godką, że jaż muszoł sad- 
nąc na mjedzć i sę vćsapac. A jak sę vćsapoł, podnjosł 
rękę. 

— Tam za tą drogą, co vdłuż rzekji provadzi, ve 
vądole stoją mlin i pjiła. Kjejbe nje beło tak cemno, 
vjidzelóbesta dach, co zeza gorkji głovę vetikó. 

XVIII 


Jak Remus ve mlinje na strachu dobeł. 


Vadot głębokji beł a v njim z mocnim granjim pli- 
nęła rzeka. Muszała wona njesc vjele vodë, bo naszedł- 
szć ma sę doznała, że za czasu svoji proce pędzeła 
mlin i pjiłę, jedno za drugjim. Jak checze stolimóv v 
bojce, tak v komudze nocni stojałć szop zataconć ve 
vądole i przeczupłć do rzekji. Chdze tu so vćszukac 
leżą? 

Tak Trąba rzecze: 

— Vjesz co Remus? Jidzma na noc do pjiłć. Ve młinje 
bełobe mje straszno. Bo tam stoji tile rur i koł zębo- 
vatich, a do tego je tile cemnich nortóv, v chternich 
bjes jakji mogłbe bóc zataconi, że jô bem sę bojoł. 

Tak ma veszła do pjiłe. Brama do nji stojała wodem- 
kłó, ale kjej jesma veszła, cemnosc naju przëjęła jak 
v grobje. I takóż ceszó. V jednim kuńcu po długjim 
patrzenju dozdrzec sę dała vjelgó pjiła, zaredzevjałi 
zębć nadstavjającó długjimu camrovji drzeva, chturen 
jak smok przedpotopovi cignął sę przez całą szopę. 

Trąba mje v ti cemnoscć wuchveceł za łokjec i rzekł: 

— Remus, czo brace! Cemno też v ti szopje, że łbë 

sobje strącema, a z wognjem to besma, Boże bronji, 
mogła zapolëc tą starą latarnją. Zladuj lepji nasze dva 
pękji słomć tu na dzarnje, a ma pożdejma, jaż sę kąsk 
rozvjidnjeje. Cepło je a momć czas. Vnetk ksężec viń- 
dze nad vądołem, bo choc zvjerzovó gvjozda mrugó 
nad rzeką, nje roznekó wona ti cemnoscće. Tec noc 
długó a vespjimć sę jesz do tile. 

Vjidzoł jem, że Trąba sę kąsk boji i wuczenjił jem 
mu do voli. Sadłasma tede kożdi na jednim pęku sło- 
më. Trąba vedobeł svoje skrzepjice i jął novą stronę 
nacągac. 

Pocuż tć to robjisz? — pitom sę. 

— Kożdć stvorzenjć — wodrzekł Trąba — bronji sę 
svoją przerodzoną bronją. Voł rogoma, vjilk zęboma. 
Czimuż muzikant nji mjołbe sę bronijic muziką? 

— Wod czego tć bes sę chcoł bronjic? 

— Wod vjilka, wod wukozkji, wod czego not będze!— 
wodrzekł Trąba. — Boczć Remus: Muzika to je bronjó 
mocnjejszó njiże kjij, strzelba abo kanona. Cuż zrobjisz, 
kjej cć kjij pęknje abo strzelba nje spusci? Cuż zro- 
bjisz jak v granju strona pęknje? — Dlotego nacągom 
novą stronę, bo staró ju nje beła pevnó. Bo skrzepkji, 
boczć, to moja strzelba, a trąba to moja kanona. 

Smjeszno mje sę zrobjiło, kjej jem so wuvożoł, cobe 
to beło za vojsko z takjimi strzelbami i kanonami. 
Trąba, choc to beło jesz cemno, wuzdrzoł smjeszka 
na moich licach i sę gorzeł. 

— Vjidzec! — rzekł — żes të, Remus, wurosł na pustko- 
vju za jezorami i lasem. Bo bes vjedzoł, że krol David 
żedóv, że to narod bojąci, wuzbrojił v trąbć i njiczim 
vjęcij le granjim grebi murë mjasta Jericho vóvrocel 
na rębć. A jó cć rzekę jesz jedno: Jak jó tak graję ze 

serca, to mje jakbe co wosamętało i jó takji smjecoch 
żorotni czuję v sobje taką moc, jakbem mogł dębe 
vćrivac. A kjejbe słuchelć mojigo granjó tesące ludztva, 
to mogłbem jich wosamętac i pędzóc, chdzebem chcoł, 
jak vjater, kjej na jeseń porvje lestóv chmarę i jadze 
z njimi chdze chce. 

Prze tich słovach vstoł Trąba i vecignął rękę do 
gvjózd na njebje. A mje won v ti chvjilć vćdovoł sę 
dużi i pełen sełe. Mjesądz pravje jak dużó czervjonó 
kula vëszedł nad spichem vądołu i wosvjeceł mu bla- 
de skarnje, z chternich szklełć woczć jego jak gvjozde. 
To nje beł Trąba, chturen sę bojoł jesz przed chvjilą 
vińsc do pjiłć i v Jese mje rozprovjoł wo svoji bjałce 
wokrutni i wo pocesze, chterną pjijoł z butelkii. 

Ale czim sę rozvjidnjivało z mjesądzovich parminii, 
tim barżij won sę gurdżoł i stovoł znovu żorotnim 
i mołim Trąbą. Ku reszce rzekł: 

—Poj, Remus! Dosc ju vjidno. Wuszekujma so noclig. 

V pjile przez małe wokno bez szib tile vjidu docho- 
dzeło, że mogłasma sę rozezdrzec. Dochodzeło go też 
kąsk i przez skałć v scanach z deli zbjitich na vjązarku 
z grebich balk. Strzodkjem leżoł nen vjelgji camer 
szari i molami svjecąci strupjałim drevnem. 

Trąba cos grzeboł v norce naprocem wod zaredze- 
vjałi pjiłë, co ku nama z daleka veszczerzała jakbe 
sprochnjałi zębć, tej rzekł: 

— Mom dlo naju norcik bezpjeczni. Pojle tu, Remus, 
z tvojim sposobem. Jeden pęk słomć dlo cebje a jeden 
dlo mje. Svoję karę możesz wod boku wustavjic. 
Vjedno dobrze spac za szańcą. Tvoje szkaplerze, co 
je mosz na karze, tvoje rożańce i nobożnć ksążkji bę- 
dą naju bronjic z ti szańcć, a moja strzelba i kanona 

zeza szańcć. A tej jesz tvoje dużć pjęsce i wopjeka 
Boskó nad nami: movji, cze krol pruskji abo ruskji 
taką starżą mają, kjej legną v svojich verach? Czimu 
tć też njick nje godosz? 

— Jô sę wodnęceł godanjó, bo mje njicht nje rozumie. 

— Cuż tć tam znovu bredzisz? Moje skrzepjice mo- 
vją godką drevna i wovczich flakóv, a moja trąba gra- 
jącą blachą, a jô jich rozumjeję, a cebje bem nji mjoł 
rozumjec? — Provda, kąsiczk ce Pon Bog tvój petel 
krzevo nastavjił, ale petlujle svoją godką a nje stój 
jak ta żoga tam v tele ze zaredzevjałimi zęboma, jaż 
straszno patrzec. 

Ale nje żdoł Trąba, jaż co rzeknę, bom wukłodoł 
pravje naju legovjisko, le som petlovoł dalij. 

— Jak to dobrze, że ta broma mó tile skał, a to wo- 
kjenko zjachało v rzekę i vędrovało v svjat! Nje za- 
duszema sę, bo svjeżi vjater będze lotoł wod brome 
do wokjenka i na wodlev. 

Po ti godce przćstąpjił do wokjenka, spjął sę na 
polce i vEzeroł długo. Potim wodstąpjił, kręceł głovą, 
legł na słomje wokoma mje i tak povjedzoł: 

— (Co ten stari chłop tam godoł, że ten mlin długji 
lata nje chodzi, to vjera łeż. Nasedzoł jem sę ve mlinje 
v Lipnje vjele razi gvoli tego, żem czuł v jego roboce 
dzivnć granjć i vjelgą pjesnją proce. Dlotego sę znaję 
na tim. I rzekę cć jedno: Le zostavć podnjesc a te 
mlinć procovac będą. Przez nę lukę jem vjidzoł, że 
vszetko napravjonć. V storim korece, kęde voda bjeżi, 
svjeżi flekji drzeva sę bjelą. Tu chtos młinć napravjoł, 
tego będze pevni. 

— Chtużbe mjoł napravjac, kjej pon jutro vćzbivó 
zemję i młinć cuzim? 


—A może ti cuzi pravje to robją?—rzekł Trąba. 

Mje sẹ nje zdovało tak, bo nacuż be mjelć napravjac, 
pokąd nji mjelć prava vłosnoscć? Alem pozdniji sę do- 
znoł, że belć svojigo pevni. Nje rzekł jem tede njick, 
lem sę przeżegnoł, be pocerz wodmoyvjic. 

Trąba mje nje przerivoł pocerza, le sę zakopoł v sło- 
mę. A jak jô skuńczeł i legł, zaczął mje gadac do wu- 
cha: 

— Remus! A może z tim napravjenjim mje to sę le 
tak zdovało. Może jakjis— V Jimję Wojca i Sena!... 
wukozkji tu gospodarzą i ludzom żevim womonę na 
woczć kładą. Bo to sobje povjodają stari ludze, że są 
na svjece mole takji, chdze v jistni godzenje vechodzą 
na javje ze zemji abo i z vodć zomkji i krolevjonkiji 
i proszą bjednich ludzi wo vebavjenjć. A ko to je le 
womona i sztołt bez cała, co ludzom jidze na woczć. 

Ale jó wodrzekł mu pomału i verazno, co be mje 
dobrze rozumjoł: 

— Trąbo! Tvoja godka nji mó szekó. Boczć: Jó vji- 
dzoł krolevjonkę zaklętą i vjidzoł zomk zapadłi. To 
nje je żodna womona. 

— Co të movjisz? — dzevovoł sę Trąba.—Jó vjedno 
beł wudbë, że to bojka, chterną sobje stari ludze prze 
kominku wopovjodają. 

— To njiżodna bojka! — wodrzekł jem. — Ale jó le 
v nen czas beł za mali i za słabi, żebe przenjesc kro- 
levjonkę przez vodę i dobćc na strasznich wukozkach, 
chternim mjona Trud i Strach i Njevorto. A tero jó 
do kuńca żćcó po svjece chodzec będę i szukac ta- 
kjich, co sę wodvożą. Rzeczć, Trąbo, chcoł të vebavjic 
zapadłi zomk? Chcoł te przenjesc krolevjonkę przez 
głęboką vodę? 

— Remus! — wodrzekł Trąba — tć jes choba njespeł- 
na rozumu! 

Cuż jó mjoł rzec? Markotno mje beło, żem timu 
bjednimu Trąbje stavjił pitanjć nakozanć mje przez 
njeboszczika na pustkovju — pjerszi roz v moji vęd- 
rovce po svjece. 

Ale won po chvjilë chvjądającće sę po słomie tak 
przemoyvjił: 

— Nje gorzkej sę na mje Remus. Ale to cć rzekę: Cuż 
mje po zomkach? Cuż mje po krolevjonce? Jak szczi- 
ajeł jezdem na zemovich wostach, jak smjecoch na 
vjeskjich drogach. Graję po karczmach i po vjesołach, 
a jak zańdę do dom z vędrovkji, to bjałka moja, Trą- 
bjinó, przeszvankuje mje kjeszinje za jakjim njeprze- 
pjitim detkjem. Kjejbem zasodł sobje v zomku woko- 
ma krolevjonki, zaru be mje bjałka moja vópenetro- 
vała, a chocbe bronjiłe dva rejimańte mocnich chło- 
póv, jednak be sę do mje dobrała z mjetelokjem. A 
chtuż be ji to zganjił, kjejbe mje njim sprała? Tec mja- 
łabe pravo. Navetk ksądz jegomosc be ję pochvaleł, 
bo pocuż łażę do cuzich bjałk? Jesz gotova sę porvac 
na krolevjonkę abo ję vćszkalovac. A cuż tej? Zomk 
gotov po takji wobrazć Boskji zapadnąc jesz trzć tram- 
ple głębji njiże przedtim. 

Tak plestoł Trąba. Ale jó le słuchoł poł wuchem, 
bo mje ju grzeszk woczć zamikoł... 

Nje vjem jak długom drzemoł, jak jem wuczuł, że 
mje Trąba pjęscą v bok szturó. 

— Spjiże drevnem gorącim! — mruknął jem im sę 
wobroceł na drugji bok. 

Ale Trąba nje doł mje poku, jażem dobrze wodec- 
knął. 


— Cuż? — rzekł jem. 

— Remus, ta dużó żoga sę ruchó! 

Smjeszno mje sę zrobjiło, bom so wuvożoł: A njech- 
że sę ruchó, kjej sama może! 

Ale Trąba mje szarpoł. 

— Remus, zdrzóle, ta dużó żoga sę ruchó! 

Trąbo! — rzekł jem, bo mje sę zrobjiło markotno 
— tobje sę pevno co snjije. Njechże sę żoga ruchó v 
jimję Boskji. Tec wona cebje nje nażoguje. 

Ale Trąba sę nji mogł wustatkovac. 

— Remus! Wodecknjiże, bo tu sę cos dzeje. Tam 
v nim cemnim norce njico szemarzi, a żoga sę ruchó. 

Jak mje ju njijak poku nje doł, tak jem sę podnjosł 
na sedzączkę i patrzeł. Mjoł provdę Trąba. Na dużó 
żoga z zaredzevjałimi zęboma ruchała sę v levą i v 
pravą, v doł i v gorę. To mje beło dzivno. V nim cem- 
nim norce też njico kuczkovało. Ale cuż na to robjic? 
Tedem legł nazod na słomje i rzekł jem do Trąbć: 

— Zrobji tak jak jô. Legnji na słomje i wodmovji 
pocerz: Pod Tvoję wobronę! Bo cuż chcesz na to ro- 
bjic? 

Ale Trąba nje szedł za moją radą, le sę jisceł. 

— Mądrze cć godac, ale mje — choc jem wodvożni- 
go ducha — je straszno. Nje zamknę woka, chocbe 
mje anjeli z njeba zibelć. Czuł të ju v żócu, żebe sę 
żoga sama ruchała? 

— Nje! Tego jó jesz nje czuł. 

— Przez to też. To njico muszi przć nji mestrovac. 

— Gvesno! 

— Ale cuż be to mogło bóc? 

Medetovoł i medetovoł Trąba nad tą spravą, ale 
vnetk to zaczęło z jinszigo kuńca. Szum vodó bo za 

scaną robjił sę gvołtem mocnjejszi. Na to zervoł sę 
Trąba. 

—Czo? Tam cos stavjidła spuszczó i vodę zatrzimuje! 

I mje sę tak zdało. Żoga woprzestała sę ruchac a 
za scaną V vodze czuc beło plusk i szum vjelgji. Tak 
jô rzekł do Trąbe: 

— Tec tć vjedzoł, że tu straszi! 

— Jó mesloł, że to le takó babskó godka. Ale mje 
je strach. Bo vejle, kjejbe voda jęła wobracac koła, 
to be sę ta całó staró latarnjó mogła zapolćc jak svje- 
ca. A cuż be z nami beło? Tvoja karadajka z całim 
svjętim i svjatovim jivańtarzem spolełabe sę jak czop- 
ka. Moja trąba i skrzepkji mjałebe ju vespjevanć wo- 
statną notę. A te i jó jak dva bochenkji chleba besma 
sę wupjekła. Razu be njicht nje rozeznoł, chturen je 
Remus a chturen Trąba. — Czo, jak voda za scaną 
grajel.. Żebes të tak chcoł przez nę lukę vćzdrzec, to 
bes vjidzoł, co sę tam dzeje. 

Ale mje sę nje chcało, żem beł srodze wumęczoni 
karovanjim moji karć, bom jesz do ti robotë nje przć- 
vekł. Krom tego beł jem wudbć, że to złć, co tam za 
scaną sę szętoleło, nji mjało do naju mocć. Znac Trą- 
ba beł jinszi vjarć, ale strach mu dodoł wodvogji. 
Vstoł i vedle scanć domakloł sę do ni lukji, co zdrzała 
na vodę i vetchnął glovę. 

Ale jesz rechlij, njiże ję vótchnął, cofnął sę i reknął 
takjim głosem, że całó pjiła sę zatrzęsła. Tero jô ju 
nje żdoł na to, co sę stanje, lem porvoł sę, kopnął 
storć vjerzeje nogą, że sę v szotorć rozlecałć i wob- 
jegł jem szopę navkoł, be sę doznac, co sę na rzece 
dzeje i co tak mocno vćstraszeło mojigo tovarzesza. 

Cużem wuzdrzoł? 

Kole zostavć na grubim camrze cos sedzało i zdrzało 
na mje. Przeboczoło mje wono no straszedło, chterno 
mje pokozała krolevjonka pod wukorunovaną jarzę- 
bjiną: 

— Nen drugji, co na grubim camrze plinje po vodze 
a pesk mó jak dżenja, a woczć, z chternich bjiją zeloni 
parminje: jimję jego Strach! — Zdrzć, jak skora jego 
gładkó sę mjenji ve vszestkjich krosach tęgovich. 

Porvoł mje gorz srogji im so povjedzoł: 

— Pozdejże, pjekjelnjiku! Dziso jó ju nje jem nim 
mołim słabim knopem. Dom jô cë tu straszćc! 

Ale żebe sę też na pevno doznac, co to za stvor, 
podnjosł jem głos i tak zavrzeszczoł: 

— Njekaro! Strachu! Żeli të jes człovjekjem chleb 
jedzącim i tcącim Boga na njebje, a njiżodnim złim 
duchem v pjekle wurodzonim, anji żodną wukozką, 
anji womoną, to mje sę tu zaru przeżegnej krziżem 
svjętim! 

Ale to le na mje woczć vćtrzeszczeło i cos Vvrzeszczało 
v pjekjelni jakjis movje. Tak jó zervoł vamps ze sebje 
i jak jem stojoł, sunął v vodę i na njego. Voda mje 
sigała do pasa, ale jô bem beł v ti chvjilć skoczeł choc 
na zotor, bo mje spomnjenjć wo krolevjonce z pod wu- 
korunovani jarzębjinć wodebrało vszelkji postanovje- 
njć. Tak jem go porvoł za slizkji celsko, vóvroceł 
i rznął łbem v doł pod vodę. Ale won sę v ti chvjilć 
zervoł, vćcarł slepje i tu na mje. Tak jô go vzął v pa- 
su, zebroł vszetkji sełć, podnjosł go i rżnął na vjelgji 
koło poprzez zostavę, co sę tam vodze nadstovjała. 
A won po njim zjachoł v doł, le takji szor czuc beło. 

Tej jem wodsapnoł, przeżegnoł sę i veszedł z vode. 
Tero jô dopjeru czuł, że całó pjiła sę trzęsła, bo v nji 

mój tovarzesz na svoji trąbje dął, co płuce trzimałć, 
nobożną pjesnją wo wopjece Boskji. Dobri Trąba! Na 
svój sposob szedł mje v pomoc ze svoją kanoną. 

Po tim vćrzasu przez całą resztę nocć ma mjała 
bezpjek. Anji żoga sę nje ruchała, anji v vodze nje 
gospodarzeło. A ma wusnęła cvjardim spjikjem, zle- 
civszć sę na wopjekę Boską. 

Kjedem sę wobudzeł, vjid ju beł pełni na svjece. 
Słuńce lało sę do naju leżi przez vszetkji skałć v sca- 
nach, przez lukę i przez rozvalonć vjerzeje. Roznekało 
wono womonć nocne, vćsvjeceło vszetkji nortć i po- 
kozało zaredzevjałą żogę, jakbe rzec chcało: 

— Czeguż va sę bojała v nocć? 

Za scanami grała rzeka, a svjat sę robjił vjidni i bez- 
pjeczni, jak zopjeck wu matkji doma. 

Le moje mokrć ruchna przóboczałć mje, żem val- 
czeł v nocć ze Strachem. 

Jakesma pocerz zmovjiła, rzekł Trąba: 

— Tero tu v ti latarnji njijak nje je straszno. Ale 
beła to noc! Nje vjem, czebem jesz jednę taką strzi- 
moł. Żebe le tero jakji dobri podfrisztek dostac, na- 
brałobe sę dobrigo ducha. 

— Tec momć chleb a v rzece je vodć dosc! — rzekł 
jem. 

— Bele beła wugotovanć i zapravjonó czims moc- 
njejszim! — wodezvoł Trąba, — jak na ten przikłod 
arakjem abo romem, abo chocbe le czestim słovem 
Bożim. Wod czasu, jak jem z moją bjałką Trąbjiną 
stanął przć svjętim vołtorzu, wodnęceł jem sę wod ze- 
mni vodć pjicó. Të, Remus, mosz jesz żołądk kava- 
lerskji i wumjesz zemną vodę żłopac, jak njemć bid- 
lątko, ale pożdejle... Ale słuchej tero. Przemovję do 

cebje bjałczenim rozumem. Dejle z tvoji kare trigjelk 
a jò nabjerzę vodć ze rzekji. Tego potępjińca z nocć 
jô sę tero nje boję, bo kuronć ju dovno pjałć. Vczora 
jô jak dobró gospodenji wod bjałk na folvarku na- 
broł kavć i cikoriji i wugotuję cć pjijotk, jak go som 
krol lepszigo nje pjije. Kavałuszk słonjinć jó też jesz- 
cze mom pod duszą. Pokąd jó przed szopą będę wo- 
gjiń wobskocoł, të rozvjeszisz svoje ruchna na słuńcu, 
żebe vćschłć. Ko nji możesz jisc v mojim tovarzestvje, 
chdze mje tu vszescć znają, jak topjelc jakji pravje 
z przerębla vëcignjęti. 

Kjej jesma vćszła z pjiłć, to jesz vjęcij słuńca z nje- 
ba sę lało a dzeń sę smjoł, że jaż vszetkji ptoszkji v 
drzevach i chrostach sę rozspjevivałć. Sodł jem prze 
wognju Trąbovim, samim le mojim długjim vampsem 
wobleczoni, be drugji ruchna sę suszełć na słuńcu. 
A Trąba na svój sposob zazerającć chdzeroz do tri- 
gjelka tak godoł: 

— Rzeczć mje, Remus, co to beło dzis v nocć? 

— To beł Strach! — rzekł jem. — Pokozała mje go 
krolevjonka pod wukorunovaną jarzębjiną: Mjoł pesk 
a woczć jak dżenja, z chternich bjiłć zeloni parminie. 
Skora sę mjenjiła v krosach tęgovich. Takji won beł! 

Bom v nen czas beł jesz wudbć, żem poprovdze na- 
potkoł Stracha ze zaklętigo zomku. 

Trąba pozeroł na mje z wuvogą, krąceł głovą i rzekł: 

— Zełgołbem jak pjes, kjejbem chcoł movjic, żem sę 
nje bojoł. Ale nen tam v vodze, kjej go so tero za dnja 
przeboczom, zdołbe mje sę bec łopskjim chłopem. Beł 
boso, na buksach bez vampsa, a koszulę mjoł v czervjo- 
ni pase przelnjętą do skorć, bo gvesno sę v vodze mo- 
czoł. Sedzoł na płenącim camrze i cos mestrovoł przć 

zostavach. Na mój głupi rozum beł to jakji cuzi me- 
ster wod napravjenjó mlinóv. 

Muszoł jem sę smjoc, bom mesloł, że vjem lepji, chto 
to beł. Ale Trąba rzekł: 

— Nje smjij sę, Remus, bo jak jes go rżnął gorą 
koła na doł, mogł jes go zabjic. 

— Takji nje gjiną smjercą! 

Trąba znovu vezdrzoł na mje, medetovał chvjilę 
i movjił: 

— Długji jezdes jak Wojcze Naszi Vjerzę v Bogai mo- 
cnigo gnota. Ale żebes mjoł aż taką sełę, tego bem njigde 
nje wuvjerzeł, njevjidzącć ti bjotkji na wocze. A może to 
jednak nje beł człovjek żoden, le pjekjelnjik ? Rzecze 
mje, kjej jes go sę jął, cze të czuł mjęso i gnotć? 

— Czuł jô! A beło to mocne i bronjiło sę dzirżko, 

— A nje vąchoł tć jakjigo brzedkjigo svędu? Jak 
na przikłod: za smołą, za sarką, za kozłem, za dżeniją, 
za roztvorcem abo jaką jinszą pjekjelną vonją ? 

— To nje! Ale kjej jem go mocko scesnął i rżnął 
przez nę zostavę, vćrvoł mu sę pjord valni, ale to 
beło jak zveczajnó ludzkó notera. 

— No, tej jó nje vjem co na to rzec — rzekł Trąba. 
— Bo mje be sę zdovało, że to beł chłop. 

— Czemużes tej sę tak wurzasł i reczoł jak voł? 

— Na wostrzegę tobje, Remus. A przóznac muszisz, 
żem cę nje wopusceł v bjitvje, jażes dobeł. Bo żeli to 
beł poprovdze jakji potępjeńc, to bes z njim bratku 
bez moji pomoce nje beł so doł radć. Boczć: To vje- 
1gó a svjętó piesnjó, chterną groł, muszała mu wodjąc 
vszelką sełę pjekjelną. I to cë rzec mogę, że vjększim 
dechem nji moglć v svoje trąbć dąc żedovje, kjej za 
Boga Wojca vćvrocilć na rębć murć mjasta Jericho. 

XIX 


Jak Remus spjevol na pjekjelnim litkupje. 


Vjeczorem tego dnja ma sę nalazła z Trąbą znovu na 
folvarku. A to sę stało tak: Stari chłop, chturen naju 
wodprovadzeł do młina, doł nom reno vjedzą, żebesma 
zaszła jesz roz do Zvadć, bobe ludze chcelć wode mje 
jesz pokupac różnć rzecze. Kjej jesma z Trąbą zaszła, tej 
jego prosilë, be wostoł, bo po njim chce litkup vćpra- 
vjic z muziką. Njerod barzo jó wostoł z njimi, bo sobje 
przóboczeł Smętkovć dzeje v norodze naszim i żol mje 
serdeczni chvitoł, że njeprzijocel ze zochodu znovu val- 
ni kavałk ti zemji naszi wurvje. Ale krom tego jó szedł, 
bo tak ju pevno ve virokach Boskjich beło pjisane. 

Kjej słuńce zaczęło zapadac i cenje ludzkji stolemo- 
vi długoscć nabjerałć, zjeżdżelć sę na folvark jakjis cuzi 
panovje. Po zochodze słuńca przejechała jesz jedna bri- 
czka. Z nji vesodł pon vesokji postavć z czorną brodkąi 
szklącimi woczoma. 

Jô stojoł pravje z moją karą na woborze a vkoł mje 
kjile ludzi i nen stari chłop, co go pon wod mamutóv 
vószkalovał. Beł też i Trąba. Tej nen stari rzekł: 

— To je nen pon z bjołimi zęboma i czorną brodką, 
chturen będze kuntrakt spjisivoł. 

Ale mje jakbe chto varu do serca naloł. Z knopjęcich 
lôt na pustkovju vstoł przed mojimi woczoma młodi 
vćszczerga z nigo strasznigo dnja, kjej Straszk lotoł v 
bjołi dzeń po pustkovju a na mje żdała valka z Golija- 
tem. Nji mogł jem tero woczu wod njego wodervac, 
a pamjęc moja mje przeprovadzeła do głovć słova Mji- 
chała: — Kjej jużes na svój głupi rozum dzecinni chcoł 
pomscćc krzivdę jaką, to bełbes lepji zrobjił, rżnąvszć 
kaminjem v łeb nigo vćstavjinogę z czorną brodką 
i bjołimi zęboma, bo za njim jak psć za dżadem jidą 
slode gorz, zvada, prava, pomsta i łzć. — Tero jó go 
poznoł. Ale dusza moja ve mje sę wodezvała, że słova 
same mje z gębć vćszłć: 

— To je duch Arimana, to je Smętk! 

— Co të tam pleszczesz ? — wodezvoł sę Trąba. — To 
nje je żoden Ariman anji Smętk, le pon Czernjik, znani 
szerok i dalek pravnjik, co ludzi przed sądami broniji, 
wugodć robji i prava provadzi. 

Ale co tam ten bjedni Trąba vjedzoł! Jó czuł całą 
duszą, że to przejachoł Smętk, be njiszczec Kaszubóv, 
jak to robjił wod długjich set lót. 

Won, chternigo Trąba przezvoł Czernjikjem, vćszedł 
z voza i podszedł do naju. 

— Ha! — rzekł — koguż vjidzę ? Trąbę z trąbą i skrze- 
pjicami, to będze dziso vjesoło ! Słuńce szło sobje spac. 
ŻZapolima ve dvorze svjece i będzema pjilć litkup, bo 
pon dobjił targu i przedoł zemję za pełen mjeszk pje- 
njędzi. Trąbo, të poj ze mną, bo zrobjisz nom muzikę... 
A koguż të tam mosz prze sobje, długjigo jak drabjina 
pjekjelnó? 

— To je Remus! — rzekł Trąba — mój tovarzesz vę- 
drovni, co z tovarami wobjeżdżó vse i mjasta. 

— To njech przińdze też, bo të będzesz groł a won 
będze spjevoł. 

— Panje! — wodrzekł Trąba. — Jakjim sposobem won 
mó spjevac, kjej won mó skażoną godkę, że go ledvje 
rodzonó matka be rozumiała! 

Na te słova vezdrzoł pon Czernjik na mje ajó na nje- 
go. Długą chvjilę zdrzelśsma sobje v woczć. A choc 
jem gębć nje wotvorzeł, czetoł won v mojich woczach: 

— Te jes Smętk kaszubskji! Jó cę znaję! Te jezdes 
nasz złi duch! 

Cze won v mojich woczach też dozdrzoł skrę Ormu- 
zdovą, tego nje vjem povjedzec, ale rozesmjoł sę, po- 
klepoł mje po reminju i rzekł: 

— Provdzevi Kaszuba! Długji, jak droga wod Szcze- 
cena do Gduńska, bjedni i ze skażoną godką. Pojżeż, 
brace, bo cę tam not! 

Provadzeł naju pon Czernjik na przistovkdużi, jak kle- 
pjisko, aztąd na domovnjik, chdze sę ju polełć lampć dva 
na dużich szklącich słupach. Mjedze timi słupami szłe 
stopjenje v gorę jaż do vesokji scanć, vemalovani, przed 
chterną znovu sę rozchodzełe stopjenje na levą i na pra- 
vą, wobłożoni divanami. Komuda nocnó sedzała v tim 
domovnjiku mjimo vjidu dvoje lamp, ale vćzdrzało vsze- 
tko po pańsku. To ju beł vjększi pon njiże Zobłockiji 
na Lipińskjich pustkach. Trąba trzimjącć se wokoma 
mje, wobzeroł sę na vszetkji stronć i rzekł: 

— Remus! Że też ti panovje lubją vszetko tak na 
vjelgą mjarę. Tec tu be voz drabjinovi porą konji wo- 
broceł, a to le je domovnjik, v chternim njicht nje mje- 
szkó. Vejle, te stopjenje szerokji na trzć voze i te słu- 
pë złoconi. Vjerzć mje, jô, jakbe mje chto mjechem 
v łeb chlasnął. Nomjilij bem wucekł. 

Pon Czernjik, jakbe co mjerkovoł, wobroceł sę i kji- 
vnął nom polcem. 

— Pochadejta i nje bójta sę! Njicht vaju nje zje. 

Ale jak won sę obroceł na boczni stopjenje, zatrzi- 
mało mje raptem vjidzenjć strasznć: Tam, chdze sę 
stopjenje rozchodzełć na levą i na pravą, pod scaną 
sedzała wona, zdrzącó ku mje z czornich jom v gno- 
cannich licach — Smjerc, jakom ję wuzdrzoł na pu- 
stkovju, klepjącą kosę za stodołą. Sedzała i zdrzała 
prosto przed sebje, a mje wod tego vjidzenjó serce bjic 
woprzestało i nji mogł jem kroku postąpjic. Trąba mje 
zaczął szarpac: 

— Cuż cë je Remus? 

Tej to vszetko zbladło i vjidzoł jem sę znovu v tim 
pańskjim domovnjiku. Trąba mje jesz szarpoł za rę- 
kov. A vesoko z bocznich stopjenji pon Czernjik ve- 
szczerzoł bjołi zębć i vołoł: 

— Cuż va tam stojita, jakbesta wuzdrzała Smjerc? 
Pojta chiże i pokożta gębć vjesołć, bo jinaczi pon 
vaju przez wokno vónekó. Dalij smjecochć! Vjesołó 
będze noc, a va ję popamijętota. 

Dziso jesz nje vjem, czemum szedł na takji przóro- 
czenjć. Znac veższó jakó moc mje vjodła. Veszłasma 
tede za njim do dużi jizbć, chdze za stołem sedzało 
dvuch. Jeden vjekovi pon z licami statecznimi jak Bog 
Wojc ve vołtorzu, pełen poczesnoscć. Drugji vedovoł 
sę młodszim i sedzoł z brodą żołtą i szerokjimi pleco- 
ma rozparłi na krzasle. Nad wokjem levim mjoł przć- 
lepjoni flaster a levo ręka v czorni chustce podvjąza- 
ni wo szeję zvjeszała sę na pjersach. Pon Czernjik sę 
z njimi przóvjitoł, tej zaczęlć korbac godką, chterni 
jó nje rozumjoł. Trąba mje pozdnji povjedzoł, że to 

beło po njemjecku. Służka v bestrich ruchnach, strze- 
bnimi stronkami wozdobjonich, przestavjił Trąbje i mje 
stolik małi v norciku przć dvjerzach. Na stoliku po- 
stavjił butelkę z gorzołką i dva kjeliszkiji. 

Trąba so też nje namiszlającć naloł, ale jô nje pjił le 
patrzeł, co ti panovje tam robją. 

Pjisoł pon Czernjik jakjis cerografć na dużim papjo- 
rze. Sztot pjisoł, tej znovu szvargotelć, potim won zos 
pjisoł. Na wotmjanć to szło dłużij njiż godzenę to jich 
pjisanjć i szvargotanje. Wob ten czas jô też i zaczął 
pozerac po scanach. Na jedni scanje vpadła mje v wo- 
ko tarcza dużó trzekańczastó z vćwobrażenjim Grifa, 
chturen zamjast telnich szper stojoł na rebim wogo- 
nje. Ponjiżij vjisała szabla v pochvje ze skorć szero- 
kji, wozdobjoni szklącimi kamiszkami. Rączka szable 
mjenjiła sę złotem i drogjimi kamiszkami. 

Pomesloł jem sobje: 

— To je gvesno szabla, chterną bronjilć przodkovje 
dziseszigo pana svoji zemji wod njeprzijocela, chter- 
nich jim Smętk naprovodzoł. Ale jich potomk ję dziso 
przedaje za mjeszk złota. — Vstid jimu! 

Tero jô sę znovu z wuvogą przezdrzoł tim trzema 
przć stole. Ten z vezdrzenjim pełnim poczesnoscć beł 
pon. Jimu podoł pjoro pon Czernjik do podpisanjó. 
Podpjisoł dreżącą ręką wod njewubetku dusznigo. Ale 
mje sę zdovało, że v ti chvjile wuderzeła szabla na 
scanje wo tarczę z rebogrifem. Po njim podpjisoł nen 
młodszi z żołtą brodą i flastrem nad wokjem. A jak 
wobaji podpjiselć, tej pon Czernjik vzął i pjoro rżnął 
na stoł, klepnął v ręce, jaż sę rozległo i zavołoł: 

— Kuntrakt podpjisani — tero muzikańce grej! 

Trąba też zaru zaczął skrzepjice strojic. Ale pon sę 

nom tero nopjerv przćzdrzoł z wuvogą. Tej rzekł do 
Czernjika: 

— Zkąd vć tich dvuch wodrzemjechóv vćdobelć, pa- 
nje Czernjik ? 

— To nje są njiżodni wodrzemjechć — wodrzekł pon 
Czernjik, — le dvaji Kaszube, co wumijeją co vjęcij njiże 
jinszi ludze. Ten tam njevjelgji to Trąba, muzikańt 
znani na całich Kaszubach. Na vjesoła i na pogrzebć, 
na łzć serdeczne i na rozvjeselenjć serca won grac 
wumje. A nen dregji dżiżanga jakjich mało, to Remus, 
jego kamrot. Won mó takji woczć, że vjidzi czego zve- 
czajnje ludzkji woczć nje vjidzą. Movję vom panje, że 
kjejbe vasza Smjerc sedzała za dvjerzami na stopje- 
njach, won be ję vjidzoł. 

I kjivoł do mje głovą przótim, a jó sę dobroł v ti 
chvjile: 

— Won Czernjik ję vjidzoł też! 

Mrovkji mje przeszłć po plecach. Przeżegnoł jem sę 
krijamko pod vampsem i rzekł jem sobje: 

— Pocuż të, głupi Remus, vlozł v takji tovarzestvo? 

Ale Czernjik smjoł sę: 

— Ha ha! Cuż za głupstvo mje vćszło z gębć! Gadac 
wo smjercć v taką noc! Przeprovadzeł jem dvuch do- 
brich Kaszubóv, panje dzedzecu, żebesce sę z njimi 
przed woddzękovanjim jesz naczeszile. Ko vë jesce 
rovnak rodem Kaszuba i to jesz ze storigo rodu. 

Pon dzedzec machnoł ręką i zrobjił krzevą gębę. 

— Jakji jó tam Kaszuba? V moji herbovi tarczć vë- 
wobrażenjć Grifa z rebjim wogonem, to jedinó pa- 
mjątka kaszubskó. Dzis panóv kaszubskjich ju nji ma, 
a wo ten lud prostich chłopóv i rebokóv jô nje stoję. 

— Gvesno! — wodrzekł pon Czernjik, smjejące sę. — 

Jakuż vom, takjimu panu, przóznac sę do przijacel- 
stva z njimi? Kjej vć ztąd do Berlina pojadzece, to pon 
Miller —i pokozoł na tego ze żołtą brodą—vnetk wo- 
statnich Kaszubóv ztąd vćporaji abo jich przerobji na 
svoje modło. 

— I dobrze zrobji! — rzekł pon dzedzec. — Bo wu- 
vożce sobje! To norod co żëc nji może a wumrzec nje 
chce, jistamańtnje jak dżod v szpetolu. Cuż wonji mje 
tu nje naprzikrzelć sę, żebem kaszubskji zemji v cuzi 
ręce nje przedovoł. Ko wona, co sę teczi Zvadć, moją 
jesta i mogę z nją robjic, co mje sę vjidzi. 

— Provda! — rzekł Czernjik. — Dlotego też vaju sin 
mó rozum, że na litkup nje przejachoł. Jakżeż won pji- 
soł? — Wojcze kochani! Pocuż jó mom jachac na to 
nasze pustkovje pełne much i przedpotopovich Kaszu- 
bóv z jich smjeszną godką? Moje sostrć dziso są ro- 
czonć na bal. A jô pudę z njimi. Przóznajece som, że 
ta sprava mó vjększą vogę njiże vćzbćcć kavałka ka- 
szubskji zemji, za chturną vom dobrze zapłacą. Przë- 
jadzcele czim rechlij z pełnim mjeszkjem! 

Pon machnął ręką. 

— Provdę mó! — Ale rovnak mój rod tu sedzoł przez 
długji szesc set lót. A mogłebe dzecć so jaką pamjąt- 
kę zabrac! 

— To njech vezną tę dekoraceją! —rzekł pon Czer- 
njik i pokozoł polcem na scanę, chdze vjisałć tarcza 
i szabla. 

Pon vezdrzoł, zaczervjenjił sę i zavołoł: 

— Vjina! 

Przebjegł służka stavjac butelkji a pon Czernjik za- 
vołoł: 

— Tero grej, Trąbo, a Remus njech spjevó! 

Ale Trąba sę rozesmjoł: 

— Tec jó ju vom povjedzoł, panje, że won nji może 
spjevac, bo mó skażoną godkę. 

— To njech dô poku. Ale jò cë movję, że won jesz 
dzis spjevoł będze. Tero le grej! 

I Trąba vzął skrzepkii i groł. Ale jô sę sparł wo stoł 
i zdrzoł na tich troje za stołem, jak wonji pjilć i sę 
vjeselilë. Ten kaszubskji pon, chturen nje chcoł bec 
Kaszubą, smjoł sę do tego ze żołtą brodą. Vjidzoł jem 
tę pjękną jego głovę im sę dzevovoł, że v nji sę mje- 
sceło tile statecznoscć. Ale jak won gębę wotvorzeł 
i sę smjoł, tej tę całą pjęknosc jakbe złi duch jakji 
zdmuchnął. Beła ta głova jak snożo malovani gronk, 
z chternigo vëlelë starć mocné vjino. 

— Takji są dzeje nasze! — pomesloł jem sobje, — 
jak mje je vekłodoł pon Jozef na pustkovju. Stari rod 
tego pana vćtrupjoł wod strzodka i tero go wobaló 
ten ze żołtą brodą i Smętk, co v postaceji Czernjika 
spjisoł cerograf pravni. Dzivno mje ten ze żołtą brodą 
przeboczoł kogus znanigo, alem nji mogł sę dobrac 
kogo. 

Trąba groł. Jô zaczął jem sę przesłuchivac jego no- 
ce. Takji bjedni i żorotni, jak won beł, a jednak me- 
ster nad mestrami. To co jó mesloł, to povjodała jego 
nota v takji sposob, jakbe malorz sztuczni malovoł 
żevimi krosami v błołi dzeń szari wobraze czężkjigo 
snu z nocć. Po chvjile pon Czernjik sę do naju wo- 
broceł i zavołoł: 

— T[rąbo! Vez sę tero do gromadć, bo jó cë tero co 
zaspjevom, czego tvoje skrzepjice jesz nje grałe. Boczć, 
żebe cë sę nje rozlecałć: 

Czornó noc! Złotó noc! 

Jakoż vjelgó tvoja moc! 

Tvojim płoszczem z szkłącich gvjozd 
wukrivosz vstid ludzkjich gnjozd. 
A co bjołi nałgoł dzeń, 

zdradno dzeląc vjid i ceń, 

to v głębokjim tvojim dnje 

jak sen czężkji wutonije. 
Strącivsze të gvjozdę dnja, 
nocnim duchom zavoła, 

be za starżą tvojich brom 

folgę delć vjelgjim snom, 
chternich moc jich będze gna 

za grańce Dobra i Zla... 


V vątpjach zemji pomsta drżi. 
V vątpjach zemji stolim spji. 
Porene won vjekóv dnja 

krok postavjił v rzekji dva. 
Nasze czorné vojsko v skrach, 
vojevodą jego Strach, 

przed nim Zdrada, Gorz i Buńt 
zvalełć stolima v gruńt. 
Naszich kopet końskjich grzmot 
mocą jimu pjersą zgnjotł. 

Jaż zabetô volô krvji 

v płom krevavi buchła z nji. 


Prożni wogjiń, prożni trud! 
Żodna klątva, żoden cud 
nje vebavji żodna moc, 
kjej ju gorą jadze Noc. 
Komu jutrznjó rożovó 

v kręceszk Słuńca vjarę dó, 
wumjeró ten v vjidë dva: 
bjedni stvor Słuńca i Dnja. 
Takji pravo, takji rząd 
bjerze stvor i karno ztąd. 

Ale kogo rodzi Noc, 

timu z pjekjeł płinie moc, 
rovno vożi Cnotę, Grzech 
i sę smjeje Smętka smiech, 
co nad mogjiłami grzmji 
jaż sę Słuńce vepoli 

i pod berło veznje svjat 
Vjeczni Nocć majestat! 


Tak spjevoł Czernjik. Jô tero vjedzoł, że to popro- 
vdze spjevó Smętk. Njico jakbe ve mje wuderzeło 
i mje porvało v gorę, żem muszoł wodspjevac na jego 
spjevę pjekjelną: 


Czorni duchu! Prożni strach! 
Grozisz vojskjem v smolnich skrach. 
Veprovadzą Boskji starże 

Słuńce v vjeczne kołovaże. 

A ten stolim z dvoje rzek, 

co przegnjetłi v grobje legł, 

jesz mu jutrznjó rożovó 
zmortvichvstanć żecć dô, 

be povstavsze z mogjił grzępe 
vojsko tvoje rozbjił v rzępe. 

Tej rozprisnje v smolnich skrach 
żadni vojevoda Strach. 

Prożni Czorta gorz i szur. 
Pożdej! Jesz zapjeje kur! 


— Ha, ha, ha! — smjoł sę Czernjik.—Nje vjedzoł jó, że 
Remus spjevoł będze? 

— Ha, ha, ha!-smjoł sę dzedzec. — Znaję jó rożne go- 
dkji ludzkji, ale takji jó jesz nje czuł. 

— To je godka ricerzi Słuńca! -smjoł sę Czernjik. 
Vēji jesz nje rozumjece, ale za chvjilę małą będze wo- 
na vom vjadomó. 


Pon na to zavołoł: 
— Dac mu szklonkę szampańskjigo vjina, — njech 
spjevó. Wostatni vjeczor v tich murach njech minje 
vjesoło. 

I zaru mje postavjił służka długą, v doł spiczastą 
szklonkę z vjinem szumjącim. Ale mje njico wosamę- 
tało, żem nje beł sobą. Porvoł jem i rżnął szklonkę wo 
podłogę, chdze wona na perzenć sę rozprisła i pod- 
njosł jem rękę ku timu kaszubskjimu panu, chturen 
pod wopjeką złigo ducha tatczeznę svoją przedovoł: 


Smętk cę spętoł, spętoł Złi! 
Mjoł jes zemję, nji mosz ji! 
Mjoł jes tonje na jezorze, 
nad polami woko Boże, 
błogosłavjąc worni gon, 
dovało cć chlebni plon. 
Mjoł jes młine v gardle vód, 
a pod lasem stari rod, 
tvojich przodkóv v lasu ceniji, 
z pokolenjó pokolenie, 
długjim rzędem v grobach leżi, 
jak wuspjoni rząd ricerzi. 

| Żebes za dnja vzął kjij v rękę, 
po granjiczną Bożąmękę 

| wobszedł i ten wuzdrzoł mol, 
może be ce beło żol. 


Mjast to gnjozda wojcóv strzec, 
volisz, zdrajco, nocą zbjec. 
Smętk cę spętoł, spętoł Zh! 
Mjoł jes zemję, nji mosz ji. 
Mjoł jes honor, mjoł jes czesc, 
Hańbę będzesz jesc, 

bos të voloł złota trzos. 
Takó klątva na tvój vłos. 

Za dvjerzami stoji kat! 
Duszęc porvje Czorta brat! 
Zemja vćplunje tvój scirz, 

njim na grobje stanje krziż. 
Złota vćschnje mętni zdrój, 
strechem będze potomk tvój. 
Kark mdze v cudze jarzmo gjąc 
i mdze tvoje jimję klnąc. 

Żece tvojich belnich cór 

będze jak kjej letkji vjor. 

A jich cnotę, njicpote, 

zjedzą psć, zjedzą pse! 


Nje vjem, zkąd mje sę ta smjałó spjeva brała. A co 
nodzivnjejsze, vimova moja v ti chvjilć—czuł jô to do- 
brze —nje beła vimovą Remusovą, ale czestó i wostró 
i cvjardó, jak stol. Vjidzoł jó, że iten zaprzańc pon ję ro- 
zumjoł. Bo krev mu buchła do głovć, a lica jego czorno 
zalecałć. Ale jó nje boczeł na to, lem skoczeł i zervoł 
ze scanć nę szablę, co tam vjisała pod grifemrebą. Do- 
beł jem, chvecivszć za złotą rączkę, klingę łiszczącą a 
ta vćlecała z pochvć z jęklevim vestchnjenjim. Tę jô 
vzął złomoł na kolanje a ji kavałkji cesnął jem dze- 
dzecovji pod nogji. Na to skarnjó mu zbładła. Tej za- 
lecała czervjono jak krev, a potim stała sę czornó. Za- 
vrzeszczoł njico, vstoł i wupodł czężko nazod na krza- 
sło. Głova mu zvjisła na pjersć jak wumarłimu. 

Zervelć sę vszescć. Przepodł do njego ten z żołtą 
brodą i go szarpoł zdrovą ręką. Ale Czernjik rzekł: 

—Won nje żije! Ale kuńtrakt podpjisani.—I klasnął rę- 
ką v stoł. 

A Trąba v wosamętanju jakjims vstec groł a groł. 

Ale nen zżołtą brodą vezdrzoł dzekjimi woczami na 
mje. Gęba mu sę vEdłużeła jak wu dżenji a z woczu pri- 

skałć zeloni parminje. Terom sę dobroł: Tec to beł nen 
Strach z nocć ve mlinje. 

Chcoł sę na mje porvac, ale namesloł sę i wode- 
mknął wokno. Tero czuc beło, jak ludze folvarkovi 
prze harmonjice pjijani spjevelć i sę radovelć. Tak won 
sę vćchileł z wokna i do njich zavrzeszczoł: 

— Pon zabjiti! Bivejta ludze i chvitejta zbojcę! 

Zrobjiło sę cecho na woborze. Ale Czernjik sę vë- 
chileł z wokna i zavołoł: 

—Pjijta dalij ludze i ceszta sę, bo pon vaju żije! 

Z dołu wodpovjedzałć mu vivate. 

Tej Czernjik pozdrzoł na mje, wusmjechnął sę dziv- 
nim smjechem i rzekł: 

— Remus, ricerzu Słuńca, ma sę jesz będzema vji- 
dzała. 

Jak pjijani tak jô veszedł na doł. Njicht mje nje zastą- 
pjił drogji. Vedobeł jem moję karę z tovarami z voza- 
rkji i karovoł, chdze mje woczć njosłe, v cemną noc. Po 
chvjilë jô wuczuł krokji kol sebje. Beł to Trąba. Cali 
szturk szłasma v gromadze jakąs polną drogą, nje rze- 
kłszć słova do sebje. Chdze sę rozchodzełć drogji na le- 
vo i na pravo, tam ma stanęła. Chdze jisc? Trąba, dra- 
pjącć sę v głovje, rzekł: 

— Zdrzć! Tim spichem na pravą rękę jidze sę do 
mlina. Ale żodne dzesęc konji mje tam dregji roz nje 
zacigną. Ale tu navprost całą noc nom trzeba przevan- 
drovac, żebe zańsc do ludzkjich chat. Ale jô jem vjare, 
żebe le żevo ztąd v jimję Boski. 

Vzęłasma sę tede i szła spjeszno tą drogą. A beło mje 
dosc czężko, bo szło pod gorę. Zaczął też dąc vjater 
nom v woczć, czim veżij tim mocnji. Po poł godzenje 
drogji trząsł nami tak mocko, że stanęłasma na gorze, 

be wodpocząc, bo dalij szło ju v doł. Wobroceł jem sę 
za sebje. Trąba skozoł polcem na dalekji vjide, co sę v 
dalekjich woknach żolełe i rzekł: 

— Tam ma dzisu beła. Cuż to beła za pjijateka, pjisanjć 
kuntraktu i spjevanjć? A ten pon, co sę czorni zrobjił 
wod tvoji klątvć! Remus, co v cebje vjachało? Zrazu 
spjevoł jes godką Remusovą, ale pozdniji, jak ksądz v 
koscele. Kożdć słovo beło rozumjec, jakbe chto jinszi 
przez cebje godoł. Rozum mje sę mjeszó. Ten pon Czer- 
njik, beł won to jistnje cze też v jego postaceji jakji 
czort z pjekła? A nen ze żołtą brodą? Remus, nje beł to 
ten Strach ze młina? Mocko mje sę zdaje. V jimję Woj- 
ca i Sena...! Ta gorzołka mje sę wodbjijó smołą! Beła- 
sma gvesno v tovarzestvje jakjichs pjekjelnjikóv. Bogu 
czesc i chvała i Nosvjętszi Matce, żesma ztąd duszę 
zdrovo vćdobeła! 

Tak godoł Trąba, zdrząci na dalekji dvor. Ale jó vji- 
dzoł, jak bjołi sztołt veszedł njedaleko wod nich vji- 
dóv dvorskjich. Vesoko nad njim na długjim drągu 
liszczała sę kosa.Ale nje szedł za nami, le v stron na pola. 

Remus i Trąba na Glonku i tańcującó 
kopjica sana. 


Vater rosł wob czas, jak żesma vandrovała dalij, jaż 
dął tak mocko, że nje doł nama postąpjic. Szamotani 
przez dzekjigo kręcka, Trąba mje vrzeszczoł do wucha: 

— Nji ma radć, Remus. Nje duńdzema. To Złi jadze 
z potępjoną duszą do pjekła i robji takji szor. Vjidzisz 
të nen stog v polu? Tam pojma! Won naju wod tego 
pjekjelnigo vjatru zastavji. 

Tak ma sẹ wobroceła v pole i v nim stogu nalazła 
bezpjeczni noclig. 

Porene wobudzeł naju dzeń szari i komudni. Zemno 
beło, ale vjater popusceł. Trąba sę trzimoł wobjema 
rękoma za głovę i stękoł: 

— Pjekjelni to tam vczora beł trunk. Młińskji koło 
sę wobrocó v moji głovje. Vjidzę jak przez dokę. Nje 
stoji tam naprocem las? Stoji. Pojma i wugotujma so- 
bje co cepłigo, bobes jinaczi muszoł mje vladovac na 
karę i vjezc jak celę na jarmark. 

Pod lasem głębokji rov dzeleł pole wod lasa. V jed- 
nim molu z ti stronć pola stojoł vjelgji kopc granjicz- 
ni. Za tim kopcem v rovje beło cecho jak za zopjec- 

kjem. Trąba tam zlozł, be wogjiń wobskocac, jó vzął 
trigjelk, be szukac vode. Kjej jem sę vroceł z vodą 
z mołigo błotka dobetą, Trąba ju sę grzoł przć vjeso- 
łim wognju ze suchich knepli v lese wuzbranich. Jô 
sodł z drugji stronć i beło nom cepło jak v jizbje. 
Trąba chvjądnąvszć sę jak pjes, kjej bjedę ze sebje 
strząsó, rzekł: 

— Remus, żebe to ludze v casnich jizbach mjeszka- 
jąci vjedzelć, jak to przijemno grzoc sę pod lasem prze 
wognju, tobe zervelć svoje dachć i mjeszkivelć pod 
wurzmą. Njijak mje dodom anji do moji zdovani Trą- 
bjinć nje cignje. Mje sę zdaje, że jó mom noterę nich 
skorcóv, chternich tam karna vjidzisz na polu. — Bele 
mje mój kapuscani łeb tak mocko nje boloł! 

— Vdzek tobje! — pomesloł jem. — Pocużes pjił trunkji 
nich pjekjelnjikóv ti nocć? 

Trąba moje mesle zgodł i tak povjedzoł: 

— Remus! Jó vjem, co cć v głovje. Jakuż jó nji mjoł 
pjic, kjej mje przëroczelë a gorzołka vonjiła pjękno 
jak setmć grzechóv głovnich? Może też mje i ta moja 
gra do głovć poszła, bo i ta beła pjekjelnó, jakbe mje 
trzimoł łęczk złi duch z pjekła. 

— Tak też beło! — rzekł jem. 

— Wobaji bełasma wosamętani, bom cę takjigo jesz 
nje vjidzoł. Ale rozvożivszć so v rozumje akuratno vszet- 
ko, povjem cë: Z nami zle! Bo cuż? Pobjił jes Stracha 
ve mlinje, połomoł jes szablę panu, że go wod gorzu 
paraluż trzasnął. Żebe nje ten Czernjik, tobe ludze 
belć zaru nad nami sąd spravjilće, a Pon Bog vje, jak- 
besma beła z jich rąk vćszła. Woboczisz, że wonji na- 
slą na naju szandaróv i naju do sodze zamkną. 

— Bog jich tam vje, co wonji zrobją! — rzekł jem do 

Trąbć. — Tec jô so le spravjedlevje postąpjił, a të, Trą- 
bo, njijak nji mosz vjinć. 

— Zjćedzma noprzod — rzekł na to Trąba. — Może Pon 
Bog mje natchnje potim jaką meslą! 

Zaczęłasma jesc i pjic. Zemnjice sę rozbjegałć po- 
mału wod cepłigo chopanjó słuńca, a nom v rovje za 
wurzmą beło cepło i mjiło. Całe karna skorcóv po 
polach skokałć, vócigające na gvołt robaczkji z ku- 
rząci zemji. Stari jozc, bjedni i vegłodnjałi vćlozł nje- 
daleko wod naszi durć i sedzącć v rovje zdrzoł za- 
spanimi woczoma na naju. Trąba postrzegłszć go rzekł: 

— Vejle, Remus! Nen stari jozc mó naju za svojich. Vje 
won, że më jimu krzivdć nje zrobjimć. Chcołbem też 
bóc takjim jozcem, a nji ma v tim grzechu, bo choc to 
njemovć stvorzenjć, to jednak trzimó przókazanjó na- 
szi svjęti vjarć. Wob całi post won posceł i noboż- 
nje lizoł pazurć i dlotego je tero takji bjedni. Bivszć 
njim, mjeszkołbem wob zemę v głębokji jomje pod 
korzenjami storigo dęba i słuchałbem notć, co v ko- 
runje dęba vesoko nad zemją graje. Bele moja jozcenó 
na mje peska nje v6ćvjerała, bobem v takjim razu wu- 
cekł choc do vjilkóv. 

Jakżesma sę najadła i napjiła v nim cepłim norciku 
pod golim njebem modrim, Trąba vestchnął i povjedzoł: 

— Nji ma czego żdac! Jesma, jak ten jozc i ten zajk 
i te skorce na polu, zdani na wopjekę Boską jediną. 
Ludze za nami będą szukelć, a chto vje, cze i kjede 
naju przetrzimają? Pokąd tć, Remus, beł jes po vodę, 
wułożeł jem so v głovje tak: Jidą krziżovi dnje. Tej 
z całich Kaszub zbjerają sę ludze naszi v Koscerznje 
-na kompanjiją do Vejherova. V ponjedzołk reno wonji 
vćmaszerują. Dziso momć czvortk. Kjej ma sę v nje- 

dzelę dostanjema do Koscerznć, tej tam będze takó 
gromada ludztva, że chcołbem vjidzec tego szandarę, 
cobe naju vćszukoł. Bo cuż të inesloł? Njech v karnje 
szarich vrobli chto naleze pravje jednigo, co zakoza- 
nigo bączka zjodł, kjej tu jeden vćzdrzi jak drugji. Tam 
ma zgjinjema jak zorna pjosku. Tvoję karę të muszisz 
chdze v Koscerznje v pjerszich chałupach mjasta wo- 
stavjic, bobe cę po nji poznele. Bo że të jezdes takji 
vesokji dziżanga, to znovu nje je tak zle. Będze tam 
chłopóv z nad Vdzidzkjigo jezora, z chternich też 
czasem możno zrobjic dvuch. A krom tego z gochóv. 
Bo tam v parafijach borzestovskji, brzezińskji i konar- 
skji rosnje dosc tile dovnich vaspanóv, długjich jak 
drągji. Jesz dziso poznac, że jich przodkovje chodzile v 
żelaznich blachach i jezdzilć na vesokjich konjach. 
Z timi te sę trzimej v gromadze, a żoden szandara nje 
poznaje, że tć ten Remus, chturen panu szablę zło- 
moł i Stracha rżnął na mlińskji koło. 

Beł jem vVjarć, że rada Trąbć je dobró. I przeboczeło 
mje sę v ti chvjilć, jak mje no potcevi Mjichoł i Marta 
na pustkovju zchovele v sklepje wod bulev przed 
pomstą Golijatovą. Tak jem wodpovjedzoł Trąbje: 

— Niech tak będze! 

Trąba kjivoł z wukuńtańtovanjim. 

—Bjedni Remusu! Cużbes të zrobjił beze mje na tim 
svjece, pełnim njedobrich ludzi, bjesóv, strachóv, czer- 
njikóv i szandaróv. Vjele vodć wupłinje, njim të na- 
będzesz svjatovigo rozumu. Bo jak go nje nabędzesz, 
to prędzij abo pozdniji stracisz so kark i będze po tobje. 

Tak jó sę pitoł: 

—A jakjim sposobem tć, Trąbo, nabeł jes svjatovigo 
rozumu? 


—V srodze wostri szkole. Za knopjęcich lót tak sę 
do moji skorć dobjerelć i tile mje v nji dur narobjilć, 
że vszeternostek dech, potrzebni mje do granjó na trą- 
bje, dziso szedłbe mjimo, kjejbe mje Pon Bog litoscevi 
nje bel za darmo vggojił, bo na krovca jô nji mjoł spo- 
sobu. Ale kjej jô dorosł, tej jô ju nje żdoł jaż mje durë 
porobją, le vzął i ze skrzepjicami szedł i z trąbą, chdze 
mje lubjilë. A chdze mje nje chcelë, tamem sẹ nje mo- 
rzeł. I z tim mje je dobrze. Żebe nje ten svjęti stan 
małżeńskji, chturen mje trzimô v gromadze z moją 
bjałką Trąbjiną, to rzeczę cë, Remus, że szczestlevszigo 
człovjeka nje bełobe na Bożim svjece. Ale bodejże jed- 
no vjeczné wutrapjenjé Pon Bog kożdimu człovjekovji 
wostavji, cobe po smjercë vjedzoł so njebo szatnąc. 

—Żebe le sę dostac do njeba! 

— Remus!-wodrzekł Trąba. —Chto mó cziszczec na 
zemji, czimu be sę njimjołpo smjercć do njeba dostac? 
Doznajesz të sę tego jesz na tvoji vandrovce, kjej słuń- 
ce cę poskvarzi, a mroz cć dotnje. Mje mój duch 
movji, że co mje teczi, to mje nalezeta roz njeżevigo 
na polu, jak smjecocha bjednigo, leżącigo brzuchem 
do gorć i vćgasłimi slepkami patrzącigo v njebo. 

Vzął Trąba i vrzuceł porę knepli v wogjiń, jaż za- 
trzeszczało skrami i rozmiszloł nad svoją dolą vano- 
żącigo muzikańta. Tej zaczął dmuchac v wogjiń, jaż 
mu woczć łzami zaszłć a ku reszce vócarł woczć, zchvją- 
dnął sę jak pjes, kjej bjedę strząsó, i povjedzoł: 

— Roz vjilka wutłuką! Vrocma sę do naszigo zame- 
szlenjó. Do njedzeli muszema sę chdze zatacëc. A jô 
vjem chdze. Do vjeczora, żeli będzema nogji dzirżko 
vócigała, duńdzema do vjelgjich vód jezora Vdzidz- 
kjigo. Tam wusadło kjile vjosk, pełnich rebackjigo 

norodu, na jego bjolich brzegach. Vjem na tich vodach 
jednę vispę, chterną zvją Glonkjem. Tam ma sę zata- 
cema. Żevnotć jô ze vsć przónjesę: bulev, krep, a na 
sledza z karczmć tć mosz może porę detkóv przć sobje? 

—Mom. 

—Tej vszetko je v svojim porządku. Le wob drogę 
womijac będzema vse, bo kaduk nje spji. A może naju 
będą gonjic? 

Vjeczorem tegoż dnja wominąvszć Vjele, zkąd da- 
leko vjitałć cebulovatć vjeże koscoła, doszłasma do 
knjeji, pustkovjó, wukretigo nad wotnogą Vdzidzkjigo 
jezora, chdze nom delć jesc i pjic. Potim wobeszłasma 
lasem do Plęs. Ju naszła noc i cemno sę zrobjiło na 
svjece i cecho. Le z daleka czuc beło wujadanjć psóv. 
Ma szła brzegjem, żebe nalezc jakji czołen i puscćc sę 
na njim po vodze ku wostrovju, na chternim Trąba 
nom noclig namjenjił. Nalazłasma go nareszce a v njim 
vjosło. Velałasma tede z njego vodę, zapakovała mo- 
ję karę i tovarć i puscełasma sę na cemnć vodć. 
Vjosłującć rzekł Trąba do mje: 

— Mom nodzeję v Bogu, że naju naprovadzi, chdze 
not. Le sedzć cecho, żebesma sę z tim czężorem na 
czołnje nje przekolębrovała, bo chocbesma sę retovała 
płivanjim, to tvój sposob całi zjadłobe jezoro. Zdrze 
brace, przed sebje! Żeli rechlij njiże jó v ti cemnoscć 
wuzdrzisz jakji brzeg kraju, to rzeknji. Bo podług mo- 
jigo wobrachunku jadzema prosto na Vdzidzkji wostrov 
a ma chcema na Glonk. To też jak nom przińdze jakji 
brzeg na woczć, skrącema na pravo i vedle brzegu 
pobjeżema, jaż won sę skuńczi. Tej le kavałuszk wot- 
varłigo jezora nom przińdze przepłenąc, a Glonk jak 
vesokó wopoka vstanje przed nami. 

Przeprava nasza wodbeła sę jak Trąba sę spodzevoł. 
Po godzenje jazdć czołen nasz zaskrzepjoł na pjosko- 
vatim brzegu. Vćskoczełasma i vócignęła czołno na 
brzeg. Przed nama wodemkła sę łączka, wodgrodzonó 
wod brzegu pasmem zelonigo brzidu. Przeszedłszć łą- 
czkę naszłasma gruńt, chturen vesoko i przidkjim spi- 
chem szedł do gorć. A na gorze krom cemnoscć vji- 
dzec beło grebi wuzimkji vesokjich drzóv lasu. 

Kjej jesma doszła pokuńc łąkji, Trąba sę stanovjił 
i rzekł: 

— Ha! Tu ma sedzema, jak ve fortecć. Chto do naju 
chce przińsc, muszi przez głęboką vodę. Choc całi 
rok v koło tu sedzec besma mogła i njicht be wo tim 
nje vjedzoł. Bivało, że naszich jeden, kjej mu pruskii 
prava dokurczełć, zataceł sę na jezorze, a kjej go z 
jednigo wostrovu venekale, na dregjim sę zchovoł. Bo 
żebe to nje beło tak cemno, tobes vjidzoł, że wod poł- 
nocć i wod połnjó tich wostrovóv je tu kjile. 

Mje belo tero naborżij wo to, żebe położćc tovarć 
na jakjim suchim molu i je wod vjilgocć z gorć wo- 
chronjic. Ale Trąba ju wo tim som mesloł. 

— Noprzod — rzekł — vócignjema czołen dobrze na 
kraj, cobe go nom voda nje zabrała. Tvoje tovarć mo- 
gą tam v ti chvjilć jesz bezpjeczno leżec, jaż veszuko- 
ma sobje leżą. Jó tu wod tile czasu nje bivoł, że po 
wocemku nji mogę sę wod razu rozeznac. Ale pożdej- 
ma godzinkę, jaż mjesądz vińdze i sę kąsk rozvjidnjeje. 
A wob ten czas sadnjima nad kańtą lasu pod drzeva- 
mi. 

I szedł przede mną vesoką wurzmą przidko pod gorę. 

— Le trzimej sę krotko slode mje! — rzekł — cobes 
nje wupodł mjedze korzinje i so jakjigo gnota nje vćdjidł. 

Bo doktora tu bes na całi wokrąg nje dostoł. Tu ludze 
wod vłosnigo doktorovanjó i vłosnich lekóv wumje- 
rają. 

Za chvjilkę ma sę vćdostała na rovnć i wusadła na 
mechu pod vesokjimi chojnami. Letkó doka płenęła 
gorą i gładzeła vodć tak, że jezoro leżało cecho, jak 
stolim drzemjąci. Leno letkji plusk, jakbe chlichanjć 
mołligo dzecka, chvjilami wuderzoł wo brzegji. 

—Czuł të, Remus — rzekł Trąba — jak to z ti vode 
czasem na brzegu zapłacze? To są dusze wutopjonich 
rebokóv i proszą żijącich wo «vjeczni wodpoczink». 

Zmovjiłasma «vjeczni wodpoczink» za rebackji du- 
sze a Trąba przeżegnoł sę i godoł: 

— Żebe le ta doka sę chcała rozińc! Bo z ludzi nom 
tu be njicht krzivdć nje zrobjił, chocbe tu beł chdze 
zataconi. Tu po vsach mjeszkają sami dobri ludze, 
gburzć i rebocć, co muzikę lubją barzo i mje dobrze 
znają. Ale mają wonji tu vjele gódk wo topjelcach 
iwo dzevim łovcu, chturen sę taci po jezorze i po 
lasach vkoł i v borach mjedze jezorem i Juszkami. 
A jô cë sę przóznaję, Remus, tak jak lubję dobrich lu- 
dzi, tak bem nje chcoł nańc na takjigo, co z njim njigde 
nje vjesz, jak przińdzesz do szeku. 

Wob ten czas porę razi voda wuderzeła wo pjosk 
z takjim letkjim szumem, jakji robji kosa, kjej ję założi 
v gęstim żece. Słabi vjater dmuchnął i zaszemarzeł v 
czubkach drzćv i rozervoł v kjile molach szarą dokę. 
Tero jó ju rozeznoł na dole przed nami dosc rozległą 
łączkę, za łączką krze, za krzami szeroką vodę, a za 
vodą jakbe wopokę, vćdvigłą z jezora. 

—To je Vdzidzkji wostrov! — powuczeł mje Trąba.— 
Takji won długji i szerokji, że dva valnć gburstva na 

njim stoją. Ale jak wonji chcą z krovą na jarmark, tej 
wonji muszą ję przez vodę vjezc. Zdrzć, tam na pravą 
rożovi vćchodzi pas nad vodą.V poł godzenjevińdze ksę- 
żec na njebje a ten vjaterk dokę rozgonii. Będze vjidno. 

I viidnjało dosc chiże. Szerokó, czervjonó, jakbe zło- 
tó stegna kładła sę wod ksężeca na jezoro, a jak ju 
szerokji rąb jego vćchiloł sę na podnijebju, tej jô ju 
rozeznoł dobrze przed nami łączkę a na nji ku mojimu 
dzevovanju trzć kopjice sana. Trąba je wuzdrzoł też, 
smjoł sę i rzekł: 

—(Co to za gospodarze v tich vsach, że dadzą sanu 
na łące zgnjic! Muszą go mjec dosc tile, kjej wo nje 
nje dbadzą. Będzema so tero szukała jakjigo szałasu, 
jak wonji go tu lubją vćstovjac, kjej wovcami potrov 
vćposają. 

I chcoł vstac, ale sę zatrzimoł, pokozoł polcem na 
łączkę i rzekł: 

— Cze mje le sę tak zdaje? Ale przisągłbem, Remus, 
że ta jedna kopjica sana sę ruchała? 

Smjeszno mje sę zrobjiło, alem pitoł: 

—A jakoż to kopjica sę ruchała? 

—Ta, z chterni nen cenkji szach v gorę jidze! 

Patrzę. Ksężec rozsvjeceł ju noc, tak że vszetko 
vjidzec beło jak za dnja. Ale na kopjica z drążkjem 
stojała cecho, jak te drugji dvje. 

— Vjidzisz, że sę nje ruchó — rzekł jem. Ale ledvjem 
to povjedzoł, tak i jó vjidzoł, że ta kopjica sę jęła zi- 
botac razem z nim drążkjiem v ną i v wovą stronę. 

— Cuż na svjece!-- mesloł jem sobje. Na pustkovju 
Zobłockjigo czuł jem njeroz godkę wo tańcującich 
przed vschodem słuńca kopjicach sana, alem na wo- 
czć takjigo cudu jesz nje vjidzoł. 


223 


Trąbje sę zrobjiło straszno. Wuchvaceł mje za rę- 
kov i movjił: 

— Remus! Pojma ztąd precz, bo tu njedobrze. Jakjis 
Złe nom kozało vlezc akuratnje na Glonk, jakbe tu 
vjęcij wostrovóv nje beło. Poj! Tvoje tovarć jesz leżą 
na czołnje. Wodepchnjema sę na vodę i dalij. Poplinje- 
ma na wostrov Vdzidzkiji, bleżij ludzi. 

Ale jó beł czekavi doznac sę, co to za wukozka v ti 
kopjicć sana sedzi. Tak jem poceszoł Trąbę: 

— Pocuż sę będzesz bojoł, kjej jes chrztem svjętim 
wochrzconi i Złć do cebje przistąpu nji mó? 

— A może mje dobrze nje wochrzcilć ! — vątpjił Trą- 
ba. — Bo to ju tak dovno, że jó so tego nje vdarzę. A 
chdze moji kmotrovje sedzą, tego jó nje vjem. Może 
też duch tego pana ze Zvadć, cos të mu vczora szab- 
lę złomoł, v nocć zachodzi nom v drogę. Jó cć le jed- 
no povjem: wucekejma pokji czas! 

—A nacuż të mosz svoję kanonę? — rzekł jem. — Vez 
i zagrej «Chto sę v wopjekę», a żeli to je Złć, to wo- 
no sę zaru wuspokoji. 

Moje słova trafjiłć Trąbje do serca i dodałe mu du- 
cha. Vedobeł chiże z dreżącimi rękoma z mjeszka na 
plecach svoję szklącą trąbę i jął dąc. A głos jego trą- 
bë wod razu povtorzełć drzeva i posłałć dalij na ce- 
ché vodć jezora, na wostrovć i na dalekji chatć ludzkii. 

Patrzełasma tero woboje. Na kopjica z drążkjem sto- 
jała całą chvjilę cecho. Ale ledvje Trąba woprzestoł 
grac, verazno i pevno jęła sę kopjica po łączce czoł- 
gac ku nama, co jednak strasznje vćzdrzało. 

— Nji mom tile dechu — rzekł Trąba — żebe grac da- 
lij. Vezma, Remus, nogji za pas pokji pora. 

— Sprobuj jesz roz! — rzekł jem. 

Ale njim Trąba vódmuchnąc zdołoł pjerszą notę 
pjesnji nobożni, z kopjice doł sę czuc głos mocni: 

— Tuńca! 

I kopjica sę zaczęła zibotac i skakac jak v tuńcu, 
jaż mje mrovkji po plecach przelotivałć. Ale mój to- 
varzesz na głos «tuńca» rżnął svoję trąbę na zemję, 
krziknął «Jezus Marija!» i szust! bokjem v krze, le za 
njim tak zaszorzeło. 

Tero jô vstoł i żdoł, co sę stanje. 

A kopjica czim krodzij mje, tim veżij rosła v gorę. 
Ku reszce z nji sano wopadło i stojoł vesokji chłop z 
długą bjołą brodą, v skorznjach vesokjich, jak je rebo- 
cć noszą i z barankovą mucą na głovje. V ręce won 
trzimoł długą strzelbę. Tę won przevjeseł przez remję 
i vjelgjimi krokoma szedł ku mje. Jak naszedł na trzć 
krokji, stanął, vezdrzoł z wuvogą na mje i rzekł: 

—Njech będze pochvaloni Jezus Christus! 

—Na vjekji vjekóv. Amen — wodrzekł jem. 

Ale won sę do mje nje przebliżeł. Mjoł mje gvesno 
za jaką wukozkę z lasa, bo moji godkji nje rozumjoł. 
Tak ma całą chvjilę na sebje patrzała, jaż sę njespo- 
dzevanjć doł czuc straszlevi rek Trąbć: 

— Ludze retujta, bo wutonę! 

Beło to vołanć z takjim strachem, że nen cuzi i jó 
bez nameszlenjó jęłasma sę przedzerac przez chrostć. 
I cuż ma wuzdrzała? Na zibji, co tam wod stronć je- 
zora zelonimi kępoma pokretó stojała, Trąba sedzoł 
veżij pasa v torfje, jak tam vpodł wucekającć i vrze- 
szczoł v njebogłose, jak sę doznoł, że sę nji może vē- 
dostac. Zaru też ten z kopjice sana wodpjął pas svoji 
strzelbć z jednigo kuńca i mu kuńc cesnął, żebe sę 
wuchveceł. 


— Trzimej tero, Trąbo, a ma cę vćcignjema! — vo- 
łoł won do njego. Bjedni Trąba so nje doł tego dva 
raze povjedzec, le trzimoł dzirżko, a ma wobaji go vē- 
cignęła na grąd. Wyczapani beł bjedok torfovim bło- 
tem jaż po szeję, ale jednak sę mocko ceszeł, że re- 
tovoł żóce. A ten z bjołą brodą rzekł: 

— Stari Trąbo! Pocuż të wucekosz, kjej jô cę proseł, 
żebes mje zagroł do tuńca? Bo nje kożdi dzeń, choc 
te jes takji mester wod muzekji, przódarzi cë sę wo- 
rądz, żebe kopjica sana za tvoją notą tańcovała. 

— Ha! To vë jesce, vaspanje! — rzekł Trąba.—To vë 
bele ną kopjicą sana. Tero jô vjem, czimu moja kano- 
na, choc jem z nji strzeloł boską notą, nji mjała do 
vaju moce! 

— Cuż të chcoł, Trąbo? Nje sedzoł jô jak mesz, po- 
kąd të groł svoję pjesnją? Ale nje vjesz të, że zvecza- 
jem kaszubskjim po pjesnji jidze skocznô nota? Po- 
cużes të wucekoł, kjej jes mjoł do tuńca grac kopjice 
sana? 

— Jô le szedł woboczóc do czołna, cze go voda nje 
zabrała. 

— To cë vłosni strach lechą drogę doradzeł i belbe 
cę wutopjił. A przeznajesz, że kopjica sana anji cę 
zjesc anji cę wutopjic be nji mogła. Ten tvój długji to- 
varzesz je jinszigo ducha. Zdoł na mje jak mur, a jô 
sę przeznac muszę, żem go mjoł za jaką wukozkę, 
chterna mje zaszła v drogę na wukoranjć. Bo jak jem 
pochvaleł Boga, to won mje jakąs cuzą godką wodpo- 
vjedzoł. 

— Won movji naszą godką — rzekł Trąba. — Le mô 
jęzek skażoni, tak że ludze jego godkji nje rozumieją. 
Przezvjisko jego Remus, a tam na czołnje leżą jego to- 

varć, chterne won ludzom przedaje: ksążkji, szkaple- 
rze, guzikji, njitkji. 

— Ha — rzekł vaspon — to të jes hańdlarzem! Nje 
vózdrzołbes mje na takjigo, bo cë dzirżkosc z woczu 
patrzi. Chłop z cebje jak stolim, a serce mosz wod- 
vożne. Volołbem cę vjidzec żołnjerzem, bo mosz vszet- 
ko, co do tego not a wurodą bes mogł vćstraszec v 
nocć człovjeka słabigo ducha. 

I podoł mje rękę mocko nją potrząsającć. Tej rzekł: 

—A të bes też rod vjedzoł, chto jô takji? Njech cë 
Trąba povje! 

— To je vaspon Mucha, pon Zoborskji, krol jezora! 
— rzekł Trąba. A vaspon stojoł woparłi na svoji dłu- 
gji strzelbje vesokji, zdrząci jastrzębjim wokjem na na- 
ju i vezdrzoł poprovdze jak krol. Rzekł: 

— [ vjitom vas v mojim krolestvje jako gosci! — Le 
te, Trąbo, jidz i veczap sę v jezerze, bo nje przćstoji, 
żebes jak jakji mulni czort wobrożoł moje woczć. 
Ruchna vćsuszisz prze wognju. A të, Remus, jidz i za- 
polć nę kopjicę sana na pravo. Sadnji wod nji dva 
łokce na zemji, a nje bój sę, że tam mokro. Vkoł bo je 
porę łokci cvjardigo i suchigo grądu. Sedzć cecho i za 
mną sę nje wobzerej, kjej chcesz bec mojim przeja- 
celem. Jó za chvjilę sę vrocę! 

Po tich słovach krol jezora długjimi krokoma szedł 
v las, a jó vzął sę i zapoleł nę kopjicę sana, jak won 
mje kozoł i sodł jem na zemji. Noprzod bjołi dim jął 
strzikac ze sana, tej załiszczełć czervjoni płominje a za 
chvjilę dużi słup wognja buchnął pod gvjozdć i dru- 
gó krevavó stegna sę kładła na ksężecovą stegnę złotą. 

Za chvjilę naszedł Trąba v koszułć, ruchna trzim- 
jące v ręku, a pod pochą pęk gałęzi leszczenovich. 


227 


Vjidzącć to, jó scignął ze sebje vamps i mu go doł, 
be sę njim przówoblekł. 

— Bog cë zapłac! — rzekł Trąba. — Cepło tu kol wo- 
gnja, ale na koszulć sedzec jednak be beło njebelno. 
Jô le chiże moje ruchna na porę gałązach do wognja 
przestavję, cobe sę vćsuszełć. — A chdziż sę podzoł 
vaspon Mucha? 

— Szedł v las i nje kozoł patrzec chdze jidze! 

— Tak won vjedno robji! — wodrzekł Trąba cech- 
szim głosem i jął wustavjac leszczenovi rusztunk prze 
wognju na svoje ruchna. — Ludze povjodają, że won 
tu v tim wostrovje głęboko v zemji mó jistamantni 
pałac, pełen rożnigo bogactva. Ale njicht nje vje do 
njego trafjic, bo won jesz njikomu drogji nje povjedzoł. 
Tero won pevno tam szedł, ale jó bem njikomu nje 
radzeł jisc slode. Bo choc won naszim ludzom jesz 
njigde żodni krzivdć nje zrobjił, to v ti spravje z njim 
nji ma żartóv. 

I zchileł sę do mje Trąba, jakbe mje chcoł co do 
wucha povjedzec, ale sę wodmesleł, machnął ręką 
i rzekł: 

—Njech kożdi som za svoje wuczinkji przed Panem 
Bogjem wodpovjodó! Ale to cë rzekę, że zle nom tu 
przć njim nje będze. Woboczisz, że won nom vćpravji 
kjezróv moltech. 

Wob ten czas sano z vjerzchu sę vćpoleło, a z kopji- 
ce zaczęło mocko trzeszczec a płom mocni sę dobivac. 

— Aha! — rzekł Trąba — to won tę kopjicę mó wod 
strzodka jałovcem zapravjoną. Woboczisz vnetk, jakji 
to dó wogjiń. Rebocć z nad jezora przć łovjenju za- 
polają jałovc i poł jezora njim mogą wobsvjecćc, kjej 
tego trzeba. 


Po chvjile — jak Trąba povjedzoł— vebuchnął v gorę 
słup wognja a z njego szłć pod gvjozdë milijonć skri, 
jakbe zemja chcała drugjich tile gvjozd zasoc na njebje. 

Vtim sę dalë czuc krokji, a v krąg vjidu vószedł 
nasz krol jezora z flińtą v ręce i vorkjem na plecach. 

— Na krolevskjim dvorze muszi bóc iluminacejó! — 
rzekł won, skazujące ręką na słup vesokji wognja 
i troje skri, — Ale jak ten wogjiń wupadnje, tej nale- 
zema pod vęglami krolevską pjecziń, chterną sę bę- 
dzema roczeła. 

Tej wusodł kole nas na zemji i rzekł do Trąbć: 

— Tero le mje zjim mój plecok z karku i vepakuj 
na trovę. Nalezesz też v njim co dobrigo. 

Trąba v mojim długjim vampsu sę zervoł zaru, ale 
noprzod sę vóvroceł, bo so nastąpjił na trokji. Ko mój 
vamps beł mu vjele za długji. 

Vstoł i sę smjoł. 

— Njigde jó vjęcij nje vlezę v cuzi ruchna. Kjejbem 
tak, bronji Boże, beł zavoroł głovą v ten wogjiń i so 
moje snożć lica przeskvarzivszć woszkaradzeł — cuż 
za kłopot dlo moji bjałkji Trąbjine. 

—Wo to njechbe cę nje bolała głova — wodezvoł krol 
jezora.— Vszescć vjedzą, że Trąbjinó wo cę tile dbó, 
co pjes wo pjątą nogę. I sę ji nje dzevuję, bo vano- 
żóc volisz po svjece njiż doma dzecć kolebac. 

— Jakuż mje doma dzecć kolebac, kjej mje Pon Bog 
żodnich nje wużiczeł? 

— Bo Pon Bog vje, żebes jich dejadej nje vćchovoł. 
Krom tego, provdę rzekłszć, tvojigo mesterstva V granju 
be po tobje też v spodku nje vzęłć, bo jak ze svoją bjałką 
nje żijesz, to wona z jinszimi psć posó. 

Vestchnął Trąba i rzekł: 

— Vjedno jó movjił: jakji biczk takji biczk, bele celątko 
beło! Ale celątka jak nji ma tak nji ma! 

Wob czas tego podkorbjanjó Trąba zjął vasponovji 
torbę z pleci, vedobcł z nji chleba bochenk, masła gleń, 
trze butelkji pjiva, kjile sztuk suszonich na rożnach rib, 
a ku reszce krotką i pękatą butelkę. Vszetko won po- 
wukłodoł na trovje, ale butelkę zatrzimoł v ręce, prze- 
zeroł przez nją pod wocjiń i povjedzoł: 

— Provdzevó gduńszczonka z łososem i płivającim 
złotem! Njech Bog dó dobri hańdel Gduńszczanom, 
pokąd takji dobri trunk fabrikują, a zdrovje timu, co 
naju njim czestuje! 

Jak przepjile do mje, tej jô podzękovoł i wodmovjił. 
Vaspon na to povjedzoł: 

— Kjej tak, to sę napji przónomnji pjiva koscerskjigo 
ze Żindovi brovarnji. Lepszigo v samim Gduńsku nje 
vćpjijesz. Godka njese, że jeden z Kaszubóv naszich 
zanjosł sądk tego pjiva przed krotko dvuma tęsącami 
lót Panu Jezuskovji do stanji, jak sę wurodzeł v Be- 
tlejem. Svjęti Jozef ten trunk pochvaleł i poczestovoł 
njim Trzech Kroli... Do gorzołkji i pjiva przegrezema 
tich rib i chleba. A jak ten wogjiń wopadnije, tej z pod 
kaminji vćdobędzema połc sorena. I to, żebesta nje 
godoła po svjece, że krol jezora vaju bjedno wugos- 
ceł. 

Tak ma tede tam zajodała i zapjijała, jaż wogjiń po- 
czął gasnąc. Ale żevi vęgle dovałć tile cepła, że sę se- 
dzało jak v wogrzani jizbje. Na wokrąg dichałć vjel- 
gji vodć a czuc beło vonją tego woddechu za secami, 
za rebami i jezorovą trovą. 

Jak wogjiń vćgasł, bjesadovałasma przć ksężecovim 
vjidze. Ale vęgle na wognjisku sę żolełć i grzałć. Va- 

spon so zapoleł krotką fefkę, położeł na kolana przed 
sobą strzelbę, chterną znadz njigde z ręku nje vëpusceł 
i zaczął movjic: 

— Dobrze tu na tim wostrovje ve strzodku dużich 
vód, a nad głovą posova njeba z milijonami gvjôzd 
i dużim vjidem mjesądzovim. Pon Bog buduje vjększi 
i spanjalszi pałace, njiże mestrovje v Gduńsku. Jó sę 
czuję v tim pałacu provdzevim krolem. — Dobrze dlo 
vaju, żesta mje naszła dziso. A veboczta nę komediją z ko- 
pjicą sana. Dzis to beł żort. Ale vjerzta mje: Tą sztuką 
jô so njeroz retovoł svobodę a może i żćcć, kjej ne 
kęsi psć pruskji wobłavę na mje robjilć... TE na mje 
patrzisz, Remus, pitającim wokjem. Muszoł tć rosc na 
barzo zapadłim pustkovju, kjej tć nje czuł jesz wo krolu 
jezora. Trąba mje lepji znaje. Wuvożej: Jô jezdem 
krolem jezora i mom vojnę z krolem pruskjim. Won 
mó ludzi i vojska dosc tile,a jó le jezdem som jeden 
z moją vjerną strzelbą. Ale won jesz na mje nje dobeł. 
Z mojigo gnjozda na Zoborach, tam chdze z vesokiji- 
go brzegu moja chata zdrzi na vjelgji vodē, ztądka 
wonji mje vënekalë. Tam deszcz leje i słonuszko Boże 
svjeci z gorć przeką rozervanich dachóv, a pod da- 
chem gospodarzi moja bjałka z corką i senem. Jich 
dobetk jedna krova i jedna szkapa na tich dużich 
gruńtach. Bo kjejbe dachć napravjilć i dobetku sę do- 
chovelć, tobe jim to zajął krol pruskji za te vszetkji 
sztrofć, jakji jego sądć na mje nałożełć. 

Zemja moja rodzi wostć i wosocz, bo jó, ji pon, 
tacę sę na vojnje inji mogę sę pługa jąc... Dobrze i ce- 
plo dziso prze tim wognju, ale jidą długji tidzenje, 
chdze jô so go wobskacóc nji mogę, bobe mje zdra- 
dzeł. Dzis i jutro vszetkji lesni sedzą v Chojnjicach 

na jakjims svojskjim vjecu, chdze znovu jaką novą 
krzivdę ludzką wobmeslą. A z tich, co tu wostele, szan- 
daróv, njicht v pojedinkę sę na mje nje wodvożi, bo 
srodze mje sę boją. Dlotego mome dzis bezpjek i mo- 
żeme wogjiń polec. 

Ale povjedztaż, co vaju dvuch sprovadzeło jaż tu 
na Vdzidzką Pustą? Cze va może też co przeskurzeła 
procem pruskjim zakonom? 

— Cuż ma mjała przeskurzćc? — wodrzekł Trąba. 
Ko mojim rzemjęsłem je rozvjeselenjć serc ludzkjich, 
a Remus njedovno sę vćkluł na pustkovju jak pilątko 
ze skarupć. Ale ma nocovała na Zvadze ve mlinije, 
a tam Remus nocnigo Stracha zviczężeł i gorą koła 
młińskjigo na doł v rzekę cesnął. Tej bełasma na lit- 
kupje v Zvadze, a tam won panu storą szablę złomoł, 
wo co ten sę tak zajisceł, że go paraluż ruszeł i chto 
vje cze żije. 

Vaspon vezdrzoł z wuvogą na mje i rzekł: 

— Zvwadzkji pon nje żije! Złe novjinć lecą pjorunovą 
chiżoscą. Ludze z Lipć wo jego smjercć dzivną godkę 
wopovjodalć. Movjilć, że Czernjik zaproseł do muzekji 
Trąbę v gromadze ze samim Luceprem v postaceji 
vjelgjigo jak vjeżó chłopa. A jak pon Zvadzkji podpji- 
soł kuntrakt, tej przóskoczeł Złi Duch, skręcoł mu kark 
z tvarzą na plece, vćvlekł z njego jesz cepłą duszę i 
z nją kominem nekoł do pjekła. A zrobjił lecącć nad 
zemją takji vjater, że rebocć nji moglć łovjic przeszli 
noce. 

Ale Trąba jął mu wopovjadac, jak to beło poprovdze. 
A jak skuńczeł, tej sedzałasma całi szturk cecho. Ku 
reszce rzekł krol jezora: 

— Njech mu tam Pon Bog na sądze svojim vśboczi! 

Wod knopjęcich lót won gardzeł svojimi. Sena i corkji 
doł vechovivac v Berlinje. Tam wone wodvekłć wod 
movć i wobeczajóv wojcóv svojich. 

To ma Zoborskji na Zoborach są jinszigo ducha! Ma 
zachovała spusceznę po wojcach i z vrogami nje szła 
v konszachtć. A wod naszich prav nje wustąpjiłasma 
anji kroku. Bo też nasza — Zoborskjich — rozga wod sto- 
limóv pochodzi. A chto ze stolimóv rodu, ten gvoltovji 
nje wustąpji, choba wuspji go sama smierc... 

Tej vócignął rękę ku polarni gvjozdze i povjodoł: 

— Tam z dalekjich stron, chdze mjeszkó Noc, takó 
godka jidze v naszim rodze. — Przeszedł za dovnich cza- 
sóv stolim i zaczął mjeszkac na tim wostrovje. Jedni- 
go rena z vesokjigo brzegu zoborskjigo szło dzevczę 
do jezora bjeliznę prac. Pjęknć beło jak jutrznjó, wo- 
czć zdrzałć jak gvjozdć a smjeg nje je takji bjołi jak ji 
jkarnje bełć. Stolimovji zapoleło sę serce i vzął i kri- 
amko vóbudovoł głęboko ve vnętrznoscach tego wo- 
strovu zomk peszni i v njim nagromadzeł vszelkjigo 
bogactva. Tej przejachoł czołnem i sę zataceł ve vjel- 
gjich jałovcach zoborskjigo brzegu. A jak naszło dzev- 
czę, tej vzął je ze sobą i beło jego bjałką... Wod 
nigo stolima ma sę takjimi dużimi chłopami rodzile, 
że pobrzeżnjicć jezora nom delë przezvjisko Mucha. 
To przezvjisko przeszło v nasze dokumańte. Ale Mu- 
chovje sę njigde krzivdzóc nje pozvolile. Za dovnich 
czasóv bronjiłasma naszich prav przed mnjichami wo- 
livskjimi, chterni nom zakozivelć rebjitvę na Gołuń- 
skjim jezerze, chterno stari ludze nazevelć Leleko- 
vnjicą. Tej mjałasma przezpravć z Krziżokami, chterni 
Zoborć nasze na vesokjim brzegu przezevele «varnim 
gnjozdem». Za polskjich czasóv nom folgovelć, że to 

më ricerzami i szlachtą. Ale jak naszle Prusoce, tej ti 
naju scesnęlć jak wobręczą. Mądri to norod. Poracho- 
velë chojki v lese, dzekjigo zvjerza, zajka v polu, po- 
rachovelë ribkji v jezerze i nąże nom bronjic i wudze- 
lac i chojeczkji z lasa i sorena i zajka z pola i rebë z 
jezora. Mje sẹ poprovdze tak zdaje, że wonji tam, chdze 
smjertelni człovjek mó duszę, zchovelć v pjersach ta- 
ką maszinę, co potrafji vszetko wobrachovac. Może 
wonji tą masziną navetk gvjozdć na njebje porachują. 
Ale j6 jem ti wudbć, że ta maszina jich też roz wo- 
szukó i tej wonji sę mocko przerachują. Do ti chvjile 
jó z njimi vojovac będę, a kjej mje smjerc zabjerze, 
vojovoł będze mój sin. A jó mom vjarę, że mć przetrzi- 
momć, jak to naju mądró godka movji, że «naszi bjedć 
mdze dłużij, njiże jich państva». 

Słuchałasma z vjelgą wuvogą godkji krola jezora 
bo mądrze barzo p rzemovjił. Za całę chvjilę wodezvo 
sę mój tovarzesz Trąba: 

—To sę vje! Nje tak rechło zaspjevają nom Kaszu- 
bom na Pusti Nocć. Nodzeja v Bogu, że za tę spravę 
ve Zvadze jich wobłava naju z Remusem nje złapji. 
Povjem vom, vaspanje, że ma sę na tę jintanceją za- 
bjeroma z kompanjiją do Vejherova. 

— À jô pudę z vami— rzekł krol jezora. 

Trąba pozdrzoł na njego i nje dovjerzoł. 

—A jak vaspana wuchvecą? 

— Jô pudę z vami v gromadze do tego svjętigo mje- 
scó, bo mom vożną k'temu prziczinę! — wodrzekł krol 
jezora nje zvożające na słova Trąbć. 

— A do sobotć zatrzimom vas v goscenje. Legnjita 
v tim tu molu! Deszczu nje będze. A latko kanęło re- 
chlij, njiż v jinszć lata. 


I vćcignął sę krol jezora przć naju na zemji. 

Ale jó długo nje zamknął woczu, lem patrzeł v njebo, 
kjej ju mjesądz zeszedł i gvjozdć mrugałe na drzemjącą 
zemję i na dichającć długjim dechem vodć. Czuł jem 
na brzegu cechć chlichanjć rebockjich dusz, ale dalij z 
jezora szło ku mje letkji granjć vodë, jak żużanjć matkji 
nad dzecka kolebką. Chdzes z daleka sę chdzeroz wode- 
zvało szczekanjć psa na woborze. Tej mje przeszło do 
głovć, jak barzo ten krol jezora mje przeboczoł njebo- 
szczika pana Jozva na Lipińskjich Pustkach. Vaspon be 
gvesno szedł na vóbavjenjć zaklętigo zomku. Ale jakuż 
jó do njego przemovję z moją skażoną godką? 

Ku reszce mje sę tak zdovało, jakbem leżoł na dużim 
wokręce, bjeżącim mjedze njebem i zemją bjegjem rov- 
nim i cechim. Tej moja pamjęc zgasła i jem wusnął. 


XXI 
Remus i Trąba v gromadze z krolem jezora 
wudbają sobje jisc z kompanjiją do Vejherova. 
Wo muzikańtach i wobraznjikach koscerskjich. 


"Trąba smjoł sę na całć gardło, kjej v sobotę przed 
nami stanął, njibe to krol jezora ale v jakji postaceji! 
Skrzevjonć mjoł v pałąk plece, zajętć pravé kolano 
igrebo łatami wobvjązanć, a pod pochą na podporę 
grubć i dużć szczudło. Na głovje mjoł mucę wobdzar- 
tą jakbe ją gapć bełć mjałe v roboce, a szeję wobvjązaną 
grebą chustką, pod chterną sę wutopjiła, jakbe ji nje 
beło, długó bjołó broda. Przez plece zvjeszała mu sę 
torba jak ją dżadć noszą po wodpustach. 

— Cuż na svjece! — dzevovoł sę Trąba. — Żebem 
nje vjedzoł, że to vaspon, przesągłbem, że to dżod 
Klinkosz ze Zamjartigo, co po wodpustach spjevó. Żeli 
ne kęsi psć poznają krola jezora przez te dżadovskii 
ruchna, to będą mądrzejszi, njiże Mack Tuszkovskii, 
chturen sę slepi wurodzeł, ale jak przezdrzoł, tej vjidzoł 
przez dębovi del. 

Sadłasma v czołno. Trąba i jó ma vjosłovała, a vas- 
pon trzecim vjosłem trzimoł drogę. Długji szczudło 
won położeł kole sebje, a jó vjidzoł, że wono wod 
kuńca je barzo grube i czężkji. Jak jem sę pozdnii 

doznoł, zchovanó v njim beła strzelba, z chterną won 
sę njigde nje rozchodzeł. 

Po drodze przez dużi las Vdzidzkji i pjoskji kole 
Juszk i Rotębarku naszłasma, jidącć trzeji v gromadze, 
vszędze ludzi, co sę spjeszilć do Koscerzne. Ve dva 
vjidć doszłasma stegnami za lase, co wod ti stronć 
podchodzą jaż pod Koscerznę. Kjej jesma wuzdrzała 
vesoko nad mjastem vjeżą koscoła, tej vaspon sę sta- 
novjił i rzekł: 

— Tero ma sę rozińdzema, a v mjesce nje będzema 
sę znała. Të Remus, wostavji svoję karę wob noc wu 
gbura Stankovskjigo pod lasem. Jak povjesz, że cę Much 
przesełó, to i na noc cebje wotrzimają. A të, Trąbo, 
svojim zveczajem pudzesz do muzikańtóv, bo cebje 
jim notna kompanjiją. Ale jô vjem, chdze jô wostanę... 


...Jakuż jó cę wopjiszę moją wubogą godką, pjel- 
grzimko do Vejherova? Muszołbem bćc malorzem, 
żebe vćmalovac to modre njebo i cepli vjid słonuszka 
na zelonich polach i bjołich drogach! I te krose cho- 
rągvji, kjej vjitałć nas procesije v parafijach nad na- 
szą drogą do svjętigo mjescó! Muszołbem wumijec vë- 
malovac v wobrazu te vesokji Boże mękji, co rozkrzi- 
żovałć remjona litoscevje na granjicach i rozestajnich 
drogach, a vkrąg njich gromodkji klęczącich ludzi i 
svjętą mgłę pocerzi! I te bjołć figurć, pokretć vjonka- 
mi z bestrich malbronkóv i zelonigo borovjiczó! Mu- 
szołbem bóc na worganach mestrem nad mestrami, 
kjejbem chcoł vćgrac tę cągłą notę Boskji chvałe, chter- 
na brzemjeje z vojska tego ludu ve dnje do modrigo 
njeba a kolebje go na słomjanni leżć v nocć — i ten 
marsz kalvarijskji, jakjim brzemjeje vjelgji Mjirachov- 

skji las! Ale anji krose anji muzekji be nje stało, kjej- 
bem chcoł dac vówobrażenjć tego, czegom doznoł na 
kalvarijskjich gorach z jich kaplicami, chternich strze- 
gą jak starże vesokji jak vjeże bukji wod długjich 
set lót. Vszescć wonji sę tam zeszlē z naszigo kraju 
kaszubskjigo. I rebocć z mjedzemorzó helskjigo, z pod 
Svorzeva i Pucka, i ti, co na Woksevskji Kępje na 
pszenjicznich gruńtach sedzą, i ti dużi chłope z Wolivć, 
chterni strzegą grobóv ksążąt kaszubskijich, i ti, co na 
Karvijskjich Błotach letkji svoje checze postavjilć, i ti, 
co na Żornovjiznje przelglć do vjelgjigo jezora, i ti, co 
na njemjeckji Pomorsce żiją strzod jinnovjercóv, i ti, 
co sę tacą po lasach Mjirachovskjich, i ti z Czestich 
Pól, i ti z brzegóv Redunji ku Gduńskoyvji, i ti z Kaszub- 
skji Szvajcariji i Redunji zdrojóv, i ti ze zemji koscer- 
skji, zoborskji i z gruntóv pjoskovatich szlacheckjich 
Gochóv. Vjele przevandróv z cuzich stron żevji zemja 
kaszubskó, a jak jem sę doznoł, żevji jich lepji njiż 
vłosnich svojich senóv. Ale ti, co sę tam zchodzą 
do Vejherova, to bëlë ti provdzevi Kaszubji, nasz no- 
rod, krev nasza. Pod svojimi chorągvjami, slode wo- 
brazu Matkji Boskji, szlć wonji tam długo drogą na 
Kalvarije. Kożdi z nich vlokł svój mjeszk pełen bjedć 
i kłopotu po nich przidkjich krziżovich drogach, jaż 
go cesnął na zemję przed svjętim krziżem i szedł do 
dom letkji i bez czężoru. Alem jednigo znoł, co svo- 
jigo czężoru tam nje wostavjił, le go vlokł ze sobą na- 
zod na Vdzidzką Pustą... 


V njedzelę po nabożeństvje jô sę zataceł za mjastem. 
Ale jak vjeczor kanął, tej jó szedł smjało na mjasto, 


bom też i rod bełbem sę potkoł z Trąbą, do chterni- 


238 


gom wob ten krotkji czas przóvekł barzo. Kjej jem 
stanął na renku, raptem, jak ze zemji vćrosli, kanął 
przede mną Czernjik, ten ze Zvadć. 

— Dobri vjeczor, Remus! — rzekł won.— Ricerzu słuń- 
ca! Jò cę lubję, bo z cebje dzirżkji chłop. Dlotego cë 
dom dobrą radę: Za to, cos të nabrojił ve mlinje i ve 
dvorze, chcą cę vsadzóc do sodze. Wuvożej, że dziso 
panem na Zvadze je Njemc, a ti mają po dzis dzeń 
gorę. Pokąd të będzesz vanożeł po svjece, gotovi cę 
vetchnąc do dure wod razu, zdającć sobje worądz, że 
nji mosz — jak to movji pravo — stałigo mjescó prze- 
bivanjó. Dlotego nje lezć jim na wocze. A jak będzesz 
v Lipnje wu svojigo szkolnigo, tej wonji cć le termin 
przesłac mogą. Ten njech szkolni przesle do mje, a jó 
cę wochroniję... A tej rzeczć krolovji jezora, żebe lepji 
zchovoł svój worzłovi nos i tak nje liszczoł slepjami, 
bo to nje słuchó dżadovji. Za to zastrzelenjć lesnigo 
jô mu virok letkji — pjęc lót sodze — vćszczekoł. Ale 
kjej nje chce jich wodsedzec, tej njech sę chroniji! 

To rzekłszć, won znjiknął v cemni wuliczce, njim jô 
zdołoł gębę zamknąc z podzevjenjó. Zkąd ten pjekjel- 
njik vjedzoł, że krol jezora je v mjesce? Szedł jem jesz- 
cze v meslach dalij, jak z vjelgjigo voza, wobladova- 
nigo pudłami, z gore czężkji pudło zlecało, trzasło mje 
kańtą v remję, przedzarło vamps i wupadło mje na nogę. 

Srodze mje zabolało, jaż nji mogł jem chvjiłę na no- 
gẹ przćstąpjic, ale dzękovoł jem mojimu Anjołovji 
Strożovji, bom wuvożoł sobje: 

— Leżołbes trupem, Remus, kjejbe cć to pudło beło 
na głovę spadło. 

Tej szedł jem dalij, jaż mje zatrzimało vjesołć to- 
varzestvo. 

Szedł Trąba, pod kożdą pochą mjoł jednigo muzi- 
kańta. Slode jich szło jesz troje a rozprovjelć głosno 
jak na jarmarku. Jeden strzod njich sztoperczeł v go- 
rę nad drugjimi jak bob z marchvji i trzimoł przć gę- 
bje klarnetę, na chterni won płaczlevje pjiszczoł. A Trą- 
ba spjevoł: 

Spadło pudło z vesokoscć — narobjiło vjele złoscć. 
Wu mojigo drucha — wukjidło poł wucha. — Ha, Remus 
ceszć sę, że łeb całi, bom vjidzoł jak ten grzemot z gorć 
na cę lecoł. Bogu chvała, że le vamps skażoni. Z czego 
be kravce żëlë? — Vjidzisz, tu poł tuzena muzikańtóv, 
chterni będą na chvałę Boską do Vejherova grac, 
a dziso sę vjeselą, że takjigo honoru dostąpjilć, a na 
przid do tego pjęc talaróv. A ten długji, jak litanjijó 
do vszetkjich Svjętich, to je naju kapelmester. 

Kapelmester vćjął klarnetę z gębć. Tej jô vjidzoł, 
że jimu z kożdigo nortu gębć szłć po jedni brozdze 
na doł, tak że to vezdrzało, jakbe won vjedno płakoł. 
Vezdrzoł won łagodnimi woczoma na Trąbę i rzekł: 

— Trąbo! Të rągosz ze svjętich rzeczi. A jô cë mo- 
vję, że na nim vozu je tich pudeł vjęcij, a Anjoł Stroż 
nje podnjese rękji, kjej cë Purtk jedno na łeb strąci. 

— Podnjese! — wodezvoł Trąba — bo chtuż be groł 
marsza v Mjirachovskjim lese? Kamrot Veber le wu- 
mje mruczec na svojim kontrabasu a tvoja klarneta 
ledvje dosignje wuszu skoczkóv v rovje przëdrogo- 
vim. Ale jô vëcignę notę ponad noveższi chojeczkji 
do Tronu Njebjeskjigo, jaż Matka Boskô i vszescë 
Svjęti chvalëc będą i sę ceszëc z bjednigo Trąbć. 

— Płakac będą, że takji njezbednjik noleżi do potce- 
vigo kuńsztu muzikańtóv. 

Ale kamrot Veber jim przervoł zvadę. Jak szklącó 

żmija żołtó wobvjijała mu dużó trąba basovó kark, 
plece i szeję. A won przótchnął munsztuk do brodati 
gębć i jął dąc nogrebszim basem, tak że anji Trąba 
anji Klarneta svojigo głosu czuc nji moglć. Tej długji- 
mi krokoma vósadzeł sę na przodk vszetkjich i ma- 
szerovoł przez renk a drudze za njim. Mje tak wob- 
stąpjilć, żem nji mogł sę vćdostac i muszoł jisc z njimi 
v gromadze. 

Przed szankovnją v norce renku stanovjilć sę. Ka- 
mrot Veber woprzestoł dąc, a Trąba vćstąpjił i tak po- 
vjedzoł: 

— Ramroce! Tu je pjerszó stacejó. Przeczetejta wu- 
vożno nadpjis i przezyjisko Neumana a doznajeta sę, 
że to nochvalnjejszó karczma na całą zemję koscer- 
ską. Prze ti staceji będzemć rozvażac, cze napjic sę jin- 
gveru, cze gorzkjigo, cze też szuremeju? 

Klarneta podnjosł woczć do njeba, a gębje svoji doł 
sztołt podkovkji i pjiszczoł: 

— Trąbo! Të zos rągosz ze svjętich rzeczi. Kjej të 
na gorach kalvarijskjich karku nje strącisz, tej tć de- 
jadej po smjercć smażeł sę będzesz v smole. 

— Żebem beł takji długji jak tć, kapelmestru nasz— 
rzekł Trąba — to bem sę pjekła nje bojoł. Bo chocbe 
slodk mje sę smerleł v pjekjelni smole, głovą bem wo- 
bzeroł cuda njebjeskiji. 

Klarneta sę na to przeżegnoł z miną płaczlevą i pjer- 
szi veszedł do szankovwniji. 

Beła tam dużó jizba. Z nji sę vćchodzeło do mjej- 
szich jizdebk, v chternich przesodivelć bogatszi mje- 
szczanje. Ale v ti dużi jizbje beło vjeselnji. Tam v tę 
njedzelę sedzałće pod jedną scaną przóczupnjąte bjał- 
kji starć i młodć, chterne chcałć do rena sę przedrze- 

mac. Pod drugą scaną sedzele dżadovje, a kjej jem 
vezdrzoł wovożno na njich, kogużem poznoł? — Krola 
jezora! Ale won le blesnął do mje woczoma i dalij 
wodmovjoł korunkę. Gvesno nje chcoł sę dac poznac. 
Muzikańce sedlć przć stole, a mjedze njimi perorovoł 
Trąba. Ale nje długo a do njich zazdrzoł młodi czło- 
vjek po mjesku wobleczoni, ręce vëcignął na przóvji- 
tanjć i vołoł: 

— Całe trąbjicelstvo v gromadze! Wo, va dudarze, 
skrzepkarze, basovnjicć, klarnecarze, flecarze! Ju jó 
vjidzę co będze! Vasze pjęc talaróv va dziso przepji- 
jeta wu Neumana, a na kompanjiji vama będą z głodu 
flakji grałć. 

— Będze vjększó kapela, panje Stachu! — zavołoł 
Trąba. — Alevasze wosmć talaróv gvesno ju szłć tą dro- 
gą, a chtuż będze dvjigoł wobroz Nosvjętszi Pannć 
v proceseji, kjej va będzeta womglałi leżała v rovje? 

— Njick nama nje będze, bo Franck Magnus mó peł- 
nę kobjołkę kjełbas na drogę. 

— Chto chce co wod Francka? — wodezvoł sę nje- 
vjelgji ale przesadłi mjeskji chłopok i przólecoł z mołi 
jizdebkii. 

— Muzikańcć! — vołoł do njego Stach — przepjile 
svoje talare, a tero chcą, żebes jich przeżevjił ze svoji 
kobjołkji. Ale nje rob tego, bo som Klarneta je beczką 
beze dna! 

Za Franckjem i Stachem tero vpadło jesz dvuch. 
Jeden czorno wobleczoni, jak duchovnó wosoba, a dre- 
gji v njebelnich ruchnach dużi i mocni z długjim no- 
sem, pokuńc chternigo vjisała szklącó stenka. Trąba 
sę przesunął i povjodoł mje v wucho: 

— Ten ze stenką pod nosem, to Leon, brat Stacha. 

Wuvożej: Le sinovje mjeszczańskji mają pravo njese- 
njó wobrazu Matkji Boskji v proceseji. Ale po proce- 
ceji woddają wonji wobroz chłopom najętim, chterni 
go na pasach noszą. Tich ni wobraznjicć muszą sami 
wopłocac. Na to wonji dostaną wosmć talaróv. Ale 
Stach chcącć wopchnąc detka vzął do njesenjó wob dro- 
gę svojigo brata za darmo, le mu wobjecoł dac tile 
jesc, jak le będze chcoł. Ale jô nje vjerzę, żebe won 
słova dotrzimoł, bo povjodają, że Leon ze stenką mo- 
że na jeden moltech całigo gąsora som zjesc. Tego 
czorno wobleczonigo zovją Klerikjem, choc won njim 
njigde nje beł, a tero przedovó botć v lodze svojigo 
wojca, chturen je mestrem szevjeckjim i jednim z no- 
bogatszich mjeszczanóv. Z jego botami mogłbes przë- 
woblec nogji całi vsć Lipna i vszetkjich lipińskjich 
pustkovji. Za svoje detkji chcoł won sena dac na ksę- 
dza, ale go przed wukuńczenjim szkołć z Pelplina vë- 
nekale. Ko won jednak vjęcij nowukji v głovje mó, 
njiż ti drudze. 

Tak mje tich senóv mjeszczańskjich wopjisivoł Trą- 
ba. Ale wonji sę tero zasedlć z muzikańtami do stołu, 
le Leon ze stenką som v norciku przć dżadach wostoł 
i sę przózeroł z daleka, co chvjilę wocerającć svoję 
stenkę, choc to beło nadarmo, bo vjedno z nova wo- 
na sę zaszkleła. 

— Le nje roczta Remusa! — rzekł Trąba, kjej na stole 
kanęłe kjeliszkji i butelka — bo won nje pjije. 

— Tim vjęcij będze dlo naju — rzekł Stach. Ale Kle- 
rik vezdrzoł na mje i rzekł: 

— Abstinentia est mater sapientiae! Co znaczi: Żło- 
pji vodę a będzesz mjoł wolej v głovje. 

Ale som vzął i vćtrąbjił kjeliszek dużi. 

Franck ale sę gorzeł, że jego kolega godoł po łacenje 
jak ksądz. Tak z njego zaczął rągac: 

— Vejtale! Klerik już sę wupjił, bo wudovó, że wu- 
mje po łacenje gadac. 

— Żebe tu beł nasz worganjista, chturen sę na ła- 
cenje znaje — rzekłStach — to be won gębć nje wodem- 
knął. 

— Rudis indigestaque moles! — rzekł Klerik. — Co 
znaczi: Va końskji łbë! Żebesta va połovę ti fercovkji 
beła dostovała, co jó v Pelplinje wod ksędza Ziga, to 
besta przenomniji vjedzała jaką vortosc mó nowuka! 

— Won cć gvesno tą nowuką bjił v nen mol, wo 
chternim njebelno gadac — rzekł Stach. — Ale wuvożej 
som: ztądka jaż do głovć, to je długó droga. 

— A wob drogę wona zabłądzeła v takji mol, chdze 
wo nji som Klerik nje vje! 

— Odi profanum vulgus et arceo! Co znaczi: Z głu- 
pim na rekji a won żabë chvitô! — rzekł Klerik, zakreł 
so wuszć rękoma, sparł łokce na stole i jął vzerac 
v svój kjeliszk jak bocon. Ale krom tego nje wopus- 
ceł żodni worądzć do vćpjicó, kjej na njego przeszła 
kolej. Tak wonji sobje tam podkorbjelć i vemiszlelć, 
jaż butelka stojała prożnó. Tej zażądelć novą. Ale ka- 
nął som karczmorz i rzekł: 

— Panovje i muzikańce! Jutro reno vama jiscnawod- 
pust. Zdrzótale, jak tam pod scaną pocerz movją. Va- 
sze vjesołosce z jich nobożnoscą tak sę zgodzają, jak 
djobeł ze svjęconą vodą. Jesz be naju ksądz proboszcz 
z kozalnjice vEvołoł! 

— To znaczi—rzekł Trąba—że zdrój poceszenjó vćschł 
i ze suchimi gardłami spjevac noleżi gorzkji żole. 

— Trąbo, të znovu rągosz ze svjętich rzeczi — zapji- 

szczała Klarneta płaczlevą gębą. — Boję sę karć Boskji, 
żem cebje najął do kapele. 

— Żebes le nji mjoł vjększigo grzechu! — wodrzekł 
Trąba — to bes szedł jak svjeca do njeba. 

Ale wonji krom tego wusłuchelć mądrich słóv kar- 
czmarza i sę porajilć. A jô, com dejadej nji mjoł v szan- 
kovnji njic do szukanjó, wobroceł jem sę jesz roz do 
krola jezora, chturen v dżadovskjim wobleczenju v nor 
ciku sedzoł. — Trąba na njego nje wuvożoł — i doł jem 
mu woczoma vjódzą, żebem chcoł jimu co rzec. Tak 
won żdoł, jaż ti drudzć vińdą, vstoł, vzął mje pod po- 
chę i vóprovadzeł przez jinszć dvjerze. Jak ma bóle 
na wulicć, tej won sę pitoł: 

— Żeli mosz do mje jakji słovo, to pudę kavałk 
z tobą. 

— Mom! — rzekł jem. 

Tak won szedł ze mną, a jó mu povjodoł: 

— Czernjik dziso na renku do mje movjił: Rzeczć 
krolovji jezora, żebe lepji zchovoł svój worzłovi nos 
i tak nje łiszczoł slepjami, bo to nje słuchó dżadovji. 

Vaspon przez chvjilę szedł jak njemi wokoma mje, 
tej povjedzoł: 

— Tës go napotkoł. Rzecze mje, jakji njeszczescć 
cebje potim naszło? 

Dzevovało mje takji pitanjće vaspana, chturen na mo- 
ję wudbę bełbe lepji mesloł wo svojim bezpjeku. Alem 
v ti chvjilë so przeboczeł no pudło z voza, chterno 
mje małovjele nje zabjiło. 

— Jô vjidzę — rzekł vaspon — że i cebje co napotkało. 
Vjidzisz, co to za dzivni człovjek nen Czernjik. Meszlę 
czasem, że v njim jakjis Złć sedzi. Po spravjedlivoscć 
jô mu vjinjen podzękę, bo jesz dziso nje rozumjem, 

jakjim sposobem won takji letkji virok na mje vćsz- 
czekoł. Ale jak go vjidzę, to jakbe Złi Duch mje na 
woczć kanał. Mje, com sę le Pana Boga na njebje i nji- 
czego vjęcij nje bojoł, straszno sę robji, kjej go vjidzę. 
Kożdi roz, kjej jem go vjidzoł, njeszczescć na mje żdało. 
Po drugji stronje jezora mój szvagjer, jesz za lepszich 
czasów, robjił testamańt. Czernjik go pjisoł. Jô beł svjod- 
kjem. V nazodni drodze bez vszelkji prziczine wur- 
vała sę deska v czołnje, tak żem le z bjedą sę retovoł. 
Jinszą razą na Glonku... Ale povjem cë to może poz- 
dnji... Dziso rzekę cć le tile: Tu v tich kamjenjicach 
v renku i v dalszich chatach na skraju mjasta vjele 
ludzi spji njespokojno, chternim czężi i chterni chcą 
vezbćc svój czężor pod krziżem na kalvariji. Kjile set 
jich pevno. Drugjich tile zrzeszi sę z nami wob drogę 
a na samich kalvarijach bracó z przemorskjich para- 
fiji ve vjększi jesz leczbje nadińdą. Ale meszlę, że żo- 
den z njich vszeskjich takjigo czężoru nje vlecze jak 
jô Mucha Zoborskji, zvani krolem jezora. A kjej meszlę 
v ti chvjilć wo mojim njeszczescu, tej vjidzę czornć 
woczć, czorną brodę i bjołi zębe Czernjika na wocze... 
Bog cë zapłac za tvoję wostrzegę. Czernjik som nje 
zdradzi, bo won som, cze Złi Duch na jego służbje jin- 
szimi jidą drogami. 
Scesnął mje rękę, wobroceł sę i szedł. 

XXII 


Remus wuszedłszë wobjeżë szandaróv, jidze 
z kompanjiją przez Mjirachovskji las i vjidzi 
vojsko duchóv. 


Reno pełnć słuńce vjidzało nobożni lud pod figurą 
Svjętigo Jana Njepomuka. Stoji wona tam pokuńc mja- 
sta, chdze sę trzć drogji rozchodzą: Do Vjeprznjice 
ina vjelgji kamiń prze Wovsnjicach, do mjasta i do 
Skorzeva. Vestrzod zelonich lip stoji pomnjik nigo 
svjętigo ksędza, chturen voloł smjerc njiż zdradzóc 
tajemnjicę spovjedze. Tam sę po roz wostatni wod- 
dzękovują ludze wod ludzi, chorągvje wod chorągyji, 
wobraze wod wobrazóv, njim sę puszczi mjedze zelo- 
né pola kompanjijó. Wob tę wuroczestosc wobroz Mat- 
kji Boskji njeslć szterzeji wobraznjicć, ale anji Stacha, 
anji Francka, anji Klerika nje bełbem poznoł po vczo- 
raszim vjidzenju v karczmje, kjejbem nje beł vjedzoł, 
że to wonji. Tak wonji vezdrzelć potcevi i stateczni. 

V stronę Skorzeva provadzi droga na Stężece wobje, 


sę zaludnjiła v nen dzeń. Za mjastem wobleklć wobroz 
Matkji Boskji v bjołą płachtę, a dvaji mocni chłope 
vzęlć go na pase i njesić daleko przode. Jakbe szła Mat- 

ka Boskó, błogosłavjącó pola przed nobożnim ludem, 
tak to wudovało. Ale strzode samigo ludu podnjosł 
stari chłop z bjołą brodą vesoko krziż, a jak go pod- 
njosł, zaspjevało to zrzeszenjć ludzi. Noprzod tęgji 
głose mężkiji, a jim wodpovjedzoł mjętkji spjev bjałk. 
Skovronkji z pola po wobu stronach drogji poszłć v 
gorę pod njebo i vtorzele spjevem. Slode kompanijiji 
dalek cignęło kjile vozóv vesoko woladovanich kob- 
jołkami i pudłami ze żevnotą. Po wobu stronach drogji 
chodzilć jako strożovje porządku dvaji mjeszczanje 
koscerskji, kożdi mjoł v ręku berło grube jak kosesko 
ale z krziżem pokuńc. Ale porządk i bez njich sę trzi- 
mol. 

A ma mijała pola, zeloni lase, vse, vszędze vjitani 
i chiże sę woddzękującć. Vjedno dalij za Matką Boską, 
chterni wobroz v bjołim zgle daleko szedł przed na- 
mi. Jesz słonuszko połovć svoji dzenni drogji nje wod- 
beło a ma ju przeszła mjedze Reduńskjimi jezorami 
ipo vesokjich brzegach jego minęłasma Boruceno 
i zaszłasma do Vigode. 

Jô sę trzimoł kąsk slode kompanijiji, bom vozeł svoję 
karę i nje chcoł jem nją ludzom na pjętć najeżdżac. 
V procesiji mje sę też njebelno vedovało z karą jisc. 
Dlotegom sę przed Vigodą zatrzimoł prze figurze v 
polu. Bjoló wona tam stojała jak małó kapliczka a 
vjonkami z malbronkóv i borovjiczó beła wobvjeszo- 
nó. V nji za woknami stojała figura Matkji Boskji. Ma- 
łć dzevczątko pasło przć nji pilątka jesz żołté i słabe 
na nogach. Njedalek jó wusodł na moji karze i słu- 
choł jak tam dalij zvonć grają i norod spjevó. 

Tak naszła wobleczonó po mjesku młodó panna 
boso z vjelgjim smutkjem na tvarze. Wuklękła wona 

pod figurą. Ji małć bosé nogji nje bełć gvesno zvi- 
czajnć chodzec boso, dlotego beła zawostanó slode. 
Njedługo, a wode vsć, zkąd spjev dochodzeł i głose 
zvonóv, naszedł młodi chłopok i klęknął z drugji stro- 
në. Długo wonji tam klęczelć przed Matką Boską, nje 
zvożającć na mołą gąsorkę i na mje. Ale jak spjevanjć 
i zvonć wucechłć, kożdć z njich sę samo podnjesło 
i szło nje patrzącć jedno na drugji. 

Te małó gąsorko i va żołte pilątka pod bjołą figurą 
v polu!Va timu vjinnć, że mje sę czężko zrobjiło na 
sercu i mje porvoł płacz. Tak jó to njeroz vjidivoł 
Martę mołą prze gąskach na naszim pustkovju za je- 
zorami i za lasami. 

Ale tich dvoje młodich ludzi: chłopoka i pannę, 
co nje wumjała chodzec boso, tich jó jesz wuzdrzoł po 
wodpuscć na Kalvarijach. Ale tej wonji szlć vgromadze 
trzimjącć sę za ręce a szczescć szkleło jim z woczu. 

Wod Borzestova do Mjechucena czężkó jidze droga. 
Na pravą rękę szkli jezoro a na levą wunoszają sę 
viże. Rzekłć, że v Mjechucenje będze wobjod, dlote- 
gom beł wudbć, że mogę kąsk wodpocząc, bo jich na- 
gonję. Zepchnął jem tede karę na krej jezora i wu- 
sodł nad vodą. Słuńce pravje vskazivało połnją a grzało 
tak, że ludze v kompanjiji sobje nje vdarzilć takjich 
cepłich dnji na początku maja. 

Sedzącć nad jezorem jô przemiszloł. Wod chvjile, 
jak jem wuzdrzoł nę mołą gąsorkę z piłątkami pod 
figurą, dziso reno tesknjączka mje sę v duszć rozsa- 
dła za naszim pustkovjem i za ludzami, chterni mje 
tam kochelć. V takjich meslach jô nje czuł, jak sta- 
nęła przede mną kobjeta v latach, zgarbjałó, na kjiju 
sę podpjerającó. Jak jem na nję vezdrzoł, mjała wo- 

czć dużć na mje vlepjonć, a jak sę nasze vezdrzenjó 
potkałć, rzekła: 

— Jô vjem, chto të takji. 

— A chtuż të jezdes, kobjeto? — pitoł jem sę. 

— J6 jem staró Julka. Ludze mje zovją proroczką 
i mje sę boją... 

— Czimuż sę cebje boją? 

— Bo jó jezdem vjidzącó. Jó vjidzę co beło, jó vji- 
dzę co będze. — Dobrze żes tu wusodł dlo wodpoczin- 
ku i nje szedł v gromadze z kompanjiją ve vjes. Bo 
tam żdaje dvuch v szklącich szołmach i ze szablami 
przć boku, be cę zabrac. 

Vezdrzoł jem zdzevjoni na tę njezvekłą kobjetę, ale 
wona zdrzącó mje vjedno v woczć, rzekła tak: 

— Posedzć tu, jaż przińdze tvój tovarzesz. Tej jidz 
z njim a rechlij nje! 

I sadła kole mje. 

— Żeli mosz przć sobje co do jedzenjó, to jedz! — 
rzekła — bo do Strzepcza jesz długó droga. 

Nje chcało mję sę pravje jesc, ale żebe ji wuczinjic 
do voli, jô dobeł z karć chleba i jodł. A wona wob 
ten czas pozerała na jezoro i długo nje rzekła njic. 
Ku reszce zaczęła movjic: 

— Rok kole roku, jak jidze kompanjijó do Vejhero- 
va, jó tu stoję i patrzę na tich co jidą. I dziso patrze- 
łam. Na przodku szła Matka Boskó v bjołim woble- 
czenju. Slode, jak karno wovjeczk za pasturzem, szedł 
nasz lud. Strzod njego stari człovjek z bjołą brodą 
vesoko njosł Mękę Pańską. A lud spjevoł. Tej Matkji 
Boskji postacejó i krziż nad głovami ludu i chorągvje 
i bestrć chustkji bjałk: vszetko wobrazem wodbjijało 
jezoro, a spjev szedł na cechć vode jego i rozlegoł 

sę jaż po te viże. Ale za timi żijącimi slode szło vję- 
kszć vojsko. Szlć cecho jak cenje a jednak vesoko se- 
dzelć na pesznich konjach sami v sreberni blache 
wobleczoni, a pjora vjelgji jak płominje vćrastałć z 
jich żelaznich szołmóv. Mjecze długji zvjeszałć sę z 
jich bokóv, a las długjich kopji płinął nad jich rzę- 
dami. Ale wod njich anji spjevu czuc nje beło, anji 
grzemot jich czężkjich kopet końskjich nje dudnijił 
po drodze, anji jezoro jich wobrazu na svoje gładkji 
vodć nje przójąło... Wuvożej: To bele ti dovni Ka- 
szubovje, co pod Svjętopełkjem i Mestvjinem vjele set 
lót czasu nazod jezdzilść wod zomka do zomka i strze- 
glć naszi svobodć. A tero wonji cignęlć tam, chdze 
reszta jich senóv sę zebjerze — na kalvarije. A jó, chcącć 
jim dac sełę żevą, zavołałam vjelgjim zevem: Cenje 
przodkóv! Nabjerzta krevji! — Ale zev mój povtorzełć 
viże i przelecoł won nad jezorem v pola. Ale vojsko 
cenji pędzeło dalij. Boczć: Jô vjidzę, a nje vjem słova, 
be jich przewoblec całem! 

Zakreła woczć rękoma i skreła głovę na kolanach. 
A jô sedzoł cecho, bo mje dzivni zib szedł przez kosce. 

Tej na drzevje zakrziknęła varna, a staró Julka pod- 
njesła głovę. 

— Pjerszi njibe roz z tobą movję a jednak cę znaję. 
Bo przed długjimi lati vjidzałam cebje v vojsku tich 
cenji, co tu dziso przelecałć. Ale v nen czas srebernć 
blachć pjers tvoję pokrivał€, az tvojigo szołmu żelaznigo 
krosnć pjora trzęsłć sę jak płominje chvałe. Dziso të 
takji bjedni i żorotni, jak bjedni i żorotni są ti żevi, 
chternich wobroz woddaje jezoro procem nich pesz- 
nich cenji, chternich jezoro nje wodbjijó. — Jakji mosz 
przezyjisko wu dziseszich ludzi? 

— Remus! 

— Ale jô vjem, że tē jezdes Vjitosłavem. A zapamję- 
tej to sobje: Roz jeden i roz drugji nańdzesz mje na 
svoji drodze. Itede sę co stanje. Ale dnja i godzenć i 
molu naszigo potkanjó dziso vjedzec nji ma. Zëcė to 
jak norcik v czornim lasu, chdze za drzevami skrełć sę 
dzivni zogodkji. Chdzeroz sę jedna v6sunje ze za drzćv, 
vóstraszi cę i movji: Zgodnji! Ale smjertelni człovjek nje 
vje wodpovjedzćc... Zdrzë tam, strzod tich przidkjich 
viż provadzi vądoł v gorę. Ludze zvją go Garecznjicą. 
Tęde jó chodzeła wod młodich lót i pitałam dusze, czi- 
mu jó vjidzę, czego ludze ze vsć nje vjidzą i czimu te 
zogodkji na mje vśvjerają svoje dzivnć woczć. Ale wod- 
povjedzć nje wodebrałam. Ale tero, kjej ju mom lata 
i patrzę do grobu, vēszło ku mje z Garecznjice njevja- 
domć dzevczątko i podało v gorsc pełno worzechóv 
nje rzekłszć słova. A jó movję do njego: 

— Jakuż jó mom zgrezc te worzechć, moje dzecko, 
kjej starosc mje zjadła vszeskji zębć? 

Na to dzevczątko zakreło lica i zeszło mje z woczu. 
Ale ve vsć jô vszeskjim dzeckom zazerała pod lnjannć 
głovkji, adzevczątka z garecznjice mjedze njimi nje be- 
ło. Rzeczć mje, Vjitosłavje, co to znaczi? 

Ale jô nje wumjoł zgadnąc ti zogodkji, bo vjidu mje 
nje wużiczile. 

Vtim nade mną dało sę czuc spjevanje Trąbć: 

— Sedzi sobje zając pod mjedzą, ale łovce wo njim 
nje vjedzą... 

— Pochadej Remus i nje szpalkuj z kobjetami pod 
mjedzą — vołoł Trąba. — Jutro mosz bëc do spovje- 
dzć, a dziso grzeszisz? 

Staró Julka na pjerszi słova Trąbć vstała i poszła ku 

vsć razu sę nje wobzerającć. A Trąba przóstąpjił i mo- 
vjił. 

— Remus, nji ma żartóv. Szandarze na cebje pjilują. 
Ale nje wurzasnji sę! Ma jich tą razą woszukoma. Za- 
bjerej chiże tvoje tovarć v mjech i na piece, a jó będę 
karovoł tvoję prożną kare. Bo takji lebjoda, jak jó, tvo- 
jigo ładunku bem nje wukarovoł?! 

Mje v ti chvjile nobarżij wuderzeła mesló: Julka mje 
to przed chvjilą przepovjedzała!... 

Ale Trąba mje nje doł czasu na długji meszlenjć, a jô 
nji mogł njic lepszigo robjic, jak jisc za jego radą. Wob 
drogę won mje vszetko wopovjodoł: 

— Wustavjile sę dvaji szandarovje i slepje vćtrzesz- 
czele jak kompanjijó maszerovała ve vjes. Jak cę nje 
wuzdrzele, tej rozpitivelć sę wu ludzi, cze nji ma strzo- 
de kompanijiji «takjigo dużigo chłopa, co karuje karę 
z tovarami», Ale të znajesz naszich ludzi: Za njiżodni 
pjenjędze be tim kęsim psom provdć nje povjedzelć. 
Ko boją sę jednak grzechu. Tvoje szczescć, żes wostoł 
slode kole ni bjałkji — nje je to na proroczka Julka? — 
bo jinaczi belebe cę złapjilć. To gvesno za nego pana 
ze Zvadć, chternimu żes szablę złomoł, a może i wo 
nigo Stracha ve mlinje. 

A tero słuchej, co jó zrobjił, be cęretovac: Beła egzor- 
ta pod figurą, a jó dreżoł, żebes nje naszedł, bobes beł 
vlozł jak jadro. Ale ledvje ma muzekańcć wodegrelć 
pjesnją po egzorce, vzął jô kamrota Vebera v stron i mu 
povjedzoł: 

— Czo, kamroce! Naszigo Remusa, co to na Strachu 
ve mlinje dobeł i panu ve Zvadze szablę złomoł, szan- 
darzć chcą njedovjinnje wuchvacóc i do prize vsadzóc. 
Po ti jego viżavje gnotóv i ti karze z tovarami wonji sę 

go doznają. Na szczescć won wostoł slode. Tero wuvo- 
żej: Tam stoji karczm a nade drogą, chterną kompanjijó 
pudze dalij. Tam ksądz i kjile mjeszczanóv jidą so wod- 
począc. A szandarovje jidą za njimi, bo so gvesno wu- 
vożają, że tądka won jim przińsc muszi. Ale jó mu tero 
pudę naprocem. Të sę postavjisz naprocem karczme, 
jakbes chcoł jegomoscć co zagrac. Ale jak naju wuz- 
drzisz z Remusem wod Borzestova jidącich, tej dovej 
boczenjć. Żeli szandarovje sedzą v karczmie, tej będzesz 
groł pjesnją wo svjętim Jozvje. To będze znak, że ma 
możema bezpjeczno przelecec przez drogę do kom- 
panjiji, chterni wonji ztąd nje vjidzą. Ale żeli wonji 
stoją przed karczmą abo i vanożą po drodze, tej za- 
grosz pjesnją wo svjętim Janje. 

Kamrot Veber rozumjoł dobrze, wo co chodzi, a tero 
wuvożejma, bo ju vjes krotko. 

Njedługo ma naszła na bjitą drogę przez całą vjes. 
Tam sę Trąba stanovjił i rzekł: 

— Boczć Remus! Tam na levą rękę, jakjich sto kro- 
kóv, stoji na karczma ze szandarami. Naprocem nji 
kąsk bleżij do naju vjidzę kamrota Vebera. Ju won naju 
wuzdrzoł. Stój, njim sę puszczema przeką drogji do 
naszi kompanjiji, czujma, co won graje. 

A kamrot Veber z liszczącą vjelgą trąbą, założoną 
koło szeji przez pjerse i pod pochą, jął grac głębokjim 
basem: 

— Szczęslivi chto sobje patrona Jozefa vzął za wo- 
pjekuna! Njechaj sę njiczego nje boji... 

— Czuł të? — rzekł Trąba do mje. — Droga je svobo- 
dno. Tere jazda! 

Przć graniu kamrota Vebera chiże przelecałasma 
szerokji goscińc i doszłasma tam, chdze stojałć voze. 

Tam sę nalezlë jak na szczescć wobraznjicć Stach i 
Franck i Klerik. Wonji sę wod Trąbć dovjedzelć, że na 
mje njeprzelevkji i z pomocą furmanóv chiże zjime- 
lë pakunkji z jednigo voza. Jak ju beło vjidzec spodné 
deskji voza, tej wonji na spodk vpakovelć moję ka- 
rę i wobłożilć ję pudłami i kobjołkami. Wob ten czas 
kamrot Veber vstec groł svoję notę wo svjętim Jozvje. 
Ale ledvje bćlesma z robotą do kuńca, jak nota raptem 
sę wurvała. 

— Tero żevo! krziknął Trąba. — Rżnji svój mjech, 
Remus, na vjechrz i poj! Jô cę vśtchnę mjedze muzikań- 
tóv i dom cć trąbę v rękę. Tam cę szukac nje będą. 

Ale jô jednak grac nje wumjem — wodrzekł jem. 

— Njick nje szkodzi! Ze vsë kompanijijó spjevô sa- 
ma. Ma muzikańcć zagrajema noprzod v Mjirachovskjim 
lese. Ale czo, co kamrot Veber graje: 

— Vjitaj Janie z Bolesłava. Masz się stavjic przed 
Vacłava. Bo krol tak rozkazuje, iż ciebje potrzebu- 
Je 

— Ha! — rzekł Trąba — krol pruskji cebje też do so- 
dze potrzebuje. Ale njechże sę vEmaluje zeloną krosą. 
Zdrzć! Ju Stach sprovadzeł wobu mjeszczanóv z ber- 
łami. Zaru jidzema. 

Tak jó dostoł v rękę dużą trąbę i sę postavjił mje- 
dze muzikańtami. Wobroz Matkji Boskji v bjołim wo- 
bleczenju podnjesło dvuch chłopóv Leon i jesz jeden. 
Za njimi szlć muzikańcć — jô mjedze njimi — przë 
chternich kanął Klerik i zavołoł: 

— Formetur processio! Procedamus in pace! Co zna- 
czi: Nogji za pas i v drogę! 

Vecigającć krotkji nogjii wokoma mje, rzekł Trąba: 

— Remus! Boczć, ma tam mjimo maszerovac muszi- 

ma vedle ni karczmć, chdze ni szandarovje stoją. Gve- 
sno wonji, jak to kamrot Veber doł vjédzą, vćlezlć na 
przededvjerzć i będą svoje pogańskji woczć vćtrzesz- 
czelć, żebe cę wupatrzćóc. Ale prożno. Na chitrosc ka- 
szubską wonji są za głupi. Cza! Zaspjevele naszi: 

— Vjitaj Pani, my poddani do nog padamy, 

Lecz nie insze mamy czynsze, ktore składamy, 
Tylko serca skruszone, lecz vszystkie uniżone 
Z takiej dani, Sliczna Pani, racz być kontenta. 

To nje beła pjesnjó, to beł marsz. Jakbe liskavjica 
chlasła, tak nota porvała całą kompanijiją. Veprosto- 
vałć sę chrzebtć, podnjosłć głovć, zasvjecełć woczć. 
A mje jakbe wurosłć skrzidła i njick mje nje woble- 
cało, że tam dalij nade drogą będą pjilovelć słudze 
krola pruskjigo, be mje wodebrac svobodę. A Trąba 
rzekł: 

— Przć ti pjesnji jó sę njijak wo cebje nje boję, Re- 
mus. Co to za marsz vojskovi! Mje be sę tak zdova- 
ło, że za dovnich czasóv, kjej jesz pruskjich szanda- 
róv na naszi zemji nje beło, ricerze naszi maszerove- 
lë na vesokjich konjach, v łiszczącć żelazo wobleczo- 
ni, na pogan i Turkóv. — A lud spjevoł: 

— Niechże radzi o czeladzi Tvoja opieka. 

Vszak po szarży, tam gdzie parzy, poznasz czło- 
vieka. 

Niechaj z czysca vyrvani Tvoji będą poddani, 
A co prędzej po tej nędzej na volnosc wyjdą... 

Wob ten czas ma sę ju przóbliżelć do ni karczmć, 
chdze ni szandarovje żdelć. Vjidzoł jem jich, jak wo- 
nji stoją przede dvjerzi seti i grubi jak wopokii. I prze- 
boczeł jem sobje, jak jem pod ną dzeką jabłonką na 
drodze z pustkovjó do Lipna radę doł takjimu jak je- 

den z njich, choc jem tej beł knopem mołim i słabim. 
Tero jó czuł v sobje moc, żebe jjm wobuma pod ną 
karczmą dac radę i to vjem, że v woni chvjilć nje bel- 
bem dobrą volą jim sę poddoł, kjejbe mje bałe chce- 
lë gvołtem brac. Ale Matka Boskó nje chcała, żebe na 
ti svjęti pjelgrzimce krev sę lała i jim na woczć ze- 
słała womonę, że mje nje poznelć. Ma przeszła bez- 
pjeczno na jich woczach, pokąd kompanjijó spjevała: 
— V liberyi od Maryi zadatek vieczny, 
Że v volnosci każdy gosci i jest bezpieczny. 
Przed ognistym piorunem zasłoni cę tem runem, 
Nie ma szkody z ognia, vody, kto tę tarcz nosi... 

Przełączeł sę tero do naju kamrot Veber, wodem- 
knął rękę i pokozoł cvjardigo talara: 

— Tego mje doł ksądz za moje dvje pjesnje! — rzekł. 

— Vjidzisz! — wodrzekł Trąba — jak dobri wuczink 
njespodzevano naleze nogrodę! Pomogł jes przepro- 
vadzćc naszigo Remusa przez łovcze wobjeże, a pon 
Bog cę zaru za to vónagrodzeł.,. 

Wob ten czas kompanjijó ju minęła karczmę i słu- 
góv pruskjich, a jô czuł jakbe trijumf v dusze rozle- 
gła sę mocnó nota: 

— Nie tak zbrojny podczas vojny żołnierz v szy- 

szaku, 

Jak v zbaviennym dvuramiennym Maryi znaku 
Jeszcze kula nie była, by ten pancerz przeszyła 
I granaty od tej szaty odpadac zvykły... 

Pjesnjó dobjegła kuńca, a ma z goscińca na pravą 
rękę zavroceła na szeroką drogę polovą, chterna pro- 
vadzeła ku połnji nocć na blizkji Mjirachovskii las. 

Dużi kavałk zemji kaszubskji pokrivają lase, ale żoden 
nje je takji vjelgi i pełen tajemnjice, jak las Mjirachov- 

skji. Wod Mojsza i Gburskji Kamjenjice na zochodze 
słuńca do Setni Gore i Czarcich Błot, wod Mjechucena 
i Dzevczi Gorć na połnju do vjelgjigo kaminja prze 
Novihuce i do Kłęczna: na taką szerzą i dłużą won sę 
rozsodł z vojskjem svojich stolemnich bukóv, dębówv, 
chojn i ptoszich drzév. Dnjami całimi po njim błądzec 
możesz, nje naszedłszć żevi dusze. Leno vjelgji jezora 
wotmikają duktć dlo vjatróv i słuńca i leżnosc dają 
vesokjim wuzimkom i korunom drzevjąt do przeze- 
ranjó sę v zvjercadle svojich vód. Nańdzesz v dołach 
zataconich błotka i łąkji, chdze sę pase jeleń i sarna. 
Zabłądzec możesz na zibji straszni, kądka porene i po 
zochodze słuńca gorą letko vędruje Duch Lasu i cę 
provadzi na pevną smierc, złi, że ludzkji woko zazeró 
do jego państva. Tede żoden tvój krzik cę nje retuje, 
bo tvojigo zevu nje poslą drzeva dalij do ludzkjich 
wuszu. Le vestchnjesz do Matkji Boskji v te słova: 
Jidę dalij, dalij v las, veznę Nosvjętszi Pannć Mariji 
Matkji pas! Tej zakrzikną sovć v strupjałich durach 
dębóv, womonć sę rozbjegną i Anjoł Stroż pokoże 
ce zelonć kępë, po chternich skoczącć vebłądzisz 
na cvjardi grądć. Jidące stanjesz kole fudamańtóv 
przidkji gore. Kjej vińdzesz na ji vjechrz, vjidzisz, że 
wona wokręgłó i vkoł wusepani na spichu wobronni 
vałć ze zemji. V jedni stronje vjidzisz napoł zasepaną 
lestami studnją, a pod jednim z krzóv grabovich, co 
tam rosną, leżi pjes czorni. Leżi njeżevi. Pesk zchovoł 
v trovę a much€ po njim chodzą. Ale nocą v godzenę 
duchóv won wożije, bjegó vkoł vałóv i szczekó jak 
jinszi pjes na gburskji woborze. Chto tądkę nocą z Bą- 
cza, Szop abo Boru jisc muszi, ten przerechli kroku 
czującć szczekanje psa na zomkovjisku i sę przeżegnó, 

bo mu straszno. A lesni, chturen z nabjitą rącznjicą 
pjiluje na sorena, podnjese sę i jijdze dalij nje vGstrze- 
livszć v psa, bo vje, że na njego kula żodna nje wu- 
lanó. V głębokjich dolinach priskają tam ze zemji 
zdroje i vązkjimi rovami płeną ku połnji nocć: to są 
zdroje Łebć, chterna na zochod słuńca płinje i v nje- 
mjeckji Pomorsce przez Łebskji jezoro vepłivó v mo- 
rze. Tam v nich dolinach wuzdrzisz mogjiłë stolimóv, 
chterni głęboko leżą pod gorami kaminji. Strzod veso- 
kjich drzév na viżach nańdzesz dużi kaminje sztołtóv 
ludzkjich, postavjonich v kole jak do tuńca. Ludze wo 
njich povjodają, że to zaklęti vjeselnjicë. Tam sę rodzą 
povjostkji i bojkji, chterne stari ludze vjeczorami przë 
kominku povjodają, tam dzekji zvjerz i ptastvo lasové 
mają svój raj, svoje państvo i volą. 

V głębji tego lasu kjile molich vsi sedzi nad zdrojami 
Łebë: Bor, Bącz, Szopó. Ale na skraju wusadła dużó 
vjes Svjonovo, chterno v svojim koscele chovje cu- 
dami chvalni wobroz Matkji Boskji Svjonovskji. Nje- 
dalek leżi Mjirachovo, chterno za czasóv krziżackjich 
vejęło berło z rąk Chmjelna jako stolica zemji. 

Przez ten las kompanjijó pusceła sę na Strzepcz. 

Ledvje naju woblecoł zemnjeszi dech lasu, wuzdrzoł 
jem jak mój tovarzesz Trąba zrobjił sę stateczni na 
licach, veprostovoł sę i jakbe wurosł. Jistnje, tak jak 
v chvjilć, kjej mje wopovjodoł wo mocë muzekji v 
pjile pod folvarkjem Zvadą. Wuszekovelć sę muzikań- 
cë przed kompanjiją, tak że na przodk vćstąpjił som 
długji kapelmester Klarneta. Slode njego Trąba, chtu- 
ren mjoł po bokach kamrota Vebera i njich drugjich. 
Bełć to popołnjovć godzenć, a słonuszko svjeceło ce- 
pło na młodi pączkji dębóv, bukóv i na cemną jiglenę 

chojn i dan. Przechodzełć jego parminje przeką drzćv 
na mechovati gruńt lasu. Zachvjądałć sę rade jim kvjot- 
kji vjelkanocni i krze leszczenć zodroszczącć drzevom 
viżavć. Ptoszkji, czującć, że jidze kompanjijó sedzałe 
cecho, bo vjedzałć, że vnetk za porę chvjil zabrzmjeje 
pjesnjó, chterna le jeden roz na rok graje v tim du- 
żim lese. Ale na drogę szeroką, co lasem szła, słuńce 
grzało całą sełą, jaż vćsuszeło pjosk, a ten pod nogo- 
ma ludztva ruszeł sę i szedł za kompanjiją jak chmura 
bjołó naksztolt ti, co za Boga Wojca zasłonjała v pusti 
Izraelskji lud wod vojska Faraonovigo. 

Cecho na chmura szła drogą, cecho kompanjijó 
bjeżała, cecho żdoł las, jaż zabrzmjała wod razu, jakbe 
vóvołanó rozgą czornoksiżnjika vjelgó nota: 

Marsz, marsz me serce na kalvariją, 
Tam jest tvój kvater, tam grzeszni żyją... 

Jakbe pjorun trzasł, tak ta pjesnjó wuderzeła v no- 
bożni lud. Las jakbe zdrevnjoł na długą chvjilę. Pjervji 
njiże las — zaczął lud tę notę spjevac, jak morzć, kiej 
nad njim vjater zagraje. 

Marsz, marsz czemprędzej! już larum bjiją! 
Zchodzceż sę zevsząd na kalvariją. 

Z dołu do gori jisc nam potrzeba, 

'Tam nam pokażą drogę do nieba... 

Ale z vjększą jesz mocą, strząsnąvszć szadi czube 
svojich drzóv, zaczął spjevac las. Tesące wuzimkóv 
vesokjich mocnigo drzeva jęłć grac i spjevac notę, 
chterną z drogji wuczule, a dalszi tesące zavtorzełć 
i podovałć ją dalij. V cechi gęstvjinje głębokjich dołów 
nobożni jozc vćszedł i słuchoł, a jeleń podnjosł rogati 
łeb, ale nje zlęklë sę, bo vjedzelć, że nje jidze na njich 
gonjitva. Na dalekjim zomkovjisku v głębokjim lese 

czorni pjes podnjosł wostrożno leb, słuchoł, tej vstołi 
woblecoł z głosnim szczekanjim svoję zvekłą drogę 
i znovu legł njeżevi. Zatrzęsłe sę kamjanni grobć sto- 
limóv a v storich grabovjinach woblecoł szor: Jidą 
naszi potomcć! Ale las ju spjevoł całi, jakbe kożdi 
wuzimk vesokji beł rurą vjelgjich worganóv, chterne 
vtorovałć pjesniji. 

Przćszło mje do głovć — jakżeż na sercu będze kro- 
lovji jezora, że przć tim spanjałim granju kurdusac sę 
muszi na szczudłach i wudavac kalekę. I wobezdrzoł 
jem sę za njim. Chdzes nad głovami ludztva zdovało 
mje sę, że ;vjidzę jego vjechovati vłose i chustkę, v 
chterni zatopjił brodę. Moje woczć szłć dalij: za ludem 
płinęła chmura, ale v ti chmurze rozeznoł jem ricerzi 
na vesokjich konjach z pjorami na szołmach i z lasem 
kopjij nad njimi. Tich samich znac, chternich woczć 
proroczkji Julkji vjidzałć vechodzącich z gardła Gare- 
cznjice. A za njimi, jak daleko moje woko dozdrzało, 
bjeżałć bladi sztołtć ksążąt v krolevskjich ruchnach, 
biskupóv, mnjichóv i ricerzi v porozbjitich zbrojach, 
a kureszce szarć ludztvo. Jedni szlć statecznje jak wo- 
braze Svjętich, a jinni ręce załomivelć i podnoszelć do 
njeba jakbe jich wutrapjił jakji vjelgji smutk. A tak 
vjele nich cenji beło, że ten żevi lud procemko njich 
sę vćdovoł jak gorsc ludzi procem vjelgjigo vojska. 

— Boże Vjelgji! — rzekł jem do svoji dusze — tec to cali 
lud kaszubskji, ten dovni i ten dziseszi jidze z nami 
na kalvariją! 

Skrć mje przeszłć i straszno mje sę zrobjiło strzod 
tego vjelgjigo grającigo lasu i tego vojska duchów, jak 
rebokovji, chturen sę naleze som jeden mjedze dze- 
kjimi dunami morskjimi daleko wod ludzi i strądu. 

Przeżegnoł jem sę i wodyroceł woczć v przodk na krziż 
njesoni tero vesoko przez nigo chłopoka z pod figurć 
przć Vigodze, chturen go vzął z ręku wumęczonigo 
starka. Strach mje wominął, kjej jem wuczuł słova 
pjesnii: 

Trębacze trąbją i v kotłi bjiją 

Pojdzceż czemprędzej, chvalce Marją, 

Bo przez tę Pannę mamy zbavjenje 

Tylko oczyszczmy nasze sumjenje... 

Mjirachovskji lese! Przevędrovoł jem cebje v latach 

mojigo vanożenjó kjile i kjile razi. Pjił jem z tvojich 
zdrojóv, społ nocami przć stolimovich grobach, czuł 
jem szczekanjć psa na zomkovjisku v połnji nocć. 
Tvoje jelenje i sarnć patrzełć na mje bez strachu, bo 
mjałe mje pevno za jakjigo ducha lasu, svojigo przi- 
jocela. Ale njigde przenjigde nje zaboczę moji pjerszi 
pjelgrzimkji na tvojich drogach przć granju marsza 
kalvarijskjigo. 

Co sę dzejało v Strzepczu pod figurą. 


Stuńce ju jak wognjovó kula stojało, chdze njebo sę 
sparło na zemji, a vjid jego krevavi wognje zapoloł v 
woknach chat, kjej v kurzu i wumęczenju stanęła kom- 
panjijó v Strzepczu. Naprocem vćszła nom procesijó 
ze spjevem. Vjitałć sę wobraze i chorągvje, a słuńce v 
jich złoconich pikach i srebernich blachach vćpoliva- 
ło svoje wostatni wognje. Vjara sę vjitała z vjarą, jakbe 
movjic chcała: Vjitomć z dalekji drogji! Wostanji wu 
nas i wodpocznji! Ale kjej wobroz Nosvjętszi Matkji 
beł wustavjoni z vjelgą poczesnoscą v Strzepskjim ko- 
scele, kompanjijó sę rozeszła, be szukac nocligu. Chto 
nji mjoł przijacelstva anji znanigo mjedze gburami ve 
vsć, ten mjoł do viboru dvje karczme dostatnć i ru- 
mnć naprocem sobje ve vsć stojącć. Karczmarze sobje 
v ten dzeń gosci nje zodroscilć, bo i tak vszetkjich 
nji moglć przejąc. Wob czas proceseji voze zajachałć 
przed karczmć. Jak jem naszedł rozmiszlającć, chdze 
sę wob noc podzeję, wuzdrzoł jem nę pannę z molimi 
nożkoma, chterna nje wumjała boso chodzec, v roz- 
movje z Leonem. Vćzdrzoł won barzo szczestlevi, a 

stenkę, co mu svjeceła pokuńc nosa, wobceroł so co 
chvjilę na wotmjanę: to levim to pravim rękovem. Choc 
beła to prożno robota. Tej vzął i vedobeł kuferk pan- 
në z voza i go ji zanjosł do karczmć. Ze zodroscą prze- 
zerelć sę jimu Stach i Klerik. Ti dvaji sę wob drogę 
vjedno trzimelć blizko pannć, choc wona na njich vca- 
le nje wuvożała le dała sobje wusłużec Leonovji. Za- 
njosłszć kuferk pannć, Leon sę vroceł, a Klerik ze zło- 
scą tak na njego vpodł: 

— Belo! Zamjast nadskakivac dzevczętom, lepji bes 
naju kobjołkji zanjosł do karczme! 

— Na to jesz czasu dosc— wodrzekł Leon. —A të le 
jes zodrosni wo tę pannę. 

— Mjołbem też na kogo! —smijoł sę Klerik. — Ale kiej 
te ji tak służisz, to przenjesesz naju kobjołkji, a tej pu- 
dzesz do nji, njech cć dó jesc. 

Na te słova Leon sę zląkł i povjedzoł pokornje, wo- 
cerającć rękovem stenkę z nosa: 

— Jidztale, jó vaju kobjołkji przenjesę! 

Jak wonji ze Stachem wodeszić, tej Leon vćdobeł z 
voza dvje dużć pękate kobjołkji. Ale won njich nje 
vzął zaru i nje zanjosł, le wotvorzeł tę vjększą i vëjął 
z nji jakji poł mańdla jój, kjile kavałkóv chleba i kjeł- 
basę długą na poł reminja i zchovoł to v svoje kjeszi- 
nje. Tej z vjelgą starą wobvjązoł kobjołkę sznurem i 
vzął drugą i z njimi szedł do karczmć. Tak Leon sobje 
vedzeleł wosobno vjeczerzą. 

Kjedem tak stojoł i na njego zdrzoł, przepodł do mje 
Trąba i scianął mje chiże z drogji na woborę. 

— Remus! — rzekł. — Wutropjenjć z timi szandarami! 
Tero znovu takji jeden ze szklącą mucą rozpitivoł sę 
v wobu karczmach za takjim dużim chłopem ve foliszo- 

vim vampsu, vjezącim karę. To won na cebje czotu- 
je. Poj! Jó cę zaprovadzę ludzom z woczu. Pogodoma 
co robjic. Bo jó tu vszetkji knjeje znaję. 

I provadzeł mje woborami na kuńc vsć tam, chdze 
sę rozchodzełć trzć drogji: jedna v pole, drugó ve vjes, 
a trzecó v stronę vsć Luzena. Tam kjile klonóv rosło 
vkoł figurë z czervjoni cegłe murovani i wobstavjoni 
njevesokjim płotem. Vkrąg zelonó dzarna jak divan 
rozłożeła sę. Kjej ma naszła, tej z jedni stronć sedzało 
kjile bjałk, chterne wodmovjałć pocerze. Gorą, przeką 
vjetvji klonóv wostatni czervjoni parminje słuńca ce- 
płą łuną woblevałć blaszanni daszk figure. Trąba mje 
zaprovadzeł na procemną wod bjałk stronę, wusodł i 
scignął mje też na sedzączkę. Tej woparł plece wo 
płot i tak movjił: 

— Tu je dosc cemno pod drzevami, żebe cę z dale- 
ka nje vjidzelć. Wostanji tu ceszij kota, jaż będze ce- 
mnó noc. Ludze z kompanjiji spją na sztreji v jizbach, 
chdze pod scanami karczmarze jim wuszekovelć leżą. 
Ale te sę nje vożć tam jisc. Bo choc to naszi ludze ti 
karczmarze, to procem szandaróv wonji vjedno są V 
strachu i gotovi cebje vedac. Tvoję karę le wostavji 
spokojno na vozu. Dosz furmanovji markę a won cć 
ję zavjeze jaż do Vejherova. Tam znovu będze tile lu- 
dztva z całich Kaszub, że te kęsi psć zvątpją wo na- 
lezenju cebje. Mosz të co do jedzenjó? 

—Mom chleb. A żebes mje tak dokupjił sledza i 
przónjosł vodć, to bem mjoł dobrą vjeczerzą. 

—To jô zrobję! — rzekł Trąba. — Le të sedzć jak mesz 
i prosz Boga, żebe timu ze szklącą mucą womonę na 
slepje zósłoł. A nje vątpję, że cę litoscevje vesłuchó. 
Ko jes katolikjem, a ni kęsi chto vje jaką vjarę mają? 

Rzekłszć tak Trąba vstoł i szedł. A jó wostoł somi 
za jego dobrą radą zanjosł jem prosbę do Boga, zle- 
civszć sę Jego wopjece. Ianji chvjilęm sę nje bojoł, że 
mje złapją. Noc nachodzeła cechimi nożkoma, a po 
ji skrzidłach moje mesle zalecałć chiże na Lipińskji 
pustkji, chdze nom godzenć i dnje bjegłć v procć i 
wodpoczinku na wotmjane i chdze po zochodze słuńca 
kożdi vjedzoł, chdze szukac stravę i leżą. 

Kjedem tak sedzoł, naszedł cechimi krokoma Leon. 
Wusodł, vezdrzoł na mje i smjoł sę cecho wod wucha 
do wucha. Tej podoł mje porę jój i rzekł cecho: 

— Na, Remus, cobes mje nje vćdoł, bo to z Klerikovi 
kobjołkji! 

Ale jô mu podzękovoł i nje vzął, rzekłszć: 

— Zjédzle som. Mje sę nje chce jesc. 

— Bog z tobą, Remus! — rzekł na to Leon. Bo jô mom 
taką noterę, że mogę jesc wod rena do vjeczora a na 
noc znovu jem głodni. Mój brat Stach wopchnął na 
mje przënomji dva talarć i mje za to wobjecoł dobrze 
futrovac, a tero nje dbó i mje głodem morzi. — Zkąd 
jó mom vząc sełę, żebe ten czężkji wobroz dvjigac? 
No, za to jó Klerikovę kobjołkę splądrovoł jak sę no- 
leżi, a wonji będą v głovę zachodzile, chto to zrobjił. 

Tak godoł sobje Leon i zajodoł Klerikovę żevnotę. 
V cemnoscć mu stenka szkleła jak gvjozda z njeba, 
spadłó pokuńc nosa. A jak zjodł poł mańdla jój i spo- 
ri gleń chleba, tej wobcarł sobje gębę i stenkę, vstoł 
i rzekł: 

— Tero jó pudę, njech mje Stach dó vjeczerzą! Bo 
chto vje, na jak długo będę sę muszoł najesc. Le tć mje 
nje vëdej! 

Jô krąceł głovą, że tego nje zrobję, bo też żol mje 

belo tego bjednigo, łęgjigo chłopca, chternigo ti drudze 
jednak krzivdzile. 

Pozdnim vjeczorem naszedł ku reszce Trąba. Mjoł v 
ręku sledza i butelkę pjiva. 

— Na, jedz Remus, cobes mjoł moc nastrzimanjć tego, 
coc povjem. Barzo nen kęsi pjes sę wopitivoł za tobą. 
Muszi chtos vjelgą pomstę mjec na cebje. Ale prożnó 
jego robota. Të pudzesz ze mną, jak vszescć wusną, na 
wustrzechę nad chlevami, chdze jó cę zaprovadzę. Bę- 
dzemć spelć za trzć dzevkiji. 

Pokąd jó jodł moję vjeczerzą, Trąba wusodł vigodno 
i rozglądoł sę. 

— Njebo pobjegło — rzekł. — Ale noc nje będze takó 
cemnó jakbe not. Tu pod tą figurą z daleka nas njicht 
nje vjidzi. Ale z blizka, jak nańdze, woboczi. 

Tej wostro patrzeł ku vsć i vćcignął rękę: 

— Reti Remus! Mie sę zdaje, że jô vóvołoł vjilka z la- 
sa. Vjidzisz te nę szklącą mucę, co sę derdó drogą do 
naju? Żebe go szvernot! Kjej won zaru nje zavroci, to 
won jak Bog żevi naju nańdze. Matinko Nosvjętszó! 
Poslóże svjętigo Mjichała abo Jerzigo, abo jakjigo jin- 
szigo Svjętigo z mocnimi pjęscoma, co be nimu dar- 
danovji tę spjiczastą mucę vbjił z gorć v łeb, co be 
mu slepje na vjechrz vćlazłć. 

Ale szandarovji nje beła namjenjonó takó kara, bo 
won sę zbliżoł pomału jaż do naju doszedł. Jak stanął 
naprocem figurć, vezdrzoł na nas i sę pitoł: 

— Cuż va za jedni? 

Trąba pokozoł polcem na mje i rzekł: 

— To je młodi Klińkosz z Jomna, sin njeboszczika 
storigo Klinkosza, znanigo po całich Kaszubach dżada. 
Na nowukę dżadovską won chodzeł do svojigo woj- 

ca, ale sę nje dowuczeł, kjej wojc jego poszedł na dru- 
gji svjat. Tede won so wudboł jisc z kompanjiją do 
Vejherova, be vstąpjic na dowuczenjć do dżada Hińce. 

— To je też takji rzemjęsło dlo zgnjiłich ludzi — rzekł 
szandara. — I zdrżącć na mje dodoł: 

— Vstidzełbes sę, takji mocni chłop, wuczóc sę za 
dżada. Ą 

— Ja — rzekł Trąba i kjivoł głovą — na to nji ma 
radć. Kjej won sę boji robotć i mó talent le na dżada, 
wurzędnjika abo vjelgjigo pana... 

— Mje sę zdaje, że të rągosz, të mądrzelo! — rzekł 
szandara wostro. A chtuż tē jes takji? 

— Jó — wodezvoł Trąba — jidę z Lipusza, a mom 
provdzevi przezvjisko Dżonk. Ale ludze mje movją 
Prdzonk, bo furmanję v porę konji. Pon Bog zesłoł na 
mje njeszczescć, bo mje padła szkapa. To i jinszim sę 
trafji. Ale wu mje, to jesz vjęcij njiże njeszczescć, bo 
wuvożejce, panje szandaro, że mój parobk i moja pora 
konji mjelć v gromadze le jedno woko. Jedno mjała 
ta njeszczestlevó szkapa, co mje kopeta vócignęła, a 
jedno mó parobk, bo na drugji je slepi. Tero jó jidę z 
kompanjiją na jintaceją,żebem dostoł do kupjenjókonja 
z jednim le wokjem. Bo jak szkapę z dvuma woczami 
nabędę, parobk sę wobrazi i wuceknje ze służbć. Ko 
bełobe procem szeku, żebe njemovć zvjerzę vjęcij 
mjało vjidu njiż kuczer. 

Szandarze sę gęba wod wucha do wucha vćvarła 
wod smjechu. Ale won sę strzimoł, przebroł srodze 
wostrą minę i sę pitoł: 

— Je to też vszetko provda, co vë mje povjodoce? 

— Jo, panje szandaro. Toblecę svoję jó wostavjił 
doma na chrzebce slepigo konja. Ale możece sę v kom- 

panjiji dopitac: cze nje znają Prdzonka z Lipusza a mło- 
digo Klińkosza też. 

Szandara mruknął i vćszczerzivszć jesz roz woczć 
na naju, zavroceł sę nazod do vsć. Jak won kavałk 
wodeszedł, trąceł mje Trąba łokcem. 

— Remus! Tego jô vćsztelovoł. Won muszoł mje vje- 
rzćc, ko jesz nji ma takjigo przepjisu, żebe kożdi to- 
blecę na plecach mjoł, jak to je na furmankji vjeszac 
muszą... Brace, co to za czase naszłć! Ma Kaszubji, 
lud Bożi, wod wojca i prawojca na naszi zemji sędzą- 
ci i Boga chvaląci, wopovjadac sę muszima takjim 
jańcekrestom... Wuvożoł tć, jak won movjił dobrze po 
naszimu! To gvesno takji brat, chternigo ve vojsku na 
pruskji kopeto przerobjilć. Ti są nogorszi, jak kożdi 
zaprzańc... Ale czekavi jem, chdze sę też podzoł krol 
jezora, bom go wod Mjechucena na woczć nje vji- 
dzoł. 

—Tu won leżii — wodezvało sę z drugjigo nortu pod 
figurą. 

— Ala bjedze! — dzevovoł sęTrąba. — Wo vjilku mova 
a vjilk tu. 

— Grizłbe ten vjilk — rzekł vaspon — żebe nje ten 
svjęti wodpust i moja wofjara, chternąm Bogu przć- 
wobjecoł. Jô go vjidzoł też, jak won tu przćstanął 
a ręka mje mocko svędzeła, alem sę strzimoł. Wuvożejta: 
Wonjii mje szukają. Muszelć sę doznac, że mje nji ma 
na Vdzidzkjich jezorach i so wumeslilć mje szukac 
v kompanjiji. 

— Jesz i to — vestchnął Trąba. — Ale kjej to tak, tej 
nje będzece vaspon żdac na njich. 

— To sę vje! — wodrzekł vaspon. — Wob noc pudę 
ze szczudłem na plecach drogą do Vejherova, a wob 

dzeń sę vćspję wu vjadomigo vęglovnjika v lese. Prze 
Bromje Wolivskji ma sę zos woboczema! 

I vstoł vaspon, założeł szczudło na remję i jak ri- 
cerz młodi długjimi krokoma szedł v cemną noc. 

Anjoł Stroż nakreł slepje szandarom, że mje puscilć 
z kompanjiją, choc i ti z Mjechucena reno sę nalezle. 
Murovanó figura, pod chterną ma vczora do pozdni 
nocć z Trąbą sedzała, reno zgromadzeła na svojim bla- 
szannim daszku rożovi vjidć słuńca, a v cenji vkoł nji 
na dzarnji klęczoł rój, chturen sę polecoł wopjece 
Boskji na dalszą drogę. I jó szedł podzękovac Matce 
Boskji, że vczora Trąbovim vómiszlanjim wodnekała 
zapalczevigo sługę pruskjigo. 

Strzepskó parafijó wodprovadzeła nas ze spjevem 
i chorągvjami v stronę Luzena, wostatni staceji przed 
samim Vejherovem. Njebo jesz pobjegłć mało słuńca 
przepuszczało, kjej jesma wopuszczała Strzepcz, ale 
njimesma doszła do Luzena, svjeceło słuńce z modrigo 
njeba. Po drodze vjitałć nas Bożemękji v kvjotkji re- 
dosno wumajonć. A nad sobą czuła ma wopjekę Bos- 
ką jak vćcignjętą z njeba rękę dobrigo wojca. Daleko 
przed nami czornó podpjerała njebo scana lasu: to ju 
bełć wostatni lase przed kuńcem naszi pjelgrzimkii. 

Ale Złemu pevno mjerzała ta chvała Bożó i chrze- 
scijańskó zgoda v kompanjiji, to też nje strzimoł i mu- 
szoł zrobjic psotę. Jak ma vóćchodzeła z Luzena, tej 
Trąba kanął kole mje i rzekł: 

— Remus. Woboczisz, że mjedze wobraznjikami i Le- 
onem ze stenką jesz sę co stanje. Głupi chłopocć! Wo 
to młodć dzevczę, co to nje przevekło boso chodzec, 
wonji sę poterbują. Żebe wonji vjedzelć, jakó sę z 
nomjilszigo dzevczęca zrobji bjałka, to be delć poku. 

Leon ze stenką co knuje, bo Klerik go wobrazeł. Jó 
bivszć Klerikjem, tak bem spokojno nje sedzoł tam 
vesoko na pakach tego voza. 

Sedzoł sobje Klerik na pakunkovim vozu vesoko 
zdrzoł, z nogoma zvjeszonimi, plecoma do konji, na 
kompanijiją, chterna postępovała slode. Mjedze kompa- 
njiją szedł Leon wobcerające chdzeroz svoję stenkę 
ale copoł sę vjedno vjęcij v teł, trzimjącć rękę v kje- 
szinji. Kavałk za vsą, kjej kompanijijó ju mijała voze, 
vjidzoł jem jak v smjejącć sę lica Klerikovć cos trza- 
sło i rozprisło, poczim brzedkó vonjó sę rozeszła zgniji- 
tigo jaja. Wobezdrzoł jem sę chiże za Leonem. Ale won 
ju nje trzimoł ręce v kjeszinji, le v wobu rękach mjoł 
wotvarłą ksążkę do nabożeństva i gorlivje v nji cze- 
toł. 

— Won to jednak beł — rzekł Trąba. — Żebe go szver- 
not i Leona. Takó wobraza Boskó. Vjidzisz, Remus, 
że bjałka je przicziną vszelkjigo złego. Vjidzoł jó v 
Strzepczu, jak wonji sę pokłocilć. Leon vćnoszoł pra- 
vje kuferk ni pannć do voza a wona mu za to pjękno 
dzękovała. Ze stronć przózerelć sę Stach i Klerik ze 
sercami pełnimi zodroscć. Tak jô wuzdrzoł, że Klerik 
dostoł wokrągłć woczć jak bulvć i szedł prosto na Le- 
ona. Wo reti! Z kjeszinji jimu vózeroł grubi konjuszk 
kjełbase. Jak mu ji Klerik nje vćcignje i mu z nją nje 
vëdzeli v głovę, tak sę wona ta kjełbasa rozlecała za- 
ru na dvje połovć. Vadzćc won na njego nje vadzeł, 
ale podnjosł te dvje połovć, pokozoł je panjence i rzekł: 

—Vjidzice panjenko, jakjigo vë moce wopjekuna! 
Tę kjełbasę won wukrodł z moji kobjołkji. 

Ale panjence żol sę zrobjiło Leona. Przestąpjiła, po- 
głoskała go po głovje i poceszała: 

— Nje płaczce Leonje. Ve Vejherovje jô cë kupję kjeł- 
basę jesz roz tak dużą jak ta, chterną wonji vom vzęle. 

— Won ję wukrodł! — rzekł Klerik do pannć. 

Ale wona sę wod njego plecoma wodvroceła i njick 
nje rzekła. A Leon muszoł wod Strzepcza jisc z wo- 
brazem, ale pomstę so zachovoł. Somem vjidzoł, jak 
ze za vozóv grozeł Klerikovji: Pożdejle, jô cë to spra- 
vję! A tero won svoję pomstę vëkonoł. 

Dvuma mjeszczanom, chterni ze svojimi berłami 
mjelć wo porządk dbac, srodze markotno sę zrobjiło. 
Zaczęlć v kompanijiji sę wopitivac i szukac zbrodnjo- 
rza. Pitalć sę Klerika, na kogo be mjoł pomeszlenijć. 
Ale njim doszlć do spravć, stało sę njeszczescć jinsze: 
Bjałka jedna na vązkji drodze przez las vpadła do ro- 
vu przć drodze. A to na pozimku stojała v njim vo- 
da. Ale wonji nje zatrzimivelć kompaniiji, le vzęlć jesz 
trze bjałkji i rozporządzilć: 

— Wod ti mokroscć babsko nabędze jakji choroscć. 
Njech sadnje na voz a trzć suché bjałkji vkrąg nji, żebe 
ji dodac cepłosce. Ve Vejherovje njech sadnje przć wog- 
njisku i sẹ vësuszi. Že też slepji svojich wotvorzóc nji 
może i zdrzec chdze jidze. 

Sprava vpadłi do rovu bjałkji retovała Leona. Bo wob 
ten czas z vesokji drogji nad drzevami lasa vërosłë 
przed nami vjeże mjasta Vejherova. Na levą rękę wode 
drogji przez stolemni bukji bjelełć sę kaplice na przid- 
kjich gorach Kalvariji. Z celem naszi pjelgrzimkji przed 
woczami głupó sprava mjedze Leonem ze stenką i Kle- 
rikjem szła v zaboczenjć. Wurok svjętich mjesci napeł- 
njił serca nabożeństvem a duszom przópinoł skrzidła, 
wunoszącć jich v gorę precz wod sprav marnich robo- 
cigo dnja. 

Na Kalvarijach Vejherovskjich. Czimu krol 
jezora nje povjeseł szczudła na krziżu. 


WW olivskó Brama! Przë szerokji drodze do Gduńska 
stoji wona v szarich murach, prostó, bez vszelkji woz- 
dobe, jak ten lud, chturen vkoł nji sę zbjeró v dzeń Na- 
lezenjó Krziża Svjętigo. Ale choc wona takó njevjidzałó, 
jednak svjeci jak słup wognijisti, jak bliza morskó ku 
połnjovim i nortovim Kaszubom. Vjid ji i chvała jak 
rzoze wod połnji nocć svjecą jim v woczć i co rok jich 
zprovodzają do gromadć. Tu wuczujesz godkę kaszub- 
ską rozmajitą i podkorbjanjć z rożnich parafijnich zve- 
czajóv, choc wonji jednak vszescć jednigo ducha i move. 

Wurosli za jezorami i lasami nje vjidzoł jó jesz tile 
naszich v gromadze. To też nji mogł jem sę napatrzćc 
jak wonji tam stojelć: morzć głóv pod vjejącimi chorą- 
gvjami. I mesló mje wuderzeła do głovć: — Chvała Bo- 
gu! Jesz tile vas jesta, be vebavjic zapadłi zomk i posa- 
dzec krolevjonkę na złotim tronie! 

Kjej jem sę rozglądoł v meslach, woczć moje zatrzi- 
małć sę na wosobje vesokjigo pana z worzłovim vezd- 
rzenjim i długą brodą, zdrzącigo tak jak jó na to morzć 
ludztva. 

Chdzeż jó go ju roz vjidzoł? 

Ku reszce mje sę przeboczeł nen vjeczor: Lasem sta- 
rodovną drogą provadzilćsmć trumę z całem njebosz- 
czika pana Jozva na smętorz do Lipna. Polełć sę smol- 
njice a rzozó z njich bjiła po czubć drzóv i po głovjicę 
Zomkovi Gorć. A na nji vesokó stojała wosoba cecho 
jak kam i zdrzała v doł na nas. 

To beł ten jistni. Tero jó go poznoł I nje dało mje 
poku, le muszoł jem do njego sę przecesnąc i rzec: 

—Panje! Jô ju roz vas vjidzoł na Zomkovi Gorze pod 
Lipnem! 

Won przózdrzoł mje sę v boczlivje i rzekł: 

— Godkę tvoję lecho rozumjec. Alem cebje ju vjidzoł. 
Nje beło to v ni nocć, jak żesta Jozva Zobłockjigo vje- 
zlć do grobu zaboczoną drogą? 

— Tam to beło. 

— Tero jô so cebje przeboczom. Wodvożni jezdes i 
jeden z tich, co v żecu nje chcą Bogu wostac vjinni. A ta- 
kjich nom potrzeba. Wustanji przeć mje i przezdrzć sę 
ti srogji mocć naszich! Dlo njich wofjarovac szczescć 
svoje, kożdą meslą, kożdć bjicć serca: jak wuvożosz? 
Vorto to cze nje vorto? 

Tak jó vezdrzoł na ten las chorągvji i na to morze 
ludu kaszubskjigo, chturen sę tam tłoczeł na szerokjim 
goscińcu, provadzącim z Gduńska na Pomorską. Ve- 
soko z gór szadich zdrzałć na njich kalvarijskji kapli- 
ce. Beł to lud prosti: Tęgji gburzć, vesokji rebocć, sno- 
żć młode bjałkji i staré babulińkji. Żebe tak za njimi 
stojelć ti, co z Garecznjice vćszlć za kompanijiją i ti, 
chternich jó vjidzoł v Mjirachovskjim lese v szołmach 
pjerzastich na vesokjich konjach v dimje drogji, tej beł- 
be to norod chvalni! 


A pon z worzłovim vezdrzenjim rzekł: 

— Nje wodzevosz sę na moje pitanjć. Może nje rozu- 
mjesz. Toc rzekę tak: Lud zgromadzoni vkrąg naju to 
wurodzoni dzedzece ti zemji. Ale wonji dzis na nji są 
le sługami. Z movą svoją i wobeczajem poskrelć sę po 
svojich pustkovjach i vsach. Worzą, seją, łovją, ale vło- 
dze na svojich vodach i na svoji zemji nji mają. Mova 
jich i wobeczoj są posmjevjiskjem dlo tich, co njimi 
rządzą. Wofjarovac żecć, be jim dac vjid i prze pasach 
zavjesćc jim mjecze, co be volą i sełę mjelć wuprzec sę 
wo svoje prava —rzeczć: Vorto to cze nje vorto? 

Zkąd mje sę wod razu przëboczeło wono straszedło 
z pod korunovani jarzębjinë? Wona bjałka v bestrich 
ruchnach? Rzekła mje v nen czas krolevjonka: Przed 
tim straszedłem mjij sę na bocznoscë. Nogorszé wono 
a jimję jego Njevorto. Vezdrzoł jem na njevjadomigo pa- 
na i rzekł: 

— Vorto dac żócć i szczescć za vćbavjenjć zaklętigo 
zomku! 

— Vjedzoł jô, że tak wodpovjesz. Bo i te jezdes 
z tich, co ze sebje robją wofjarę, choc wo tim nje 
vjesz som. 

A jô povjedzoł po chvjilć: 

—Panje! Vasza wosoba i vasze słova są dlo mje, co 
zdrovje dlo chorigo człovjeka. Moc ve mje vchodzi 
njeznanó a vjid jakjis, jak rzozó po nocć, vschodzi 
v moji duszć, Chcołbem bćc prze vas i słóv vaszich 
słuchac kożdigo dnja i kożdi godzenć! 

A won wodrzekł: 

— Robji to, co dusza tvoja cć koże. Tej nasze mesle 
i nasza procó pudą jedną drogą. Com cć rzekł v nę 
noc na Zomkovi Gorze? Przeboczć sobje. 

Ale jô dobrze pamijętoł te słova: Nalezesz mje vszę- 
dze, chdze skre Ormuzdovć sę żolą, nalezesz mje vszę- 
dze, chdze duch Kaszub podnoszó vjeko svoji trume... 

Ruch sę tero zrobjił v morzu ludzkjim, chterno sze- 
roką falą bjeżec zaczęło ku pjerszim kaplicom Kalvariji. 
Ta fala nas rozdzeleła. 

Va kalvarijskji gorć! Kjileż razi jó tam wobnoszoł po 
vajich przidkjich chrzebtach mój czężor ludzkji i kozoł 
duszć moji rozmiszlac wo wofjarze Zbavjicela svjata. 
A jednak tę moję pjerszą pjelgrzimkę zapjisała pamjęc 
v moji duszć novjększimi literami. Bo co nanowuce wo- 
povjodoł dzecku dobri ksądz, to mje tu na woczach 
stanęło javno. Tak jak be wod nich dzejóvlitoscivego Bo- 
ga na zemji nje beło wuszło do vjecznoscć bezmała dva 
tesące lót. Z gore v doł a z dołu v gorę czężkó vjodła 
droga, ale jó nje czuł ti czężkoscć. Kurz jak doka płinął 
nad nobożnim ludem, ale mje beło jakbem chodzeł 
v porenni mgle porenku młodigo vjarć naszi. Jak ka- 
mjanni svjodkovje ze svjęti zemji, kaplice stojałć strzod 
starodovnich bukóv naviżach i wotmikałć svoje bramć 
iroczełć: Pojta, dzecć Vjarć! Velękłó v dolinach, zkąd 
vasza jidze droga, dusza vasza wodpocznje i vesoko 
z gorć vezdrzi na vasz trud tam v dole. 

Na vesokji gorze stoji kaplica Wukrziżovanjó, vjelgó, 
spanjałó jak koscoł. Tam po wobu stronach wukrziżo- 
vanigo Pana Jezusa stoją krziże vjelaji. Na njich vjiszą 
z rękoma skrępovanimi v teł wobaji łotrzć. Pod tim ło- 
trem, chturen sę navroceł v godzenę smjercć i wod sa- 
migo Zbavjicela dostoł rozgrzeszenjć, wuzdrzoł jem 
krola jezora. Klęczoł won, szczudło pod pochą, z głovą 
do zemji zgjętą, bjił sę v pjerse i załomivoł ręce nad 
szczudłem. Vóchodzilć ludze a jinszi przechodzilć z pro- 

sbami i dzękovanjim, a won jak klęczoł tak klęczoł. Ju 
komudno sę robjiło v kaplicć a nocnó doka pobjegała 
gorć kalvarijskji, kjej won ku reszce vstoł. Ale jó żdoł 
na njego, bo mje njico trzimało, jakbem mu beł potrze- 
bni. Wuzdrzoł mje przed kaplicą i rzekł: 

— Dobrze, że cę vjidzę, Remus! Żevi dusze mje po- 
trzeba, bo czuję sę wopuszczoni wod Boga i ludzi. 

Tak żorotno krol jezora sę do mje jesz nje wodezvoł, 
dlotego jó vezdrzoł na njego z wuvogą i vjidzoł, że mó 
lica bladć a woczć jakbe zgasłć. Ale won vzął mje pod 
remję, szedł kjile krokóv, stanovjił sę i rzekł: 

— Zdrzć jak sę tu cecho zrobjiło. Njedovno jesz sę 
rojiło ludzi jak mrovk po tich szadich gorach. Tero ro- 
zeszlć sę jak rozlotają sę ptochć vjeczorem do svojich 
gnjózd. 

Vjidzoł jem, jak wostatni zchodzilć v doł do mjasta, 
a nowostatnjeszć szło porę ludzi młodich: nen chłopok 
z pod kapliczkji pod Vigodą i no dzevczę, co boso v kom- 
panjiji vędrovało. Szlć wokoma sebje trzimjącć sę za 
ręce. Gvesno dobri Bog jich tam na kalvariji pojednoł ze 
sobą. 

A krol jezora rzekł: 

— Poj!Sadnjema tu z boku gorć, bom zmęczoni barzo! 

A kjej ma wusadła, vecignął do mje svoje czężkiji 
szczudło i movjił: 

— Zvoż to szczudło v ręce a doznajesz sę, że nji mo- 
globe bec takji czężkji, kjejbe v njim nje beło żelaza. 

Zvożeł jem v ręce a vćdovało mje sę barzo czężkii. 
A won je wodebroł i zacignąvszć z kuńca vócignął do 
połovć łiszczącą kolbę strzelbe. 

— Vjidzisz! — rzekł — to dżadovskji norzędze mó du- 
szę ricerską. Chcoł jem szczudło i duszę jego povje- 

sóc v kaplice na krziżu i poddac sę voli Boskji. Ale 
nji mogę. Trzć dnji drogji przez gorć i lase tu ztąd 
jisc trzeba do mojich jezór i do gnjozda wojcóv mo- 
jich, ale jó tu vjidzę te modrć vodć i czuję vonją 
lasóv, belem woczć przekreł ręką. VEjim ribkę z vo- 
dë, a wutchnje sę. Zamknji mje v murach, a wumrzę 
v trzech dnjach. Ko chcołbem żëc, jaż sin mój pod- 
rosnje i będze mocni dosc, be spódk po wojcu vząc 
na sę. 

Jô nje rozumjoł dobrze, dokąd won svoją godką 
provadzi i sedzoł cecho. A won chvjilę przemiszloł, 
tej povjodoł dalij. 

— Rzeczć mje, przejacelu, jak cebje wuczilć: Kjedeż 
mó człovjek volą zabjic człovjeka? 

Tak jó sobje przeboczeł, co mje wuczeł ksądz na 
nowuce po moji pobjitvje z Golijatem: 

— Le za vjarę i za wojczeznć svobodę mosz wuch- 
vecóc bronją i bjic i nje będzesz mjoł grzechu. A zo- 
kon ricerskji koże i v tim razu bjic, kjejbe njepotcevi 
człovjek nastovoł na cnotę bjałkji, na żëcé bliznigo, 
abo i na żócć tvoje. I v tim razu nje będzesz mjoł 
grzechu. 

I to jó povjedzoł krolovji jezora. Ale won zvjeseł 
smutno głovę i movjił po długji chvjile: 

— Povjem cë: Jô zabjił człovjeka. Ale nje beło to 
anji za vjarę, anji za wojczeznę, anji z ricerskjigo przi- 
kozanjó. Le naszedł mje — lesni pruskji to beł— v moji 
krijovce na Glonku, do chterni żoden człovjek nje vje 
drogji. Navetk sin mój sę dovje, jak dorosnje, nje prę- 
dzij. Bełbe mje lesni vćdoł i ju bem nje beł mjoł spo- 
sobu zatacóc sę przed njimi, co mje przesladovelć jak 
dzekjigo_zvjerza.,[Naszedł 'mje, jesz dzis nje vjem ja- 

kjim sposobem, v moji jomje na Glonku i podnjosł 
ftlińtę, be mje zastraszćc. Ale jô go wurechleł. — Trup je- 
go popłinął na vjelgji vodć. Ale kjej przć knjeji vë- 
płinął, tej po kulć v głovje sę doznelć, że to nje to- 
pjelc, le vćstrzałem zabjiti. Tak zrobjilë mje pravo. 
Ale jô sę skreł, a bjałka doma zastąpjiła mje vjernje. 
Jesz dziso nje vjem, jak ten Czernjik mje mogł vćsz- 
czekac taką letką karę: Pjęc lót sodze! Choba z po- 
mocą Złego wosamętoł sąd i sędzich. 

Ale jô ti karć przëjąc nji mogę anji sę dac zamknąc 
v sodzć, bo to moja smjerc. Trzech dnji nje vćżiję. 
A tam doma mój sin jesz nje vërosł z knopjęcich löt. 
A chcołbem go vjidzec jesz takjim Zoborskjim jak jó 
i moji przodkovje i doznac bem sę chcoł, że won 
v naszi rozdze wumje wutrzimac svój brzeg jezora i 
krolestvo na njim. 

Porvoł sę vaspon na nogji i vstoł: 

— I dlotego jó nji mogę povjesćc tego szczudła na 
krziżu i jisc muszę na moje jezora bez rozgrzeszenjó. 

Tej vezdrzoł na mje wostro svjecącimi woczoma. 

— Spovjodoł jem sę dziso dva raze: Bogu i tobje. 
Nje vjem, zkąd mom tę vjarę v cebje, choces młodi 
i droga tvoja provadzi v svjat a moja ze svjata. Ale 
tak mje na duszć, jakbesma sę mjała v żócu przć vo- 
żni worędzć spotkac. Ale tero mje czas v drogę. Vro- 
cec sę jutro przć kompanjiji nji mogę, bobe mje jed- 
nak wupjilovelć i tede bem ju nje vroceł do mojigo 
podzemnigo pałacu na Vdzidzkjich vodach. Ale tu 
v lese znaję vęglovnjika, chturen mje wob noc wo- 
trzimó i dô stravë. 

Po tich słovach stanovjił sę chvjilkę, vezdrzoł na 
mje i rzekł: 

— Vjesz co, Remus? Poj ze mną! 

A kjej jem rozmiszlol jak to zrobjic, povjedzoł 
tak: 

— V kompanjiji të sę też vrocec nji możesz, bo i na 
cebje czotują. Po tvoji karze vszędze cę poznają. Le- 
pji njech cë ję zavjezą nazod do Koscerznć, a tovarć 
tvoje ponjesesz na plecach. Może cć też do Lipna 
przóvjezc tvoję karę Trąba. A jó tu naju wobu popro- 
vadzę takjimi knjejami, chdze żevć woko naju nje wo- 
boczi. 

Mje sę vjidzała takó rada vaspana. Ale jednak jó 
sę muszoł vrocec do mjasta, żebe z Trąbą spravę wob- 
gadac. Krol jezora zgodł moje mesle i rzekł: 

— Jidzle spokojno do mjasta, chdze sę cebje pevno 
spodzevają. Jó tu wostanę pod kaplicą i mogę żdac, 
jaż przińdzesz. Jó cć też zaru povjem, czimu jó som 
jisc nje chcę. Jô sę boję, żebe mje wob drogę Złé nje 
wosamętało i nje kozało sobje żëcô wodebrac! Jak 
jô będę na naszich jezorach, tej dusza moja vćzdro- 
vjeje. Ale movji mje, może tć sę bojisz tovarzćc ta- 
kjimu, co człovjeka wubjił ? 

— Jô sę le Boga na njebje boję — wodrzekł jem. — Lu- 
dzi jô sę nie boję. A moją spravą nje je sądzćc vas. Ale 
kjejbem z wurzędu beł sędzą, to bem wuvożoł, żesce 
strzelilść v wobronje vłosni! 

— Żeli tak — rzekł vaspon — to zańdzesz po mje tu 
pod kaplicę. 

Kjedem z gorć zchodzeł na doł do mjasta, z cemno- 
sce vćstąpiił człovjek. Patrzę: Trąba. 

— A cuż të tam tak długo pokutovoł na Kalva- 
riji? — vadzeł won.— Vejta go! Noprzod go trzeba szanda- 
rom ze zębóv vćcigac, a tej won wod sami nobożnoscć 

veznje ipo nocach vanożi, cobe go jak norechlij policejó 
złapjiła. 

Tej vzął mje za rękov i cignął ze sobą. Wob drogę 
zos robjił vimovkji. 

— Remus! Tē jesz nje znajesz wobeczajóv svjatovich. 
Zeli të chcesz sę wukrëc, to muszisz sę vjedno krącëc 
v nogrebszi gromadze ludzkji, a nje łazec po nocach 
som. Ale jó vjedno movję: Dovno be cę psć zjadłć, 
kjejbes nji mjoł mje. 

Cuż jó mjoł rzec? Pevnje won mioł provdę. Won też 
i nje żdoł na moję wodpovjedz, le godoł: 

— Tero juje po wodpuscć, a ludzeska sę vjeselą, kjej 
svoje grzechć zladovelć na tich przidkjich gorach. Stach 
ju z wucechć przepjił svoje wobraznjickji mito, a zkąd 
chłopa veznje, żebe mu njosł wobroz nazod, tego jó 
nje vjem. Bo Leon ze stenką zrobjił nożka pon. Mje sę 
zdaje, że Klerik i jesz jeden z njich sprelć go v jakjim 
norciku za to, że won to njibe jim kobjołkę zplądrovoł 
i Klerikovji pod Luzinem zgnjitć jajo v woczć cesnął. 
Za to won jim znjikł jak żid po cemnich nocach. — Ale 
pojle ze mną! Kamrot Veber chce vēdac tego talara, 
chternigo mu jegomosc doł v Mjechucenje za jego pję- 
kné granjć. 

Tak jó szedł z njim im mu wob drogę wopovjodoł 
wo naszi wumovje z krolem jezora. Won mje to po- 
chvaleł i rzekł: 

— J6 jem ti jistni wudbć. Muszisz robjic, co bes prze- 
szedł do svojigo dodom. Bo jinaczi ti Njemce ze Zva- 
dë będą cę przepłoszelć jak zvjerza. Svoje tovarć vez- 
njesz v mjechu na plece. Karę cć furmon za porę det- 
kóv zavjeze do Koscerznć, a ztąd jô cë ję prożną prze- 
vjezę. Rod bem szedł z tobą i krolem jezora v groma- 

dze, ale mom wumovę dotąd i nazod. Na to nji ma ra- 
dë. Doma v Lipnje povjedzle szkolnimu: won cë to pji- 
smo do Czernjika zrobji. 

— Jó bem njerod mjoł spravę z Czernjikjem — rzekł 
jem. — Bo mom go za Smętka abo jego sługę. 

— Ha, ha — smjoł sę Trąba. — Cze Czernijik, cze jakji 
jinszi. Vszescć ti advokacć żiją le z przekrącanjó prava. 
Za to dlo njich kożdigo djobeł mó v pjekle kocełk wusta- 
vjoni, smołć nalani, drevka podłożone: le zapolic! 

Muszoł jem sę zdac na Trąbę, bom na pustkovju wo 
tich spravach sę nje wuczeł. Wob ten czas ma zaszła 
do karczmće Lemana przć goscińcu pomorskjim. Tam 
na podvorzu stojałć nasze voze. Jô zjął mój mjech i chcoł 
jisc. Ale Trąba mje nje pusceł le zabroł ze sobą do kar- 
czmć. 

— Tec të muszisz sę woddzękovac z kompanijiją — 
rzekł. 

V karczmje wonji sedzelć vszescć. Ti mjeszczanje 
z berłami, Klarneta ze svoją kapelą i wobraznjicć. Leno 
Leona ze stenką nje beło. Stach sedzoł smutni napro- 
cem Klerika, a z boku Franck. Trąba do njich prze- 
stąpjił i rzekł: 

— Cuż va tak nose pospuszczelć, panovje wobraz- 
njicć, kjej żesta wodpustu dostąpjilć i szczestlevje do- 
tąd zaszlë. 

— A vjece vë, Trąbo, że Leon ze stenką vzął sę i wu- 
cekł? 

— Vjem! rzekł Trąba — to go gvesno namovjiła na 
panna, co to boso pjelgrzimovała jaż do Vejherova. 
Woboczita! V Koscerznje Leon z nją zańdze prosto do 
ksędza i dó na zopovjedze. 

Zervoł sę Klerik: 

— Takji głupstva! Wona i Leon ze stenką! Gołąbuszk 
bjołi i ten smjecoch przegłupavi! Jô mesloł, Trąbo, 
że vë mjelć vjęcij rozumu. 

— To vć sę na bjałkach nje znajece — wodrzekł 
Trąba. — Bobesce vjedzelć: Bele chłop beł kąsiczk 
pjęknjeszi njiż djobeł, to dzevczę przenęcóc może. 

— To je vszetko prożno godka! — povjedzoł Stach. — 
V kompanjiji szedł takji vćstavjinoga, chternigo wona 
njibe to nje znała. A tero po wodpuscć jidą vjedno 
v gromadze. To je ten jistni, Kleriku. Nolepji veznjesz 
i go spjerzesz. 

— Do tego noleżą dvaji! — smjoł sę Franck. 

— Jakuż to? — rzekł Klerik. 

— Bo kjij mó dva kuńce! 

Tero vmjeszoł sę v jich godanjć mjeszczon z ber- 
łem. 

— Młodi ludze! Je to szek provadzćc taką godkę na 
tim svjętim wodpusce? Jak jô beł młodi, tej ma też 
wużivała vjesołoscć, ale njigde nje zaboczeła wo no- 
bożnoscć, statecznoscć i strzemjęzlivoscć prze takji 
worędze. 

Tak wonji sę tam spjerele. Ale jô nje żdoł jaż wonji 
przińdą do jakjigo szeku, lem pochvaleł Boga, vzął 
mój mjech na plece i szedł. Trąba vćszedł za mną i 
sceskoł mje rękę. 

— Njech cę Bog provadzi, Remus. Polubjił jem ce- 
bje jak brata. V naszim njedługjim vanożenju przebeł 
jem tile v tovarzestvje z tobą, że czężko mje sę rozińsc. 
Ko ma jednak v Lipnje sę będzema vjidzała, a mom 
vjarę, że ma jesz njejedną vędrovkę po svjece v gro- 
madze wodpravjima. A pozdrovji też moję bjałkę, kjej 
ję wuzdrzisz na drodze. Bo zańsc do nji cë nje radzę. 

Jesz gotova cę pozdrovjic mjetelokjem, kjejbes povje- 
dzoł, żesma tovarzeła. Ko wona vjedno movji, że jó 
be sedzoł doma, kjejbe mje nje kusile kamrocć. 

Tak ma sobje podała rękę i sę rozeszła. 


XXV 


Jak Remus v gromadze z krolem jezora głębo- 
kjimi lasami do dom vędrovale. 


Pod kaplicą Wukrziżovanjó żdoł na mje krol jezora. 
Nje żdavszć ma sę vzęła v drogę. Po krotkji vędrovce 
lasem naszłasma do vjadomigo vaspanovji vęglovniji- 
ka, chturen naju wob noc wotrzimoł. Spałasma jaż do 
połnjó dregjigo dnja, bo tak chcoł krol jezora, rzekłszć: 

— Remus! Te kalvarijskji przidkji gorć nje leno mje, 
ale cebje, choces młodszi, zmarachovałć njelecho. A 
ma moma jesz przed sobą barzo czężką drogę. Trze- 
ba nama sę vćspac i posilóc, co besma strzimała. 

Vęglovnjik wosmołoni jak morus chłop, chternimu le 
bjel woczu z czornich svjeceła skarnji, dobrze naju przć- 
jął i reno nom wugotovoł krepóv i doł chleba. Potim 
ma znovu legła jaż do połnjó. A kjej ma sę ju zabje- 
rała v drogę, tej won naju poczestovoł kożdigo poł- 
kvaterką jozcovigo tłustigo, bo to bodej mó dac sełę. 
Krol jezora ale vzął krom tego voruszk drevnjannich 
vęgli. Do czego te jimu bełć, tegom sę mjoł pozdnji 
doznac. 

Noprzod ma szła lasami na Szemudę. Tej ma wob- 
roceła v stronę pomorskji granjice na Mjiłoszevo. V 

Mjirachovskjim lese naszła naju noc. Zemni deszcz jął 
padac jaż gurdżeło. A v kjile pocerzi zrobjiło sę cem- 
no jak v mjechu. Vaspon stanął i rzekł: 

— Dalij jisc v ti vjilczi pogodze nje sposob. Trzeba 
tu wostac, bobe mje sę pomileł kjerunk naszi vędro- 
vkji. Njebo tak pobjegło, że żodna gvjozda nom dro- 
gji nje pokoże. Bele znalezc sechi mol i wochronjenjć 
wod deszczu! Jesz lepji be beło, kjejbesma mogła so- 
bje wogjiń wobskacćc, ale nje vjem, cze tu chdze nje 
mjeszko lesni, chturen mogłbe nas nańsc. A tego ma 
besma gvesno nje chcała. 

Tak ma szła pomału jesz kavałk drogji stegną laso- 
vą, jaż zaszłasma mjedze vesokji bukji bez brzidu spod- 
kjem. Jich bjołoszari wuzimkji svjecełć jakbe bladim 
vjidem przez cemną noc. Gruńt pod njimi beł njero- 
vni, przedzeloni podolnimi vądołami. V takji vądoł je- 
den ma zeszła. Tero przed naju woczami stanąłć trze 
vjelgji mogjiłć stolimóv, wobrosłć brzedzastą grabo- 
vjiną. Vaspon zatrzimoł krok i rzekł: 

—Tu ma wostanjema wob noc! Wuvożej Remus: 
Takji mogjiłć nańdzesz v naszich kaszubskjich lasach 
po dva i vjęcij v gromadze. Są to grobć stolimóv. 
Woniji lubjile sę chovac v sechich molach, tak jak ma 
po dzis dzeń. Spokojno możema sę tu mjedze njimi 
rozgospodarzec. Wonji sę wo to nje wobrażą i z chę- 
cą nom przitułku wudzelą, ko të i jô ma przenomnji 
gvesno z jich — stolimóv — rodu. Dobrze, żesma tu na- 
szła, bo chdzetakji stolimovi grobć, tam i voda njedalek. 
Podług mojigo wobrechunku muszą tu stojec njedale- 
ko vjelgji vodć jezora Kłączna. Jô cë povjem: Wosta- 
nji tu i sę rozezdrzć, cze be sę nje doł jakji dach skle- 
cec nad głovą, bo ten deszcz nje woprzestanje, a na- 

vetk zajk nje lubji spac pod krzem, kjej mu na nos 
kapje. Jó podińdę cknjenjim, cze nje nalezę jezora. 
Vetrafjic jô vetrafję i wocemką, ale jakbes czuł krzik 
sovć to boczć, że jó vołom. V tim razu zapolisz na 
krotką chvjilę jaką sechą gałąz abo mech, co bem v 
ti doce vebłądzeł. 

Tak rzekłszć, krol jezora znjikł v cemnim lese, vzą- 
vszć pod pazechę svoje szczudło z wukretą v njim 
strzelbą. A jó vzął i sę rozezdrzoł mjedze nimi trzema 
mogjiłami. Bełć wone bezmała wokręgłć a vjęcij njiż 
szterdzesce krokóv muszoł jemstavjic, be jedną z njich 
wobińsc. V jednim molu dvje z njich tak krotko sebje 
bełć sę zeszłć, że ledvje voz be mjedze njimi przeja- 
choł. Tam też głębokji na chłopa vądoł je rozdzeloł. 
Tak jó po rozum do głovć, vzął jem noż i vćcinoł z 
grabovjinć na mogjiłach długji vjetvje, chternem wu- 
kłodoł kuńcami wod mogjiłe do mogjiłć, jaż nakrivałć 
nen vądoł jak drożkji nad zopolą. Censzć vjetvje jó 
wukłodoł na vjechrz. Ale że jesz mjozga v njich sę go- 
tovała i nje puscełe vszetkjich lestóv, beło to kąsk 
njepevnć wuchronjenjć wod deszczu. Tak jó zaczął 
wuschłi leste i całi plachce mechu zbjerac na przekrć- 
cć dachu. 

Wob ten czas minęła godzena i vjęcij, a krola jezo- 
ra nje beło. Tak mje strzeleło do głovć: 

— Może won zabłądzeł? 

I kąsk njewubetno mje sę stało kole serca, alem v 
roboce svoji nje woprzestoł, le gęsceł jem cerplivje 
svój dach, tak że słabi deszcz wob jedną noc podług 
moji wudbć njic be mu nje zrobjił. Po ti roboce vzął 


jem nadstavjac wucha, cze vaspon nje jidze. Ale jó 


nje czuł anji kroków anji krziku sovć, le deszcz z ce- 

chim szemarzenjim kropjił na młodi leste i scekoł na 
gruńt lasu. Tak mje sę jednak njemijirno zrobjiło i wu- 
vożoł jem sobje: 

— Może won zabłądzeł i vćdoł krzik sovć, le të go, 
Remus, nje czuł tu mjedze megjiłami? 

Tak jô sę vzął i vćszedł z mjedze mogjił v gorę, ale 
przodem sobje vćszukoł suchigo mechu z pod kami- 
nji. Tej jem nadsłuchivoł. Jak całą chvjilę njic sę czuc 
nje dało, tak jô vejął krzosedło i żogjev, be zapolic 
pęczk mojigo mechu. Ale przć pjerszich skrach wuczuł 
jem tak krotko kole sebje krzik sovć, żem sę bezmała 
że nje vćrzasł. Za chvjiłę stojoł przede mną vaspon. 
Szczudło won mjoł jak szuńde przez plece założonć a 
po wobu jego kuńcach vjisałć spori snopć sicenć. 

— Nje not żodnich signałóv ! — rzekł won.—A tero poj! 
Z ti sicenć poszijemć so dach, chternimu deszcz przez 
cali rok njic nje zrobji. Ale wodjim mje te dva pęki, 
bom sę jich nadvigoł, a të jes młodszi. 

Jó vzął szczudło z jego czężorem na sebje i zapro- 
vadzeł go do moji budovnji mjedze mogjiłami. Won 
pochvaleł i rzekł: 

— Tos te dobrze vćmesloł! Kjej ma jesz tę sicenę 
rozłożema na tvojim dachu, tej nom nje przepadó, choc- 
be bęborkami lało. Wobskacóle przed naszą budą 
smjało wogjiń, bo mć momć tu bezpjek jak wu mat- 
kji za zopjeckjem. Wob ten czas jó rozłożę sicenę na 
dachu mojim sposobem. 

Ze sechich kneplóv rozpoleł jem wogjiń. Krol jezo- 
ra skuńczivszć dachovanjć wusodł v naszi chałupje 
przed wognjem, wodemknął svoję torbę dżadovską i 
vćsepoł z nji całą gromadę svjeżich rib. 

— To będze nasza vjeczerzó ! — rzekł. — Zrobjile dużi 

wogjiń, Remus, bo ma tu daleko wod ludzi. A v ti po- 
godze anji zvjerz dzekji, nje tile człovjek, nje lubji vano- 
żec po lese. A ta doka deszczovó rzoze naszigo wog- 
nja nje przepuszczi dalij v las. 

Jak sę wogjiń rozpoleł, sodł jem przć vaspanu, a won 
tak povjodoł: 

— Szedł jem v stronę, podług moji wudbć, nortovą 
jakji czvjerc godzenć, jażem cknął nosem vonją vodć. 
Tero jô vjedzoł, że to muszi bëc Kłączińskii jezoro, 
wod chternigo to nasze legovjisko leżi ku połnju. Do- 
szedłsze brzegu, wuzdrzoł jem duże vodć przed sobą. 
Na levą rękę chdzes daleko za vodami żolełć sę sła- 
bi vjidć. To muszi bec Potęgovo. I tero jô sę dobroł, 
chdze ma zaszła. Przed sobą v snodkji vodze wuzdrzoł 
jem całi las sicenć. Tak jô zebuł botë i vzął noż v rę- 
kę, żebe choc na dach przónjesc jaką zdobecz, kiej 
jinszi nje beło. Przć tim rżnjęcu jó zavadzeł bosą nogą 
wo porvoz, chternigo kuńc wurzeszoni beł wo polik, 
vbjitivpjosk.Tak zakłodająvjęcorkji: povjedzołjó sobje. 

Vzął jem tede i vćcignął vjęcork. Z njego te rebć są. 
Rozumje sę, żem vćjąvsze jadro cesnął vjęcork znovu 
na głęboką vodę. Pevnje to ludze z Potęgova przejache- 
łe przez jezoro czołnami i v tim wopuszczonim molu 
svoje vjęcorkji vełożile. A vątpję, cze sę dovjedzą v 
żEcu, że zrobjilć dobri wuczink i dvum głodnim vędrom 
spravjiłć vjeczerzą. Želi mój wobrechunk dobri, to bę- 
dze wod tich mogjił kole mjile drogji do ludzkjich po- 
sodłovji: Kamjenjice, Bącza, Novihutć, Mjirachova. Le 
Potęgovo będze njedaleko, ale hene po drugji stronje 
vodë. To też sedzema tu jak za svjatem, a kjejbe nas 
Pon Bog dziso v gromadze ze svjata vzął, to be móże 
i v rok naju nje nalezlć. 

Z nich rib ma so wuszekovała dobrą vjeczerzą. A kjej 
jesma sę najadła, ległasma patrzącć v wogjiń kożdi ze 
svojimi meslami. Deszcz jak kropjił tak kropjił z ce- 
chim bębnjenjim po lestach. V lese sedzała ceszó i noc. 
Żoden szczek psa z dalekji woborć czuc sę nje doł, 
znadz wobrechunk krola jezora beł dobri, i dalek i 
szerok nje beło żevi dusze krom naju wobaju strzode 
tich grobóv stolemovich. Noc ju dosc pozdno postą- 
pjiła, ale mje sę spac nje chcało a vaspanovji też nje. 
Zapoleł bo won svoję fefkę i przemiszloł. Ku reszce 
przervoł naju milczenjć: 

— Movją, że takjimu, co zabjił człovjeka, nen zabjiti 
vjedno na woczć jidze i go tropji. Ale mje nen lesni 
po smjercć jesz njigde drogji nje zastąpjił anji mje sę 
nje przesnjił. Bo provdą a Bogjem: Kjejbe jô nje jego, 
won be mje beł przestrzeloł. Tak wonji bele vszescć 
na mje zavzęti. Muszisz vjedzec, że to wod dvadzesce 
lót ma sobje psotć robjiła, ale jó jim vjedno podvoj- 
ną mjarą płaceł. Ale krev ludzkó sę mjedze nami nje 
lała le krev zvjerza dzekjigo. Tak jó meszlę, że kje- 
dem v njego przetrzimoł v prędkoscć — to le beła wo- 
brona vłosnigo żócó. 

— I jô jem ti vjarć! — wodrzekł jem. 

— Bog cë zapłac za dobré słovo! Wod dvuch lót jô 
sę ju tacę i łaknę ludzkji poceche. Ale tam na Kalva- 
rijach kozelć mje wodpokutovac i vząc na sebje karę, 
chterną mje sąde vemjerzełć. Bo vłodzó vszelko je 
wod Boga. A jó nji mom — vjidzisz — tile sełć i przez 
to jem z Bogjem v njezgodze. I vjedno mje wod- 
tąd dusza movji, że zkądkas jakji vjeloji njeszczescć 
na mje jidze. 

Cuż jó mu mjoł na to rzec? Żiczbą moją beło, że- 

be mu Pon Bog wukozoł drogę z tego wutropjenjó. 
Ale won cignął dalij dim ze svoji fefkji a po długji 
chvjile movjił: 

— Żeli cë sę chce spac, Remus, tej spji i nje zvożej 
na mje. Wu storich ludzi spjik nachodzi pozdno, a ne- 
kô, kjej gvjozde pobladną. Jakoż też to be mogła bóc 
godzena? 

Tak ma zaczęła rachovac: Mogła bóc wosmó, jak 
ma zaszła na te mogjiłć. Dvje godzenć vaspon sę za- 
bavjił nad Kłącznim. Krotko dvuch godzin ma tu ju 
pevno sedzała prze szekovanju vjeczerzć i wodpoczi- 
vającć po vjeczerzć. 

— Tej to ju tak przć połnocć będze! — rzekł krol je- 
jach v Strzepczu, a ma tu sami v lese. Żebe też ti sto- 
limovje, co tu pod gorami kaminji spją, moglć vstac, 
cużbe wonji za woczć zrobjilć vjidzącć, że jich potom- 
kovje nocą przć jich grobach tacec sę muszą, be sę 
nje dostac v ręce cuzi zgraji, chterna sę panem Ka- 
szub zrobjiła? 

A mje szło przez głovę: 

— Żebe to tak zbudzóc tich spjącich stolimóv ka- 
szubskji zemji i zomkovjiska nasze wodczarzóc i do- 
dac krevji i kosci nimu vojsku, co tam szło v gorę na 
Kalvarije przez Mjirachovskji las i zgadnąc nę zogod- 
kę dzevczątka z Garecznjice z gorscą pełną worzechóv 
i przenjesc krolevjonkę przez vodę v lasach pod Lip- 
nem: Rechło besma vëzbała noremnich, njeproszonich 
cemjęzcóv naszich. 

Ale jak tego dokazac? 

I vezdrzoł jem gorą wognja naszigo v las, jakbe ztąd 
mogł vćstąpjic chtos, cobe mje doł wodpovjedz i ra- 

dẹ. Ale leno bladi wuzimkji bukóv jak stolemni słupe 
bjelełć słabo przez dokę, a mjedze njimi i za njimi 
sedzała czornó noc. 

V tim zaczęło sę rozlegac szczekanjć psa tak krot- 
ko, że jaż vaspon zervoł sę na sedzączkę, vćjął fefkę 
z gębć i nadsłuchivoł. Szczekanje całą chvjilę czuc sę 
dało barzo mocno, tej znovu sę woddaleło, ale vnet 
znovu naszło krocij nas i głosno przez cemni las sę 
rozlegało. Tak to kjile razi, to słabji, to mocnji wujo- 
dało lasem, jaż wucechło raptem jabke wucął sekjerą. 
Długą chvjilę nadsłuchivelśsma v gromadze, ale las 
stojoł cechi nad nami, le krople deszczu pruszełć i sze- 
marzełć po lestach. Tak vaspon sę przeżegnoł i rzekł: 

— Remus. To nje beł pjes ze żodni gburskji woborć 
anji pjes lesnigo do gonjitvć sposobni. Przć połnoce 
zbudzeł sę czornji pjes na zomkovjisku — muszi wono 
stojec njedaleko — i wodpravjił svoją nocną strożą. 
Vszetko to rządć Boskiji. 

Tak jó sę przeżegnoł i poleceł wopjece Pana Boga. 
Tej jem legł mjedze grobami stolemóv pod dachem 
z mechu i sicenć, a szemarzenjć deszczu po lestach wu- 
spjevało mje do spjiku... 

Dobrze ju vjidnjało, jak jó wodecknął uje vjedzącć 
v pjerszi chvjile chdze jezdem. Zemno mje gurdżeło. 
Ale zarazem wuczuł jem cepłć chopanjć jak z pjecka, 
a kjedem vezdrzoł, tej sedzoł vaspon przć wognju i se- 
poł krepë do trigjelka. Tero jô sobje przeboczeł vczo- 
raszć szukanjć leże wocemką. Deszcz pruszeł jak vczo- 
ra, a letkji vjater roznekoł dokę. Vjidzec beło daleko 
v las. A mje sę zdovało jakbem leżoł ve vjelgjim zom- 
ku, v chternim vesokó posova z lestóv i gałęzi czężeła na 
szarich wuzimkach bukóv jak na stolemnich stołpach. 

Krol jezora vjidzącć mje wodeckłigo, wodezvoł sę: 

— Pokąd të społ, Remus, to jô sę rozezdrzoł po lese. 
Tu krotko v dole stoji błotko z czestą vodą. Trzeba 
nom zjesc co cepli stravć, bo momć przed sobą marsz 
njelada. A zemno je i deszcz padó. Jesz dziso muszi- 
më duńsc do Lepuskjich lasóv. Tam wobnocujeme 
jesz roz, a ztąd jô ce pokożę drogę do Lipna. 

Z moją paką na plecach wodczuł jó ten marsz ste- 
gnami, kęde sarna chodzi. Ale za to v połnjć ma ju 
sedzała strzod skamjenjałich vjeselnjikóv pod Vęso- 
rami. Podvjeczork ma zjadła pod Selczną. Jak noc i 
wumęczenić stanovjiłć nasze krokji, tej ma ju sedzała 
v Lepuskjich lasach pod Tuszkovami. Tu znadz krol 
jezora znoł kożdi kjerz i kożdć drzevję, bo v pevnim 
mjescu rozezdrzoł sę i przóstąpjił wod razu do kjile 
krzóv, chterne tam rosłć pod przidką wurzmą. Nad 
wurzmą barzo wopoczni rosł dąb. Tej rozgarnął krze, 
za chternimi sę wukozała cemnó joma. V tę won vlozł 
a jó za njim. 

— Takji vanoga jak jó — rzekł won — nje wobińdze 
sę bez mjeszkanjó v kjile molach. Pod korzinjami tego 
storigo dęba, chturen tć vjidzoł, nje będzema gorzij 
spała njiż pod skleconim dachem mjedze mogjiłami 
dziso v nocć. Le wognja żodną radą nji możema zmje- 
cec. Wuvożej: Ledvje poł godzenć drogji ztąd nade 
drogą wod Lepusza do Tuszkóv mjeszkó lesni. Procem 
zveczajnimu porządkovji na naszi zemji je to nasz czło- 
vjek, Kaszuba. Ko som jednak nji mogę jimu lezc v ręce. 

Tej ma sę posileła resztą chleba i rib zbjegłich 
z vczoraszi vjeczerze i legła v naszi jomje na lestach. 
Krol jezora zapoleł so fefkę, vEcignął sę vigodno i po- 
vjodoł: 

— Tu mje ju lepji, bo czuję sę ju krotko mojigo je- 
zora i vjem, że zrzucę jutro te dżadovskji ruchna. Tu 
ma sę też rozińdzema Remus. Jezdem wu cebje v dłu- 
gu, żes mje tovarzeł przez tę czężką drogę. Za to vje- 
dno nalezesz wu mje goscenę, kjej zabłądzisz v moje 
państvo. A nje dzevji sę, kjej mje reno nje woboczisz. 
Povjem cć tero tvoję drogę. Pudzesz przez ten las na 
połnje. Kjej wuzdrzisz spiczastą vjeżą storigo koscoła 
v Lesnje, tej trzimej sę mocko na pravą rękę. Tęde 
jidącć napotkosz ludzi. Tich smjało pitej wo drogę do 
Lipna. Bo to są ju stronć zapadłć i tam ledvje jakji 
zabeti szandara wo tobje be mogł mjec vjćdzą. 

Deszcz pruszeł jak minjoni nocć na leste v lese przed 
jomą, a krol jezora poleł svoję fefkę i godoł: 

— Pokąd nje spjisz, Remus, to możesz na mje słuchac. 
A kjej wusnjesz wob czas moji godkji, to też njick nje 
szkodzi, bo jô jem przóvekłi gadac som ze sobą... 
Mogłbem cebje tu pocesznimi frantovkami wuroczćc, 
bo njedaleko wod naju v lese stoji wurzma vesokó, 
chterną ludze zovją mogjiłą Tuszkovskji Matkji. Sze- 
rokó droga, przez chterną ma przeszła njedovno, pro- 
vadzi ze vsć Tuszkóv do Lepusza. A wo Tuszkovjo- 
kach i jich Matce povjodają sobje smjesznich przigód 
i trelóv co njemjara. A mje to vjedno je dzivno. Bo 
te Tuszkovć są vsą vjidzałą, a tęgji i zoradni i sposo- 
bni v njich mjeszkają gburzć, z chternich jinszi le so- 
bje mogą przikłod brac. Ale może za dovnich czasóv 
mjeszkele tam jakji smjeszni jinsztć, a pamjęc ludzkó 
jich żartć przenjesła na dziseszich ludzi. 

No, ale tero sę fefka vepoleła. Dej rękę, Remus i 
spji dobrze. Mje njico movji, że ma sę jesz przć vożni 
worędzć będzema vjidzec. 

Reno, jak jó wodecknął, nje beło ju krola jezora. Kąsk 
mje sę serce scesnęło, bom jednigo za drugjim mojich 
novich przijoceli wod sebje puscec muszoł i czuł jem 
sę przez chvjilę wopuszczoni jak kamv polu. Alem sę 
vnetk zervoł, zjodł resztę mojigo chleba i szedł v drogę. 

Tego vjeczora jó ju społ v Lipnje v mojim łożku. 
Szczestlevi, że mom jednak svoje doma. Kjedem vë- 
zdrzoł reno przez wokno, wuzdrzoł jem naprocem na 
krotką chvjilę pjękne woczć i lica moji minjoni kro- 
levjonkji ze zomkovjiska nad rzeką v lese. Njick mje 
ju nje bolało v sercu, kjej jem ję wuzdrzoł, ale rov- 
nak przeszło mje cepło takji, jak kjej słonuszko za- 
svjeci po długjich deszczach. 

Pon szkolni radę Trąbć pochvolił i vśszekovoł mje 
pjismo. A po kjile dnjach przószła wodpovjedz na mo- 
je przezvjisko, że mogę smjało chodzec z mojim hań- 
dlem po vsach i po mjastach. Le jak mje vezvją do 
sądu, tej stanąc muszę. 

kjile dnji minęło a zjavjił sę v moji jizbedce Trąba. 
Ale jakżeż won vćzdrzoł zmjenjoni! Modri plachc se- 
dzoł jimu pod levim wokjem. Lica nosełć znakji dra- 
panjó a nos mocko beł spuchłi. Sodł won na zedlu i 
żałoblevim głosem wopovjodoł tak: 

— Remus! Czemużes të mje, svojigo kamrota, wo- 
pusceł? Z godzeną, jakżes wode mje wodeszedł, vsze- 
skji njeszczescó spodałć na bjedną moję głovę. Anjoł 
Stroż mój gvesno sę wob ten czas chdze v jakjim nor- 
ciku v njebje położeł spac. 

— A cuż cë sę stało? — pitoł jem. 

Trąba vćstchnął i rzekł: 

— Cużem cć movjił, jak żesma sę na drodze za Li- 
pnem pjerszi roz poznała a jó cę czestovoł gorzołką, 

a të nje przejął. — Sto krokóv wod checzć jednigo, 
na przededvjerze drugjigo, a jednigo z ręką na lecirzu, 
tej strzimom. Ale jó cć povjem: Tego razu jó bezmała 
nje strzimoł. 

— Jakuż to? 

— Przózdrzć sę mje dobrze, a będzesz vjedzoł. Te 
vjidzalni znakji na mojich pjęknich licach są njiczim 
procem njevjidzalnim znakom pod ruchnami. 

Tero jô sę dobroł, że go jego bjałka sprała. 

— Ale za cuż wona sę na tobje tak pastvjiła? 

— Za njic. Żebe rzec słovami koscerskjigo mjesz- 
czona Pavele — tē vjesz, tego z berłem — to wona to zro- 
bjiła z przerodzoni złoscć serca, cvjardoscć, vóvrot- 
noscć i jędzotnosce. A tero wona sę vćbjeró do na- 
szigo ksędza jegomosce ze skargą, żem ji nje przenjosł 
żodnigo detka z wodpustu. 

— Ko të ji rovnak przónjosł jakji pjenjądze? 

— Jak jô mjoł co przónjesc, kjej mje wostatnigo tin- 
fa v Roscerznje Stach wodegroł? 

Markotno mje beło na Trąbę, że sobje jak dzecko 
postąpjił. Trąba zmjerkovoł to zaru i rzekł: 

— Të sę brace na mje nje gorz, bo z połkvaterkjem 
v żołądku i kavałkjem chleba jô cë tvoję karę przëvjozł 
do Lipna. A tero jô przëszedł do cebje, jak do przija- 
cela, be sę vëjiscec. Chdziż mom jisc, kjej mje moja 
zdovanó tak przóvjitała? 

Na to mje sę jego znovu żol zrobjiło. A że mje pon 
szkolni za robotę na jego polu doł dziso bochenk chle- 
ba i gleń masła, przeroczeł jem Trąbę. 

Won jodł łakomo tak, żem vjidzoł, że jego bjałka 
mu stravć nje wugotovała. A jak sę najodł, wobcarł 
gębę i povjodoł: 

— Bog cć zapłac, Remus, za ten mjiłoserni wuczink 
co do nędznigo cała mojigo. Som sę przeznajesz, żem 
wo cebje mjoł dobrą starę im cę szczestlevje przeprova- 
dzeł przez szandaróv jaż na svjętć gorć kalvarijskii. 
Ale vjidzisz: sobje samimu jô radzëc nje potrafję. Kje- 
des te sę ze mną woddzękovoł ve Vejherovje, pjęc 
cvjardich tałaróv jesz glińgotało v moji kjeszinji. Ale 
na dregji dzeń reno beło jich le trzć. Jednigo ma stra- 
cilë v gromadze: muzikańcć i wobraznjicć, bo kamrot 
Veber vćdoł przedtim svojigo talara z Mjechucena. 
Ale jak przószła kolij na Klarnetę, tej mu sę zachcało 
spac. Tero Stach zaczął płakac, że Leon wucekł i won 
nji mó za co chłopa nając do wobrazu. Tak jô mu jedi- 
nego talara pożiczeł. Na dregji dzeń won mje za to cze- 
stovoł wu Szredra v Strzepczu, kjej tam kompanjijó 
na noc zaszła. Ale że won nji mjoł pjenjędzi, to won 
mje to njibe v Koscerznje vroci. Wopłacivszć poczes- 
tunk, noclig i stravę, z wostatnim talarem szczestlevjem 
doszedł do Koscerznć. Jak ju chorągvje i wobraze sę 
przed Svjętim Janem przóvjitałć i procesijó sę po ko- 
scele rozeszła, tej jó z kamrotem Vebrem zaszedł do 
Neumana, bo tam mje Stach wobjecoł woddac moje 
pjenjędze. Naszedł jem go też tam v karczmie i Klerika 
z njim, chternigo jesz vjedno serce boli wo nę pannę. 
— Głupi, nje vje, cobe go czekało! — Tam ma sobje, że to 
ju po svjętim wodpuscć, dobrze jednigo vzęła. Jó beł 
gvesno barzo letkjigo ducha, żem sę z njimi vdoł v kar- 
të granjć. Le na dregji dzeń jô sę dovjedzoł wod kam- 
rota Vebra, chturen mje wob noc wotrzimoł, żem prze- 
groł do Stacha, com jimu wuręczeł i że wonji na poce- 
chę mje połkvaterk gorzołkji v kjesziń vłożile. Kamrot 
Veber doł mje kavałk chleba, cobe mje wob drogę nje 

zemgleło, a jó vzął tvoję karę i ję zakarovoł do dom. 
Tu na mje żdało przóvjitanjć njesrogji. Żeli të meslisz, 
Remus, że sę wobeło na drapanju nokcami, to tć jesna 
lechi drodze. Bo i mjetelok i grulka bełć v roboce. 

Jó sobje mesloł: 

— Vdzek tobje chłopje, kjej jes takjigo letkjigo rozu- 
mu. Alem tego nje povjedzoł, bo beł wukorani dosc tile. 

A won sę vjichleł po jizbje i na mje pozeroł. Tak jó 
vjidzoł, że won mó jesz vjęcij kłopotu. Ku reszce won 
vćjachoł z njim. 

-- Remus! Tvoję karę jô cë przćvjozł. Ale Trąbjinó 
zamkła ję v chlevje i povjedzała, że ji nje vëdô, jaż ji 
nje dosz markji jedni za to njibe przekarovanje. Vjem 
jô, że to procem szeku i mje je barzo markotno. Ale 
cuż zrobjisz z bjałką? Pożicze mje, żeli mosz jednę 
markę a jó cć tvoję karę przekaruję. Bo jó nji mom 
fenjiga pod duszą, be ję wod moji bjałkji vekupjic. 

V ten sposob jó dostoł svoję karę, a Trąba sę ze svoją 
bjałką pogodzeł. 


XXVI 


Jak Remus po bjitvje ze szandarami i Szabelką 
dostoł sę do sodze. 


Wob lato jem tero z mojimi tovarami po vsach jez- 
dzeł. Na wodpustach i na jarmarkach jó sę postavjił, 
chdze drudze, a ludze wode mje kupalć. Bivało i tak, 
że njerzitelni człovjek vzął co z moji karć i nje zapła- 
civszć poszedł precz. Ale to sę zdarzeło le kęde vęde, 
bo nasz lud kaszubskii je rzitelni i boji sę Boga. 

Do żnjiv jô vćzbeł takjim sposobem moje tovarć. 
Tej pon szkolni zapjisoł mje novi. Ale pokąd wone 
nje nadeszłć, jô mu pomogoł v żnjivach. Jak beło ze- 
żnjivjonć, karovoł jem znovu v svjat. Kole Matkji Bos- 
kji Sevni zaszedł jem na jarmark do Koscerznć. Wo 
moji spravje sądovi, chterną Czernjik vzął v ręce, jô 
ju bezmała zaboczeł, bo wob całć lato do mje żodno 
pjismo ze sądu nje przćszło. 

Beł to pravje pjątk a vdarzę sobje vszetko jak dzis. 
Postavjił jem svoję karę njedaleko njemjeckjigo kos- 
coła, chturen na strzodku renku stojoł. Wod levi rękji 
mjoł jem bude z pjernjikami, a wod pravi rękji wusta- 
vjilë svoje bęborkji i kjerzonkji bednarze. Beło to jesz 
vczas, a ludze ze vsć jesz popędzalć svoje konjikji ku 

mjastu. Tak wod razu, jak Złe jakjis, stanął przede mną 
Czernjik, veszczerzoł bjołi zębë i movjił: 

— Ha, Remus! Vjitom cę ricerzu słuńca! Nje bój sę 
mje, bo jô cë dobrze żiczę, choces mje wonge ve Zva- 
dze srodze wurągoł. Tvoja sprava spji v aktach sądo- 
vich, a jô jem wudbć, że nje pragnjesz ji wobudzóc. 
Ale toc rzekę: Dobrim beł jes prorokjem. Wuvożej: 
Nigo pana ze Zvadć, co to go przez tvoję klątvę pa- 
raluż ruszeł, poprovdze zemja vepluła. Bo po pocho- 
vje zarvała sę na njego murovanó posova grobu i 
muszelć go jesz roz ze zemji vćdobivac. 

Jó na to njic nje wodrzekł, ale serce mje zaczęło 
mocko bjic, nje vjem czimu, kjej won przestąpjił i vzął 
jednę z mojich ksążk v rękę. Beła to ksążka do kos- 
coła nazvanó viborkjem, chterną ludze lubjilć barzo 
kupac. Pon szkolni mje tich viborkóv sprovadzeł całą 
kopę, bo na njich beł dobri vzątk. Leżałć wone tero 
na moji karze szkląci v pjęknich pochevkach i prze- 
chłoscałć woczć. Tak Czernjik vzął jeden z viborkóv, 
vćjął go z pochvć i zaczął v njim kartovac. Mje to 
barzo beło dzivno, bom so wuvożoł: 

— Cze takji njekara kupji ksążkę do koscoła? 

Ale won ksążkę vłożeł nazod v pochevkę, doł mje 
ję v rękę i povjedzoł: 

— Z timi ksążkami mijij sę na bocznoscć, bo szanda- 
rom wone sę nje vjidzą. Tam je mova wo Krolovi Ko- 
runć Polskji, a kożdi vje, że krol pruskji kavałk polskji 
ti korunć sobje przevłoszczeł. Tero jim je markotno, 
żeli chtos spominó wo ti korunje, bo sę boją, żebe sę 
po njẹ nje zgłoseł jakji vłoscicel. A żebe jakąs krolo- 
vą do ti korunć vzevac, to wonji wuvożają za wobrazę. 

Tej won szedł. Le jó nje dboł wo tę wostrzegę, bom 

RZESZA : PZPPOREPELEDE ZE WY 


so wuvożoł, że co naszi biskupć pjeczęcą potvjerdzi- 
lë, tego pruskji szandara nji mó mocć ruszćc. Ko 
jó nje znoł jesz v nen czas jich zatvardzałoscć ser- 


Wob ten czas vjęcij a vjęcij ludztva na torg sę zbje- 
gało. Strzod njich krąceło sę kjile szandaróv ze szklą- 
cimi szołmami na głovach i dużimi mjeczami przć pa- 
sach. Mój hańdel szedł chvalebnje. A kjej chto kupjił 
wode mje ksążkę wo svjęti Genovefje, tej mje sę vjed- 
no przeboczeło, jak jem na mojim łożku v stanji na 
Lipińskjich Pustkach czetivoł ję nocami, a Gnjadi i Li- 
za chuchałe mje po głovje z vdzęcznoscć. Przeszedł 
mje też na woczć żid Gaba, wod chternigom nabeł tę 
ksążkę, i Marta i stari Mjichoł spjevająci svoje pjesnje 
z vjelgji ksążkji. Moje mesle tak daleko wod tego ren- 
ku pełnigo jarmarku vanożełć, żem nje postrzegł szan- 
darę, chturen do moji karć przćóstąpjił i vzął v rękę 
jeden z mojich viborkóv. Vejął go z pochevkji, karto- 
voł v njim, kjivoł głovą, położeł go nazod i szedł. Ale 
za mołą chvjilkę won sę vroceł v gromadze z jesz jed- 
nim człovjekjem. Ten mjoł na głovje wokręgłą czop- 
kę z nebą, vkoł czopkji czervjoną blevjązkę z czorno- 
bestrim guzikjem z przodku. Ten jistni trzimoł v ręce 
valni kosz. 

Cuż ti njezbednjicć wod cebje chcą? — pomesloł jem 
sobje. Alem so jesz njiczego nje vdarzeł wo jich nje- 
bożnim wudbanju. 

Szandara tero wotmikoł jeden vibork za drugjim, 
tej go zamikoł i kłodł nimu drugjimu v kosz. Jak ju 
bezmała moje vszeskji viborkji mjoł wułożoni v tim 
koszu, podnjosł jem głos i sę zapitoł: 

— Nacuż va tile ksążk do koscoła nabivota? 

Na to nen z czeryvjoną blevjązką na czopku smjoł 
sę i rzekł: 

— Jó jezdem vesokji policejant mjeskji i cë to zaru 
vełożę, bo nen szandara nje movji po polsku: Nasza 
rada mjeskó i majestrat v gromadze, to' takji njiebożnć 
zgromadzenjć, że strzod njich nji ma razu tile spra- 
vjedlevich, co za Boga Wojca v smutni pamjęcć mja- 
stach Sodomje i Gomorze. Ale na wostrzegę woceleła 
sę vczora krova pana bormistrza i vćdała celę z dvu- 
ma głovami. Wod takjigo cudu tak sę vërzaslē woj- 
covje mjasta, że wuchvalilć sę navrocóc. A ko dotech- 
czos nji mjele ksążkóv do koscoła, bo nje chodzilć do 
njego, tero nabivają wod cebje vszetkji. 

Ale jó vjidzoł, że won rągoł. I gorz mje zaczął na- 
bjerac v sercu. Jednak jesz żem sę strzimoł i rzekł do 
vćszczergć łagodnie: 

—Psu kęsi! Żeli të mje tu będzesz v woczć bluzniił, 
to jó cć jednigo vćdzelę v łeb, że tć jesz vjęcij poczu- 
jesz głóv na karku, njiże no bormistrzovć celę. 

Ale won sę nje wobrazeł, le na mje vćszczerzoł zę- 
bë, bo pevno moji godkji nje rozumjoł. Ale trzimoł 
kosz v ręce, v chturen szandara ku reszce mój wostat- 
ni vibork położeł. Tej wonji sę zabjerelć, żebe jisc. 

Ale jó takjim jinsztom nje chcoł dorunku robjic, tak 
jem sę vćsunął z poza moji karć, chveceł szandarę za 
remję i zavołoł: 

— Hola! Noprzod zapłacóc. 

A szandara vćrvoł remję i zaczął njico szvargotac 
do nigo drugjigo. Ten mje pjęscą pogrozeł i rzekł: 

— Bratku! Będzć spokojni, że ma tu cebje nje bje- 
rzema do sodze v gromadze z tvojimi ksążkami. Bo 
to są ksążkji zakozanć, co norod burzą procem vło- 


302 


dze. Te ksążkji są skonfiskovanć. Vjesz tē, co to zna- 
czi? 

Tego rąganjó beło mje za vjele. Tak porvoł jem 
kosz z rękji nigo policejanta mjeskjigo i zavrzeszczoł: 

— Të miszkjiklonje! Vemiszlej sobje z mjeskjimi lon- 
trusami, ale nje ze mną! 

Tero przestąpjił szandara i wuchvaceł mje ręką za 
ruchna na pjersach. Skarnje mu sę gorzem zapolełć, 
woczć mu vćlazłć na vjechrz, vłose sę zjeżełć i zaczął 
cos mocko vrzeszczec. A beł to chłop bezmała takji 
dużi jak jô, wodkormijoni, seti a dzirżkji. Mje won v ti 
chvjilć przeboczeł straszedło z pod wukorunovani ja- 
rzębjinć, chternimu na jimję Trud. Tej mje v woczć 
zaszkleł sztołt worzła na jego szołmje i przez woka- 
mergnjenjć vjidzoł jem sę mołim knopem, co na dro- 
dze pod dzeką jabłonką bjił sę z Golijatem prze gra- 
nju lasa i jezora. Tak jem tede popusceł kosz i levą 
ręką gom sobje wodsunął, cobe dostac rum, tej sce- 
snął jem pjęsc i wod levigo wucha mu trzasnął v te- 
go worzła jaż zazvonjiło. Jak prożen sądk, tak won sę 
vćvroceł i kuloł mjedze bęborkji i kjerzonkji stroną 
moji kare. Krzik sę rozległ, ale jô nji mjoł czasu wu- 
vożac co sę dzeje, bo skoczeł na mje nen policejant 
mjeskji. Ale ten procem szandarć le beł takjim lebjo- 
dą, znadz na mjeskjim chlebje nji mjoł takjigo vjiktu, 
jak nen drugji, co strzod bęborkóv sę kuloł. Bełbem 
mu doł poku, bom mu wodebroł kosz z ksążkami, ale 
jak won nje woprzestovoł nacerac pjęscami, tej jó za 
jego bluznjerstvo z przed chvjile vedzeleł nopartusovji 
zowusznjicę, że go porvało na budę, co na levą rękę 
wode mje stojała. Vlecoł won na płocanną scanę, wo- 
baleł ję z calim rusztunkjem i z vjechrzu wostoł le- 

żące, Povstoł i z ti stronć krzik takji jak mjedze bębor- 
kami. 

Kjedem v takji sposob wukoroł tich njeprzijoceli, 
zaczął jem z kosza vćbjerac moje ksążkji i na karze 
wukładac, bom beł vjarć, że jezdem v svojim pravje. 
Ale vkoł mje zaczęło sę zbjerac ludztva jak chmura. 
Nje minęło tile czasu, cobe Wojcze nasz zmovjił a z 
ti chmurć vćsepało sę kjilenosce szandaróv i police- 
jantóv. 

— Tilom të rade nje dosz!— pomesloł jem sobje. — 
Ale kjej mosz zgjinąc v wobronje tvojigo prava, tej 
natłucz jich Remus, kuli możesz. 

Tak jem sę bronjił dzirżko nim jinsztom, a co sę 
chturen przópsnął do mje, to lecoł v bęborkji abo 
na wobaloną budę z pjernjikami. Bełbem v wutcevi 
bjityje może z njimi so doł radę, ale dvuch skoczeło 
na mje z tełu i mje ręce v teł skrępovale. Chiże mje 
tero założile lińcuszkji i tej pchelć przez to vszetkji 
ludztvo na jarmarku zgromadzonć ku rotuszovji. Spje- 
szile sę wopravce barzo, bo sę bojelć naszich ludzi. 
Jó czuł jak naszi vołełć: 

— Cuż ti Njemce chcą wod naszigo Remusa? Za no- 
bożne ksążkji provadzą go do koze. Wodjijma jim go! 

Ale njim przeszło do jakji spravć, ju jô sedzoł na 
rotuszu v mołi jizbje zaknjęti na mocni zomkiji. Je- 
dno jediné wokno z nodvorzó mjało mocné żelaznć 
kratć. Ruchna moje ze mje zlotivałć rzępami wod moji 
jarmarkovi bjitve. Novjększi mój kłopot beł vjedzec, 
co sę stało z moją karą tam na renku i z tovarami, 
ale po prożnim rozmiszlanju zdoł sę z vszetkjim na 
na volą Boską. Kjile godzin jó tam sedzoł, jaż zazgrzi- 
tałe klucze v zomku i naszedł jeden z policejantóv. 

— Vstanji i poj ze mną! — rzekł won. —A mijij rozum 
i wodpovjadej, wo co pon bormistrz pitac będze. 

Prze stole sedzoł bormistrz a prze njim pjisorz. Z 
drugji strone rozpjeroł sę na krzasle starszi szandara, 
chternigom so przóboczoł, le wod razu nje vjedzoł 
jem zkąd? Tich dvuch, ale chternich jó tak poczesto- 
voł, tich tam nje beło. 

Tak wonji mje vśpitivelć, zkądka jô i chdzem wu- 
rosł. A jak jó povjedzoł, żem rosł na Lipińskjich Pust- 
kach, tej nen starszi szandara vstoł, patrzeł mje długo 
v woczć i sę pitoł: 

— A wod kjede të tam służeł wu Zobłockjigo? 

— Wod dzecinnich lót — rzekł jem. 

Na to won sę z jesz vjększą wuvogą mje przćzeroł, 
ale jednak mje poznac nji mogł, bo timi czasu, jak won 
ze mną mjoł spravę, jó jesz beł mołim knopem. Ale 
jó go poznoł. To beł poprovdze nen Golijat, z chter- 
nim jó v pojedinkę valczeł pod dzeką jabłonką na 
drodze z Pustk do Lipna. Tak jó povjedzoł do moji 
dusze: 

— Będą wonji sę mscëc, kjej sę tego doznają. Ale 
krom tego nje będzesz sę łżą zastovjoł takjim poga- 
nom! 

Jak tede nen szandara po długjim na mje vzeranju 
pitoł sę: Znajesz tć mje? — tak jó wodrzekł: 

— Jô cę znaję Golijace! Molim bivszć knopem, jô 
cć zastąpjił drogę pod dzeką jabłonką, valczeł z tobą 
woko v woko im zvaleł cebje jak njeżevigo z konja 
za to, żes të nje pochvaleł Pana Boga, Straszkas vë- 
pusceł z krijovkji i ludzom na pustkovju narobjił wu- 
tropjenjó! 

Won słóv mojich pevno dobrze nje rozumjoł, ale 

poznoł mje po moji skażoni godce. Tak zgrzitnął zę- 
boma i wodstąpjivszć wode mje, zaczął bormistrzovji 
cos chiże po njemjecku rozkłodac. Ten słuchoł z wu- 
vogą, a potim wobaji zdrzelć, jakbe mje żivcem zgrezc 
chcelć. Jak sę naradzilć, bormistrz jął pjisac jakąs 
długą wo mje litanjiją. Ku reszce pitoł sę, cze jô jez- 
dem tim jistnim, co ve Zvadze njeboszczikovji panu 
szablę złomoł? Jak jó sę przóznoł, tej mje pitelć, cze 
jô vjem, żem dziso na renku sproł szandarę i mjeskiji- 
go policejanta, kjej wurzędovo robotę procem mje 
provadzile. 

— Vjem! — rzekł jem na to. — Ale jeden dostoł za 
bluznjerstvo a dregji za rabunk. 

— To nje beł rabunk żoden! — rzekł na to bormistrz. 
Le konfiskovanjć. — Na to jó wodezvoł: 

— Jô nje vjedzoł, że rabunk woprzestanjć bëc rabun- 
kjem, kjej mu dô njemjeckji mjono! 

—Njevjadomosc prava nje wobronji przed wukora- 
njim, — rzekł bormistrz, podpjisoł i doł papjorë timu, co 
mje dvjerze wodemk i przekozoł: 

— Vezce tego vistępcę, wuchvaconigo na gorąci spra- 
vje i bjejce z njim do sądovi sodze! 

Vzął mje tede nen przistava vjedno jesz z lińcuszka- 
mi na rękach i vjodł do ni sodze. Ale njeprovadzeł mje 
przez renk, le mołimi wuliczkami vkoł. A jak ma se 
zbliżała do sodzovi bromć, rzekł won do mje takji 
słova: 

—Ptoszk takji jak të nom ju wod dovna nje vlozł 
v sidła. Tec të ju wod kolebkji beł jes burzonem izbrod- 
njarzem, a za njic v svjece bem nje zjął cë tich pjęk- 
nich pjersconkóv z rąk, z chternimi cć tak dobrze do 
tvarzć. Ale możesz bćc pevni jak amen v pocerzu, że 

te żiv z najich rąk nje vińdzesz, bos też i za vjele na- 
brojił. 

Ale ne kajdanć rovnak mje zjęle z rąk, ale za to mje 
zamkić v jedni jizbje z dvuma jinszimi przestępcami. 
Co ti dvaji przeskurzelć, tego nje vjem, bom z njimi nje 
godoł i wob dzeń całi wodmovjoł korunkę, chternąm 
mjoł v kjeszinji mojigo vampsa. Za kjile dnji przó- 
szedł sądovi przistava i mje vezvoł przed sędzigo. Sę- 
dza mjoł pjisorka kole sebje i sedzoł za drevjannimi 
kratami. Przed kratami stojoł jesz jeden sądovnijik, 
chturen moje vćznanjć roznjemczoł sędzimu. Bo ten nje 
rozumjoł movć kaszubskji. Ale to moje przesłuchanjć 
szło barzo pomału, bo i ten roznjemczicel nji mogł vć- 
rozumjec moji godkji. Jednak wob ten czas pjisork 
vjele zapjisoł papjoru. Ku reszce povjedzoł mje nen tło- 
mocz, co v njim stoji i kozelć mje podpjisac. Potim stroż 
sądovi mje zas wodprovadzeł. 

V ni sodzć jednak mje ku reszce mjerdzec zaczęło. 

Przez wokna tile njeba nje beło vjidzec, cobe ręką 
przókreł. Żodna vjetev zelonó nje kjivała przed wok- 
nem. A beło jich tak vjele na drogach i v lasach! I tile 
słuńca svjeceło z njeba na nasze pola! Le szari vrobel 
zazeroł reno do wokna, a mje sę zdovało, że won rągó: 

—Vdzek! Vdzek tobje! 

XXVII 
Jak Remusa sąd pruskji wobsądzeł. 


Mijałe dnje, kożdi sobje rovni jak koł v długjim pło- 
ce, chternigo kuńca nje dozdrzisz. Jaż jednigo dnja 
stanął słup grebi v tim płoce: Pon Czernjik. 

Stanął won z aktami pod pochą przede mną i rzekł: 

— Vjedzoł jô, że wonji cę roz przeskrzenją, Remus, 
ale żebe to sę tak chutko stało, tegom sę nje spodze- 
voł. Tero jô cë przeszedł povjedzec, że za dva tidzenje 
wodbędze sę termin, na chternim cebje sądzóc będą. 
A tam cć będze potrzebni wobrońca. 

— Jô nje chcę żodnigo wobrońcę, bo Pon Bog vjidzi, 
że jó njedovjinnje sedzę. 

— Tak tć nje gadej, Remus! — wodrzekł Czernjik 
i sodł na drevjannim zedlu. — Muszisz mję ju chvjilę 
vćsłuchac, żebem tobje vćłożeł, wo co chodzi. 

Pozdrzoł chvjilę na mję, pokjivoł głovą i povjodoł 
tak: 

— Boczë, Remus: Na zemji panuje spravjedlivosc 
ludzkó! A ta je zamkłó v napjisanim pravje. Pravo 
znovu ludze sobje zbudovolć naksztołt vjelgjigo bu- 
dinku, v chternim je jedna vjelgó broma. Ale krom ti 

jedni vjelgji bromć provadzi z tego budinku barzo 
vjele wuliczk szerszich i vężejszich. Przez jedne z njich 
możesz jesz z bjedą przeńsc z głovą v gorę podnjesoną. 
Ale są i takji, przez chterne sę le przekleszczisz, jak 
nje przemierzając vjelbłąd przez wucho jiglice, prze 
czim dzel ruchen i przórodzoni skorć wostavjisz na 
placu. Są i takji wuliczki, przez chterne leno na szte- 
rokach wuńdzesz, przć czim nje wopuszczą worędzć, 
be cë sprac rzetnjicę jaż spuchnje. Tero wuvożej: V 
tim domu prava vćmjerzó spravjedlivosc sędzi. Żeli 
ten cebje wuznó njedovjinnim, to cę koże vëprovadzëc 
przez tę vjelgą bromę. Tam stoją dvaji, co cebje wo- 
bleczą bjołim zgłem njevjinnoscć i vińdzesz jak novove- 
pranó panna do slubu. Vszeskji złi jęzekji wukąsćc 
sę muszą zęboma vłosni gębć, a vszescć złosnjicć 
muszą slenę połknąc, chierną mjelë na parące do 
wopluvanjó cebje i muszą sę nją struc. Spravą naszą 
—advokatóv — je, żebe tich, co sę na nas zdelć, jakjim 
sposobem vćdobćc. Kjej sę tede nje wudó wosamętac 
sędzigo, żebe klijanta vepusceł ną vjelgą bromą, tej 
domć boczenjć, żebe jego przepchnąc przez jednę z 
nich wuliczk! Gvesno to nje je przijemnć woddzęko- 
vanjć ze sądem, ale ludze volą wostavjic kavałk ruchen 
i skorć, njiże dac sę zamknąc v sodze. 

Jô słuchoł z wuvogą ti nowukji wo spravjedlivoscć 
svjata, a nameslivszć sę, rzekł jem: 

— Jó chcę jisc prostą drogą, jak Pon Bog przókozoł 
i nje dom sę v żodne krętevętć. 

Czernjik na mje vezdrzoł vćeszczerzającć svoje bjoli 
zębć i rzekł: 

— Remus, të vćszedł jes z pustkovjó jak celę, co 
pjerszi roz jidze na pażęc. Nje vjesz, po co trzimó 

wovczorz długji knepeł v ręce, jaż cę njim zdzeli. I nje 
vjesz, na co chodzi nen pjes buri, jaż cę wukąsi, i na 
co voł mó rogji na lbje, jaż cę njimi pe żebrach po- 
makló, i na co brzemjeją szerszenje vkoł tvoji głovć, 
jaż wobarchnjejesz. Ale jak noprzod będzesz mjoł gu- 
ze wod kjija wovczarzovigo i ranć v skorze wod psich 
zębóv i żebra będzesz mjoł złomjonć wod rogóv vo- 
lich i wobarchniejesz porę razi wod żądeł szerszenjo- 
vich, tej będzesz mjoł szkołę przebetą jak sę noleżi 
i rzodkji rozum cë sę zetnje.—Ale przestąpmć do spra- 
vë: Jô vjem, że mje nje lubjisz, bo ve mje cknjesz 
Smętka. Ale to cë njic nje pomoże. Som sobje wobroń- 
cę nając nji mosz sposobu a mje sąd przez mus tobje 
jako wobrońcę wustanovjił. 1 na to nji ma radć. Chcącć 
nje chcącć, jó cebje bronjic muszę. 

—kjej tak bóc muszi, to njech sę stanje voló Boskó! 

— Stanje sę spravjedlivosc ludzkó, povjem lepji: prus- 
kô. Bo to cë rzekę: Żebe cę mjelć vëpuscëc przez nę 
vjelgą bromę njedovjinnoscć, wo tim nji ma v dole 
vodć. Navetk przez ne casnć wuliczkji, navetk na szte- 
rokach cę nje vćpuszczą. Do durć dostanjesz sę na 
pevno. Ale pitanjć na jak długo? Będze sądzeł sędza 
pruskji, a vjele be cë veboczeł wuvożającć, żes procem 
svjatovich sprav jak pilę dopjeru co z jaja vćlęgłć. Ale 
dvuch rzeczi cë nje vëboczi: Jedno, żes roznoszoł Kaszu- 
bom ksążkji, v chternich mova wo Korunje Polskji, — 
drugji, żes rękę podnjosł na worzła, co go szandara na 
szołmje nosi. — Dalij: Czemużes sę do kaduka przeznoł 
do nigo pojedinku z Golijatem za knopjęcich tvojich 
lót. 

— Jô njigde nje lżę. 

— Ha, ha — smjoł sę Czernjik — to tć dalek nje zań- 

dzesz na svjece. Ale żart v stron! Za ten knopjęci trel 
wonji cë njic zrobjic nji mogą, bo to ju je, jak pravo 
rzecze, sprava przedavnjonó. Ale jankorkji i mscevo- 
sce to rovnak sędzimu dodó. A mosz të co do povje- 
dzenjó na svoję wobronę? 

—Tec jô njick nje zbrojiłl —wodrzekł jem.—Ni dvaji 
zabjerelć mje mój tovor, com go rzitelnje zapłaceł, a 
jô bronijił svoji vłosnosce. 

Czernjik sę smjoł. 

— Takó godka cć njic nje pomoże. Nje czuł tć, jak 
policejant movjił ckonfiskovanć?» 

— To jó czuł. Ale jó nje vjedzoł, że jak złodzejstvo 
nazvje po njemjecku, tej nji ma radć. 

— Pevnje, że to je złodzejstvo abo, lepji rzekłszć, ra- 
bunk! — rzekł Czernjik. — Ale to takji, chternigo nje ko- 
rzą v domu spravjedlivoscć. Jô cë to vćłożę, cobes 
do pozdnjeszigo wużetku vjedzoł. Boczć: Żeli të ko- 
mu co krijamko veznjesz, to to je złodzejstvo. Kjej 
të komu co vćdrzesz javno, to to je rabunk. Za jed- 
no i za drugji nje minje cebje kara v domu spravje- 
dlivoscć. Ale mjij le za sobą sto chłopóv z kjijami 
abo vojsko z flińtami i armatą, co sę możesz wopę- 
dzëc, tej złodzejstvo i rabunk vćzbivają svoje brzedkiji 
mjona i nazevają sę konfiskovanjim. A to, cużes kon- 
fiskovoł, to je tvojim nabetkjem, jakbes to kupjił abo 
v dorunku dostoł. 

Na to jó wodrzekł: 

— Pon Bog gvesno jinszą spravjedlevoscą sądzëc 
będze! 

— Jô cë też vjedno movję wo spravjedlivoscć ludz- 
kji. A ludzkó spravjedlivosc cę wobsądzi, bo nji mosz 
za sobą anji sto chłopóv z kjijami anji vojska z fliń- 

tami i armatą. Lepji, żebes mogł na wobronę podac— 
jak mē to pravnjicć nazevomć — jakji przepodkji łago- 
dząci. Mogłbes na ten przikłod rzec, żes beł pjijani. 

-— J6 njigde nje pjiję! 

—Krom tego mogłbes rzec, żes beł wupjiti. 

— Jô mom vzdrig do łże. 

— Gadej z takjim! — rzekł Czernjik i vstoł. — Choc- 
bem cë navetk wuliczkę z domu spravjedlivoscć wo- 
demknął, to bes të przez nję nje vćlozł. Te bes gotov 
beł mje łesz zadac, kjej cę będę bronjił. Na szczescć të 
nje rozumjesz po njemjecku, a som iłomocz tvoji 
godkji nje rozumje. Bivej zdrov, ricerzu słuńca. Zam- 
kną v murach skrę Ormuzdovą, a jó, puchocz Arimana, 
będę hukoł vkoł muróv tvoji sodze. 

Stało sę, jak Czernjik mje przepovjedzoł. Sądzile mje 
v dużi dvornjicć. Na stole, za chternim sędzovje se- 
dzelć, stojoł krziż. Ale jô vjedzoł po rozmovje z Cze- 
rnjikjem, czego sę spodzevac po jich spravjedlivosce. 
Posadzilć mje za kratą przć scanje. Przede mną sedzoł 
mój wobrońca. Mjedze svjodkami jô vjidzoł nigo Goli- 
jata z knopjęcich lót, sedzącigo wokoma policejanta 
i szandarć z jarmarku. Pod jedną scaną sedzelć svjo- 
dcë. Mjedze njimi jô wuzdrzoł Martę z Lipińskjich 
Pustk i storigo Mjichała i Marcijannę i pana szkolni- 
go z Lipna. Beł też Leon ze stenką, Stach, Klerik i mój 
dobri tovarzesz Trąba. Vjidno mje tu beło, że procem 
spravjedlivoscć svjata kara mje nje minje, ale jak mje 
sądovnjik rozpolszczeł cerograf mojigo woskarżenjó, 
tej jó sę poprovdze muszoł nameslec, cze jó jezdem 
tim Remusem, chturen vjedno chcoł bóc z Panem Bo- 
gjem v zgodze, cze też takjim vistępcą, jakjim wonji 
v tim cerografje mje pjeczętovale. Vdarzę sobje do- 

brze, jak mje czetoł sądovnjik wobvjinjenjć: 

— Remus tu przed sądem krolevsko-pruskjim sto- 
jąci, dovnji parobk na Lipińskjich Pustkach, dziso hań- 
dlorz ksążkami i drobnim tovarem, wod młodich lót 
wokozivoł chęc i wodvogę do vszelkjigo złego. Pod 
przimusem robjąci svoję robotę, żebe mjec co jesc, 
jednak przemiszloł wo zomkach i krolevjonkach, znadz, 
że ze stanem svojim przez Wopatrznosc mu namjenjo- 
nim spokojni nje beł. Prze pjerszi leżnoscć przerodze- 
njć jego zbojnjickji veszło na vjechrz. Chodzącć na no- 
wukę svoji vjarć, czuł won wod svojigo ksędza povjo- 
stkę biblejną, jak mali David stolima Golijata v poje- 
dinku kaminjem vóstrzelonim z puszczovkji wubjił. 
Vząvszć ve zgodze ze svojim złim przórodzenjim navetk 
ze słova Bożigo pobudzenjć do vistępku, knop małi 
won vćsztelovoł sobje norzędzć v sztołce dębovigo 
kjija rozczepjonigo wod kuńca, a z tego rozczepu zvekł 
won ceskac kominje do vjelgoscć kurzigo jaja na długą 
dalekosc z vjelgą sełą i pevnim trafem. Tim norzędzem 
wuzbrojoni zastąpjił won drogę szandarze jadącimu 
vjechrzem z Lipińskjich Pustk wod wurzędovigo szu- 
kanjó za burzonem Zobłockjim Jozvem, chturen v nje- 
wubetnich czasach revoluceji zbrojoł lud kaszubskii 
procem krolovji pruskjimu i v potkanju zbrojnim wu- 
strzeleł szandarę i wucekł za granjicę. Mali knop Re- 
mus płoszenjim konja stanovjił szandarę strzodkjem 
publiczni drogji i po wobrażającim sługę krolevskjigo 
rąganjó, trafjił go kaminjem ze svoji puszczovkji vć- 
strzelonim prosto v głovę, wod czego wogłuszoni mocni 
nen sługa vłodze spodł z konja jak bez ducha. Knop Re- 
mus ranjoni v ti bjityje vestrzelenjim szandarć v głovę, 
jednak potrafjił sę zatacec, że nalezc go nje beło możno. 

Po kjile latach vroceł sę na wojczestć pustkovjć bu- 
rzon Zobłockji. Ale wod pomstć prava chronjiła go 
smjerc, chterna jimu nje dozvoleła długo vjekovac. 
Wob czas jego żócó jednak Remus co le mało wu nje- 
go przesodivoł i wodbjeroł nowukę. Tile przeznelć, 
nje tile won som, ale i ludze z pustkovjó, przemuszoni 
przisęgą na Mękę Pańską. 

Pozdnjeszi wuczinkji Remusovi kożą vjerzec, że zma- 
rli Jozef Zobłockji wob czas przestovanjó z Remusem 
rozmjecoł v njim do żevigo żolącć sę i krom tego v 
jego duszć zorzevjć buntu procem vłodzć i popchnął 
go v rzędć tich, co krijamko i javno procują, abe ze 
zemji kaszubskji venekac krolevsko - pruskji rządć i v 
gromadze z Polochami stvorzćc dovną szlachecką rzecz- 
pospolitę polską, chterna povstac nji może bez kro- 
lestva naszigo i norodu pruskjigo novjększigo zgnę- 
bjenjó i vstidu. 

Po smjercć Jozva Zobłockjigo wopusceł won, vëros- 
łszć na mocnigo chłopa, potcevą procę na pustkovju 
i jako hańdlorz ksążkami i drobnim tovarem jął va- 
nożec po kraju mającć tero ju pełną pojigę. Ledvje też 
vószedł z Lipna, chdze so wobroł mjeszkanjć, ju ve 
młinach pod Zvadą pobjił nocą pana njemjeckjigo, 
chturen probovoł mlin na majątku, co go mjoł na dre- 
gji dzeń nabćc. Tej zaszedł v tovarzestvje muzikańta 
Trąbć na folvark Zvadę. Z pomstć, że dotechczosni 
pon przedoł Njemcovji vjes svoją, zervoł won ze sca- 
në jego szablę rodovą, chterna tam vjisała pod herbo- 
vą tarczą, złomoł ję i cesnął panu pod nogji. Pon ten 
zacni i przijacel pruskjigo norodu ze zmortvjenjó i 
wurzasu wumarł na mjejscu, ruszoni paraluszem. Po 
tim strasznim wuczinku wucekł won v stronę Vdzidz- 

kjigo jezora, a pevnć je pomeszlenjć, że won sę tam 
zapoznoł z drugjim vistępcą, skozanim przez sądć na 
pjęc lót sodze, Muchą Zoborskjim, zvanim wu ludu 
«krolem jezora». Z njim v gromadze zabroł won sę z 
kompanjiją nobożnich ludzi do Vejherova, ale nje na 
wodpust, ale żebe wob drogę wobmovjic vistępni pla- 
në. Policejó nasza mimo wostrigo pjilovanjó noprzod 
ve Vejherovje poznała tak nazvanigo krola jezora, ale 
chcące go v nazodni drodze wuchvacćc, ju go nje na- 
lazła, bo jak vjerzec noleżi, v gromadze z Remusem 
głębokjimi lasami i bezludnimi stegnami wucekł. Wob 
ten czas Remusovi wobrońca vërobjił zgaszenjć nako- 
zu aresztovanjó Remusa, przedłożivszć atest lekarski, 
że pon ze Zvadć chorovoł na sercovą chorosc tak częż- 
ko, że lada chvjilę dejadej bełbe wumarł. Wosvobo- 
dzoni wod aresztu, Remus na novo zaczął svoje vistę- 
pnć żócć i po krotkjim statkovanju sę, podjął sę roz- 
szerzac zakozani modlitevnjikji, z chternich njesvjadomi 
lud kaszubskji mogł brac chęc do buntu i nopartoscć 
procem vłodzć. Kjej vjerni v służbje szandara Haze v 
gromadze z mjeskjim policejantem Szabelką zając mu 
chcelć te ksążkji, virokami naszich sądóv zakozanć, 
Remus nje leno wopor stovjoł procem remjenju pra- 
va, ale gvołtem wuderzeł na szandarę Hazego i wo- 
głuszivszć go klasnjęcim pjęscą v głovę, prziczeną 
sę stoł wupodku jego mjedze bęborkji bednarza Be- 
czuszkji. Choc bednorz Beczuszka żodni szkodć nje 
zgłoszó, to jednak moralnó szkoda vćrządzonó po- 
czestnoscć krolevskji vłodzć tim viększó, zvożivszć że 
lud kaszubskji zebrani na jarmarku skori jesta do pod- 
korbjanjó a chęcć rąganjó vłodze pruskji rod daje fol- 
gę. Vjinę Remusovą povjększó potvjerdzoni przez svjo- 

dkóv fakt, że na ceł svoji burzońskji pjęscć vzął sobje 
sztołt worzła na szołmje szandarć, jak to wuczenijił ju 
za knopa na drodze do Lipna, znadz, że won ten simbol 
potęgji i vłodze pruskji ze szczegolną przesloduje po- 
mstą. Nje kontańtującć sę povalenjim szandarć Hazego 
mjedze bęborkji, Remus v svoji pomsce klasnął ręką 
policejanta Szabelkę v levć lico, co mjało—po jedno— 
skutk takji, że tenże Szabelka potoczeł sę na budę 
pjernikarza Bomboma i zarvoł ję svojim całem, a po 
drugji —że z levi szczękji dolni vEmjenonigo policejanta 
Szabelkji vebjił trze zębć, z chternich jeden beł złoti 
i chterne won, Szabelka, wod wurzasu połknął i do ti 
godzenć, jak movji, nje nalozł. Krom tego wod klas- 
njęcó Remusovi pjęscć levó dolnó szczęka vetrąceła 
sę z przerodzonigo członka tak, że Szabelka przósze- 
dłszć do sebje, gębć zamknąc żodną mjarą nje beł v 
sztandze, a zaprovadzoni do dom, bjałkę svoją srodze 
vestraszeł, chterna nje bivszć sama, dzis żije v strachu, 
żebe dzecko nje wurodzćc z krzevą gębą. Po vjelgjich 
bolescach i strachu noprzod przóvołani doktor Pelov- 
skji sztuką lekarską vpravjivszć mu szczękę, lica jego 
znovu przeprovadzeł do przerodzonigo szeku. 

Sprava vćnagrodzenjó za woszkaredzenjć gębć, ko- 
szta lekarskji, vetłuczoni dva zębć przerodzoni i poł- 
knjęti ząb złoti i do ti chvjile nje nalezoni, tej za mo- 
żebnosc krzevi gębć wu spodzevanigo potomstva po- 
licejanta Szabelkji i za skażoną budę i wurzas pjernji- 
karza Bomboma podlegają wosądzenjó przez sąd civil- 
ni. Reszta je spravą postępovanjó karnigo. 

Jak mje takji cerograf przepolszczilć, tej mój wo- 
brońca Czernjik wobroceł sę do mjei rzekł: 

— Vjidzisz! Pocużes sę przóznoł do ti spravć z Goli- 

jatem? Tero cë vćprovadzilć vszetkjich pustkovjokóv 
na svjodkóv i cę womalovelć na jistnigo rebelijanta. 
Żebes të beł człovjek sposobni, to be cë ten Szabelka 
drogo porachovoł za ten złoti ząb, ale że z tim nje 
dobeł, bo kjej go połknął, tej go mó prze sobje, a kjej 
go zgubjił, to jego vjina. 

Wobronć moji przez Czernjika jó nje rozumjoł. Dosc 
długo won sę tam wodszczekivoł jim po njemjecku, 
ale ku reszce mje rovnak wosądzilć na dva lata sodze. 

Kjej mje virok takji przez tłomocza przeczetalć, tej 
sę jesz na wurągovjisko pitac kozelć, cze jó, Remus, z 
tim virokjem jezdem kuńtant. Ale jô vjedzącć, że ju 
njick nje pomoże, zdoł jem sę na volą Boską, podnjosł 
jem rękę v gorę i povjedzoł: 

—Pożdejtale, gorze, jak vaju ten Spravjedlevi z nje- 
ba sądzëc będze! 

Kjej jim tłomocz taką moją wodpovjedz przenjem- 
czeł, tej sędzovje zetchlć głovć, a po chvjilć tłomocz 
mje povjedzoł, że za wobrażenjć sądu jesz kjile tigo- 
dnji mje vrzucają na vjechrz moji kare. Ale vjęcij mje 
sę ju nje pitelć, cze jô z virokjem spokojni. 

Kjej sędzovje sę rozeszle, przóstąpjiła do moji kra- 
te Marta, płaczącó jaż nją trzęsło i sę jisceła: 

— Vjidzisz, Remusku, pocużes tć szedł z najigo pu- 
stkovjó mjedze tich Njemcóv? 

Staró Marcijanna rękoma moją szeję wobjimała i la- 


mańtovała: 

— Remus złoti! Knopje nolepszi! Jak wonji cę nje- 
mjiłosernje skorelć! Za cuż naju woboje Pon Bog tak 
srodze navjedzeł? Przeznajósz mje rovnak, knapsko 
kochani, żem cebje vechovivała podług nolepszi wud- 
bë. Czeż nje zkjidłam na tobje korzkvji, czeż nje zkji- 


317 


dłam trampka? Czeż mjałam brac dzerztlę abo skrze- 
novk abo i grulkę żelazną wod pjecka? 

I przć tim sciskała mje za szeję i płakała, żebe kam 
sę zlitovoł. 

Mój dobri tovarzesz Trąba płakał i vadzeł na wot- 
mjanć: 

— A żebe so karkji zkjidlće, chdze nogrebszi mają, 
ti cemjęzicele ludu kaszubskjigo! Dva lata, Remus, 
będze szumjoł las i słuńce svjeceło na pola, a cebje 
nje będze. Dva raze smjeg przekrije svjat i Gvjozdkii 
będą chodzełć kole Gód, a vjele naszich sę pożenii 
abo woddzękuje z tim svjatem, njim cebje zos vëpu- 
szczą. Njechże jich Pon Bog woszkaradzi za naszę 
krzivdę!... Ale boczë, Remus: Jô wo tobje nje zaboczę. 
Kożdą strzodę muzikańt mô volą vëgrivac na wulicach 
mjasta. A jô będę grivoł wod czasu do czasu tak mo- 
cno, że moje granjć naksztołt trąbć jerichońskji prze- 
bjije murë tvoji prize. Le wuvożej: Kjej noprzod wu- 
czujesz notę «Chto sę v wopjekę...», a tej notę sko- 
czną: — to jó będę. 

Przeszlć i Stach z Klerikjem i sceskelë mje za ręce, 
a Stach rzekł: 

— Co cë vrzucilć to vrzucilć, ale przenomnji poko- 
zoł jes jim, jak smakują kaszubskji pjęsce. Dejle poku. 
I na njich porvoznjik krąci bat! 

Ku reszce stari Mjichoł sę przekurdusoł i povje- 
dzoł: 

— Bjedni Remusu! Bog z tobą! Znadz takó voló Boskó. 
Komu namjenjonć tego nje minje. Lechó jakó planeta 
muszała stojec na njebje, kjej żes z pustkovjó najigo 
nekoł v svjat. Ale na mój głupi rozum të njick złigo 
nje zrobjił i njespravjedlevje cebje wobsądzilć. Le nje 

dej gore Złimu, kjejbe cę chcoł kusćc, ale val pjęscą, 
nopjętkjem abo i kjikcem, jaż sę będze porajił do pje- 
kła. Cos na pustkovju potrafjił, to choba i v sodze 
pruskji potrafjisz zrobjic. 

Tak mje moji przijacele ducha dodovelć. Ale jak 
to vszetko sę skuńczeło, tej jô sedzoł v moji sodze 
som, przemiszlającć, jakjimi to drogami Pon Bog czło- 
vjeka provadzi. 

XXVIII 


Remus v sodzć 


Tero jô bel wobsądzoni i przez to stoł jem sę wobi- 
vatelem sodze z vszetkjimi jego pravami. Ale njim jô 
to provdzevje mjoł pojęté, potrzebno mje beło prze- 
chodzec ceremonjiją, chterni jô v żëcu nje zaboczę. Ko 
za jakji dzeń po mojim wobsądzenju kanęlć v moji 
cele dozerocz sodze i jesz jeden wodrzemjech, chter- 
nim wobajim beła krzivda ludzkó na skarnji napjisa- 
nð. Kozele mje sadnąc na zedlu, a jeden z njich vē- 
dobeł duże nożiczkji i grzebiń, be mje znadz vłose wob- 
strzic. Ale jô nji mjoł chęce i rzekł: 

— (Co vom moje vłose zavodzają? 

—Njick nom nje zavodzają! — wodrzekł ten z no- 
żiczkoma. — Ale za vjikt darmovi, co cë go daje v so- 
dze krol pruskji, koże won so choc le tvoją szczecą 
zapłacćc, żebe z nji szczotkji porobjic na svoje roboci 
konje. Choba nje chcesz vłosnigo krola szkodovac? 

—Mje nje not vjiktu krolevskjigo. Som sobje na żë- 
cé zarobję, bele mje vEpusceł na volą. 

Wonji tam pevnje vszetkjigo nje rozumjelć, com go- 
doł, ale doznelć sę rovnak, że nje chcę sę poddac jich 

nożicom. Tak vzęlć i zavołelć sobje trzecigo pomocniji- 
ka i v gromadze mje gvołtem przetrzimelć na zedlu 
i zaczęlć mje głovę strzidz. Golorz jak mje mjoł vkoł vi- 
czosa vłose zjęti, stanovjił sę v roboce i rzekł: 

— Ala bjedze! Jaką wonji cë tu przed lati muszelć 
vëworac brozdę na Ibje! 

Dozerocz sodze przózdrzoł sę tero moji głovje ipo- 
vjedzoł: 

— Aha! To je gvesno pamjątka po ni pobjitvje Da- 
vida z Golijatem! Szkoda, że cë v nen czas szandara 
nje przetrzimoł kąsk njiżij. Nji mjelëbesma dziso z to- 

f bą robotë a kasa krolevskó szkodć. 

Po takjim rąganju strziglć dalij, a nje wobeło sę to 
strziżenjć bez vórivanjó vłosóv na vjększi vzątk kase 
krolevskji, jaż woprovca wodstąpjił, przezdrzoł mje 
sę z miną cziovjeka, chturen co pjęknigo stvorzeł, 
i rzekł: 

— Żebe cę tero głovę scęlć, tobe z nją możno beło 
v kręgle kulac! 

Po ti zobavje zabrelć sę do medlenjó mje tvarzć. 
Ko beło jich trzech, to mje sę nje bojelć i smarovelć 
mje medło v woczć i gębę. A kjej jô kjichac mu- 
szoł abo kaszłac, tej jeden slode stojąci valeł mje 
v plece jak cepami dorodzającć, bem sę vekjichoł 
i vekaszloł, bo njic lepszigo nji ma dlo zdrovjó. Tej 
wonji mje głovę wogolilć jaż na skorę. 

— Tero të vćzdrzisz jak człovjek! — rzekł do mje 
golorz. — Ale żebe dobëc pravo na volni vjikt i leżą 
v tim krolevskjim pałacu, trzeba cë jesz poddac sę ce- 

| remonijiji, do chterni më cę grzecznje przóroczomć. 
| To grzecznć przóroczenjć znaczeło, że dvuch mje 
porvało za reminja a jeden popichoł slode i tej ze 

mną pognelć na dravoka z moji cele i długjim domo- 
vnjikjem zabjeglć jaż do małi czorni jizdebkji. Tam 
jô wuzdrzoł dużą baliję z cepłą vodą. Tero woniji 
z vjelgą chiżoscą jęlć ruchna zdzerac, jaż stojoł jem 
goli jak pesternjok. Pokąd dvuch mje trzimało,nen go- 
lorz zasvjeceł mje vjelejim nożem do woczu. Tak jô 
so poprovdze wuvożoł: 

— Pomstlevi Njemce! Zarzinac cę tero będą jak vje- 
prza. 

Żol mje sę zrobjiło żócó i chcoł jem sę przenomnii 
przeżegnac przed taką mordarską smjercą. Ale wonji 
mje rąk nje pusciłć, le vzęlć i vrzucilć mje v nę ba- 
lijię i zaczęlć mje nurzac v vodze, jaż mje dechu nje 
stało. Jak jem beł ju napoł wudoszoni, tej dvuch vzęło 
jezdzec po mje dużimi jak cegłć kavałkami medła. Po 
medlenju takjim vzęlć procovac po mje dużimi koń- 
skjimi szczotkami. Jak wochotnó do robotć pjerocz- 
ka medli i pjerze pjerzą z baliji, tak wonji nade mną 
procovele. Małovjele a bćlebe ze mje skorę zdzerle. Ale 
dozerocz sodze rzekł rągającć: 

—V ti balijj wostanje na vjekji tvoja kaszubskó 
skora, a v naszim pałacu narosnje cë nové pruskji 
wobleczenjć gnotóv. V tim sę będzesz czuł vjele lepji 
njiże dotąd. A rozumu pruskjigo mć cę wob dva lata 
nawuczimć. 

Jak sę nade mną dosc napastvjilć, tej mje kozele 
vćlezc z vodć. Potim dele mje zgło z grebigo płotna, 
szari vamps, bukse tego samigo, drevjannć defle na 
nogji i krimkę bez nebć na głovę. Jak jó sę wuzdrzoł 
v tim szarim wobleczenju i ręką przecarł przez wob- 
rzebczoną głovę i womakloł głęboką bliznę na nji, tej 
mje sę srodze czężko zrobjiło. Alem sę strzimoł, żebe 

mojim męczicelom nje dac worędze do podkorbjanjó. 
Le v nocć na moji leżć strzęsło mje płaczem jak przed 
lati, kjej jem na zomkovjisku sę doznoł, że moja kro- 
levjonka wo mje nje dbó. 

Mjijałe mje tero tidzenje długji na przemiszlanju, jak 
chiże wucęło sę moje vanożenjć po svjece i nadanó 
przez njeboszczika mje robota. A jak jó szturk całi 
nji mjoł żodni vjedze ze svjata, tej czuł jem sę tak 
wopuszczoni, jak ha staró chojna, sadzonó przez zmarłć 
pokolenjó, co na rozstajnich drogach mjedze Grzebo- 
vem i Lizokami stoji vesokó i szamotanó vjatrami na 
pustim polu. Kole Gód mroz na svjece tęgji chvecćc 
muszoł, bo sę przedzeroł przez grubi murć sodze. 

—Tero — pomesloł jem sobje — smjeg nakreł pola 
a scął jezoro przć naszim pustkovju. Stari Mjichoż v 
checzć svoji zasepani smjegjem spjevó pjesnje advań- 
tovć. Jezoro pękó wod mrozu, a krzikva kurzi na dvo- 
rze. Mjichoł zjimó ze scanć rog i jidze trąbjic na zbłą- 
dzonigo. Gvesno wonji ju vszescć wo mje zaboczilć. 
Morcen gvesno tero sedzi wu njich, jak dovnji jô se- 
dzoł, i ceszi sę na kloskji z makjem, chterne Marta na 
komjinku gotuje. Na dva lata vemazani z rzędu żijącich 
ludzi, jakżeż wonji wo mje jinaczi meslec mają, jak 
wo wumarłim, tim barżij, żem vłosną wod njich volą 
szedł v svjat i serca jich zranjił. 

Ale że tam za murami chtos wo mje pamjętoł, wo 
timem sę doznoł v drugji Svjęto. Budinkji sodze sto- 
jałć po kuńc mjasta i granjiczełć na wotvartć pole. 
A ze stronć pola doszło mje reno trąbjenjć: 

— Chto sę v wopjekę... 

Szła nota błogosłavjonó jaż przez te pruskji krotć 
i murë i kładła sę na moję wumęczoną i njemjerną 

duszę jak masc gojącó. Potcevi Trąba! Zaru jem vjedzoł, 
że won to beł. Ale po ti pjerszi pjesnji przósżła drugó, 
kolęda nasza: 

— V żłobje leżi, chtuż pobjeżi kolędovac małimu... 

Groł won tam, dobri tovarzesz, jeden vjersz za dru- 
gjim, po kolana v smjegu i zgurdżałi wod mrozu. A 
mje łzë jak groch spodałć po licach na te wobmjerzoni, 
szarć kęsć ruchna, v chterne mje wobłekła njevoló. 

Jak ju vegroł całą kolędę, tej doszłć mje po chvjile 
cesze tonć skocznć pjesonkji, chterną won so wob dro- 
gę za czasu naszigo vanożenjó vćspjevivoł i pevnje som 
wułożeł. Jô so przóboczoł ji słova: 

Koza połkła jeża—ve vtork na vjeczerzę. 
Czężkji do stravjenjó — legł ji na sumjenjó. 
Poszła do aptekji — kupjic sobje lekiji, 

A wob drogę vzęlć — vjilce ję zarżnęle. 
Nalezle — kamrocć ! — vjilcć jeża v żoce, 
Puscilć na volą: — jego pchocze kolą! 

Jak sę skuńczeło granjć, tej jó vjedzoł, że Trąba 
przezebłi jidze głębokjim smjegjem z pola do mjasta 
i tam zańdze do Neumana, be so jednigo i dregjigo 
vēpjic. Ale wob całć Svjęta jô wo njim meslec muszoł 
i czuł sę tero poprovdze podrożnjikjem sodze, bom 
nji mogł mu przez te murë dac vjćdze, że jego granjć 
czuję i że sę njimu ceszę. 

Tej znovu sztek czasu wuszedł ve vjecznosc. Kole 
Zopust jó wodebroł wod Trąbć takji lest: 

— Mój druchu Remusu! Njech będze pochvaloni 
Jezus Christus v tich murach sodze i njech na to po- 
zdrovjenjć zadreżą jak czorcć v pjekle vszescć słu- 
govje njespravjedlevoscć, chterni cë tam gvesno do- 
kurczają jak mogą. Trzimej sę dzirżko, bo chtuż vje, 

cze naszi bjedć nje będze dłużij njiże jich państva. 
V drugji Svjęto jó chodzeł v gromadze z kamrotem 
Vebrem grac po domovnjikach wu mjeszczanóv. Ale 
Czernjik, jak ma zaszła, kozoł nom sę karovac. Jednak 
doł nom po cvjardim talarze, rzekłszć: Jidzta za to 
Remusovji v sodzć grac. Takjigo zorobku ma njigdze 
nji mjała. Ale ma zaru wotmjenjiła nasze talare wu 
Neumana. Bo chtuż vje, cze to nje bełć pjenjądze 
za czornigo kota, z chternim mogł wobińsc Czernjik 
trze raze vkrąg koscoła v nocć i go przedac timu Ji- 
stnimu. Ko z woczu mu na to patrzi. Jó jem ti vjarć, 
że won mogł cë vēszczekac letszą karę, ale gvesno 
mjoł gorz za no rąganjć v Zvadze. Njiczim le rąganjim 
bela jego godka, żebesma zaszła do sodze zagrac tobje. 
Delćbe nama! Za to jô cë groł wod pola, a kjejbem 
beł mjoł tile łaskji wu Boga, co ni żedzć, njim Pana 
Jezusa wukrziżovelć, to be wod mojigo granjó murë 
tvoji sodze bełebe sę vćvrocełć na rębć, jak no murë 
jerichońskji. Mjerzi mje tero po svjece samimu cho- 
dzec. Tak jem zaszedł na pustkovjć Zobłockjigo, chdzem 
wusodł naprocem zegara,chturen, jak Marcijanna movji, 
polikó czas. Wod czego mu gordzel jednak srodze za- 
redzevjała. Wuroczeła mje bogobojno a rzekła: Kjej 
na ten stari zegar vezdrzę, to łzć mje sę leją nad nim 
bjednim knapskjem. Czemużem nje vzęła dzerztle abo 
skrzenovka, żebe mu te zomkji i krolevjonkii z głovć 
vebjic? Vjedno mje dzivno, Remusu kochani, że ten 
norod bjałkovskji takji skorni do porvanjó cvjardigo 
norzędza i pranjó njim chłopa. Znadz moja bjałka nje 
je gorszó njiż Marcijanna, chterni sę na szczescć żo- 
den męczenjik nje trafjił. Dlotego mje sę żoł zrobjiło 
szadigo Morcena, jak won mje za stodołą jął godzóc 

na svoje vjeselć. Won be rod mjoł Mjichałovę Martę, 
le mu v drodze leżi czeryjonó blevjązka, chterną wo- 
na wod cebje dostała. Ale cuż dzevczę zrobji, jak stari 
woczć zamknje? Bo won Mjichoł ju z łożka nje vstojó 
i je vjarć, że mu latosigo roku je smjerc namjenjonó, 
a v tim razu go nje minje. Tej Mjichoł krom czervjoni 
blevjązkji sę z Martą wożenji, bo po cuż mó mjec le- 
pji njiż jinszi ludze? Chdzebesmć sę też muzikańcć 
najedlć i napjilś, kjejbe vjesół nje beło. Tak to jeden 
z njeszczescó dregjigo żije! Gvesno też to vjeselć bę- 
dze, bo Mjichoł prorokuje vojnę, a ta njedaleko po 
vjeselu sę zacznie. Jak sę skuńczą vjesoła, tej jô co 
takjigo 'zrobję, że mje też v sodzć zamkną. Będzema 
v gromadze, bo srodze sę boję, cze te sobje som dosz 
radę. Bog z tobą, kochani druchu! 

Lest wod mojigo tovarzesza beł przez długji tidzen- 
je moje krotochvjilą. Minął czas po Godach i podług 
mojigo rachunku naszła ju Matka Boskó Strumjannó 
i puscełć lodć, kjej jednigo dnja pitoł mje sę dozerocz 
sodze, cze bem mu nje chcoł na woborze drevka rą- 
bjic. Jô rod przóstoł na tę robotę, bom sę ceszeł, że 
ku reszce woboczę vjększi kavał modrigo njeba nad 
sobą. Ale kjej jem chveceł za sekjerę, tej jó srodze 
muszoł moknąc. Jednak te porę mjesądzi sodze ivjik- 
tu krolevskjigo vóżarłć mje moc z gnotóv. A zdrzącć 
ku słuńcu na njebje rzekł jem: 

— Żeli to dva lata poderuje, to tć, słonuszko, na mo- 
je szlachć po kaszubskjich drogach vjęcij svjecec nje 
będzesz! 


XXIX 


Wostatnć godzenć krola jezora. 


Smjiło mje sę jedni nocć, żem z kalvariji vejherov- 
skji szedł v gromadze z krolem jezora głębokjim la- 
sem, jażesma zaszła do nigo vęglovnjika, wu chternigo 
ma v nen czas wob noc wostała. Tam krol jezora doł 
so nasepac pełen mjech czornich vęgli. Mje to beło 
dzivno i żem sę pitoł: 

— Nacuż vom, vaspanje, te vęgle? 

Na co krol jezora wodrzekł: 

— Jakuż jó bem sobje stravę gotovoł i mjeszkanjć 
wogrzevoł bez tich vęgli? 

Kjedem wodecknął i rozmiszloł nad tim dzivnim 
snem, veszedł porene dozerocz sodze i povjedzoł: 

— Jeden z podrożnjikóv tego krolevskjigo zomku 
zdrzi na drugji svjat. Ale przed smjercą won chce ko- 
njeczno z tobą pogadac. Chcesz jisc? To poj! Jô cę 
z njim zamknę jak długo będzesz chcoł. 

Jô sę anji chvjile nje namiszloł, bo jakużbe wod- 
movjic żeczbje człovjeka wumjerającigo? Ale kjej jem 
sę wobuvoł, to mje njico jakbe pałąkjem scesnęło za 
serce. Jô so wuvożoł, że to wod słaboscć. Bom czuł, 


327 


że mje te murë naksztołt morë vszeternostką sełę vë- 
duszają. Ale v tim razu dusza moja ju sę vćlękła, bo 
vjidzała, czegom celesnimi woczoma jesz nje vjidzoł. 

Szedł jem tede za dozeroczem, chturen mje prova- 
dzeł długjim domovnjikjem jaż do wostatnich dvjerzi. 
Pokąd je wotmikoł, movjił do mje: 

— Tu më kładzemć tich, chternim nje not krolev- 
skjigo vjiktu, bo ju łeżkę na stoł położilć. Doznajesz 
sę som. Tero le veńdz. Na połnjć jó wotvorzę. 

Jak won za mną z trzoskjem czężkjich kluczi zam- 
knął dvjerze, tej jô wuzdrzoł jizbę vćbjeloną z dużim 
łożem za kratą żelazną i z krziżem na scanje. V nor- 
ce na łożku v bestri sodzenni poscelć leżoł człovjek. 
Ale jak won sę licami ku mje wobroceł, tej mje sę 
zatrzęsłć kolana i vszetka krev mje do serca zbjegła: 
Tam leżoł krol jezora! 

Całą chvjilę ma wobaji na sę patrzeła nje movjącć 
jednigo słova, jaż ku reszce krol jezora vócigającć do 
mje żołtą jak vosk rękę rzekł słabim zevem: 

— Remus! Znajesz te mje? 

Muszoł jem sadnąc na zedlu przć łożku — tak mje 
sę v głovje krącóc zaczęło. Tec ten, co tam leżoł, 
jesz łońskjijgo roku ze mną v gromadze przebjegł v 
dvuch dnjach drogę wod gór kalvarijskjich jaż do 
Mogjiłe Tuszkovskji Matkji, dzirżkji i mocnigo serca. 
A tero na tim łożku leżała le jego cenjó, bez mjazdrć 
i krevji. Zgasło jego worzłovć vezdrzenjć, a z woczu 
głęboko zapadłich pod gęstimi bjołimi brevjami vëze- 
rała Smjerc. 

Jô po chvjilë do njego przestąpjił i scesnął jego wos- 
chłą rękę, a pitanjć samo mje vćszło z gębć. 

— Jakjim sposobem wonji vaspana złapjile? 

Won na to zaprzeczeł głovą i rzekł: 

— Krola jezora gvołtem vząc, tego be żoden smjer- 
telni człovjek nje potrafjił. Somem sę vćdoł v ręce 
njeprzijacół. 

Zdzevjoni zdrzoł jem na njego. 

— Tē sę dzevjisz! — rzekł— i mosz z czego. Ale vē- 
rozumjesz vszetko, kjej cë povjem: Sin mój nje 
żije! 

Jak te słova vćrzekł, pjerse mu zaczęłć robjic i ca- 
łą chvjilę nje rzekł njic. A jó sę dobroł, że jak fuda- 
mańt pękł, na chternim won nodzeję svoję i rodu 
svojigo budovoł, tej i won straceł volę do żëcô. Ale 
won jak przeszedł do sebje, zaczął tak movjic. 

— Nje chcoł jó słuchac na Kalvariji i nje povjeseł 
jó szczudła z moją vjerną bronją jako wofjarę na krzi- 
żu, ale Pon Bog zesłoł na mje takji przimus, że lepji 
mje beło legnąc njeżevi v kaplicć wukrziżovanjó. 

Spomnjenjć go tak rozebrało, że znovu długą chvjilę 
leżoł jak bez ducha, le czężkji dech v jego pjersach 
groł. A jak przeszedł do sebje, tej rzekł: 

— Movjił mje roz mądri człovjek przed lati: V dze- 
jach Kaszubóv Smętk machtó vszelką robotę złimi 
polcami, a z ti prziczinć tak lecho nom sę vjedze. Bo 
wuvożej som: Vzęle ti Niemce nom zemję, vzęlë svo- 
bodę, vzęlë panovanjć, duszą nas dzis jak vjilcć a 
vszetko sę wukłodó na jich pożetk jistamantnje, jakbe 
nas Pon Bog wopusceł. Zdrze: Të wod pjerszigo z nji- 
mi zetchnjęcô dostoł jes sę v jich njevolą. A jô dziso 
v ti sodzë wumrzę. A jednak ma dzecć ti zemji rodzo- 
ni i vzęlósme ję po wojcach v spodku! 

Jô nje vjedzoł, co na to rzec. Potim mje przeszło do 
głovć: 

— A może nom le vjidu zbivó, żebe to machtanje 
Smętka rozplątac! 

Krol jezora chvjilę rozmiszloł, tej rzekł: 

— A może le nje wumjemć sobje mjecza wukuc, be 
to machtanjć Smętkovć wod razu przecąc? I dlotego 
rozgji naszich, co kvjitłć bodejże daleko na zochod 
słuńca, gjinęłć jedna za drugą jak jô: Noprzod jak 
zbojnjikji po lasach i po jezorach sę tacącć a ku resz- 
ce woddającć duszę v njemjeckji sodzć. 

Wodpoczął chvjiłę, tej sę jisceł: 

— Tero na Zoborach zgasnje przezvjisko Muchóv- 
Zoborskjich, a tim co przińdą, przikłod mój, goto- 
vi nagjąc karkji pod jarzmo. Ale vjem jednigo, co kar- 
ku nje zegnje. — I vezdrzoł na mję i patrzeł mje długo 
V WOCZE. 

— Poznoł jó cebje na jezerze, na naszi vędrovce po 
lasach, vjem, jakżes poczęstovoł tich kęsich psów, kjej 
cë krzivdę robjilć. Cebje zrobję panem na Zoborach. 

— Vaspanje! — rzekł jem na to. — Bjedni jezdem a 
całi mój sposob leżi na moji karze, chterną popichom 
wode vsć do vsć. Jakjim pravem jó mom nabóc vasze 
Zobore? 

— Pravem sina! — rzekł krol jezora. — Mom jesz 
jedno dzecko: coreczkę ducha mojigo, jak jem sę doz- 
noł v noczęższi chvjilë mojigo żecó. Va woboje vē- 
chovjeta mje pomscecela! 

A kjej jem rękę podnjosł i chcoł movjic, że mje pro- 
stimu parobkovji nje patrzec do pańskji corkji i że v 
duszć moji krolevjonka ze zomkovjiska zaklętigo za- 
parła dvjerze do szczescó, won podnjosł polce jak do 
przisęgji i vlepjił ve mje woczć, z chternich vćzerała 
Smjerc. 

— Nje skonom! — rzekł — kjej mje sę sprzecivjac 
będzesz. Sedzisz przede mną v tich brzedkjich ruch- 
nach sodzennich, nje jezdes pjęknich lic, a rovnak jó 
stari szlachcec kaszubskji czuję przez skorę i vjem, 
że ricerskji v tobje bjije serce. Nje znaję tvojigo woj- 
ca anji matkji, a jednak jezdes mje pevnjeszi njiż takji, 
cobe przószedł z koruną na głovje. Tak dej mje tede 
wumrzec spokojno i nje rzeczć njick. 

Tej vójął z pod koszule na pjersach zavjeszoni ba- 
rzo dużi mantolik, chturen be ledvje dłonją przekreł. 
Na złoti blasze beł vemalovani wobroz Nosvjętszi Mat- 
kji z Dzecątkjem. Vłożeł mje go v rękę i povjedzoł: 

— Ten znak bodejże przodkovje moji na stalannich 
pancerzach nosilć, kjej chodzilć na vojnę. Pocałuj go 
i zavjeszć go sobje na pjersach. Vjęcij won cć daje 
chvałć njiże noveższi worder krola pruskjigo. Njevja- 
sta moja i dzecko będą vjedzałć naszę rozmovę, kjej 
jim ten znak pokożesz i będą cë z vszetkjim do voli. 
Ale tu jich nje woboczisz. Volę, żebe sę z tobą pozne- 
le na svobodze. 

Jô jak ve snje zavjeseł jem sobje ten znak ricerskji 
Zoborskjich na szeji, a won doparłszć svoji voli szturk 
całi leżoł jak njeżevi ze zamknjętimi woczoma. Ale je- 
go mocnó dusza przemogła słabosc całą a jó czuł, że 
won mje mó jesz vjele do povjedzenjó. Jak wodpo- 
czął, tej też zaczął movjic: 

— Tero mojigo sena vjezą po vjelgjich vodach na 
smętorz ve Vjelu. Daleko to za lasami i vodą, ale jó 
czuję, jak jimu zvonć bjiją. — Spji senje v spokoju! Wojc 
tvój za tobą jidze! — Ale të wostanjesz, Remus, i naju 
pomscisz. Jak? To ju voló Boskó i tvoja sprava. — 
Czimuż ma wostatni Zoborskji tak marnje ze svjata 

zchodzema ? — Gvoli tego njewużetigo pruskjigo noro- 
du.Woniji to njibe porządkji wu naju vprovodzają. Chtuż 
jich wo to proseł? Czeż karno żoravji jinszim sę nje 
rządzi pravem jak dzekó gęs, a vjilk jinszim jak nobo- 
żni jozc? V jakjim przekozanju Boskjim napjisanć stoji, 
czije pravo je lepszć? Vszetkjim naszim Kaszubom 
to jich vjilczć pravo gardło dusi, ale wonji są mądri, 
ti naju cemjęzicele! Tich vigodnich, njickvortich i sła- 
bich na duchu wonji vigodą, strachem i nogrodą vë- 
chovują sobje na łaszczevich psóv. Le ma duchć ri- 
cerskji, cvjardi i nje bojąci — ma sę buntujema i burzóc 
będzema, pokji abo wonji nje vińdą wod nas, abo ma 
nje vćgjinema do wostatnigo. 

Dvje spravć jó jesz tobje, senje—bo tak cę nazevac 
będę — wobznajmję. Jedna, to wodpovjedz natvoje pi- 
tanjć, chterne v woczach tvojich czetom, jak jô z je- 
dną nogą ju na drugjim svjece pomstę tobje zlecom 
na njeprzijoceli naszigo rodu. Słuchej tede, jak jó sę 
dostoł v jich wobjęcć. 

Kjej mje jich sądë wosądzełć na pjęc lót sodze, tej 
jó rzekł do moji njevjastć i do dzeci: Tero jó wuńdę 
na jezoro i vas wostavjic muszę na wopjece Boskji. 
Kjej chdze roz do vsć przińdę, to le jak złodzej po no- 
cć. Dzecć słuchejta vaszi matkji, bo jó wodtąd jakbem 
beł wumarłi. — Tej jô vzął z kominka pęczk smolnich 
drzózg im rzekł: Po kuńc naszigo pola nad jezorem 
v stronę Glonka rosnje dużi plachc jałovczizne, V stron 
wod njego ku Lipnje stoji wosobno jak pustelnjik je- 
den kjerz srodze vesokji a tak stari, że go zovjemć 
matką tich, co tam dalij v gromadze stoją. Pod nim 
matecznim krzem jó te drzozgji zakopję. Kjejbe tu wu 
vas doma, co bronji Boże, co takjigo stac sę mijało, 

żebe chodzeło wo żócć i smjerc, tej njech jedno z vas 
jidze, vókopje te drzozgji i zapoli nen mateczni jałovc. 
V tim razu jó, chocbe mje sto kęsich psóv na pjętach 
sedzało, chocbe mje v ti chvjilć smjerc beła pjisanó, 
przińdę do vas cze v cemni nocć, cze v dzeń bjołi... 

...Podej mje vodć, Remus, i pożdej, jaż so kąsk wod- 
pocznę, bo przeboczom sobje płacz bjałkji moji i dze- 
ci v ti straszni chvjilć... 

Całi szturk pjerse mu robjiłć, jakbe ze sebje chca- 
łe vórzucóc jakjis czężor. Ale jak go popusceło, tej po- 
vjodoł dalij: 

— Dovjesz sę tero moji novjększi tajemnice: Jak 
to beło możno, że jô dłużij njiż lót trzć żeł na voli 
strzod całigo karna szandaróv i lesnich, chterni mjelć 
nakozanć, żebe mje żevigo abo trupem wuchvacćc. 
A bele to chłopji dzirżkji, rovarskji i wodvożni. 

Poznoł jes ju roz Vdzidzkji jezoro, kjej jes z potce- 
vim Trąbą szukoł na njim nocą wochronć. Krom 
Glonka tam vjele wostrovji na vjelgjich vodach sedzi, 
ale żoden z njich tak nje je przedatni na tacevjisko, 
jak pravje Glonk. Na njim wod stronć Pustk leżi vjelgó 
gromada kaminji, jakbe vmurovanó v przidkji brzeg. 
Mjedze njimi jeden srodze vjelgji stoji na drugjim plas- 
katim kaminju, a zdaje sę bóc takji wopoczni, że żo- 
den człovjek be nje przószedł na to, be go probovac 
ruszćc z molu. Ale boczć: Won sę daje ręką jednigo 
człovjeka tak letko wodchilec, jakbe vjisoł na zavi- 
jasach. Wodchilivszć go, woboczisz czorną durę a na 
ji spodku vodę. Spuszczisz sę przez nę durę smjało i 
będzesz mjoł przed sobą cemni długji gonk, chternim 
pudzesz z pochiloną głovą, tak v njim njizko. Na jego 
spodku stoji voda, ale vnetk vińdzesz na suchć i przed 

tobą wodemknje sę joma dostatnó i vesokó, sztołtu jak 
dużi zvon. Scanć to korzinje storigo jak svjat jasona, 
chturen grubi i wopoczni strzod jinszich drzóv na i 
vjechrzu zemji stoji i njikomu nje zdradzeł tajemnjice 
svoji podzemni. V jomje pod korzinjami storigo jaso- 
na nalezesz i wognjisko i pjeck i będzesz rozumijoł, czi- 
mu jó wod vęglovnjika ve vejherovskjim lese zabroł 
pełną torbę drevjannich vęgli. Na takjich vęglach jô 
sobje gotovoł stravę i wogrzevoł zemą svoje schro- 
njisko pod zemją, bo jinaczi dim bełbe mje zdradzeł. 
Zdzevjisz sę, jak jó sę tam belnć mjeszkanjć wuszeko- 
voł, bo jô cë daję pravo do ti jomć i do vszetkjigo, 
co v nji nalezesz. Ko jó mjoł czasu dosc, be svoję kri- 
jovkę przijemną vćszekovac i vëmesleł jem sobje 
sposob, żem przez tajemné wokna mogł patrzec na ca- 
łć jezoro. Jileż to razi szandarzć i lesni chodzilć nad 
moją głovą, żem bezmała jich godkę mogł rozumjec 
a nje nalezić mje, kurzącigo spokojno fefkę v zemj 
pod njimi. Le jeden roz lesni jeden... ale të ju vjesz!.. 

Znovu spomnjenjć sę czężko położeło na jego pjer- 
sach, tak że noprzod po długji chvjilć zaczął dalij po- 
vjadac. 

— Vjidzoł jó vszetko, co sę na jezorze dzejało. A 
chdze woczć moje njedovjidzałć, tam naszi ludze ze 
vsóv bElE mojimi woczoma i moim wuchem. Ale nje mi- 
nął dzeń, żebem po kjile razi nje beł vćstrzeleł wokjem 
na nen mateczni kjerz jałovcovi, pod chternim jó no 
zakopoł pęczk smolnich drzozg. Jak mój szpjeg i zvja- 
stun i poseł, stojeł won stolemovi viżavć na bjołim 
brzegu. Porene stovjoł sę czorno pod słuńce jak wu- 
kozka nocnó, co zaboczeła wodińsc v kraj duchóv 
z pjerszim pjanjim kurona. Pod vjeczor krevavi wog- 

nje woblekałć go czervjonim płoszczem krolevskjim. 
V grającim vjodrze latem zvjercadleł won sę v cechi 
vodze jezora, a zemą patrzeł naksztołt czornigo mnjicha 
na bjołi smjegji i szklącć lodem jezoro. Vjatrć go sza- 
motał€ i słuńce pjekło, ale won vjedno takji som pa- 
trzeł v jiglenovim płoszczu ku moji krijovce, jakbe 
movjił: 

—Będzć spokojni! Doma wu cebje vszetko v svojim 
szeku! 

Tak minęłć bezmała trzć lata. A jô przóvekł do no- 
dzeji, że ten vjidzałi stroż na progu bezpjeku moji 
dusze nad jezorem stojec będze, jaż mój sin dorosnje 
a jó będę mogł spokojno zińsc z tego svjata. 

Ale cuż znaczi wudba ludzkó, kjej polcem Bożim 
jinaczi beło napjisanć ve gvjozdach vjecznich na njebje. 

Latosigo roku lodć trzimałć jż do Matkji Boskji Stru- 
mjanni. Tej raptem nocą pusceło wod chuchanjó vjatru 
z połnjó. Mgła vjisała z njeba szvotołami a szaró ko- 
muda kładła sę na svjat. Mogła bóc dzevjątó reno naze- 
garze, jak jó sedzącć pod drzevami na brzegu vjidzę, 
jak dvuch rebokóv z wostrogą pod nopjętkami dravo 
nekają sanje po lodze. V sanjach sedzało trzech, a mje- 
dze njimi — bełbem voloł vjidzec njeprzijocela — Czer- 
njik. Po pjerszim wurzasu przóboczeł jem sobje, że v 
Rebokach stari grof Lipskji gvesno chce testamańt 
robjic, bo i sanje v nę stronę pobjegłć. Ale mje woble- 
cało takjim njewubetkjem, jakbe mje chto wobuchem 
v głovę wuderzeł. Potim, jak mje tu vjidzisz, jó stari 
cvjardi Kaszuba wuczuł jem takji czężor na pjersach, 
żem nji mogł sę strzimac i bez vszelkji vjadomi przi- 
czinć muszoł jem płakac jak bober. Całi szturk to mje 
tak męczeło, że mesloł jem skonac na mijejscu, ale 

ku reszce jednak pusceło. Tej letkji dmuchanjć vjatru 
rozdzeleło mgłę, a jó wuzdrzoł na procemnim brzegu 
mój mateczni kjerz jałovcovi, chturen mje sę v ti 
chvjilć zdovoł takji vjelgji, jakbe wob noc beł wuro- 
słi do njebivałi viżavć. Przeboczelć mje sę tero moje 
dzotkji i moja bjałka na vesokjim brzegu Zoborskjim 
i żol mje jich sę zrobjiło srodze. Ale łzć jem svoje ju 
beł vepłakoł, le smutk woblekł moję duszę jakbe mgłą, 
chterna po jezerze przemikała. Nje vjedzoł jem, bjedni 
smjertelni człovjek, co sę dzejało dalij njiże vjid mój 
njosł a wucho łovjiło, ale dusza moja njesmjertelnó 
vjęcij vjidzała. Nje vjem, jak długo jó tam sedzoł. A 
jak jó sę zabjeroł, tej jó jesz roz pozdrzoł ku mateczni- 
mu krzu. 

Jedno vezdrzenjć, a kolana sę pode mną zatrzęsłć — 
mateczni kjerz sę poleł! 

Wod dołu stolatni svjodk tile pokolenji, zvjastun 
mój i stroż tonął v szerokjim gnjozdze wognja. Dim 
strzikająci z jego vesokji postaceji zaczął krącóc sę 
vkoł i tkac jimu vjelgji szari płoszcz smjertelni. Ju mje 
womjinęła vszelkó słabota, vstoł jem i rozparłi na moji 
vjerni strzelbje zdrzoł, jak czervjoni płominje wurivałć 
z dołu tego płoszcza, jaż buchnęłć vesoko nad czubem 
krza i vząvszć go ve svoją vłodzą, vćstrzelełć na svoję 
chvałę milijonami skri. 

Terom vjedzoł, że cos strasznigo sę stało v gnjoz- 
dze Zoborskjich. Przeboczivszć so słovo, wonge nje- 
vjesce i dzotkom dane, anji chvjilem sę nje namiszloł, 
le vzął jem sę jak beł i szedł na ten poląci znak mo- 
jigo njeszczescó. Lod trzimoł dobrze, kjedem szedł na 
drugji brzeg. A kjedem naszedł tak krotko, że cepło 
wod polącigo krza sejało ku mje, tej jô wuzdrzoł na 


336 


brzegu moję coreczkę Klemę. Stojała cecho i zdrzała 
na jezoro, ale jak jem naszedł, rzuceła mje sę na szeję 
z vjelgjim płaczem. A jak sę vćpłakała, vezdrzała mje 
cvjardo v woczć i rzekła: 

— Wojcze! Jonk konó i chcołbe sę z vami woddzę- 
kovac... 

To to beło, czimu dusza ve mje płakała, choc mje 
jesz njick nje beło vjadomo. 

Povjedzała jak to sę stało: Kole Kozłovca robjilć 
njevodem. Przćszło i jedno dzevczątko bjednich star- 
szich z Vdzidz, żebe kulac rebë, jak to zveczoj i vpadło 
v dużi przerębel. Mój Jonk porvoł dvje chochle, pod 
kożdą pochę jednę, i rzuceł sę za dzeckjem v vodę. 
Vedobeł dzevczątko zdrovć, ale som sę potłukł wo 
lod tak mocko, że go muszelć zanjesc do dom. Gvesno 
wob drogę, leżące przemokłi jak won beł na sanjach, 
zezibł i dostoł wogroszkę. Tej zaczął pluc krevją i pro- 
seł wo ksędza, kjej vjidzoł, że nje będze rade. Wumarł 
jak provdzevi Zoborskji v wobronje słabich i serot. 
Kjejbe beł żeł za czasóv naszi svobodć, pevno bełbe 
zgjinął ze szablą v ręce, jak provdzevi ricerz i pon. Ale 
bohaterstvo jedną chvałą sę poli: cze wono vołtorz mó 
v rebackji pjersć, cze pod szarfą ricerza... 

Ledvom podszedł bliżij do mojigo domu, a ju z poza 
budinkóv i płotóv kjile strzelb przótrzimałć ku mje, a jô 
wuczuł zev: 

— Stój! 

Vjedzoł jô, że to mje czekó. Nje belóbe to pruskji 
słudze, kjejbe so nje wobrachovelć, że jó, wojc, kożdą 
razą przińdę do wumjerającigo sena. Jakuż v służącim 
sercu nalezesz tile ricerskjigo ducka, żebe wutcilć ser- 
deczne bolenjć wojca?—Jó na jich krzik «Stój!» nje sfol- 

govoł kroku ale wobroceł strzelbę lufą v doł na znak, 
że sę bronjic nje będę. Na to wonji sę ku mje puscile. 
A beło jich kol tuzena. 

Ale moje dzevczątko vjidzące, że nachodzą, krziknęło: 

— Bronjicć sę wojcze, bo wenji vas do Jonka nje 
puszczą! 

A jak jó na tonjick, łe szedł jem dalij, v śrvało mje 
strzelbę i przetrzimało do njich. A mje, chternimu ju 
vszetko beło rovno, serce wuderzeło v pjersach zdrzą- 
cimu, jak to moje dzevczę wodgarnęło złoti vłose v teł 
isę założeło strzelbą do nich njeprzijoceli. V ti chvjile 
mje, chternim całą nodzeję kłodł na senje, stanęła pro- 
vda przed woczoma, że mom jednak dvoje dzeci i że 
to dzirżkji dzevczątko sena be mje zastąpjiło. Ale bjegu 
moji spravć zavrocćc ju beło zapozdze. Nje bełobe mje 
też przeszło do głovć, że mje nje puszczą do konającigo 
dzecka, kjej jim sę dobrą volą woddom. 

Jak moje dzecko do njich przćtrzimało, tej woniji 
wuskoczilć znovu za płot. Ale jó jivćjął strzelbę z rękji 
i rzekł: 

— Klemko! Kjejbem chcoł sę z njimi bronją rozpra- 
vjic, to bem sobje jinaczi postąpjił. 

I położeł jem strzelbę na zemji i szedł dalij. 

Tero wonji wod razu vszescć do mje przóskoczilć 
i założilć mje na ręce żelazni kajdanć. A jich przevodz- 
ca rzekł: 

— Tero pojce z nami, panje fon Zoborskii! Vë jesce 
aresztovani. Dosc długo më na vas pjilovelć, krolu je- 
zora! 

A jó na to povjedzoł: 

— Dobrą volą woddoł jem sę ve vasze ręce! Tam 
kjile krokóv dalij moje konające dzecko przed smjercą 

mje vołó. Pozvolita mje sę z njim woddzękowac, tej pu- 
dę z vami, chdze vama sę vjidzi. Tec jesta ludze. 

— To je prożnó godka!--wodrzekł jich przevodzca.— 
Naju nokoz głosi, z kożdigo mola vas brac prosto do 
sodze, a vjęcij naju njick nje wobchodzi. 

Vjidzisz , Remus, jakji vjilczi norod mó vłodzą na 
naszi zemji kaszubskji. Moje dzecko jich lepji znało. 
Pokąd mje vzęlć i provadzilć v stronę jezora, chdze 
żdało dużi czołno, dzecko moje pobjegło do dom. Ale 
v poł drogji do jezora zabjeglć nom drogę moja bjał- 
ka i corka njesącć dużą pjerzeną. Położelć ję przeką 
drogji. Na nji leżoł ze smjercą v woczach mój jedi- 
ni sin, moja chvała i nodzeja. Nji mogł jem go anji 
wuscesnąc, anji navetk przeżegnac, bo ręce mje sceska- 
łe pęta żelaznć. Ale won bjedni vezdrzoł na svoję so- 
strę, ata rozumjała. Bo vzęła go i sparła pod plece, a 
won sę podnjosł i całovał mje ręce żelazem njevoli 
skrępovanć, 

Com v ti chvjilć przeszedł v duszć, to le som Pon 
Bog na njebje vje. Ale procem nich pruskjich sług jó 
stojoł jak dąb cvjardi i ze suchimi woczoma. Ale kjej 
mje wostavjilć samigo v sodzć, tej —vjidzisz co sę ze 
mną stało... 


Nje vdarzę sobje, jak jem sę nalozł znovu v moji 
celć. Ale chvecivsze ręką za pjerse, ricerskji znak z 
Matką Boską zavjeszoni za szeją przeboczeł mje, że to 
nje beł sen żoden le provda wokrutnó. 

Vjęcij jó ju krola jezora nje wuzdrzoł, ale do kuńca 
dnji mojich nje zaboczę wostatnich chvjil jego. 

Ta njeszczestlevó sprava jednak mje tak zmorzeła, 
żem zaczął schnąc, jak no przed lati na pustkovju. Jak- 

be na tim ricerskjim znaku na mojich pjersach częże- 
ło jakji namjenjenjć, tak jô sę pomału pogodzeł z me- 
slą: 

— Żiv të Remus z ti sodze nje vińdzesz, le pudzesz 
tam, chdze szedł przed tobą krol jezora... 

Dozerocz vjidzącć, co sę ze mną dzeje, vćdobeł ze 
serca kąsk ludzkji dusze i sprovadzeł doktora, chturen 
mje wobezdrzoł. Po tich doktorskjich wodvjedzenach 
kozelć mje codzeń chadzac po woborze. Ale to sę na 
njick nje zdało. A kjej jem roz tak na probę vzął v 
gorsc sekjerę i sę z nją założeł, tej mje sę v głovje 
zaczęło krącćc i muszoł jem sadnąc. Wod ti chvjile 
jô le żdoł, kjej będze czas prosëc wo ksędza. 


XXX 


Vjernć drużstvo Trąbć. 


Lato zazdrzało przez kratë moji cele, a kjej jem vē- 
szedł na mój codzenni spacer, czuł jem daleko za 
murami spjevę skovronka. 

Tak jó rzekł głosno do sebje: 

— Ju të Remus nje będzesz vjęcij chodzeł po bjołich 
drogach i nje pozdrovjisz żodni Bożi Mękji. 

— Czimuż nje? — Wodezvało sę slode mje. Wobez- 
drzoł jem sę. Koguż vjidzę? 

Trąbę! 

Smjercć bełbem sę spodzevoł prędzij, njiże jego v 
tim molu. Ale won nje żdoł, le chveceł mje za pasei 
zaczął mną trząsc, jakbe wodszedł wod rozumu. A jak 
mje dosc natrząsł, tej zaczął po woborze tańcovac i 
spjevac: 

— Koza połkła jeża—ve vtork na vjeczerzę... 

Ku reszce wusodł na klocu wod rąbjenjó drzeva, 
wodsapnął i rzekł: 

— Të może meslisz, żem wusmijerceł jakjigo zdraj- 
cę wojczeznć, abom Szabelce mjeskjimu vćbjił porę 
zębóv, abo jakjimu szandarze zrzuceł ze łba jego szkopk 

szkląci? — Nje, takjigo gvołtovnigo ducha dovno ju mje 
moja bjałka Trąbjinó vEnekała. Boczć: Jô so poszedł 
do lasa i wukrodł porę kleft do pjecka. Not mje te- 
go nje beło, alem sobje wuvożoł: Jinaczi të sę do 
sodze nje dostanjesz. A za olcmark sedzec nje je vstid, 
bo kjej so krol pruskji vzął nasze lase kaszubskiji, to 
jesz z tego nji ma dokazu, że wone są jego vłosnos- 
cą. Wobsztrofovelć mje na dva tidzenje, a jó tego 
chcoł, bo mom cë torbę novosci do povjedzenjó. 

Kjej ma v norciku moji prize na lobzaku sedzała, 
tej Trąba jął po svojimu gadac: 

— Nje bój sę Remus! Dlugo cę tu v ti prizë ju nje 
będze! 

— Vjem! — Wodrzekł jem. —Bo jô ju dłużij nje strzi- 
mję! 

— Tak të nje gadej! Boczć: Dobrą volą wonji cę vē- 
puszczą, bo jidze vojna. Vszescć movją, że Njemce 
vëpuszczą ze vszetkjich sodz navetk nogorszich liń- 
cusznjikóv, żebe jich na Francuzóv ponekac. Tej i ce- 
bje vćpuszczą. Le të, Remus, boczć, żebes, kjej cë da- 
dzą flińtę do rękji, nje strzeleł v jakjigo człovjeka. Ko 
to jednak je pevno, że kjej Njemce jidą na vojnę, tej 
chcą komu co vząc, czego ten jim dobrą volą dac nje 
chce. Bo jô, dzękji Bogu, na takji pokuszenjć vjedzoni 
nje będę. A to procem nogji, co mje ją krova v kno- 
pjęcich latach przetrąceła. A krom tego jó ju mom 
lata. 

Kjej jem tak rozmiszloł wo tim, co mje Trąba do- 
pjeru povjedzoł, won sę zaczął smjoc, poklepoł mje 
po kolanje i rzekł: 

— Cużes të zadoł, chłopje, ti Mjichałovi Marce z Li- 
pińskjich Pustk? Tec wona co njedzelę po koscele 

mje gonjiła, be sę vćpitivac wo cebje. Cuż jó ji mjoł 
rzec? Tec jó cć groł na murć ti sodze po kjile razi, ale 
tē bjedoku wodtrąbjic sę żes nji mogł. Choba bes beł 
czarovnjikjem i kominem vëzdrzoł do mje z dachu.A 
na mój lest jô wodpovjedzć nje żdoł, bom cë ju zapo- 
vjedzoł, że sę dom vpakovac. Ale tego Morcena głu- 
pigo mje je żol. Nogji so wulotó za ną Martą i cuduje 
a nje vje, że dzevczę le dotąd je anjołem, pokąd ję 
ksądz stułą nje zvjąże przed svjętim vołtorzem. Ale 
njechle mó svojigo za wuzdę, tej sę kozdó przemjenji 
na Trąbjiną z grulką i mjetelokjem. Tak tede wuvo- 
żej, Remus, żebes sę nje doł zvędzóc Marce. Lepji njech 
Morcen będze tim męczennjikjem, kjej mu sę tego tak 
srodze chce. 

—Mje co jinszigo v głovje njiże bjałka!— rzekł jem 
do Trąbć. —Jó chcę vóbavjic zapadłi zomk, jô chcę 
posadzóc na złotim tronje zaklętą krolevjonkę! — To 
znaczi, żeli żiv ztąd vińdę. 

Trąba jakbe sę vćrzasł, tak na mje wotvorzeł woczć 
i długo tak patrzeł, njim pokrąceł głovą i povjedzoł: 

— Tec të jednak zveczajno mosz svój przerodzoni 
szek v głovje! Ale co sę mó do nich zomkóv i kro- 
levjonk, to stari Mjichoł pevnje rzekł provdę. Bo po- 
vjem cć, że mje to Marta zabrała lasem przez brod do 
Pustk i mje wob drogę vszetkji tvoje trele z tvojich 
pustkovjovich 1ót wopovjodała. A Mjichoł mje rzekł, 
żes të gnota robocigo ale v głovje mosz mesle, co sę 

` le panom rodzą, bo nji mają jinszi robotë. Chtuż to 
tam vje? I krol jezora beł takjim, le va wobaji ju nje 
pasujeta v te nasze pruskji czase. Dlotego tć sedzisz, 
a won wumarł v sodzć. Ale pogrzeb mjoł ve Vjelu z 
vjelgą paradą. Lud nasz całi z nad jezora zeszedł sę 

i płakoł. Tero won le corkę wostavjił po sobje a mjo- 
no jich vegasnje na Vesokjich Zoborach. 

—Jô z njim movjił przed smjercą! — rzekł jem. 

—A cuż won cë puvjedzoł? 

— Zleceł mje pomstę i povjedzoł svoję krijovkę na 
Glonku. 

— Bos wu njego mjoł łaskę wod chvjile nigo tuńca 
kopjice sana, chdze jô sę tak srodze wurzasł... 

Te dva tidzenje jego sztrofć wożevjiłć mję kąsk i do- 
dałć mje chęcć do żëcô. Ale v drugjim tigodnju jô 
wodebroł wodvjedzenjć jesz barżij njespodzevanć, bo 
kanął — pon Czernjik. Tero jó vjedzoł, że na svjece cos 
novigo sę dzeje. Trąbą na zjavjenjć sę Czernjika jaż 
vzdrigło, a mje beło, jakbe sę v moji celë cemniji zro- 
bjiło njiż zveczajnje. Ale won sę do nas zarzechotoł 
i rzekł: 

— Znovu va dvaji v gromadze jak no ve Zvadze na 
litkupje. Takji przijacelstvo je vjęcij vortć njiż torba 
pjenjędzi. Ale czimu va sę tak vćrzasła. Ko jó mom 
dobrć novosce za pazechą. Vojna jidze i dlotego serce 
krolevskji pełne je łaskji dlo vszelkjich vistępcóv. Wu- 
vożej Remus: Vińdzesz z prize, le podpjiszesz ten pa- 
pjor, chturen jó cć tu pokożę. 

— A cuż na tim papjorze stoji? 

— Njick takjigo! Remus przēznaje, że so zle postą- 
pjił procem vłodze krolevskji, że go sąd wukoroł spra- 
vjedlevje i że prosi wo vóboczenjć, bo sę wodtąd po- 
pravji. A krol jegomosc na takji pjismo podaruje je- 
mu z vjelgji łaskji resztę sztrofć. 

Na to jó wodrzekł: 

— Tego jó njigde nje podpjiszę, bo mje njespravje- 
dlevje wobsądzile. 


— To je co jinszigo! — rzekł Czernjik. — Chtuż povje, 
że tińtem na papjorze malovanć słova mają rzec prov- 
dẹ? Kjej te zełżesz drugjimu v woczć, tej krev cë mo- 
że zaczervjenji lica, ale papjor sę njigde nje zaczervje- 
nji, bo nji mó woczu, be sę vstidzec. Napjisz na njim 
novjększą łesz a won wostanje bjołi jak ruchna njedo- 
vjinnoscć. Przez to też wod początku, jak ludze sę na 
wuczilć mesle svoje znakami na pjismje kłasc, nomą- 
drzeszi z njich wużivelć pjisma do zatacenjó provdze- 
vich mesli i zamedlenjó woczu głupich. Cuż cë to szko- 
dzi Remus, kjej podpjiszesz kavałk papjoru, beles vë- 
szedł na volą! 

— Jô łże żodni nje podpjiszę! 

— Z głupim na rekji a won żabć chvotó!— rzekł pon 
Czernjik i vstoł. — Ko doznovosz sę jednak, Remus, ri- 
cerzu słuńca i provdć, żem tobje żeczni. Njick nje po- 
może le procem tvojimu vłosnimu chcenju będę cę 
muszoł vóvlec z ti sodze. Bivej zdrov! 

Jak sę za njim dvjerze zamkłć, pjerszą moją meslą 
beło: Cuż za njeszczescć dziso spadnje na mje? 

Ale Trąba vestchnął głęboko i povjedzoł: 

— Głova mje mocko zaboloła, jak no po nim pjekjel- 
nim trunku ve Zvadze, kjej jó wodecknął v stogu na 
polu. Ale to cë povjem: Zmovję na jitenceją Czernji- 
ka dzesęc pocerzi za navrocenjć grzesznjikóv, kjej won 
dotrzimó slova i cebje z ti sodze vëbavji. 

Ale jó wodrzekł: 

—kjej będze takó voló Boskó, tej jó jesz zdrov z ti 
sodze vińdę, ale pjekjelnimu duchovji jô nje chcę bóc 
vjinjen moji svobode! 

Njeszczestlevó novjina nje minęła mje dnja tego. Do- 
zerocz przónjosł mje list wod Martë z Pustk: wojc wu- 

marł. Tero jó, Remus, cebje ju vjęcij nje woboczę, bo 
Morcen mje bjerze za bjałkę. Njech tobje Pon Bog bło- 
gosłavji v żëcu! 

Kjedem list pokozoł Trąbje, won kjivoł glovą i po- 
vjedzoł: 

—Nje movjił jô, że tak będze? Mjichałovji beło na- 
mjenjonć, to go i nje minęło. To beła jego vłosnó przć- 
povjesc. Nad serotą Bog mó starżą, a Morcen będze 
dobrim chłopem dlo nji. Njech sę żenji. Jô vjedno mo- 
vjił, że żoden chłop dobrich dnji nji może znjesc... 

Sztrofa Trąbe sę skuńczeła, a jô znovu wostoł som. 
Ale na svjat szła krevavó burza. I navetk cvjardi Njem- 
ce vólękle sę i sfolgovelć wucisku na naszi zemji. Tak 
tede chocem żodnigo przeproszenjó nje podpjisoł, jed- 
nigo dnja wodemkłć sę przede mną bromć sodze i jó 
z woddechem wulgji wuzdrzoł jem sę znovu na voli. 


Kuńc drugjigo dzelu. 

TRZECI DZEL 
SM ETR 


XXXI 


Jak Remus vćmaszerovoł ze sodze pruskji 
z muzeką. Wo pannje Klemje na Vesokjich 
Zoborach. 


Beło to koło svjętigo Jakuba, jak mje ze sodze pru- 
skji vEpuscile. Woddelć mje przć ti worędzć vszetko, 
co mje noleżało: Pjenjędze, ruchna, karę a navetk ksąż- 
kji. Ale kjedem so z wuvogą jeden z mojich viborkóv 
przekartovoł, tej jô vjidzoł, że «krolovo korunć polskji» 
beło czorną farbą zamazane. I ve vszeskjich drugjich 
viborkach beło to vezvanjć do Matkji Boskji tak samo 
zamalovanć. Ale jó so wuvożoł: 

— Jakji va głupi! Chocbesta voltorze i ksążkji za- 
malovelć, ko jednak Wona kroluje v njebje i mó v 
wopjece korunę svoją polską! 

Kjede sę broma sodze przede mną wodemkła, a jó 
popichającć svoję karę maszerovoł na volą, wuczuł jem 
njespodzevaną muzikę. To Trąba i kamrot Veber przed 
bramą v trąbć dęlć, jak na jakji svjęto. Jak jó sę na- 
lozł na wulice, tej wonji chiże vśsunęlć naprzodk i szlć 
marszovim krokjem grająci przede mną przez mjasto 
ku vjelgjjimu dzevovanju sę ludztva. Tak wonji mje 
wodprovadzilć jaż do koscoła, chdze jó chcoł Panu 
Bogu podzękovac za to, że tim pruskjim sędzom zmjęk- 

czeł serca cvjardć. Doznoł jô sę pozdniji, że wustąpjile 
le ze strachu, nje vjedzącć, cze ve vojnje z Francuzem 
dobędą, cze nje. Bo skorno dobele, tej zatvardzile ser- 
ca svoje njepotemu i wuciskelć naju Kaszubóv gorzij, 
njiże przed vojną. 

Dzivno to jednak vćzdrzało: Dvuch muzikantóv v 
trąbe dącich a jó slode z moją karą przez mjasto: Chto 
żiv, stanął i sę przezeroł, jaż całó procesejó sę vkoło 
nas zebrała. To też Szabelka, dovająci boczenjć na po- 
rządk v mjesce, przóbliżeł sę z wodemkłą do vadzenju 
gębą. Ale jak won wuzdrzoł mje, tej nje tile gębę ale 
i woczć wodemknął szeroko i stojoł cecho jak trus, 
jaż ma przemaszerovała. 

— To beł trijomf njedovjinnoscć! — rzekł Trąba, kjej 
jem jich wobu czestovoł wu Neumana.—Ale będzć pe- 
vnim, Remus, że wonji be nom ti pojigji nje delć, kjej- 
be nad njimi nje visała vojna. Szabelka som mjoł strach, 
żebes mu nje vćkjidł resztć zębóv, a szandaróv, że to 
chłopć seti i dzirżkji, tich wonji vszetkjich vzęlć pod 
jiverę, be moglć tłuc Francuzóv. Naszim wonji też nje 
darovele: Stach, Klerik, Franck a navet Leon ze stenką 
ju noszą ruchna krolevskji. Żol mje le, że może i tobje, 
Remus, nje przepuszczą. Cuż të tam na vojnje zrobjisz, 
kjej cebje njicht nje rozumje? 

Po tim poczestunku woddzękovałasma sę z kamro- 
tem Vebrem i v gromadze z Trąbą vzęłasma drogę na 
Lipno. Kjej jem pjerszi roz znovu wuzdrzoł modré 
njebo nad głovą a vkoł pola, pełne szteg złotich żeta, 
rzędami svjodczącich, jak ludze zapobjeglivje proco- 
velć, pokąd jô gnjił v ni prizë pruskiji, tej vzęła mje 
takó słabota, żem muszoł sadnąc na karze i dichac 
czężko. Trąba stanął nade mną i kjivoł głovą: 

— Wodpocznjike so, Remus, i nje poddej sę! Jesz cë 
mjazdra sę vroci! Na sodzkó strava nje plużi takjim 
svobodnim ptochom, jak ma dvaji. Pożdej le! Nasz 
vjater kaszubskji vnetk z cebje ten sodzenni smrod 
vevjeje. Njechle jesz deszcz cę vćpłocze i słonuszko 
vegrzeje, zaboczisz co beło, a za poł roku nje będzesz so 
ju vdarzeł, jak cę strziglć woprovce pruskji. — 

Dva dnji ma vędrovała przez pola i lase do Lipna. 
A kjej jô ku reszce legł v moji jizbedce, jak dovniji 
wu szkolnigo, tej jô społ trzć dnji i trzć noce tak, jak- 
bem z noczęższi robotć sę vroceł. A poprovdze jó jed- 
nak le Bogu dzeń krodł v ni sodzć. Tak jô sę doznoł 
pjerszi roz v żćcu, że zgnjiłi dnje vjęcij człovjeka wu- 
męczą, njiże czężkó robota. 

Ledvom pomału przevekł do svobodć, ju jô dostoł 
nokoz, żebem sę stavjił na mjarć. Tam przed vojskovą 
komiseją wenji mje wobzerelć, jak sztukę bedła, be 
doznac sę, cze jó zdatni na vojoka. Co do mojich gno- 
tóv, to wonji wuvożelć, żebe jô beł sposobni do vë- 
trzimanjó kul i bjicó za krola pruskjigo. 

Ale na moję godkę wonji srodze kjivelć głovami. 
A kjej jim jesz szołtes Kjedrovskji napomknął, że to 
njibe z mojim rozumem nje je, jak wu jinszich chłopów, 
puscile mje na volą. Ale naszich drugjich chłopcóv 
szandarovje zabjerelć i provadzilć jak baranóv na za- 
bjicć. Mjedze njimi beł i nasz pustkovskji Morcin. 

Podzękovoł jem Panu Bogu, że mje i ten roz z rąk 
njeprzijoceli vebavjił i zaczął jem z nova z moją karą 
vanożec po kaszubskjim kraju. Trąba jak vjerni druch 
trzimoł mje kompanjiją. Ale pokąd Trąba sobje vje- 
soło pogvjizdivoł, ve mje dusza płakała wod smutku, 
bo po koscołach jiscelć sę Bogu matkji i starszi, a v 

roboci dnje vjeczorami wo wocemku klęczałć bjałkji 
pod Bożąmęką, zdrzące ku rzozom słuńca za lasem, 
krevavim i strasznim, jak gorz Boskji: Tam sę lała 
krev v dalekji Franceji jich mężów, senóv i bracó za 
cuzą spravę. 

— Chtuż vóćbavji naszą zaklętą krolovą, kjej vszet- 
kjich naszich chłopokóv vebjiją — pitoł jô dusze svoji. 

Wod chvjile, jak mje ze sodze vśpusciłć, vędrovoł 
jem przek i spak naszim krajem, bom nji mjoł wubet- 
ku anjim sobje nje vjedzoł radć. Kjej jem na noc legł 
pod krzem v polu abo na gburskji wustrzesze kłodł 
sę na słomę, navjedzała mje, jak noskvarnó Mora, 
vstec a vstec mesló jedna: Pocuż tē chodzisz po svje- 
ce, kjej nje chcesz robotć robjic, jakó cć je nadanó? 
Ale jó njeszczestlevi nje vjedzoł, wod jakjigo kuńca tę 
robotę zacząc, bo vjidu mje nje dełć i nji mjoł jem nji- 
kogo, chtobe mje go wudzeleł. Potcevi Trąba le gri- 
voł i vespjevivoł, vjęcij jemu not nje beło. Ale choc 
won mój nolepszi druch, jednak kluczi do moji dusze 
won nji mjoł... 

Vrocile sę ku reszce z vojnć. Njemc mjoł dobete. 
Po koscele trafjił jem Morcena, chturen mje cuda wo- 
povjodoł wo svojim vojovanju. A vszescó, co z njim 
bele na vojnje, przesigele, że nastaną czase lepszi. Ale 
bele drudzć, chterni głovami krącilë i godelć: 

— Dobelć Njemce: tero wonji nom dadzą bobu! 

Njedługjigo czasu not beło, żebe dokazac, że ti, co 
tak povjadele, rnjelść provdę. Po tim, czego jô wod 
njich sę doznoł, nje beło mje dzivno, że wonji sę vzę: 
lë do wobalenjó naszi svjęti vjarć i zaczęlć ksężó pa- 
kovac do svoich pruskjich sódz. Naszi ludze le szep- 
tele mjedze sobą i pod stołem pjęsce zaciskelć, ale 

